
لجيج E‏ بود جرد 


إلى كل روح تعشق الحياة.. إلى هؤلاء الذين فقدوا شغفهم 
فضوا بيريق خافت.. ينتظر من يشعل قتيله.. 
إليك أنت... 

نطق مب كب سيلبا 
مترفر على جرجل بلا 


۵ 


التقديم 


رغم أنفي أنا المدعو إيهاب معرض.. 
أرجوكو بلاش تشتروا الكتاب ده» وهاقولكوا ليه: 
بيربطني بهبة السواح معرفة قديمة تزيد عن أربع سنين. دايمًا كنت بالجأ 
لها مع كل كتاب باعمله» وأضحك عليها بعلبة شوكلاتة علشان آخد منها 
مادة علمية أغذي بيها الكتاب» من منطلق إنها متخصصة وواخدة الموضوع 
بشكل علمي» ودارسة على إيد أكبر المتخصصين في العالم؛ زي دكتور 
:. جون جزاي وجون جوتمان» وغيرهم وغيرهم. المهم؛ كان دايمًا يقوم 
بيني وبينها خناقات - من باب النفسنة - هي تقولي انت كاتب مجهول 
المصدر, وأنا أقولها انتي شوية مغلومات متبعترين» لحد ما جالها إحباط 
واتخنقت مني ومن البلد وقررت تهاجر كندا! 
تخيلت أنا بقى إني خلاص خلصت منها.. لحد ما من شهرين بالتحديد 
بعتتلي ابي دي إف) للكتاب ده ومعاه إيموشن مطلع لسانه!! 
قريت الكتاب واتصدمت!! هار أزرق!! انتي اللي كاتبة ده يا هبة؟ 
خراب بيتك يا بو إهاب» ده كتاب بجد! مادة علمية مكتملة وحديئة؛ أسلوب 
احترافي» خخفة دم وحضور.وإثارة وتشويق» فكرة عمرها ماتخطر يبال حدا 
ازاي قدرت تعمل من أسطورة سندريلا قصة واقعية بتعيشها كل بنت وامرأة 
انهارده؟! ازاي قدرت تدس المادة العلمية والتصيحة والحل بمنتهى المكر 
وخفة الروح.. ومن غير ما تحسس أي بنت إنها قاعدة قدامها بتتعلم ازاي 
تفهم نفسها وتدير حياتها.. ازاي تعرف هي مين وعايشة ليه.. ازاي تعرف 
تحقق التوازن وتبقى مؤثرة وتتخلص من عيوبها وتجاريها السلبيه؟! 
وفوق كل ده: ازاي آنا - وأعوذ بالله من كلمة آنا - أستفيد من كلامها 
كده! 


لاء كده هانقعد كلنا في البيت» لازم الكتاب ده يتوقف بأي طريقة!! 

طبعًا حاولت أقنعها بكل الطرق ماتنزلش بالكتاب ده على أساس إنه 
ضعيف جداء بس هي طبعًا سوسة وفقسانى! وبعد محاولات وتحايلات» 
وعشان العشره والأخوية والعيش والشوكلاتة.. وافقت إن هبة تنزل بالكتاب 
دہ على شرط إنها تنسى تمامًا إنها تكتب اي كتاب تانی بعد كده.. علشان 
أعرف آكل عيش! 1 

دي حكايتي مع الزمان.. قصدي مع الكتاب ده. 


علشان كده» ومن منطلق العشرة؛ أرجوكوا انتوا كمان.. بلاش تشتروا 
الكتاب ده. 


المقدمة 


ه ماما.. هو انتي هتموتي امتى؟ 

= نعم؟! انتي عايزاني أموت؟! 

ه لأطبعًا.. بس أصل أنا عمري ما هقدر أبقى سندريلا.. ولا هتطلع 
لي ساحرة طيبة.. ولا هروح حفلة والأمير يتجوزني.. ولا أي حاجة من 
القصة دي هتحصل طول ما انتي عايشة! 

- طول ما أنا عايشة ازاي يعني.. هي المشكلة فيا أنا؟ 

٠‏ آه.. لأن أم سندريلا كانت ميتة.. وأم الأمير كمان كانت ميتة! 

- طب ما أم نفيسة ودرية كانت عايشة!! 

« أيوه بس أنا مش عايزة أكون نفيسة ودرية!! 

= يعني انتي اللي واقف في طريق سعادتك دلوقتي إني آنا تکل على 
الله؟ عشان لو كده أشوف طريقة يعني.. 

ه لأ حلاص خليكي.. بس أنا عايزة أفهم حاجة: هو ليه أما جت 
الساعة ١١‏ كل حاجة رجعت لطييعتها ما عدا الجزمة؟! 

-يمكن عشان... ` 

ه وازاى أصلًا الساحرة تدي سندريلا جزمة إزاز؟ مش ممكن تتكسر 
وتعورها؟ مش انتي بتقولي لي أبعد عن الإزاز؟ 

= الإزاز بيعور فعلاء بس أصل الجزمة دي... 

» وازاي يعني الجزمة ماجتش مقاس أي بنت في البلد ما عدا سندريلا؟! 

ليه يعني مقاسها كام؟! ويعدين ازاي الجزمة تبقى مقاسها قوي كده 
وتقع منها وهي بتجري؟ 
= ماهي القصة أصلها يأ مارية... 

« وبعدين آنا مش فاهمة.. انتي كل يوم بتنضفي البيت ويتعملي الغدا 
وبتغسلي الغسيل.. وعندنا قرع عسل في المطبخ! ليه بقى مش بتطلع 
لك ساحرة طيبة تخليكي برينسس» وتديكي فستان حلو عشان تيجي 
تجيبيني من المدرسة وانتي لابساه» بدل ال.. 

= بنت! 

ه طب هو الأمير اسمه إيه؟ 

= ماعرفش! 
وموتتها.. بدل النکد ده؟ 

= عشان هي بنت عاقلة ومؤدبة!! 

« هو فيه بنت عاقلة ومؤدبة تهرب من البيت وتروح ترقص مع ولد 
الساعة ؟١‏ بالليل؟! لا وكمان تتجوزه!! 

٠‏ طب هو Happily Ever Aer‏ معناها إيه؟ 

= معناها إنها عاشت سعيدة في تبات ونبات.. 

« أيوه ليه بقى؟ عشان أمورة؟ ولا عشان لقيت جزمة مقاسها؟ ولا 
غشان اتجوزت؟ ولا عشان هتعيش في قصر كبير؟ ولا عشان معندهاش 
سوسة في ستانها؟ ولاعشان الساحرة هتحل لها كل مشاكلهاء ولا إيه؟ ليه 
هتعيش في تبات ونبات يعني؟ وازاي ممكن إنسان يعيش في نبات أصلًا؟ 

ه طب انتوا ليه بتقولوا لنا تعتمد على نفسئا ونبسط نفسنا لما ممكن 
الساحرة تيجي تبسطنا وتعمل لنا اللي إحنا عايزينه؟ هو أنا ممكن أحوّش 
واشتري ساحرة يا ماما؟ 

داهو فيه مجال أجاوب على فقرة الأسئلة الوجودية دي؟! 

ه طب آخخر سؤال.. أنا عايزة أفهم إيه بالظبط اللي حصل لسندريلا 

ا و مسب سجر بيع 
بعد ما فردة الجزمة جت مقاسها واتجوزت الأمير والفيلم خلص؟ 
= قتلت الساحرة! 
ه إيه؟؟ أنا مش فاهمة حاجة! هو فيه سر حصل في قصة سندريلا 
أنا مش عارفاه؟! 
= سر واحد بس؟! أنا أحكي لك.. 
كان يأما كان... 
"> اع 


ms‏ مسو eg‏ ع 


ن كله لك؛ 
أشرق وكأن الكون 
5 جلال الدين الرومي 


الاي لا ل يس مج سيت 
«أن تكون إنسانا فإن هذا يعني إن تكون مطاليًا 
بمعنى تنجزه وبقيم تحققها" 
فيكتور فرانکل 
O E‏ ا ا مت 


كان ياما كان: 


وقفث في شرفة منزلها العتيق تتأمل حديقة الشارع التي كانت يوما 
نظيفة ومبهجة قبل إن تدنسها حفاضات الأطفال المستعملة وبواقي طعام 
المتنزهين. 
سمعت صوت «المهرجانات» المنبعث من إحدى سماعات الكوفي 
شوب المكتظ بالشباب والفتيات وحتى العائلات بأطفالهم: وقد سمّر كل 
منهم عينيه على شاشة جهاز الموبايل في يده في مشهد متكرر كل يوم. 
أخذت نفسًا عميقًا وتنهدت ثم قالت في نفسها «خليهم براحتهم طالما 
.مبسوطين». 
التفعت إلى مئات الرسائل على مكتبها في فزع» وقالت «طب ما انتو 
عندكم مشاكل أد كده أهوء مش مبسوطين ولا حاجة! ولا غاويين تخنقوني 
آنا في عيشتي؟؟ ` 
ثلاثة أعوام منقطعة تماما عن العمل» ترك السحر وتفرغت لدراسة 
ْ أنماط البشر وأحوالهم وتفسياتهم وكيفية مساعدتهم. ثلاثة أعوام كاملة لم 
تق رأ رسالة واحدة من مشاكل الناس ولم تستخدم سحرها المعتاد في حل 
المشكلات! نسيت العصا والكلمة السحرية «بيبيدي بوبيدي بوو» وغاصت 
في أعماق النفس البشرية» لتفهم ما الذي يسعدها؟ ما الذي يجعلها تشعر 
بالنجاح؟ ما الذي يشبعها؟ ما الذي يحركها؟ كيف يولد عندها الشغف؟ 
ا 
تحر من الإشباع النفسي والرقي + ب 9 
ويعد الانقطاع الطويل... قورت فتح الرسائل القديمةء ولفت نظرها 
مجموعة رسائل في مظروف مميز بلونه الأحمر فبدأت بهاء وكانت المقاجأة. 
الرسالة الأولى: 
«عزيزتي الساحرة» 
أناعاير :أل أشكرله على الفستان والحاجات الجميلة اللي عملتيهالي 

يوم الحفلة؛ ؛ آنا روحت واتبسطت جدا وعجبت الأمير واتجوزنا... بس 
أنا دلوقتي متضايقة! كل حاجة في الأول كانت تحفة وتجنن بس من بعد 
شهر العسل وأنا حاسة إنه مش بيهتم بيا زي الأول . أنا بقعد لوحدي كتير 
جدا وزهقانة» وساعات بقعد أعيط مع نفسي» وهو السبب في الحالة 
النفسية اللي نا فيها دي» قولي لي أعمل إيه؟ ممككن تعملي لي سحر 
يخليني مبسوطة؟ 
سيندريلا» 
الرسالة الثانية: 
امن غير مقدمات» أنا تعييييييسة. اا رک اه 
الحفلة... أنا وحيدة ومليش حتى أي صحاب» طول عمري مليش صحاب 
غير الفيران والعصافير والكلب» ولما اتجوزثٌ ومشيت من البيت مرات 
أبويا سممتهم كلهم! آنا وحيدة جداء بكره نفسي وحياتي» وتخنت جدا 
كمان» وبقى عندي تضاريس ماشفهاش كولوميس في خريطة قبل كده! 
حاسة إني مليش أي لازمة وكل الأحلام اللي كانت عندي وأنا صغيرة 
انتحرت. 
مش عارفة أنا عاوزة إيه ولا عارفة أعمل إيه في عيشتي» ساعديني لو 
سمحتي قبل ما انتحر! 
ْ سيندريلا» 
الرسالة الثالثة: . 
«عزيزتي الساحرة» شكلك مشغولة جدا أو يمكن موتي بقى معرفش! 
عموما آنا هطلب منك شوية طلبات بسيطة بكلمة منك وضربة بعصايتك 
هتخليني سعيدة وتنقذيني من الانتحار: 
-١‏ موتي مرات أبويا وبناتها. 
۲ _ خليني أخلف عيال هاديين ومتربين لوحدهم. 
+ خليني أخس من غير دايت. 

؛ - خليني أرجع حلوة ورقيقة وبسكوته زي زمان. 
ه حلي الأمير يسيب كل اللي في إيده ويقعد معايا. 
1 خلي رقم ه يحصل بس من غير ما يقرفني؛ ومن غير الفلوس ما تقل. 
٠‏ خلي الناس الرخمة كلها تموت. 
۸- خليني أبقى سعيدة. 
۹ خليني أبقى سعيدة. 
1۹ خليني أبقى سعيدة. 
سيندريلا» 
«يا إلهي يه كل النكد ده؟»... قالت باستنكار» «ده أنا مش مستحملة تلات 
رسايل منك» أومال جوزك عامل إيه بقى؟ خلينا نشوف إيه الحكاية دي». 
لاعزيزتي سيندرياة... 3 
آسفة جدا إني كل ده ماردتش عليكي» آنا الحقيقة كنت في أجازة بعد ما 
حضرت تدريب شاق جدا للساحرات على طرق جديدة لمساعدة الناس 
من غير سحر ولا شعوذة! زمن المعجزات خلص يا سيندريلا ومفيش 
أي سحر في الدنيا هيخليكي سعيدة وإنتي مدية بوز التكد ده... المهم... 
حلينا نتقابل ونشوف إيه حكايتك» هتلاقي الكارت بتاعي مع الجواب» 
وعليه المواعيد بتاعتي. ١‏ 
أشجان» 


١‏ وفي اليوم التالي دق جرس باب منزل أشجات المتواضع» لاجا بفتاة في 
أوائل الثلائينات من عمرهاء قد شحب وجهها من الحزن» وامتلاً جسبها من 
الدهن» اجتمعت فيها جميع علامات اليأس وا الإحباط والاكتئاب والحيرة. 
-أهلا وسهلاء إيه يا سيندريلا ده؟ شكلك اتغير أوي» وإيه كل الحزن 
اللي في جواباتك ده؟ 
= إنتي مين الأول؟ ومال شكلك اتغير کده؟ ومين أشجان دي؟ مش 
إنتي اللامؤاخذة الفيري جود آند مازر؟ 

»اللامؤاخذة؟» لا حضرتك ما أنا قلت لك بطلت السحرء ومفيش 
حاجة أصلا اسمها جود مازر» وفيري ده بقى صابون مواعين؛ آنا اسمي 
الحقيقي آشجانء بطلي رغي وخشي في الموضوع. 

= باختصارء أنا حزينة وتعيسة ووحيدة» وحاسة إني مليش لازمة في 
الحياةء عايشة باكل وبشرب وبلبس وخلاص. لا مبسوطة مع جوزي ولا . 
مع حد ولا لاقية نفسي» مش عارفة أعمل إيه» حاولت أعمل حاجات كتير». 
سفر وسافرت» خروج وخرجت» ماسبتش حاجة» حتى الشغل جربت» 
تخيلي اشتغل وأنا مرات الأمير! 

دايما حاسة إن في حاجة ناقصة! في حاجة في حياتي عايزة تنظبط 
عشان ألاقي سعادتي الحقيقية وأحس إني عايشة بجد. 

- طب احكى لي إيه اللى حصل واحدة واحدة؟ 

= مفيش» زي ما إنتي عارفه أنا كنت طفلة سعيدة ومنطلقة لحد ما أمي 
ماتت وبابا اتجوزء مرات أبويا مريضة نفسيا وبتكلم نفسها كثير بالليل» 
مجنونة وربنا! تخيلي بتغير مني وأنا أد بناتها! وكل همها يناتها يتجوزوا 
ولا يلبسوا ودمهم يلطش ونفسياتهم سودا. 

- إنتي يا بنتي ده مش اتجوزتي وخلصنا خلاص؟ مالك ومالهم؟ 
من الأول عشان أفتكر العذاب الأليم. 

المهم» عشت مع مرات أبويا وبناتها حياة صعبة جداء ماكنتش بقدر 
أقولهم لأ على حاجة! ماما علمتني أبقى طيبة مع الناس كلهاء وهما كانوا 
بي اح مان أن اك متي N‏ المههم إنتي - إلهي يكرم 
أصلك - ظهرتي ولبستيني الفستان إياه والجزمة وظبطتيني على الآخر 
ورحت الحقلة. 

5- رقصتی الأميرء والساعة بقت ٠١‏ فإزتٍ 0 000 

4 يت 5 تي جريتي والجزمة وقعت 

منك وهو لقاها ولبسهالك واتجوزتوا... كل ده عارفينه؛ إيه بقى م شكلتك؟ 


- الصبر يا حاجة! أولا بقى الجزمة موقعتش مني» اللي حصل إن الأمير 
أما طلب يتجوزني أنا اتلغبطت! قعدت أفكر أوافق ولا لأء خفت أكون 
بتسرع وداخلة على حاجة مجهولة تضيعني؛ قلت اللي أعرفه أحسن من 
اللي ماعرفوش» خليني مع مرات أبويا أحسن واديني حفظتها وحفظتني» 
وأنا أصلا مش جو قصور وحفلات» مش متعودة يعني ! وبعدين قلت بس 
هتفضلي کده لحد إمتى؛ ما يمكن دي فرصه تعيشي وتقبي على وش الدنيا 
وتلاقي نفسك بدل ما إنتي طول النهار متمرمطة كده! احترت فعلا... 
فقلت أسيب له فردة - اللامؤاخذة - الشوز بتاعتي وامشي لحد ما أفكر! 
-يا بنت اللذين! يعني إنتي سيبتي الجزمة بمزاجك؟ وبعدين يا سوسة؟ 
كملي! 
= ماخبيش عليكي يا أشجان طول الطريق للبيت كنت مترددة جدا! إنتي 
عارفة برضه الجزمة كانت إزاز وشياكة وشكلها غالية... وأنا محتاجة الفردة 
التانية عشان أعرف ألبسها! فكرت فعلا أرجع أخدها حتى لو هيشوفني 
بلبسي المقطع ويلا جواز بلا بتاع الجزمة أهم! بس في الآخر قلت لنفسي 
كل بنت طلعت ولا نزلت مسيرها لبيت جوزهاء وهو كويس... وأكيد هيبقى 
أحسن من العيشة في بيت مرات أبويا.. -وكده كده لازم ألحق القطر قبل 
ما يفوتني» ونفيسة ودرية بنات مرات أبويا يفرحوا فيا! 
-فرجعتى البيت... والأمير قعد يدور على البريئة الرقيقة صاحبة الجزمة 
عشان يتجوزها؟ : 
= بريئة ورقيقة إيه؟ الأمير زيه زي أي راجل... بيحب البنت اللي تجريه 
وراها حتى لو أقصى معرفته بيها إنه رقص معاها مرة! المهم» مسك الراجل 
في الجنزمة وإلا لازم يلاقي صاحبتها! لف البلد كلهاء وطبعا عشان مفيش 
بنت غيري في البلد مقاس رجلها 74 (وساعات ۲۹ لو جزمة صيني من 
بطرس غالي)ء لقاني ولبسني الجزمة واتجوزناء وبدل ما القطر يفوتني» 
داس عليا! 
زف 


- أنا مش فاهمة؛ هو إنتي ليه مش رقيقة زي ما شفتك في الفيلم؟ ولا 
إنتي طول عمرك طريقة كلامك الحقيقية كده؟ ولا ده من كتر فرجتك على 
المسلسلات مثلا؟ وبعدين إنتي ليه محمّلة الجوازة كل أسباب تعاستك؟ 
إنتي حاسة إنك مش سعيدة ومش لاقية نفسك وحاسة إنك ملكيش لازمق 
مال جوزك بالقصة دي؟ 

= يعني یه ماله؟ أومال أنا متجوزاه ليه مش عشان يبسطني؟ 

- أكبر غلط! محدش ابيبسط» حدء لو إنتي ماعرفتيش تبسطي نفسك 
بنفسك, لو جوزك عمل قرد حتى مش هتتبسطي! 


= إزاي يعني؟ 

- خليني الأول أسألك سؤال: إنتي عاوزة تتبسطي ليه؟ 

= عشان أعرف أعيش. 

- وعاوزة تعيشي ليه؟ 

= عشان لازم أعيش» آكل وأشرب وأخرج وأتكلم مع الناس وأتفسح 
وکده... 


طب ما إنتي بتعملي الحاجات دي آولريدي» عاوزة إيه تاني؟ 

= بعملها بس حاسة إني مليش نفس ولا لازمةء أكيد مش هقضي 
حياتي كلها بعمل كده بس! 

ليه؟ طب ما عادي جداء في أحلى من إن الواحد يصحى من النوم 
مش شايل هم حاجة؟ ياكل ويشرب ويلبس ويتفسح» ويتجوز ویخلف» 
ويكبر ویموت» ولا من شاف ولا من دري؟ 7 

= إيه الملل ده! أكيد الحياة ماتعملتش عشان كده وخلاص! 

أومال عشان إيه؟ إنتي عايشة ليه يا سيندريلا؟ عايزة إيه من الدنيا؟ 

= عايزة أحس إني ليا قيمة» إني أما أموت الناس هتفتكرني بحاجة 
عدلةء إني ليا أي لازمة في الدنيا دي» ما هو أكيد ربنا ماخلقنيش عشان 
أعيش وأموت كده وخلاص! 


يفا 


إنتي مؤمنة بربنا؟ 

= ونعم بالله! 

-إنتي هاتستهبلي! أومال كنتي رايحة بتدوري على السحر ليه؟ 

- خلاص بقى عديهاء تبنايا ست أشجان! 

طيب» موّمنةٍ إنك شخص مميز؟ 

= لا:طبعاء ماعرفش» مش حاسه» يمكن! 

- ما تعرفيش ولأ يمكن؟ 
1 = يمكن» أكيد يعني فيا حاجة مميزة» بس آنا ماعرفهاش! بس نفسي 
عرقھا. 


- عاوزه تعرفيها ليه؟ 

= عشان يمكن أما أعرفها واستخدمها أحس ساعتها إني ليا قيمة ولازمة 
في الحياة. 

-وساعتها؟ 


= مش عارفة» واحدة واحدة عليا... هو ده بيت أشجان ولا برنامج 
صبايا الخير! 

طيب بصيء هكتب لك شوية أسئلة تجاوبي عليها أو حتى تفكري 
فيهاء والمرة الجاية نكمل. 

المهم عايزاكي ماتجاوبيش إجابات نموذجية» خليكي صادقة وجاوبي 
اللي إنتي حاساه فعلا من غير أي مثالية» ماشي؟ ١‏ 

= طب وجوزي؟ مش هاطلق؟ 

دي الأسئلة وغوري يا سيندرياة. 


بف 


عودة للواقع: 

قبل ما نكمل قصة سيندريلا ونشوف أسئلة أشجان ليها... خلينا نشوف 
الواقع شكله إزاي من خلال رسايل حقيقية عندي في الإلبوكس: 

yS 
كنت متحمسة جدا للحياة وللشغل» وكنت طموحة جداإني أكبر في شغلي»‎ 
في الوقت ده حبيت محمد» وكانت كل حاجة في الأول لطيفة لحد ما أخدت‎ 
منه حتة قلم. .. عقبال مافقت منه كان كل حاجة في حياتي ادمرت! خسرت‎ 
شغلي بسبب الحالة النفسية البشعة اللي دخلت فيها! خسرت أصحابي لأنه‎ 
كان باعدني عنهم كلهم! خسرت البنت الطموحة اللي جوايا... وخسر‎ 
حماسي للحياة! طفاني يا هبة! نا اتطفيت ومش عارفه أعمل إيه خلاص!‎ 

داليا: أنا بدأت رجيم لخامس مرة السنة دي... فعلا!اا نقسي أخحس 
ويبقى شكلي حلو! بفضل من دكتور لدكتور ومن نظام لنظام وکل مرة 
أمشي أسبوع اتنين وبخ! 

بزهق جدا ومش بكمل! مش بكمل في حاجة خالص في حياتي صلا 

مش الريجيم بس ! أي حاجة في الحياة ة تحمس لها شوية في الأول وخلاص 
على كده! 

ليلى: بصي بقى... أنا عارفه إن ناس كتير بتقول عليا مش مقدرة النعمة 
اللي أنا فيهاء بس حاسة إنك هتفهميني» أنا شخصية حياتي عادية جداء 
متجوزة وعندي ولاد وبشتغل في شركة كويسة» حياتي مستقرة إلى حد 
كبير بالنسبة لكل الناس» بس بالنسبة لي أنا مفيش حياة أصلا! 5 

حاسة إني مش مبسوطة وإني فاضية من جواياء إن مفيش معنى لحياتى 
أو هدف ووجهة أنا رايحالها! ومش عارفه هو أنا أصلا المفروض يكون في 
هدف معين عايشة عشانه ولا أنا فغلا مش مقدرة النعمة زي ما بيقولوا كده؟ 

زهقانة من الحياة ومش عايزة حد كالعادة يقولي سافري ولا اخرجى 
ولا قصي شعرك! كل دي بقت نصايح مكررة! أنا مش عايزة أغير الموود 
£ 


بتاعي دلوتي وخلاص! آنا عايزة أغير الموود بتاع حياتي كلها! عايزة 
معنى لحياتي. 

مريم: ل ال 
كده أعمل إيه في الحياة؟ أعمل زي ما ماما بتقولي وابدأ أركز بقى قي حوار 
الجواز والعرسان اللي بتجي لي وأسيبني من قصة الشخل والماجيسيتير 
والكلام ده؟ ولا أسيبني من الجواز دلوقتي وأركز إني آبني كاريير الأول؟ 

طيب لو سمعت كلام ماما... هل ده معناه إن حياتي بقيتها كله هيبقى 
بيدور حوالين جوزي وولادي وخلاص على كده؟ وهل ده أصلا هيخليني 
سعيدة ولا هفضل اشتكي زي معظم المتجوزين لحد ما اتطلق؟ 

طب ولو اخترت إني أبني الكاريير بتاعي دلوفتي» هل ده معناه إني 
هاتحول المرأة المتوحشة زي ما في ناس بتقول؟ قطر الجواز هايفوتني 
بقى وهاتمرمط بقيت حياتي في الشغل وخلاص؟ 

أعمل إيه قولي لي ! أنامش عايزة أكون ماشية ورا كلام الناس وخلاص! 
عايزة أكون رؤية واضحة لحياتي. 

نورا: هبة... أنا حزينة ومرتبكة وخايفة ومش عارفة ابتدي منين! أنا بكره 
نفسي وحياتي» وكل ده بطلعه على ابني اللي ملوش أي ذنب في الدنيا! 

أنا نفسي يطلع شخص سعيد وبيحب نفسه وبيحب الحياة... ومش 
عارقة هيكون كده إزاي إذا كنت أنا أمه لا سعيدة ولا بحب نفسي ولا 
بحب الحياة! ١‏ 

حضرث عشانه كل كورسات التربية اللي ممكن تتخيليهاء وبرضه مش 
عارفه أبقى آم كويسة! آنا تايهة جدا أرجوكي ساعديني 

غالباة وال هر ا يتان و ؟ خاي 
يسيبني.. .. خحايفة يتجوز عليا. .. خايفة يبطل يحبني. .. خايفة يبطل يهتم 
بيا... خايفة خايفة طول الوقت؟ 

آنا کت بتكل مع طلسي في المنظاو في ی الأول ان يبلت 

عليا وبيحاول يطمني... بس بعد كده بقى بيزهق وزهقه ده كمان مخوفني! 
بقى يقولي «انتي فاضية ومش لاقية حاجة تشغلي مخك بيها!) أو «بطلي 
تركزي معايا كده!». .. يعني إيه يا هبة أبطل ركز معاه؟ أومال هاعمل إيه 
في الحياة؟ : 

إيه رأيك في المشاكل دي؟ وفي شكوى سيندريلا لأشجان؟ حاسة 
إنها شكاوي غريبة عليكي ولا سمعتيها أو عيشتيها قبل كده؟ 

المشاكل دي منتشرة» وأنا شخصيا بسمعها وبشوفها كتير في الحياة 
الواقعية... وكتير منها عميق ومؤلم وماينفعش يتحل بكلمة في رسالة! 

بس الأهم إن الشكاوي دي بتخليني أفكر: إحدا ليه كتير متناتايه كده؟ 
بيخرج من مشكلة يقع في غيرهاء بيفضل يعيد في تجارب غلط ويفضل 
يختار ناس غاط وقرارات غلط في حياته إلى ما لا نهاية» وإزاي بقينا 
ضعاف لدرجة إن تجربة واحدة ممكن تكسرنا؟ 

وليه بعد ما بتتعب في الدراسة ونتخرج من طب ولا هندسة ونشتغل 
في وظايف كويسة وننجح - بمفهوم المجتمع - كتير مننا بيفضل حاسس 
بفراغ جواه؟ وكتير كمان بعد ما بنتجوز ونخلف... بنشتكي إن حياتنا فاضية 
وحاسين بالوحدة؛ وبنطلع ده على ولادنا! ليه ساعات كتير بنروح لكوتش 
واتنين ونقرا كتب الدنيا عشان نتعلم عن تربية الأطفال ولا تنظيم الوقت 
ولا العلاقات الزوجية؛ وبرضه بنفضل حاسين إن في حاجة ناقصة! إننا 
لسه مش حاسين بسكيئة أو راحةء إننا مش مبسوطين من جوانا مهما غيرنا 
جو ولا اشترينا ولا روحنا وجينا! 


فين المشكلة؟ إيه اللي ناقصتا عشان نعيش كويس. .. عشان نعيش 
عيشة فل؟ 


عيشة فل... 
فى أغسطس 7٠١١5‏ عملت محاضرة بعنوان «عيشة فل لمجموعة 
ستات في كنداء وسألت (إيه أول حاجة جت في دماغك أما قريتي عتوان 
المحاضرة... عيشة فل؟» 
معظم الناس قإلت «الرضا»» وناس قالت «إني أكون عايشة مرتاحة»» 
وواحدة قالت «إني أكون بقوم بواجبي ناحية جوزي وولادي»» وناس قالت 
«إني أكون برضي ربنا وبتقي الله وبصلي وبصوم»؛ وواحدة اعترضت 
على الفكرة من أساسهاء وقالت «مافيش حاجة أصلا اسمها عيشة فل لا 
يمكن أكون أنا جاية من العالم العربي اللي كله مشاكل وظلم وفقر ومرض 
وأقدر أعيش عيشة فل... حتى لو بقيت عايشة في كندا! مافيش عيشة فل؟. 
إيه رأيك في الفكرة دي؟ أنا شيخصيا عجبني ردها... قلت لها إحنا فعلا 
جايين من منطقة كلها مشاكل وظلم ومرض وفقر وحتى لو إحنا عايشين هنا 
فقلبنا وتفكيرنا مع أهالينا في بلادنا... بس إيه رأيك في المواطن الكندي 
اللي عايش في بلد فيها حرية وتعليم وصحة وديمقراطيةء بياخد حقوقه 
ومش شايل الهموم اللي إحنا شايلنها دي... هل هو كده عايش عيشة فل؟ 
فكري معايا يعني إيه عيشة فل؟ وإيه المقياس أو إزاي أعرف أنا عايشة 
عيشة فل ولا لأ؟ لومفهوم عيشة فل إني أبقى عايشة في بلد جميلة وعندي 
بيتي وعربيتي ومتجوزة جوازة كويسة وهكذا... يبقى أكتر من النص البني 
آدمين مش هايعيشوا عيشة فل بحكم ظروف البلاد اللي عايشين فيها... 
والنص التاني غالبا برضه مش هيعيش عيشة فل عشان زعلان على أهله 
وحبايبه اللي في النص الأولاني! 
والأهم من كده كمان إن لو العيشة الفل كانت «الظروف» الجميلة 
المريحة ماكانتش سيندريلا راحت لأشجان بعد ما اتجوزت الأمير... 
وماكنتش أنا كتبت الكتاب ده. 
طب أومال يعني إيه عيشة فل؟ 


عشان أقدر أجاوب السؤال ده قريت كل كتاب اتكلم عن السعادة 
بلد وناقشتهم... قريت عن الحياة وعن قصص الناس اللي بتقول إنها 
ناجحة وسعيدة في حياتها. 4 

صحيح المشاكل عندنا كلنا مش بتخلص... إنما في ناس أما تتكلمي 
معاهم تحسي إنهم مبسوطين وحياتهم جميلة وبسيطة وملهمة! 

مبسوطين حتى في وسط مشاکلهم» راضيين كده وعايشين بصدق 
وسلام من جواهم» وناجحين كمان في حياتهم الشخصية والعملية... 
عايشين «عيشة فل» زي ما اخترت أسميهم. 

يا ترى الناس دي عايشين إزاي وبتفكر في إيه؟ بينظموا وقتهم إزاي؟ 
وبيتعاملوا مع مشاكلهم إزاي؟ ومع التجارب والمشاعر المؤلمة اللي 
بيمروا بيها؟ بيخافوا من إيه في حياتهم؟ وبيحطوا إزاي أهدافهم ويرتبوا 
أولوياتهم؟ إزاي بيفهموا نفسهم وبيعرفوا هما عايشين عشان إيه؟ وإزاي 
بيعاملوا نفسهم وبيعاملوا الناس اللي حواليهم؟ 

والأهم من كده... هل ممكن لو فهمنا تفاصيل حياتهم نقدر نعيش 
عيشة فل زيهم؟ 

الناس اللي عايشين عيشة فل دول ناس زينا كلناء وحياتهم مش بمبي 
وخالية من المشاكل ولا حاجة! بس الفرق بين الناس دي وبين أي حد تاني 
هو فهمهم لكلمتين مهمين جدا! كلمتين هتلاقيهم هما العامل المشترك 
بين كل رسائل الإنبوكس وبين شكوى سيندريلا لأشجان. : 

كلمتين بيتكرروا عموما في كل شكوى هتسمعيها من أي حدء مش 
كلمة «جوزي» ولا «ولادي» ولا «شغلي» ولا «وقتي»... الكلمتين اللي 
اتكرروا في كل الشكاوي اللي فاتت ديء واللي فهمهم هو المفتاح للعيشة 
الفل هما: «أنا» و(الحياة»! 


54 


«أنا» و«الحياة»؟ 


يعني إيه أنا والحياة؟ وإيه علاقة الكلمتين دول بمشاكل الإنبوكس 
وكلام سيندريلا والناس اللي عايشة عيشة فل؟ 

أنا والحياة معناها: ولا أقولك» مش هغششك :© , 

آنا عارفه إنك عايزة تعرفي الإجابة بسرعة... بس خلينا نلف الأول 
لفة ونكتشف إجابة السؤال ده مع بعض. 

تيجي نتفرج على فيلم كارتون؟ 


الخارقون (ذا إنكريدبلز) 
من أفلام ديزني اللي بحبها جدا فيلم قديم اسمه «الخارقون»» فكرة 
الفيلم ببساطة هي عيلة من أب وأم وتلات أطفال» كل واحد فيهم عنده 
مهارة أو قدرة خارقة للعادة» الأب قوي جدا وبيقدر يشيل قطارات ويهد 
عمارات والأم مطاطية» بتقدر تمط إيديها ورجلها مسافات طويلة جداء 
E,‏ الخد يم E E E‏ تي جلت مشر اناك 
الصراحة :) 
المهم» كل فرد في العيلة دي عارف قدراته الخارقة وبيستغلها في محاربة 
الأشرار والدفاع عن الضعفاء» وكل واحد ليه طريقة مختلفة في تحقيق الخير 
والعدل حسب قدرته الخارقة» وطبعا زي ما إنتي شايقة الفيلم مافيهوش 
فكرة جديدة» معظم أفلام الكارتون قايمة على نفس القصة» سوبرمان أو 
باتمان أو نينجا أو أي بطل بقدرات خارقة للعادة» بيحل المشاكل وينقذ 
العالم ويقوم بالليلةء وباقي الشعب يا بيسقف له وهو بيمصمطن شفايفه 
عشان للأسف اتولد شخص عادي» يا بيحقد عليه عشان معندوش قدرات 
خارقه زيه؛ يا بيطبل له عشان هو البطل» يا ماشي كومبارس في الفيلم مش 
فاهم إيه اللي بيحصل أصلاء وهكذا... 
۴۹ 


طيب بما إن أنا وانتي من الشعب الغلبان اللي معندوش سوبرباور 
ولا بيطير ولا بيطلع نار من | يده ولا قابضة دامية ولا يحزنون, إحنا دورنا 
إيه بقى؟ قاعدين في الدنيا بنعمل إيه يعني ؟ عمرك سألتي نفسك السؤال 
ده؟ أنا هنا في الدنيا ليه؟ بعمل إيه؟ إيه دوري؟ إيه قدراتي الخارقة اللي 
هحارب بيها الشر وأغير بيها العالم؟ 

الإجابة اللي دايما بسمعها «مفيش! أنا شخص عادي جدا معنديش 
قدرة خارقة زي الكارتون ولا كويسة في حاجة معينة زي فلان المشهور». 

الكلام ده مش حقيقي! في فيلم الكارتون ممكن أصدق إنك طالعة 
بس عشان تسقفي للبطل! إنما في الحياة مفيش كومبارس! كلنا أبطال» 
كل واحد فينا له دوره في فيلم الحياةء وكل واحد عنده قدرته الخارقة» 
مفيش واحد مخلوق غبي ولا عادي كده مفيهوش ميزة وملوش دور! 

دزي ما كل بطل في الفيلم كان عنده قدرة خارقة مختلفة وبالتالي كان 
دوره في الفيلم مختلف. إحنا كمان أجناس وألوان وشخصيات مختلفة 
وعايشين في ظروف وأماكن مختلفة عشان يبقى لينا أدوار مختلفة فى 
الحياة! حتى الاتنين الإخوات التوأم اللي اتربوا في نفس الظروف بالظبط 
كل واحد فيهم له بصمة صباع مختلفة» وله بصمة «حياة» مختلفة! 

طب إيه علاقة الكلام ده بموضوع العيشة الفل و«أنا والحياة» والكلام 
الكبير ده؟ 

العلاقة إن أول فرق بيننا وبين الإنسان اللي عايش عيشة فل هو إنه 
هو عارف إنه خارق؛ وعارف قدرته الخارقة» فاهم نفسه كويس» فاهم 
«أنا» بكل مميزاتها وعيوبها وقدراتها وإمكانياتهاء وعارف يستخدم «أنا» 
إزاي. .. عارف إزاي يكون أفضل نسخة من نفسه أو The-best-version-‏ 
اع 0۴٠‏ فاهم الدور اللي هو تحديدا هيلعبه في الفيلم أو البصمة اللي 
هو تحديدا هيسيبها في الدنيا! ودي أول حاجة مخلياه عايش عيشة فل! 

طب سؤال: هو أنا ليه أصلا المفروض يكون ليا بصمة في الحياة؟ ليه 
أصلا أسعى إني أكون خارقة ولا بطلة ولا الكلام ده؟ ماله الكومبارس يعني؟ 


۳. 


~re 


انتي جاية اشتغلي إيه؟ 


أما أوبرا وينفري سألت الكاتب باولو كويلهو في إنترفيو عن رأيه في 
الغاية أو الفكرة من حياة الإنسان كأن رده 10057 51[:56 ts‏ يعني غامضة! 
هو شايف إن مافيش إجابة صحيحة على السؤال ده وماحدش هيعرف 
إيه الغاية من حياته غير أما يروح لربنا! وبالرغم من إني بحب أغلب كلام 
باولو كويلهو إلا إني إتخضيت من إجابته! ماحدش هيعرف هو عايش 
ليه غير أما يموت؟ دي تبقى أصعب عيشة في الدنيا اللى ماعرفش آنا 
عايشاها ليه دي! الدنيا دلوقتي بقت أكثر تعقيدا من إني أبقى ماشية فيها 
عمياني كده يوم بيوم من غير ما أسأل ليه! ده أنا لو حد قالي هاتي عشرين 
جنيه هسأله ليه! 
أقولك حاجة بصراحة؟ دي مش مشكلة باؤلو كويلهو لرحده! 
وأنا صغيرة ماحدش عمره قال لي إني المفروض أكون فاهمة أنا عايشة 
ليه أو إني المفروض يكون ليا دور معين في الدنيا دي» يعني ببساطة 
كان كل دوري في الحياة إني آكل وأشرب وألبس وأذاكر وأبقى شاطرة 
ومؤدبة» وبعدين أكبر وأدخل كلية كويسة وأنجح واشتغل» وبعدين تجوز 
وأخلف وأربي وأعلمهم يبقوا شاطرين ومؤدبين» وأكبرهم» وفي الآخر 
أسيبهم وأموت! 
طب إيه؟ هو ده أقصى حاجة ممكن الؤاحد يعملها؟ يربي العيال على 
إنهم يبقوا شاطرين في المدرسة وبيسمعوا كلام الكباره وخلاص كده؟ 
بغض النظر عن إن الدور ده أصلا بقى صعب جدا دلوقتي مع الجيل 
الجديد من الأطفال المتو حشة إلا إنه فين الهدف؟ فين الخطة؟ فين الحاجة 
اللي عايزة أحققهاء واللي هاري ولادي دول إنهم يحققوها هما کمان؟ 
إيه الفرق بيني وبين كل الأمهات اللي هتعمل نفس الحاجة في الآخر؟ 
لو أخحدتي السؤال بتاع أويرا وينفري ده وسألتيه للناس في الشارع 
«إيه الغاية من حياتك؟؛ هتلاقي اللي هيكون صريح مع نفسه جدا ويقول 


۳ 


مش عارف»... واللي هيبقى عنده رؤية واضحة جدا لهو عايش لي 
ودول قليلين شوية... واللي هتقولك يا ستي أنا عايزة أعيش» إنتى باين 
عليكي عميكة وهتعمكيلنا المكان؟ فتقفلك... واللي هتجاوب عليكي 
إجابة قاطعة حاسمة وتقولك «أنا دوري أعمر الأرض!... جميل أوي؛ 
يعني إيه بقى؟ يعني إيه «تعمري الأرض»؟ هاتعملي إبه بالظبط؟ إنتي 
جاية اشتغلي إيه وليه؟ 

جاية اشتغل إيه يعني إيه؟ : 

هاوضح لك أكترء من سنة ونص تقريبا حضرت ورشة عمل سألنا 
فيها المحاضر سؤال بسيط جداء بس فرق كتير في نظرتي لحياتي بعدهاء 
سألنا: هو إنتي تاكسي ولا ملاكي؟ : 

لو العربية اللي إنتي بنسوقيها كل يوم في حياتك دي عربيتك الشخصية 
يبقى ليكي كل الحق تعملي بيها اللي إنتي عايزاه» تروحي المشاوير اللي 
إنتي عايزاها وقت ما إنتي عايزة تركبيها وقت ما تحبي وتركنيها وقت 
ما تحبي» تحافظي عليهاء تبهدلیهاء تمليها بنزين ولا جاز ولا سولار ولا حتى 
بيبسي براحتك» هي عربيتك! هتستخدميها صح فهي عربيتك هتبوظيها . 
فهي برضه عربيتك» ماحدش هيحاسبك ولا هيسألك! 

إنما لو العربية اللي بتسوقيها دي تاكسي فهي مش بتاعتك! إنتي مجرد 
شخص بيشتغل عليها لحساب صاحب العربية» وصاحب العربية إداكي 
الشغلانة دي لهدف معين مش لمتعتك إنتي» بالتالي إنتي «مسؤولة» إنك 
تحافظي على العربية بكل الطرق» «مسؤولة» إنك نشتغلي عليها كويس 
زي ما صاحبها عايزء و«مسؤولة» إنك تفهمي إمكانيات العربية دي عشان 
تستخدميها وتحققي لصاحبها أرباح! من الآخر هي مش عربيتك الشخصية 
تركنيها ولا تبوظيها ولا تمشي بيها بلا هدف... إنتي بتشتغلي عليها! 

طب يعني إيه الكلام ده؟ خدي المثال بتاع التاكسني ده وطبقيه على حياتك» 
تفتكري إنتي حياتك بكل اللي فيهاء بالأدوار اللي بتعمليهاء بالمهارات 

اللى عندك» حياتك كلهاء المفروض تبصي له نظرة إنها عربيتك الملاكي 
ولا التاكسي؟ ١‏ 

لو شايفة إن حياتك هي عربيتك الملاكي تعملي فيها اللي انتي عايزاه 
وقت ما إنتي عايزة براحتك» فده اختيارك» إنما لو شايفة إن حياتك عبارة عن 
تاكسي إنتي «مسؤولة) عنه يبقى مهم جدا لو عايزة تنجحي في الشغلانة فعلا 
إنك تركزي وتفهمي هو صاحب التاكسي إداكي التاكسي ده بالإمكانيات 
اللي فيه دي عشان تعملي بيه ايه؟ عشان إنتي تتبسطي وتنفسحي وخلاص 
وتمشي يوم بيوم من غير هدف! ولاعشان تركنيه؟ ولاعشان تقلدي الناس 
وخلاص؟ ولا في هدف المفروض توصلي له؟ 

لو قلنا إن التاكسي ده هو حياتك كلهاء يبقى كل قرار بتقرريه وکل 
تصرف وكل اختيار في حياتك هو استخدام للتاكسي. 

وصاحب التاكسي مش المجتمع والناس اللي ماشية في الشارع ولا 
السواقين اللي جنبك» صاحب حياتك مش أنا وانتي وبابا وماما والناس؛ 
اللى إداكى حياتك وقدراتك الخارقة هو ربنا بس! وبالتالي الغرض من 
الشغلانة مش اللي الناس قررت إنه دورك! مش اللي المجتمع شايف إنه 
أقصى إمكانياتك! مش اللي أخطائك ولا التجارب المؤلمة في حياتك 
قررت إنه ده تاريخك وده مستقبلك ودي حياتك! الغرض من الشغلانة 
هو الغرض اللى ربنا عايزة من حياتك إنتي تحديداء خلقك إنتي عشان 
تعملي إيه؟ عايزك تعملي إيه في شغلك ودراستك وعلاقتك بأهلك وجوزك 
وولادك والمجتمع؟ عايزك تعملي إيه في وقت فراغك؟ عايزك تأثري في 
الناس إزاي وتستخدمي ظروفك ومهاراتك إزاي؟ إيه الإمكانيات اللي 
في التاكسي (حياتك) والهدف اللي المفروض تحاولي توصلي له وانتي 
سايقة؟ إيه الوجهة بتاعت حياتك إنتي تحديدا؟ 

طيب نرجع نسأل نفس السؤال: إيه علاقة الكلام ده بموضوع العيشة 
الفل و«أنا والحياة» والكلام الكبير ده؟ 

الناس اللي عايشة عيشة فل فاهمين علاقتهم دي بالحياة وده الفرق 


اروا 


التاني بيننا وبينهم! هما فاهمين «أنا؟ وفاهمين كمان إن «أنا؛ دورها في 
«الحياة» إنها بتشتغل فيها لهدف! 
الناس دي بتركب التاكسي كل يوم وهي عارفه إمكانيته وعارفة إنها 
مسؤولة تحافظ عليه وتعمل منه شغل؛ مش أقصى طموحها في اليوم إنها 
تلف في الشارع شوية بالتاكسي وتتبسط وخلاص» الناس دي بتسأل نفسها 
آنا إيه دوري؟ أقدر أساهم بإيه في الدنيا؟ إيه البصمة المختلفة بتاعتي؟ 
إيه المهارات اللي ربنا إدهاني وعايزني أنميها إزاي وأعمل بيها إيه؟ إيه 
المعنى من حياتي أنا تحديدا؟ ربنا خلقني أنا بشخصيتي وظروفي وتجاربي 
وحياتي كلها عشان أعمل إيه؟ إداني التاكسي ده عشان اشتغل عليه إزاي؟ 
الناس اللي عايشة عيشة فل فاهمين كمان "إن كل واحد فيتا راكب 
تاكسي مختلف في شارع مختلف! إحنا مختلفين فعلاء ودي حاجة جميلة! 
شخصيتنا مختلفة» ظروفنا وإمكانيتنا مختلفة» مهاراتنا ومميزاتنا وعيوبنا 
مختلفة» حتى حياة الإنسان نقسه وشخصينه بتتغير مغ الوقت والمواقف 
اللي بيتعرض لهاء بالتالي ماينفعش يكون مرجعي 7الناس» عايزة إيه من 
حياتي! أو «العالم» قرر إنه النجاح إني أبقى دكتورة ولا مهندسة ولاست 
بيت ولا شيخة» ولالبسي وشكلي وطريقتي إزاي؟ المفروض يكون مرجعي 
آنا ربنا إداني الشخصية والصفات والظروف دي عشان عايزني أعمل إيه 
: بيها في كل مرحلة في حياتي؟ 
والسؤال الأخير ده مافيش في الدنيا كتاب ولا كوتش ولا شيخ ولا 
قسيس ولا رئيس دولة ولا عالم ولا أي كائن على وجه الأرض هيديكي 
فيه الإجابة النموذجية! 
ممكن يغير نظرتك لشوية حاجات» ممكن يساعدك وينور لك الطريق 
عشان تكتشقي إنتي الإجتابة» ]نما ماخاش في الدنيا هيقدر يديكي إجابة 
قاطعة حاسمة! ماحدش هيقدر يقولك بثقة «إنتي يا فوزية حياتك هتبقى 
هدفها كذا... اتكلى على الله!»ء لأنه ببساطة السؤال مش سؤاله هر؛ ده 


£ 


سة الك إنتي» بتاع حياتك إنتي» بتاع تجربتك إنتي وظروفك إنتي» فلازم 
تدوري على إجابتك إنتي! 


«أهم يومين في حياتك: يوم أن ولدت ويو م أن اكتشفت السبب» 
مارك توين 


والبحث عن الإجابة دي رحلة» رحلة طويلة وممتعة جوه نفسك» 
هاتعرفي فيها إنتي مين» وهاتفهمي إيه اللي بيأثر في مشاعرك وأفكارك 
وتصرفاتك وقرارتك إيه اللي بيحركك؟ هاتدخلي جواکي أكتر وتفهمي 
إنتي بتفكري إزاي وبتحبي إيه» وإيه اللي بيسيب لك ضيق في حياتك. 

هاتفهمى إزاي تنظمي حياتك وتفكيرك, لأن ده اللي هيأثر على علاقتك 
بكل حاجة تانية... جوزك وولادك وصحابك وشغلك ودراستك وکل حاجة! 

وهاتكتشفى إنك مش محتاجة حد #يصلحك» لأنك مش مكسورة! 
إنتي قوية وتقدري تساعدي نفسك بنفسك! 

وزي أي رحلة؛ رحلة اكتشاف نفسك دي بينطبق عليها نفس الخطوات 
اللي بد يتنطبق على أي رحلة طويلة بتطلعيهاء أول خطوة فيها اليه؟ة 


هواي؟ 

في يوليو ١ ٠١"‏ سافرت أنا وجوزي وولادي رحلة طويلة جدا بالعربية 
من تورنتو في كندا لولاية فلوريدا بجنوب أمريكاء المسافة بين تورنتو 
وفلوريدا أكتر من ألفين كيلومتر! رحلة E‏ عدا سناحريها 

مخاطر أكيد زي أي رحلة طويلةء إنما اللي كان مهون كل ده إنها كانت 
رحلة مهمة جدا بالنسبة لنا! 

كانت رحلة من زمان بنخطط لها مادياء وبنسأل اللي راحوا عن خبراتهم 
وتجاربهم؛ وبنعمل سيرش على أفضل الأماكن اللي نروحها هناك ومركزين 
هنوفر فإيه وهنصرف فإيه» وهنقف فين في الطريق عشان نرئاح» وهنجرب 
إيه في كل ولاية هنقف فيهاء وهنسلي نفسنا في الطريق بإيه عشان مانحسش 
بطول المسافةء وبنهيأ ولادنا على التعب اللي ممكن يتعبوه في الطريق 
في مقابل السعادة والاستمتاع اللي هيحسوا بيه وإحنا بنزور الأماكن اللي 
مخططين لهاء والسعادة بالحاجات اللي هنشتريهاء والذكرى الجميلة اللي 
هتفضل يعد ما نرجع من الرحلة ويروح التعب والإرهاق! 

أهمية الرحلة بالنسبة لنا كانت مهونة التقشف المادي اللي كان قبلها 
وبعدهاء والطريق الطويل والإرهاق بتاع الرحلة نفسهاء وده الحال في أي 
رحلة طويلة الواحد بيروحهاء حتى في أبسط رحلة للبحث عن القستان 
الجميل للمناسبة الفلانية! بنقعد نلف نلف ورجلنا تورم بس كله بيهون 
عشان لقطة «ياختشي قمر) اللي بنحس بيها وإحنا متشيكين كده قدام المرايا! 

فأي رحلة عشان تهون لازم الإنسان يسأل نفسه قبل أي تجهيزات «ليه؟» 
«إيه أهمية الرحلة دي؟؟ «ليه مهم أروح المكان ده وأبذل المجهود ده 
وأصرف الفلوس دي؟» لأنك لو مش مدركة أهمية الرحلة بتاعتك والهدف 
منها هتلفي وترجعي مع أول مطب! أول مشكلة» أول موقف صعب» أول 
فشلء أول خسارة» أول ما كاوتش العربية ينام منك هتنامي جنبه! 


«الدوافع شيء يجب أن يتجدد يوميًّاه 
زيج زيجلار 


الفرق بس بين رحلة زي بتاعت أمريكا دي وبين رحلتك عشان تفهمي 

الهدف من حياتك إن الرحلة التانية دي أهم رحلة في حياتك كلهاء رحلة 
هتخليكي تعي تعيشي فعلا عيشة فل» لأنها هتبقى عيشة فيها معنى! ليها وجهة 
وهدف! 
رحلة هتخليكي سعيدة نفسيا لأنك عارفه إنتي بتعملي إيه وعايزة إيه! 
رحلة هتخلي كل أدوار ومكعبات حياتك تدور حوالين معنى واحد وهو 
إيه الحاجة اللي إنتي اتخلقتي عشان تعمليهاء ختى وقت الفراغ والمتعة 
هيبقى عامل زي الاستراحة اللي بتاخديها في الرست هاوس» مش عشان 
تقضي باقي الرحلة كلها هناك؛ إنما عشان ترتاحي شوية وتشحني عشان 
تعرفي تكملي الطريق. 
رحلة اكتشاف نفسك واكتشاف مراد ربنا من حياتك إنتي تحديدا... 
الرحلة دي أهم رحلة في حياتك كلها! 
وعشان تستعدي للرحلة» خدي نفس عميق» وتعالي نشوف الأسئلة 
اللي سيندريلا أخدتها ونفكر فيها... 


الأسئلة العشرة 


-١‏ إته الحاجة اللي بتبقي مبسوطة وإنتي بتعمليها لدرجة إن الوقت 
ممكن يعدي كده من غير ما تحسي؟ 

حاجات بتستمتعي إنك تعمليها حتى لو مش هتاخدي عليها فلوس؟ 

مش عارفة؟ طب وإنتي صغيرة ا له 
وإنتي بتعمليها؟ 


؟- إيه الهدف من حياتك؟ عايشة عشان إيه؟ إيه اللى عايزاه فعلا من 
حياتك وليه؟ 


بت اكد 3-8 0 


٤‏ - إيه الحاجة اللي لو ضامنة /٠٠١‏ إنك هتنجحي فيها كنتي هاتعمليها؟ 
يعني لو تخيلنا مثلا إن مفيش عوائق (زي ضيق الفلوس أو الوقت مثلا) 
كنتي هتحبي تعملي إيه في حياتك؟ 


ه- في حد تعرفيه أو تسمعي عنه بيعمل الحاجة اللي إنتي بتحبي 
تعمليها دي وناجح فيها؟ . 


٠‏ هل البيثة اللي حواليكي مساعداكي إنك تبقي أحسن واحدة ممكن 
تكوني؟ هل بتخرج أحسن ما فيكي؟ ولو إجابتك «لا؛ عملتي أي حاجة 
قبل كده عشان تحسني الوضع اللي إنتي فيه ده؟ 


4- لو سألتك إيه أكتر مشكلة بتواجه العالم دلوقتي من وجهة نظرك 
واللي لو اتحلت الناس هتبقى حياتها أحسن؟ إيه هي؟ 


ماعملتيش إيه؟ 


٠‏ لو بتفكري في المستقبل» هل عندك استعداد إنك تطلعي أحسن 
ما عندك؟ تخرجى أحسن إنسان جواكي؟ 

عندي نصيحة وانتي بتقرأي الكتاب: اقري بالراحة وشخبطي كتير... 
خلي جنبك قلم وألوان واكتبي كل الخواطر اللي هتدور في بالك» كل 
الأسئلة» كل اعتراض» كل لمبة نورت» كل موقف افتكرتيه؛ اكتبي مشاعرك... 
اكتبي كل حاجة دارت في بالك من غير تفكير أو تنظيم» اكتبي... لأنك 
هتتفاجئي باللي كتيتيه بعد ما تخلصي الكتاب! 

يلا بينا نرجع لسيندريلا... 


٤ 


الفصل الثاني . 
أنا مسؤولة 


الالمرء مسؤول مسؤولية كاملة عن طبيعته واختياراته» 
١‏ جان بول سارتر 


المقابلة الثانية: ما بلاش نتكلم فى الماضى 
ها يا سيندريلا جاوبتي على الأسئلة؟ 
- أسئلة مين يا حاجة؟ إيه الأسئلة الصعبة دي؟ أنا مش عاجباني القصة 
دي خالص» ومش هتكلم غير قدام المحامي بتاعي ! ١‏ 
- أنا المحامي بتاعك» إحكي لي حسيتي بإيه؟ 
= حسيت إني مش عارفاني! مش عارفه أنا بحب إيه ولا إيه اللي 
بيبسطني» مش عارفه أنا عايزة إيه وإيه المستقبل ده أصلا! أنا أول مرة 
حد يسألني الأسئلة دي! 
.. .. -مش إنتي بس يا سيندريلا! كتير مننا مش متعود يفكر أو بخطط لحياته! 
أنا عارفه إن فى أسئلة يمكن تكون ضايقتك» وفى أسئلة مافكرتيش فيها 
قبل كده. وعارفه اللخبطة اللى ممكن تكونى حاسة بيها دلوقتی» بس أنا 
مش عايزاكي تقلقي لأننا هنمشي واحدة واحدة! ١‏ 
اللي يهمني بس دلوقتي إن لو الأسئلة دي حسستك إنك محتاجة تقفي 
وقفة مع نفسك وتبصي على حياتك بنظرة مختلفة وتشوفي إنتي ممكن 
تطوري حياتك إزاي... يبقى إحنا كده أخدنا أول خخطوة في مشوارنا! 
= بصي أنا فعلا اتلخبطت وماعرفتش أجاوب على أغلبها! السؤال 
الوحيد اللي عرفت اكتب فيه هو السؤال بتاع البيئة. 
- بيثة إيه إنتي فاكرة نفسك في درس علوم؟ السؤال بيقول «هل البيئة 
اللي حواليكي مساعداكي إنك تبقي أحسن واحدة ممكن تكوني؟1... 
كتبتي فيه ايه؟ 
> كتبت إن عمري ما البيئة بتاعتي ساعدتني إني أكون ناجحة وسعيدة» 
من بعد ما مامتي ماتت وأنا متبهدلة مع مرات أبوياء هبقى سعيدة إمتى يعني 
وأنا طول النهار بتهزأ؟ هلحق أنجح إمتى وأنا طول النهار بغسل وامسح؟ 
' هخرج أحسن ما فيا إمتى وأنا طول النهار بكلم شوية فيران وعصافير أما 
قربت أصوصو! 
£۵ 


- طيب وعملتي إيه عشان تغيري الوضع ده؟ 

= اتجوزت! 

حلاوتك! واتبسطي بقى ونجحتي؟ 

= ما أنا لو مبسوطة كان زماني عند ميشيل الكوافيرة دلوقني مش قاعدة 
مع (أشجان»! 

- مش قاعدة مع أشجان! طب ابقى فكريني أقولك اسمك الحقيقي 
في آخر مقابلة بيتنا! المهم كملي 

= ولا حاجة» أنا مش مبسوطة» ومن الآخر كده مش هاتبسط غير لو 
ل ل ا ال 
ا ا وو الو بد أكتر من كده 
شويةء ويطلع قرار رئاسي بنفي مرات أبويا وبناتها برة مصر 

- برة مصر؟ وانتي كده بتعاقبيهم؟ ها وإيه كمان. 

= وزي ما قلت لكء عايزة أخس بس مش عايزة أعمل دايت» ولا 
عايزة حد يقولي امشي والعبي رياضة والجو ده. 

ولیه تائي؟ ا 

- ونفسي أصبغ شعري لون شعر مايا دياب. 

مايا دياب مين يا ....؟ ده إنتي مرات الأمير! ده أنا خايفة أقول إنتي 
أميرة لحسن تنزل عليا صاعقة من السماء! 

= ونفسي أبقى مثقفة زي باكينام. 

باکینام مين؟ 

- دي بنث خافة المي بس شيك وي ومتقفة وحاججة کله برسيتتاشن: 

- بريسنتاشن؟! والله يا ريته كان اتجوزها هي وأنقذ نفسه! 

= ها هاتعملي لي الحاجات دي إمتى عشان اتبسط؟ 

- عملك اسود ومهيب خرجتيني عن شعوري! أعوذ بالله من الشيطان 


٦ 


الرجيم! بصي يا ستي» إنسي مايا دياب والسبعة راكب وباكينام وکل ده 
وركزي معايا. 

أول مبدأ عايزين نتعلمه ونطبقه هو إن «أنا المسؤولة /٠٠١‏ عن حياتي»... 
يعني إيه الكلام ده؟ 

أي تعاسة أو شعور أو نتيجة سلبية وصلتي لها في حياتك في أي يوم 
هي عبارة عن حدث معين (زي مثلا إن أبوكي اتجوز واحدة شريرة») + 
تعاملك إنتي مع الحدث ده أو طريقة تفكيرك ورد فعلك تجاهه (يعني في 
حالتك هتبقى إنك إنتي اختارتي تتعاملي باستسلام وسلبية لاستغلالهم 
وشرهم)» بالتالي لو عاوزين نغير التعاسة اللي إنتي حاسة بيها دي قدامك 
حلين: يا تفضلي تلومي في الحدث (إن أبوكي اتجوز واحدة شريرة) وطبعا 
لومك ده مش هيغير حاجة! يا إما تحاولي تغيري رد فعلك وتقرري إن 
من هنا ورايح مش هستسلم لآي استغلال سواء من مرات أبويا أو غيرهاء 
عشان ماوصلش للنتيجة التعيسة دي تاني! 
إحنا عادة يا سيندريلا بنختار الحل الأول - إننا نلوم على الحدث 
نفسه - لأننا اتربينا على اللوم وعلى ثقافة الضحية! كلنا ضحايا لحد أو 
لحاجة... ظروفنا بقى» أهلناء إجوازتناء البلد» الشغل» أي شماعة نعلق 
عليها تقصيرنا وعدم سعادتنا. وطبعا الظروف اللي بنتحط فيها مهمة فعلا 
وممكن تعطل الواحد عن إنه يوصل لهدفه بسهولة ويبقى سعيدء بس 
ماينفعش نقف كتير بسبب الظروف! نحاول نغيرها وكله بس ماينفعش 
نعتمد اعتماد كلي على الظروف عشان نتبسط أو ننجح في حياتنا! بالذات 
إننا معندناش سيطرة مباشرة على الظروف! إنتي ماتقدريش تغيري واقع 
إنه باباكي خلاص اتجوز الست دي ومات بعدها! إنما إيه اللي ممكن 
تتحكمي فيه؟ 

١‏ = جوزي؟ 

- لاااا مش جوزك! اللي ممكن تتحكمي فيه فعلا هو رد فعلك إنتي» 


أفكار كء تصرفاتك. الحياة كلها اخختيار أت يا سيندريلاء وإنتي لازم تبدأي 
تبقى مسؤولة عن اختياراتك. 

قبل ما نعمل أي خطوة لازم تقتنعي إنه أيا كان اللي حصل قبل كده 
ومين ظالم ومين مظلوم ومين الجاني ومين الضحية؛ اللي حصل خلاص 
خصلء وحتى لو بنعاني من أثره عليكي فالأكيد إن اللي جي قدام ده إنتي 
«بس» المسؤولة عنه! مسؤولة عنه يعني ماينفعش تكملي بقيت حياتك 
مجره ضحية للظروف اللي بتتحطي فيها وتفضلي تلومي وتشتكي! لازم 
تبتدي تبقى مبادرة تبقي «فاعل» في حياتك مش «مفعول به؛» تدوري 
على طريقك بنفسك وتتحكمي في أفكارك وتصرفاتك زي ما هعلمك 
ازاي» بس مبدأيا أول خطوة لينايا سيندريلا هو إنك توقفي اللوم وتشيلي 
مسؤولية حياتك! 

= يعني اعمل إيه يعني؟ 

-يعني تبتدي مثلا تسألي نفسك إيه اللي أنا بعمله غلط وممكن أصلحه 
في حياتي؟ إيه اللي آنا محتاجة أزوده في حياتي وإيه اللي محتاجة أبطله؟ 

= مفيش حاجة ممكن تتغير يا أشجان! 

- مش صح! كونك جايالي أصلا وبتشتكي يا سيندريلا ده معناه إنك 
مقتنعة إنك ممكن تغيري حاجة فعلا! عمرك شفتي حد بيشتكي من إن 
الشمس بتغرب مثلا؟ لا! لأنه لو اشتكى من هنا لبكرة مايقدرش يغير 
حاجة! إنما إحنا بنشتكي من الحاجة اللي عارفين من جوانا إننا نقدر 
نغيرها! عشان كده محتاجين نتحمل مسؤولية التغيير ده» مسؤولية حياتنا 
مهما كانت الظروف صعبة! إحنا المسؤولين عن نجإحنا وسعادتنا مش 
الظروف! ش 

= إحنا مسؤولين؟ طب مفيش حاجة تخليني أنابس حتى مش مسؤولة؟ 

- في طبعا! إن يجيلك مرض عقلي يرفع عنك المسؤولية ونبقى 
ارتاحنا كلنا! 

= طب خلاص خلاص هبقى مسؤولة؛ أعمل إيه دلوقتي؟ 
4 


هتروحي البيت وتحلي الأسئلة دي وتجي لي الأسبوع الجاي: 

١‏ إيه اكتر جوانب في حياتي مش راضية عنها؟ 

۲ إيه اللي أنا بعمله غلط فيها ومحتاجة أصلحه؟ 

٣‏ إيه اللي بعمله كويس ومحتاجة أزوده؟ 

4 - لو قررت من النهاردة إني أتحمل ۰ زيادة من مسؤوليتي تجاه 
حياتي... إيه القرار اللي هاخده مهما كان بسيط؟ (مثال : هابدأ أروح الجيم... 
هاخرج مع صحابي مرة في الأسبوع... هقرا کل يوم ه صفحات من كتاب). 

= تاني أسئلة! طب معلش سؤال: النجاح من كام؟ 

- غوري يا سيندريلا! 


0 


منرغر على جرجل لاي 


۹ 


جعلوني مجرما؟ 

كل دقيقة في حياة أي حد عبارة عن أسئلة» فرص» اختيارات» واختيارات 
يعني قرارات بناخدها ومسؤولين عنها... هاكل إيه دلوقتي؟ هلبس إيه؟ 
هروح فين؟ ومع مين؟ هعيش فين؟ هدرس إيه؟ وهكذا... 

كل يوم الحياة بتسألك أسئلة وإنتي بتر دي عليها! وردك ده بيحدد بنسبة 
كبيرة جودة الحياة اللي إنتي بتعيشيهاء اختارتي إيه يا فوزية؟ تاكلي فاست 
فوود کل يوم ولا تاكلي أكل كويس؟ تضيعي وقت طويل قدام التليفزيون 
ولا تلعبى رياضة فى الوقت ده؟ اختيارات بتعمليهاء الخضب اختيار» الصبر 
اختيار» الجبن اختيار والشجاعة اختيار» وهكذا. 

طب أنا اخترت أعيش سعيدة.. اعمل ده إزاي؟ 

أول خخطوة في الطريق هو إحساس «أنا اخترت» ده آنا اخترت يعني 
أنا واعية ومسؤولة؛ يعني «أنا - فوزية كعب الغزال- اللي اخترت مش 
الظروف هي اللي اختارت لي وأنا قاعدة كده مليش إرادة! «أنا اخترت» 
يعنى أنا مسؤولة عن حياتي! يعني أثا مش ضحية ولا مجرد رد فعل للمواقف 
مهما كانت صعبة ومؤلمة! ودي نقطة مهمة جدا! 
كلنا بنتعرض لمواقف صعبة جدا في حياتنا! في ناس بتختار تخرج 
. .منها وتكمل الباقي من حياتها صح» وفي ناس بتختار تعيش في المشاكل 
حتى بعد ما تتتهي! تعيش دور الضحية! تقنع نفسها واللي حواليها إنها 
ضعيفة وقليلة الحيلة وريشة في مهب الريح! «هو اللي كرهني في الرجالة 
كلها!ء «هي اللي قالت لي أحط فلوسي في الحاجة دي أما خسرتها!» اهما 
السبب في الفشل اللي آنا فيه» «ظروف الحياة هي اللي خلتني عصبية!» «هي 
شوارع مصر اللي زحمة عشان كده اتأخرت» وهكذا من أسياب تخليني: 
أنا مش «مسؤولة» عن حياتي» آنا مجرد «ضحية» لحياتي! 

مش غلط إني ألوم أو إني أحدد مين اللي آذاني وأذاني فإيه عشان أبعد 
عنه أو أشوف هاتصرف معاه إزاي» بس بعد ما لومت؟ 


0۰ 


تخيلي كده لو وإنتي واقفة واحد سخيف جيه ودلق عليكي مياه! ممکن 
تلوميه وتقولي له إزاي عملت كده وانت غلطان وكل الكلام ده» بس 
المهم بعد ما تلوميه هاتعملي إيه؟ لو فضلتي واقفة مكانك بتشتكي بس 
ومستنياه هو يحن عليكي ويصلح غلطته وينشف لك هدومك يبقى غالبا 
هيجيلك نازلة شعبية :( 

لازم إنتي تتحركي من المكان وتنشفي هدومك وتصلحي حياتك 
وتشوفي هتتعاملي إزاي مع الشخص ده بعد كده وتكملي حياتك» لو | 
فضلتي تلومي وتشتكي وبس ومستنية الظروف -اللي مش بإيدك - هي 
اللي تنغير عشان تبقي سعيدة يبقى بتعجزي نفسك وبتحكمي عليها تفضل 
طول عمرها بتلعب دور الضحية في الفيلم! : 

ودور الضحية ده مصيبته | نه بيخلي الإنسان ياخد اهتمام ودعم من اللي 
حواليه من غير ما يعمل أي حاجة... لأنها فوزية الضحية... وكل اللي عليها 
إنها تفضل تشتكي وتشتكي وتلوم على كل حاجة طول الوقت! ولو لقيت 
حد تاني جنبها بييشتكي» » تعلّي عليه لحد ما مشاكلها تبان أكبر من مشاكله! 
ويا ريت بقى المشكلة بتتحل ولا فوزية الضحية بتقرر تبقى مسؤولة وتاخد 
أكشن بعد ما تطلع كل اللي جواهاء ده فوزية بتتقل بعد شوية من دور 
الضحية؛ ل«دوامة الضحية»! بتستحلى الشكوى مع الوقت وبتبرر لنفسها 
إنه مش بتخاول تغير الوضع عشان هي غلبانة وضحية وقليلة الحيلة. 

ومش بس كده! ده مع الوقت كمان ممكن فوزية تغرق أكتر في المستنقع 
ده وتبقى مابتشوفش في حياتها غير إنها منحوسة وحياتها كلها مصايب! 
وممكن كمان تبدأ تعيش في جو «جعلوني مجرما» وتبرر لنفسها الحقد 
أو تمني الشر لغيرها أو الحكم على حياتهم لأنها «ضحية» لحياتها اللي 

٠‏ كارثة فعلا! وبشونهاقي فوويات كيسكم شخلي! 

صحيح ممكن يكون حصلك مشاكل كبيرة في حياتك قبل کده» بس رد 
' فعلك تجاهها ده مسؤولية مين؟ محاولتك إنك تغيري الوضع؟ مسؤوليتك 


لك 


إنك تحاولي تخرجي من الماضي وتغيري المستقبل وتاخدي قرارات 
مختلفة عشان ماتكرريش نفس المشاكل؟ 

قريت مرة قصة جميلة عن بنت راحت تشتكي لباباها إن الحياة وحشة 
والظروف مش مساعدها تعمل حاجة وإنها تعبت من كتر المشاكل اللي في 
الحياة طول الوقت. باباها ماردش عليها وراح واخدها على المطبخ وجاب 
تلت حلل ملاها ميه وحطها تغلي على البوتاجاز أول ما الميه غليت راح 
حاطط في الحلة الأولى بطاطس» وفي التانية بيضة وفي التالتة حط بن 
وسابهم شوية» بعد عشرين دقيقة طفا البوتاجاز وطلع البطاطس في طبق 
والبيض في طبق تاني والقهوة في كوباية وقال لبنته "قولي لي شايفة إيه؟» 

«شايفة بطاطس وبيضة وقهوة!! ردت البنت. 

قالها "بصي كويس وإلمسي البطاطسء لمست البنت البطاطس لقيتها 
طريت عن أول ما حطهاء طلب منها تبص على البيضة» فلقيتها بقت بيضة 
مسلوقة» طلب منها تبص على الكوباية؛ فلقت قهوة ريحتها جميلة جد 
ابتسمت البنت وقالت له «يعني إيه الكلام ده؟» 

طبعا إنتي جيه في دماغك دلوقتي إنه لو كان يابا واحدة فينا كان رد قالها 
«یعني تبطلي شكوى وتنجري تعملي لي فطار! إنما مش ده اللي حصل :) 

الأب أخد بنته وشرح لها:.. قالها إن البطاطس والبيضة والبّن اتحطوا في 
نفس الظروف - الميه المغلية - بس كل واحد فيهم كان رد فعله مختلف! 

البطاطس كانت في الأول قوية إنما بعد الميه المغلية بقت طرية وضعيفة. 

البيضة كانت في الأول ضعيفة وسهلة الكسر إنما بعد الميه المغلية 
بقت قلبها قوي! 

أبن بقى كان مميز جدا! لما دخل في المياه المغلية غيرها أصلا وعمل 
منها حاجة تانية جميلة جدا اسمها «قهوة». 

انتي بقى مين فيهم؟ بطاطس ولا بيضة ولا بُن؟ لما بيحصلك مشاكل 
في حياتك رد فعلك بيكون إزاي؟ بتضعفي ولا بتقوي ولا بتاخدي الظروف 
دي وتعملي منها حاجة جميلة؟ 
or‏ 


المشاكل هتفضل تحصل حواليناء وهتفضل تحصل لناء إنما الحاجة 
المهمة فعلا هو إن المشاكل دي ماتحصلش جوانا! مانبقاش «ضحية ليها! 
انتي اختاراتي تبقي مين فيهم يا زوزو؟ 


. انحن ضحايا أنفسنا... الآخرون مجرد حجة» 


بثينة العيسى 


سيندريلا.قبل كده «اختازت» تبقى سلبية قدام استغلال مرات أبوهاء 
اختارت طريق الضحية الضعيفة المغلوبة على أمرهاء سمحت للى حواليها 
. يكسروا فيها... آیا كان مبررها! بس يوم ما سيندريلا لجأت لأشجان كان 
أول مسؤولية فعلا تشيلها وأول «اختيار» إيجابي مختلف تختاره لحياتها! 
«أنا اخترت؛ ي يعني أنا مش ضحية ولا مفعول به» يعني أنا مسؤولة عن 
حياتي! أنا عارفه إيه اللي أنا بعمله في حياتي صح» و«قررت» أزوده. 
وعارفه إيه العادات أو التفكير الغلط و«قررت» أغيره أنا مسؤولة عن 
حياتي وسعادتي مش أي حدتاني! ۾ 
طب آنا مسؤولة عن حياتي وسعادتي» أعمل إيه بقى عشان أبقى سعيدة؟ 
قبل ما نفكر في إجابة السؤال ده» خدي دقايق جاوبي فيها على الأسئلة 
اللي سيندريلا أخدتها. 
١ ٠‏ إيه أكتر جوانب في حياتي مش راضية عنها؟ 


؟- إيه اللي أنا بعمله غلط فيها ومحتاجة أصلحه؟ 


٤‏ - لو قررت من النهاردة إني أتحمل /٠١‏ زيادة من مسؤوليتي تجاه 
حياتي إيه القرار اللي هاخده؟ 


السعادة: عيل تايه يا ولاد الحلال 


يعني إيه سعادة ونلاقيها فين دي؟ كتير مننا بيتخيل إن لو الظروف اللي 
حواليه اتغيرت هيبقى سعيد؛ لو بس جوزي بقى بيقعد معايا أكتزء لو بس 
مرتبي بقى أزيد» لو بس خلفت» .لو بس اتخرجت» لو بس سافزت» لو 
بس نجحت في المشروع الفلاني وهكذا. 
طيب السؤال: هل مثلا النجاح أو الوصول لإنجاز معين مقياس للسعادة؟ 
بمعنى تاني تعرفي حد ناجح جدا بمقايس الناس وعامل إنجاز كيير بس 
مش سعيد؟ إيه قيمة إني أكتب كتاب كل الناس تنبهر بيه ويكسر الدنيا 
لکن أنا مش سعيدة؟ إيه قيمة إني يكون عندي أحلى زوج في الدئيا بس 
أنا مش سعيدة؟ 
الفكرة كلها إنك تدركي إن السعادة دي أولا رزق من عند ريناء وثانيا 
إن السعي ليها بيبدأ من جوه لبره مش العكسء» يبدأ أما إنتي تبقي راضية 

عن حياتك ومش عايشة بكلاكيع جواكيء أما إنتي تبقي نفسك» إنتي كده 
من غير ماسكات ولا تمثيل؛ أما تبقي حابه نفسك بميزتها وعيويهاء أما 
تقدري توصلي لقلبك وفطرتك الجميلة» أما تفهمي مشاعرك وأحلامك 
ومعتقداتك وتسيطري إنتي عليها عشان ماتعطلكيشء أما تعرفي تتعاملي 
مع أي مطبات نفسية جواكي - نتيجة ظروفك وتربيتك عشان تنجحي 
وتكملي ما تقفيش» أما تبطلي تعتمدي على أي سيب خارجي عشان تكوني 
مبسوطة! 
يعني إيه سبب خارجي عشان أكون مبسوطة؟ 
مش هبقى سعيدة في حياتي غير ير: «أما جوزي يتغير» «أما فلان يهتم بيا» 
«أما أغير شغلي» «أما أخس» دأما أحوش كذا» «أما ألف العالم»... الخ» 
كل ما بتعتمدي على أي حاجة براكي عشان تبقي سعيدة كل ما بتضعفي 
من جواكي. كل ما بيزيد اعتقادك إن الفلوس هي اللي هتخليكي سعيدة» 
كل ما بتتخلي عن قدرتك إنك تتبسطي من غيرها! 
الفلوس والجواز والأطفال والشغل الفظيع واللبس الوهمي وأي حاجة 
خارجية هى فى الحقيقة مجرد عدسة مكبرة بتكبر مشاعرك الداخلية» لو 
إنتي أصلا حاسة بحب وسلام داخلي الحاجات دي هتزود الحب والسلام 
عندك؛ ولو إنتي أصلا مخنوقة ومش راضية عن نفسك الحاجات دي 
٠‏ هتبسطك مؤقتاء بس بعدها هتزود إحساسك بالخنقة! 
إزاي؟ 
زمان كنت أما أحس إني مخنوقة ومتضايقة كنت أنزل مثلا اشتري لبس 
جديد عشان أفك» كنت بفك شوية فعلا واتبسط بعدين أرجع أحس إني 
مخنوقة برضه! أفكر أسافر وأقول يمكن اتبسط» أسافر فعلا واتبسط هناك 
شوية وبعدين أرجع وآحس بنفس الخنقة والفراغ اللي جواياء فاقعد أفكر 
«يعني صرفتي كل الفلوس اللي معاكي ولسه برضه متضايقة؟» فاتضايق أكتر! 
ده مش نكد على فكرة! الفكرة بس إني اهتميت بكل حاجة خارجية 


كم 


عشان أبسط نفسيء ونسيت إني محتاجة الأول أحقق السعادة دي من 
جوايا! عشان كده زي ما قلنا الحاجات الخارجية دي كانت زي عدسة 
مكبرة» زودت عندي الإحساس بالضيق اللي كان موجود من الأول! 


إن السعادة إشعاع داخلي ينث أ رر يجه من الداخل إلى الخارج» وليس العكس» 
عبد الوهاب مطاوع 


هتيجي تقولي يا هبة يا كثيبة يعني مانخرجش؟ مانتمناش فلوس أكتر؟ 
شغل أحسن؟ بيت أكبر؟ هقولك لا طبعا أطلب واتمنى! حقك إنك تتمني 
وتسعي وتحاولي توسعي على نفسك. الفلوس والسفر والشغل والحاجات 
دي حلوة مفيش كلام! إنما طول ما إنتي معتمدة على الحاجات دي عشان 
تبقي سعيدة طول ما هتحسي بفراغ جراكيء أما يبقى كل تركيزك على تحقيق 
النجاح الخارجي بس من ترقية في شغل أو بيت أكبر مثلاء ممكن توصلي 
لهم بسرعة آهه بس ممكن جدا تخسري نفسك في الطريق! 

ومش معنى كلامي ده إنك تتخلي عن طموحك وتقفي أودام المرايا 
طول اليوم تقولي آنا سعيدة لحد ما تتجنني! إنما اللي أقصده إنك تبقي 
فاهمة إن الظروف اللي حواليكي كلها بكل تفاصيلها مش هتسعدك فعلا 
غير لو إنتي سعيدة أصلا من جواكي! 

ولو إحنا اتفقنا في الفصل الأول إن الإنسان السعيد من جواه أو اللي 
عايش عيشة فل هو الإنسان اللي فاهم «أنا والحياة؛ وهو اللي اكتشف 
نفسه والهدف من حياته... يبقى أول خطوة في رحلتك عشان تكتشفي 
إنتي كمان الهدف من حياتك وتفهمي «أنا والحياة؛ وتلاقي سعادة جواكي 
هو إنك: توازني! 

يعني إيه توازني؟ 

يعني تبقي فاهمة احتياجاتك» فاهمة إنك محتاجة النجاح الداخلي 
ده الأول عشان تستمتعي بالنجاح الخارجي» محتاجة ترتبي عربيتك من 
جوه وتمليها بنزين وميه وتظبطي شنطة سفرك قبل ما تبدأي الطريق عشان 
تمشي.. محتاجة تحبي نفسك وتثقي فيها عشان أما تقومي تدي محاضرة 
تبقي على طبيعتك وتأثري فعلا في الناس» محتاجة تفهمي مشاعرك وأفكارك 
عشان أما تواجهي مشكلة مع صاحبتك ماتخسريهاش» محتاجة تبقي فاهمة 
نفسك ومهتمة بيها عشان لما جوزك يتشغل عنك شوية حياتك ماتقفش» 
بالتجارب الجديدة اللى الحياة بتديهالك» محتاجى تتخلصي من القلق 
ْ اللي جواكي عشان تتخاطري شوية وتكبري وتتعلمي» محتاجة تشوفي 
إنك شخص جميل عشان التاس كمان تشوفك كده! 


إيه جو التنمية البشرية ده؟ 

يعني إيه محتاجة أشوف نفسي جميلة عشان الناس تشوفني جميلة؟ 
يعني إيه دوري على السعادة جواكي قبل ما تدوري عليها بره؟ إيه هو اللي 
حسي بمشاعرك وثقي في نفسك وجو التنمية البشرية ده؟ 

طيب» آنا شخصيا مش مقتنعة إطلاقا إنك مهما كانت حياتك تعيسة 
لما هتقفي أودام المرايا وتقولي لنفسك «أنا سعيدة» ۳۷ مرة هتتحولي 
لإنسانة سعيدة طبقا لبعض نظريات التنمية البشرية! ولا عمري هقتنع 
إنك أما تقعدي على كنبة بيتكم تحلمي بالعربية البورشه السودا هتفتحي 
عينك تلاقي السايس بيغسلهالك من غير ما تعملي حاجة طبقا لبعض كتب 
التنمية المهلبية! الكلام ده بالنسبة لي هراء هراء هراء. 

إزاي ممكن إنسان يلاقي السعادة الداخلية وهو بيبص في المرايا يلاقي 
نفسه مش مبسوط؟ بيحاول يحب حياته ويتبسط بس الواقع إنه زهقان 


مه 


من شغله» بتحاول تبقى سعيدة في حياتها بس جوزها منكد عليها بعدم 
اهتمامه»ء إزاي أحس بالسعادة إذا العالم حواليا خنيق؟! الإجابة ا 
التوازن! اعرفي إنتي محتاجة إيه بالظبط وخديه! 

يعني إيه؟ 

خلينا نرجع لسوسو. 


يق کب كب بجلا 


هنوغر على جوجل لاي 


الفصل الثالث 
أنا متوازنة 


«إن لربك عليك حنّاء ولنفسك عليك حقّاء 
ولأهلك عليك حماء فأعط كل ذي حق حقه» 


المقابلة الثالثة: إملى التانك 

= بصي يا برنسيسة» أنا جاوبت على الأسئلة وبدأت أحس إني مسؤولة 
فعلا! يعني حاسة إني جاية على ميرو أوي ومحتاجة أفكر في حاجات أنا 
أعملها أكتر ما أحمله هو إفريسينج. 

- سينج؟ طب الأول مين ميرو ده؟ 

= الأمير سياتك» بدلعه! 

- طيب! 

= بس حاسة إني لسه متلخبطة! يعني مش عارفه أبدأ بإيه وأروح فين 
عشان أظبط حياتي كده من كل الجوانب: : 

- سؤال جميل! 

واحدة واحدة» السعادة والطمأنينة يا سيندريلا هي طبيعة الإنسان» 
هي فطرته» الأصل إنك يبقي عندك سكيئة وسعادة جواكي والاستئناء 
إن حاجات تحصل تبعدك غن السعادة دي» الأصل إن الأطفال مبسوطة 
وبتلعب» والاستثناء إن حاجة بتزعلهم واتخليهم يعيطواء الأصل إنك تبقي 


SS CE REC E 
ما أي إنسان بيعافر!‎ 


أما بثبقى احتياجاتك النفسية مشيعة» أو بالعامي كده «روحك شبعانة» 

بتبفي سعيدة» وآما بتبقي مش مبسوطة في حياتك بيبقى بسبب إن روحك 
٠‏ محتاجة حاجة ما أخدتهاش فتعبانة! 

= يعني إيه الكلام ده؟ 

خدي عندك يا ستي... جسم الإنسان محتاج إيه يا سيندريلا عشان 
يبقى كويس؟ 

= أكل كتيررررر» فتة شاورما من أنس» فطير بالنيوتيلا من تيبستي» بيتزا 
من بابا جوئز» سؤشي من موري» شاورما من أبو حيدر؛ سمك من طأطأء 

آبس كريم من كولدستون؛ بيبسي وشيبسي من عم کرم بتاع الكشك؛ يعني؛ 
مجموعة حاجات مختلفة! 
!! إنتي بتاكلي كل ده يا موكوسة وعايزة تبقي سعيدة في حياتك ؟ جسم 
حضرتك عموما محتاج ميه وهوا وفيتامينات مختلفة موجودة في الأكل؛ 
أماعضمك بيضعف شوية ويوجعك بيبقى غالبا علامة على نقص فيتامين 
د فبتدوري عليه في الأكل أو الدوا وتاخديه» أما بتلأقي نفسك بتنسي كتير 
أو بتتعبي كتير أو مش مركزة بيبقى غالبا علامة على نقص فيتامين (ب“ 
فبتروحي تاخديه» وأول م بتبدأي تاحدي الفيتامين الصح جسمك مع 
الوقت بيسترد صحته تاني» مظبوط ولا إنتي جسمك من النوع الجاحد؟ 
= مظبوط مظبوط. 
- جسمك محتاج كل الفيتامينات في كل الأرقات» بس التعب المعين 
بيبقى علامة على إنك محتاجة تركزي أكتر على الفيتامين اللي بيحسن 
التعب ده دلوقتي. ولو كنتي شخص حافظ مش فاهم: عضمك وجعك 
روحتي واخدة فيتامين #د»؛ حسيتي بأعراض الأنيميا روحتي واخدة فيتامين 
«داء مناعتك ضعفت تاخدي دا بشرتك اتدهورت فيتامين «داء إيه اللي 
هيحصل ؟ مش هتتحسني صح؟ ولا جسمك من نوع الغبي؟ 
- لاعيب عليكي! 
-نفس القصة بالظبط إنتي... روحك! روحك زي جسمك ‏ محتاجة 
فيتامينات مختلفةء وأما بتهملي فيتامين منهم روحك بتبدأ تتعب» والتعب ده 
بيظهر عليكي في صورة زهق وخنقة وعدم رضا وإحساس بالضيق وهكذا. 
عشان كده قلت لك عشان تحسي بالسعادة في وسط. الضيق اللي 
حواليكي: اعرفي إنتي محتاجة فيتامينات إيه لروحك وخديها! 
= طب ودول اشتريهم منين بقى؟ 
- دول حضرتك مش بتشتریهم» دول تانکات زي تانکات البنزين» 
بتعملي حاجات معينة عشان تمليهم وتحسي بيهم. 
= يا شيخة؟ ده البنزين غلي! طب فهميني إيه التانكات دي. 
0 


إنتي محتاجة تملي ۷ تانكات يا سيندريلا عشان توصلي للتوازن 
في حياتك: 

١‏ تانك علاقتك بربنا۔ 

-١‏ تانك علاقتك بأهلك. 

٣‏ تانك علاقتك بصحابك وزمايلك في الشغل أو الدراسة أو الاهتمامات. 

٤‏ - تانك علاقتك بجوزك. 

ه :تانك علاقتك بولادك أو أي حد معتمد عليكي في الرعاية. 

1- تانك علاقتك بنفسك. 

٠‏ ۷- تانك علاقتك بالمجتمع والعالم اللي حواليكي. 

- سبع تانكات!! هملى كل دول إمتى؟ مفيش أوكازيون؟ على فكرة 
بقى آنا مش فاهمة أي حاجة وعايزة أروح! 

- تروحي مين هو أنا لسه شرحتهم حتى! طب بصي أنا هديكي كتاب 
صغير تقريه يشرح لك ببساطة كل تانك من دول معناه إيه وبيتملي إزاي» 
وبعدين الواجب بتاعك للمرة الجاية إنك تحددي لي إيه التانكات الفاضية 
أو اللي عندك فيهم مشكلة وهاتعملي فيهم إيه؟ ماشي؟ 

= تمإم بس في مشكلة! 

إيه؟ 

= مافيش فيهم تانك البطن! 


- غوووووزي يا سيندريلا 

إزدهري يا فوزية 

الإنسان عنده مستويين من الاحتياجات... حاجات بنحتاجها عشان 
«نعيش» وبس زي الأكل والشرب والتَفس والحاجات اللي من غيرها 
حياتنا بتنتهي» وحاجات بنحتاجها عشان «نزدهر»! 

وفي فرق كبير بين إننا نعيش وخلاص وبين إننا نزدهر» والمستوى التاني 
من الاحتياجات ده._بتاع الإزدهار_ هو اللي إحنا هنركز عليه دلوقتي» لأن 
ماينفعش أقصى أمنيتك في الحياة تكون «أنا عايزة أعيش»! 

وعشان أقدر أشرح لك الاحتياجات بتاعت الازدهار هاستخدم نفس 
التعبير اللي الكاتب جون جراي استخدمه عشان يشرح احتياجات الإنسان. 

جون جراي وصف احتياجتنا دي على إنها تانكات في حياتناء وزي 
ما المستوى الأول من الاحتياجات له تانكات بنملاها من أكل وشرب 
ونَقّس عشان نعيش» المستوى التاني برضه له تانكات - أعمق شوية - 
بنملاها عشان نزدهر ونتوازن» فنقدر نحس بالسعادة جوانا ونحط البصمة 

وقبل ما نحكي عن كل تانك فيهم بالتفصيل» محتاجين نقول شوية 

قواعد: ل 
حياني وكنت اشتكي لأمي مثلا كانت دايما تقولي «صلي ركعتين؛ استغفري» 
اقري قرءان», 

كنت أعمل كده فعلا وارتاح شوية؛ بس أحس إني إجمالا كده لسه 
مش مبسوطة» فأروح اشتكي لواحدة صاحبتي مثلاء فتقولي نصيحة تانية 
خالص «اخرجي» اتفسحي» اشتري حاجة لنفسك) وهكذا. 

طب آنا أعمل إيه دلوقتي؟ أقعد في البيت أصلي ولا أخرج وأبسط 

إجابة السؤال ده ببساطة إن مفيش إجابة! كلها اقتراحات بتعبر عن 
احتياجات مهمة ومختلفة» وهي دي القاعدة الأولى! الإنسان عامة مش 
مخلوق بسيط مكون من حاجة واحدة بس وخلاصء الإنسان عبارة عن 
روح ونفس وعقل وقلب وجسد... وكل حاجة فيهم ليها احتياجات مختلفة! 
بالتالي ماينفعش الواحد يركز على احتياج واحد بس في حياته ويهمل 
الباقي! السبع تانكات دول كلهم مهمين والتوازن بينهم كلهم بيخلينا سعداء. 

في وقت هتلاقي نفسك فكيني وارتاحتي مجرد ما تقعدي تدعي ربنا 
مثلاء ووقت تاني هتتبسطي أما تقعدي تنظمي حياتك وتهتمي بنفسك 
وتحطي لها أهداف» ووقت تالت هتتبسطي أما صحابك يجولك وتضحكرا 
وتهزروا وتحسي إنك شخص محبوب من الناس» ووقت رابع أما تتزلي 
تعملي عمل تطوعي في الجمعية اللي جنبك أو تساعدي فقير وهكذا. 
كلهم أبواب مختلفة للسعادة» وكلهم مهم نخبط عليهم ونهتم بيهم زي 
ما بنهتم بفيتامينات جسمنا كلها مش بتركز على واحد بس ونسيب الباقي 
فجسمنا يتعب! 

القاعدة التانية المهمة جداء إن الحاجة اللي إنتي محتاجاها عشان تملي 
التانكات دي موجودة حواليكي بالفعل! كل شيء محتاجاه عشان تحققي 
التوازن موجود فعلا في حياتك» أومال إنتي متلخبطة وتايهة ومش عارفه 
تشبعي الحتياجاتك ليه؟ 

تخيلى معايا كده المثال ده: لو آنا قلت لك إني متأكدة مية في المية إن 
مفتاح العربية مثلا موجود في الأوضة الفلانية وانتي دورتي ومش لاقيه 
المفتاح يبقى معناه إيه؟ إنك أكيد مادورتيش كويس! يمكن عمالة تدوري 
في درج واحد بس في الأوضة: أو يمكن بتدوري في أوضة تانية أصلا... 
أو جايز مش عارفة شكل المفتاح اللي بتدوري عليه أساسا :) 

نفس الكلام» كل حاجة محتاجاها عشان تملي التانكات بتاعت حياتك 
موجودة بالفعل! الفكرة كلها إنك تركزي وتعرفي إنتي محتاجة إيه بالظبط 
عشان تاخديه» وزي ما ممكن تبقي مش لاقية مفتاح العربية عشان مش 


3Y 


عارفة شكله» ممكن جدا تبقي مش عارفه إيه هي احتياجاتك أصلا عشان 
تدوري عليها! ١‏ 

وزي ما ساعات بتبقي مش لاقية المفتاح عشان مُصرة تدوري في درج 
واحد بس في الأوضة: ممكن برضه تبقي مش لاقية احتياجاتك ومش 
حاسة بالسعادة الداخلية عشان مُصرة تاخديها من مصدر واحد بس! 

وده هير جعنا للقاعدة الأولى: التوازن. : 

عشان تلاقي المفتاح» لازم تدوري في الأوضة كلها! وعشان صحتك 
تبقى كويسة لازم تهتمي بفيتاميناتك كلهاء وعشان تحققي التوازن وتلاقي 
سعادتك لازم تهتمي بالتانكات كلها! وكونك مش حاسة بالسعادة ‏ طبقا 
للقواعد اللي قوق دي - معناه إنك مركزة على درج واحد في الأوضةء 
أو فيتامين واحد في الأكل» أو تانك واحد في حياتك وعايزة تاخدي منه 
كل حاجة! 

إيه اللخبطة دي؟ 

يعني مثلاء سيندريلا أول ما اتجوزت كانت كل حاجة جميلة وتحفة 
وشهر عسل وحاجة عظيمة! حسيت إنها أخيرا لقيت سعادتها الحقيقية 
مع الأمير وخلاص الدنيا ضحكت لهاء فبدأت سيندريلا ‏ زي كتير مننا 
- تنسى أو تهمل باقي احتياجتها وتركز مع تانك واحد بس في حياتها 
وهو تانك علاقتها بجوزها! بقت تبعد عن صحابهاء تقصر مع عيلتهاء 
تركن أحلامها وطموحتهاء تكسل عن الأنشطة اللي كانت بتعملها قبل 
كده وهكذاء زي حال كتير مننا أول الجواز... مبسوطة بقى وتانك الحب 
والعاطفة مليان جدا! بس اللي بيحصل بعد فترة إن روحها بتبتدي تشتكي! 
التانكات التانية عمالة تنقص وهي مش واخدة بالهاء فتبتدي سيندريلا 
تحس إنها متضايقة. وعشان هي قررت إن المفتاح في درج الأمير (أو 
إن سعادتها مش هتيجي غير من الحب والرومانسية) هتروح تشتكي له 
وتدور على المفتاح عنده هو بس: 

اانا مخنوقة يا ميرو 


A 


= «تعالي يا سوسو نخرج» 

_ «أنا لسه ممخئوقة يا ميرو) 

= «خدي الهدية دي يا سوسو) 

_ «أنا لسه مخنوقة يا ميرو) 

= «طب هحاول أجيلك بدري نقعد مع بعض» 

«أنا لسه مخنوقة يا ميرو» 

= (إنتي نكدية يا سوسو!» 

- «انت اتغيرت يا ميرو ومابقتش تحبني زي أول الجواز! طلقني!» 

عارفة» لو ميرو ده عملها قرد! برضه سيندريلا هتفضل مخنوقة» ليه؟ 
عشان هي مركزة على تانك واحد بس ومهملة الباقي... فمع الوقت مابقنش 
سعيدة. وطبعا مين السبب في تعاستها من وجهة نظرها؟ ميرو! إنت اتغيرت» 
إنت مش بتبسطنيء آنا عايزة اتطلق...إلخ. 

ا ع ا كر ا 
بتعتمد عليه اعتماد كلي في إساعدها وتهمل أبواب تانية كتير للسعادة في 
حياتها! وقبل ما تقولي لي اغصب عني» افتكري أول قاعدة قلناها: إتتي 
مسؤولة عن حياتك. 

طبعا فش معنى كلامي ده إنك تهملي جوزك! إنما اللي أقصده إنك 
توازني عشان ماتحمليش علاقتك بجوزك لوجدها - أو أي تانك تأني- 
المسؤولية الكاملة عن سعادتك أو تعاستك! 

أنا شخصيا من كذا سنة لما كانت تجي لي واحدة بتشتكي مثلا من 
جوزها أو من مشاكل في تربية ولادها أو من أهلها أو أهل جوزها... كنت 
بسمع المشاكل دي وبعدين أقعد أشرح لها قواعد في العلاقات الزوجية 
والفرق بين الراجل والست وقؤاعد في تربية الأولاد وبرالوالدين...إلخ. 

مع الوقت لقيت إن ساعات كتير المشاكل دي فعلا بتتحل» بس بتفضل 
لبنت تفسها مش سعيدة! كأن في حاجة ناقصاها! فبقيت بعمل حاجة تانية» 

بقيت أول سؤال بسأله للبنت أما تخلص قصتها «احكي لي عن حياتك» 
بتعملي إيه؟ وقتك بتقسميه إزاي؟ إيه هي هواياتك؟ إيه خطتك لحياتك؟؛ 
وهكذاء وكانت المفاجأة! 

ا ل ل 
جربي إسأليهم «إيه هي المشاكل اللي بتواجهك أو إيه الحاجات اللي 
بتضايقك مثلا من جوزك أو ولادك أو الحياة عامة». ... إسألي السؤالين 
دول وراقبي السرعة والتلقائية في الرد! 

كلنا بنعرف بسرعة جدا نجاوب على السؤال التاني بتاع المشاكل... ود 
مش عشان إحنا نكديين ولا حاجة بس عشان المشاكل دي بتبقى عرض 
ظاهر لمرض تاني مستخبي جوه وهو عدم التوازن بين الاحتياجات وعدم 
وجود رؤية محددة للحياة. 

عضمي بيو جعني كتير ده عرض» إنما نقص التوازن في العناصر الغذائية 
في الأكل أدى إلى نقص فيتامين «د» أو نقص كالسيوم هر ده المرض! 

عشان كده أماغيرت السؤال ودخخلت في حياتها هي» قبل حياة جوزها 
وولادهاء وساعدتها تكتشف عدم التوازن اللي عندها وتغير طريقة الحياة 
من واحدة فاضية من جواها وبالتالي مركزة مع جوزها وولادها والعالم 
والناسء لواحدة عندها توازن وحياتها مليانة وفيها رؤية مخلياها سعيدة 
ومشغولة» ومركزة طاقتها في المهم فعلاء مش في مين اتخائق مع مين... 
ساعتها 1/7 من منشاكلها اتحلت لوحدها! وده على فكرة مش معناه إن 
لك 0 ١‏ 
إنما اللي أقصده إن عدم التوازن في الحياة والتركيز على تانك واحد أو 
اتنين بس بیخلینا فاضیین من جوه» وببخلينا نكبر كل مشكلة جوه دماغنا 
ونديها حجم أكبر من حجمها بكتير! 

الخلاصة: عشان تبقي سعيدة محتاجة تملي كل التانكات دي» علاقتك 
بربنا وبأهلك وبصحابك وبجوزك وبنفسك وبولادك وبالمجتمع اللي 
حواليكي! وكل ما تلاقي نفسك مش لاقية المفتاح افتحي درج تاني ودوري 


فيه كل ما تلاقي نفسك تايهة ومش مبسوطة ركزي على تانك تاني وتالت» 
لحد ما توازني بينهم كلهم وتلاقي سعادتك! 


علاقتك بأهلك علاقتك باصحابك علاقتك بجوزك 


علاقتك بربنا 


علانتك بأولادك علاقتك بنفسك علاقتك بالمجتمع 


كده عرفنا أسامي التانكات وأهمية التوازن بينهم؟ تعالي نشوف غنملاهم 
إزاي... ١‏ 


۷ 


المقابلة الرابعة: 


-ها عملتي إيه؟ فهمتى حاجة من الكتاب؟ 
= (ابتسامة بلهاء). 
- طيب هشرح لك. 
. التانك الأول: هو علاقتك بربناء والعلاقة دي هي الغذاء الأساسي 
لروحك» الروح ا سيندريلا هي التفخة اللي ربنا نفخها فيكي... فبالتالي 
عشان تغذيها لازم ترجعي للأصل! لازم تتواصلي مع الخالق وتحبيه 
وتحسي بحبه ودعمه ليكيء لما بتفقدي الإحساس بالتواصل مع ربنا الحياة 
:- بتبقى جحيم» بتبقي تعبانة وقلقانة وحاسة إن إنتي اللي بتعملي كل حاجة 
في الدنيا لوحدك» ولما بتملى التانك ده بتحسي إنك مش لوحدك وإن 
ربنا معاكي دايماء بتحسي إنك مطمنة مهما مريتي بمشاكل لأنك عارفة 
إن ربنا له حكمة فكل حاجة. 
وعشان يا سيندريلا تحقفي التواصل اللي يغذي روحك فعلا ويحسسك 
بالطمأنينة دي لازم تبقى علاقتك بربنا قايمة على «جودة» مش أي علاقة 
وخلاص! 
= يعني إيه قايمة على جودة؟ 
-هسألك سؤال يا سيندريلا: لو إنتي نفسك تبقى علاقتك قوية بحماتك 
مثلا هاتعملي ايه؟ : 
= حماتي إيه دي مش بتطيقني! 
-بلاش! لو نفسك يبقى علاقتك قوية بيا مغلا - لا قدر الله - ينفع 
أكون بكلمك وإنتي سرحانة في عالم تاني ومش مركزة؟ ينفع تكوني 
بتكلميني وإنتي مش دريانة بتقولي إيه ولا عايزة ایه؟ ولا هتبقي مركزة معايا؟ 
> لاهركز معاكي طبعا! 
هتركزي معايا عشان تفهميني وتفهمي أنا عايزة أقولك إيه لأنك لو 
مارکزتیش معايا وسمعتيني كويس مش هنعر فيني؛ ولوماعر فتيتيش كويس 

مش هتحبيني! وأنا كمان لو حسيتك مش مهتمة بيا وأنا قعدة معاكى مش 
هحب أقعد معاكي تاني... صح؟ 
َعْظية علن عظنة ياست! 


- أهو ربنا بقى أهم مني ومن أي حد هتهتمي وتركزي وإنتي بتكلمي 
معاه وبتسمعيه» ومع ذلك مش بنعمل كده! بنكلم ربنا وإحنا سرحانين 
فى مليون حاجة تانية! 
= يعني أعمل إيه؟ 
- يعني لو عايزة تملي التانك ده حاولي تتعرفي على ربنا فعلا عشان 
تقدري تعرفي هو عايزة منك إيه في كل مرحلة في حياتك» تبقي حريصة 
إنك تفهمي هو بيقدر الأمور إزاي ويحبك تعملي ايه» تتكلمي مع رينا 
باللي جواكي وتحسي إنه فعلا سامعك وشايف اللي في قلبك من غير 
حتى ما تقولي حاجة» تفهمي مين هو ربنا اللي خلقك؟ تفهمي كلامه وإيه 
المطلوب منك فيه؛ مش تقريه وخلاص وتعدي الحسنات وتقلبي الصفحة 
حتى لو مش فاهمة» تعملي لنفسك وقت في اليوم للخلوة والكلام مع 
ربناء عشر دقايق حتى لوحدك تحكيله فيهم عن كل اللي شاغلك وکل 
اللي مخوفك وكل اللي نفسك فيهء تطلبي منه إنه يخليكي تحرفيه وتحبيه» 
تطلبي منه طلبات كبيرة لأنك واثقة فيه سبحانه وتعالى وعارفه إنه كريم 
حتى لو إنتي بتغلطي أو مقصرةء تشكري ربنا على نعمه عليكي وتطلعي 
كل الكلام اللي في قلبك وساعتها... التانك ده هيبدأ يتملي! وخلي بالك 
يا سيندريلا التانك ده أخطر وأهم تانك في السبعة... عارقة ليه؟ 
= ليه بقى؟ 
لأن في ناس بتبص لعلاقتها بربنا على إنها مصدر للراحة النفسية زي 
اليوجا ولا الموسيقى كده! حاجات بعملها في وقت معين في اليوم عشان 
أرتاح... إنما باقي حياتي ملهاش علاقة يربناء ومش ده اللي أنا عايزاكي 
تعمليه يا سيندريلا! عايزاكي تعملي علاقة بجودة مع ربنا مش عشان إنتي 
ترتاحي وخلاص إنما عشان تبقي دايما فاكرة إن بقيت جوانب حياتك 


بف 


بتلف حوالين حاجة أكبر منك إنتي وأكبر من اللحظة اللي إنتي فيها ديء 
تبقي دايما مركزة في كل يوم وكل حاجة إنتي بتعمليها على فكرة إنتي 
إتخلقتي عشان تعملي إيه... مش مجرد إيه اللي هيبسطك وخلاصء أو 
إيه اللي الناس عايزاكي تعمليه. 

عشان كده يا سيندريلا بقولك تانيء التانك ده أهم واحد في السبعة» 
لأنه لو اتملى صح بيخلي حياتك كلها ليها قيمةء كل أدوارك بيبقى ليها 
معنى» اختياراتك وعلاقتك بجوزك وبأهلك وبشغلك وبضحابك وکل 
حاجة: بتبقى لربنا. 

عرفتي أول واجب عليكي؟ 

= أركز في الجودة بتاعت علاقتي بربنا! غلى فكرة جودة بالإتجليزي 
يعني كواليتي! ولو كنتي قلتي لي كواليتي من الأول كتتي وفرتي على 
نفسك كل الشرح ده لأن أنا أصلا مؤاصفات عالمية على أرض مصرية 
ولا مؤاخذة! 

- ده إيه الحلاوة دي! 

التانك التاني بقى بتاع علاقتك بأهلك وهنركز فيه على مامتك وباباكي 
بالذات..دايما يا سيندريلا في علاقتنا بأهلنا بنبقی محتاجين نحس منهم 
بالحب والذعم والتقبل الغير مشروطء أو اللي ملوش علاقة بإحنا عملنا 
إيه أو معملناش إيه» ودي أحلى حاجة في علاقة الأب والأم بأولادهم 
واللي أما مش بتكون موجودة بنحس إننا ضعاف ومش حاسين بالأمان 
وملناش قيمة. 

وإحنا صغيرين كنا لازم نعتمد اعتماد كُلي على أهالينا عشان نملى ` 
التانك ده إنما أما كبرنا بدأنا نفهم إن في أهالي مش هاتعرف تدي إحساس 
الحب والدعم بالشكل ده لولادهم؛ ممكن نتيجة إن هم نفسهم مفتقدينه 
من أهلهم؛ أو نتيجة إنهم عندهم نظرة غلط للتربية الصحيحة؛ أو نتيجة إنهم 
ماتوا زي باباكي ومامتك كده يا سيندريلاء أو أيا كان السبب» فالحل ساعتها 
لو لقينا إن أهلنا مش هيقدروا يدونا الدعم اللي إحنا محتاجينهء إننا ندور 

على بدائل تانية نملى بيها التانك ده» وندي الدعم ده لتفسنا. ممكن مثلا 
نحاول ناخده من عم أو خالة أو أي حد بيقدر يسمعنا ويفهمنا ويحسسنا 
بالحب» وممكن لو متأثرين أوي بفقدان الإحساس ده من أهلنا نحتاج 
ساعات نروح لدكتور نفسي أو حد مختص عشان نتكلم معاه ويساعدنا. 

اللي يهمني جدايا سيندريلا دلوقتي إنك تتصالحي مع فكرة إنك مش 
لاقيه الحب والمساندة دي من أهلك! لأن - صدقيئي- حتى لو أهلك 
كانوا لسه عايشين ومش بيدؤكي حب ومساندة بالطريقة الصح فهيكون 
صعب جدا إنك تغيريهم! فإنك تشيلي من أهلك بسبب مواقف قديمة أو 
إنك تصممي إنك تغيري طريقتهم لو كانوا لسه عايشين» مش هيعمل أي 
حاجة غير إنه هيأذيكي إنتي وهيشتت تركيزك عن الطريق بتاعك! , 

= يعني أعمل إيه لأني فعلا متضايقة من إهمال بابا - الله ُرحمه - 
ليا من ساعة ما اتتجوز مراته القرشانة! أعمل إيه في القصة دي؟ أنا شايلة 
منه جدا! 

- لو عايزة تكملي حياتك فعلا يا سيندريلا وإنتي سعيدة؛ وتبقي مسؤولة 

عن اللي جي زي ما قلنا قبل کده» حاولي بدل ما تفضلي تندبي حظك 
إن باباكي ولا مامتك ماتصرفوش صح... الأفضل من كده إنك تحاولي 
تخرجي الزعل اللي جواكي ده مع صديقة أو حتى مع نفسك .. وبعدين 
SS DS‏ 

- أعمل ده إزاي بقى؟ 

E og 

ل ا 0 
المواقف اللي وجعتك قبل كده وحسيتي فيها بالإهمالء كل مشاعر الغضب 
والضيق والحزن والخوف اللي جواكي» كل أحاسيسك كأن الموقف لسه 
حاصل حالا! وبعد ما تطلعي كل الشحنة السلبية دي من قلبك حاولي 
تدوري جواكي على التفهم» على اللي بتحبيه في باباکي» على اللي عذراه 

في تصرفاته. يعني ممكن تفكري مثلا إنه باباكي اختار الست دي عشان 
کان فاكر فعلا إن ولادها هيبقو زي إخواتك: أو إنه اتشغل غتك في شغله 
بعد الجواز عشان كان فاكر إنه أما يحاول يعيشك في مستوى أحسن ده 
هيكون كويس ليكي بعد وقاته... يعني» دوري جواكي على التسماح 
والحب عشان تداوي اللي حصل زمان... يمكن ده اللي هو اتعلمه في 
التربية» يمكن كان فاكر إنه كده بيحميكي؛ يمكن ويمكن بس المهم إن 
باباكي ومامتك كانوا من جواهم طبعا بيحبوكي حتى لو اتضرفوا غلط! 
فاتحرري من اللوم عليهم واحمدي ربنا إنه فتح لك أبواب تانية تحسي 
بالحب منها في حياتك. 

= أنا لو عملت اللي بتقوليه ده وافتكرت المواقف اللي شايلاها في 
قلبي هعيط جامد وهبقى فتحت على نفسي فتحة نكد! 

- عيطي يا سيندريلاء لو ماطلعتيش اللي جواكي هتفضلي طول عمرك 
تعبانة وهيحصل عندك مشاكل كتير هكلمك عنها في المرات الجاية» بس 
صدقيني إنتي محتاجة تخر جي مشاعرك وتصالحي أهلك من جواكي عشان 
يبقى عندك توازن في حباتك» ولو كانوا أهلك لسه عايشين كنت قلت لك 
إنك محتاجة كمان بعد ما تصفي قلبك من أي مواقف قديمة شايلاها وتنضفي 
التانك دهء إنك تمليه بقى» وتانك الأهل ده بيتملي بإنك تهتمي بعلاقتك 
بيهم تاخدي بالك منهم» تحاولي ترضيهم» تقعدي معاهم وإنتي مشغولة 
بيهم مش مشغولة عنهم» تعملي علاقة بجودة مع مامتك وباباكي ونهتمي 
بيهم وبحكاياتهم واهتمامتهم مش بس عشان هما كبروا مثلا ومحتاجين 
لك! إنما عشان إنتي نفسك محتاجة العلاقة دي مهما كبرتي واتجوزتي 
وخلفتي ومهما کانوا هما قاسبين عليكي حتى! إنتي محتاجة تراعي آهلك 
وتاخدي بالك منهم وتوديهم وتحسسيهم دايما بحبك. 

= أنا حاسة إنك بتحبيني زي مامتي يا طنط أشجان. 

طنط أما ينططك! إنتي هاتعملي لي فيها مراهقة؟ 

= سوري سوري يا طنطء المهم: يبقى كده أعمل علاقة بجودة مع ربنا 


آفا 


وأصالح أهلي وإيه كمان؟ كملي وإشجيني يا أشجان. 
- التانك التالت بقى بتاع الصحاب والضحك والفرفشة! مهم جدا تملي 
التانك ده يا سيندريلا وتديله وقت» تهتمي بصحابك القدام وتكوني صداقات ` 
جديدة على طول. الصحاب القدام بيحبوكي زي ما إنتي كده وبتبقي على 
طبيعتك معاهم... والصحاب الجداد نيخلوكى تكتشفى حاجات جديدة 
في نفسك! مهارات جديدة؛ اهتمامات مختلفةء وهكذا. لو كل صحابك 
فيران يا سيندريلا خليهم صحابك برضه بس ابتدي ضاحبي ناس تانية. 
دخلي ناس جديدة في حياتك واهتمي ببهم. قولي لتاس اللي بتحبيهم 
إنك بتحبيهم» شاركيهم مشاكلهم واخرجي معاهم وإديهم وقت «بجودة» 
برضه» لأن مفيش حاجة في الدنيا هتغنيكي عن اللمة الحلوة. 
= تاني جودة؟ مش قلنا كواليتي! طب دلوقتي أنا مابعرفش أعمل 
صحاب أعمل إيه بقى؟ 
- حاولي يا سندريلا. اقري كتاب «كيف تكسب الأصدقاء وتؤثر في 
الناس» بتاع ديل كارنيجي وحاولي تطبقي اللي فيه. إبدأي الأول مثلا 
وقد اعد EE RE‏ على جاتن . إبدأي 
بانك تبت تبتسمي للناس اللي خواليكي وتفتحي معاهم مواضيع وإنتو واقفين . 
في السوبرمارکت حتى! عودي نفسك يا سندريلا تعملي صداقات وتهتمي 
: عاذ ات مساجة رحاب في بحرائك! مخاعة توي E‏ 
بيبقى معاهم عشان تاخدي طاقة تكملي بيها الطريق. محتاجة ناس تتكلمي 
معاها وإنتي متضايقة. محتاجة دعم وفرفشة وكلام من القلب وعلاقة 
اجتماعية قوية مع صحابك عشان الحياة تهون. 
= الناس وحشة يا أشجان! 
- الناس فيها الحلو والوحش! وسعي ي دايرة معارفك وهتلاقي إن في 
ناس كويسة وزي الفل! : 
- معنديش وقت أشوف حد! المسلسلات التركي ٠٠١‏ حلقة! 
- لازم تطلعي وقت! إن شالله ساعة في الأسبوع ولا حتى كل أسبوعين 


۷ 


تخرجوا سوا! المهم إنك يبقى عندك دايرة صحاب بتتواصلوا وتتقابلوا 
وتتبسطوا وتساندوا بعض مهما كنتي مشغولة! رمش بس صحاب... إعملي 
كمان علاقات مع ناس عندهم نفس اهتمامتك» يعني لو بتحبي التصوير مثلا 
اتعرفي على ناس في المجال ده لأنهم هيضيفوا لك حاجة في حياتك... 
صحابك - مهما كانوا قرببين ليكي - ممكن مايسعدوكيش فيها عشان 

5-0 Es 
علاقات؟ وإيه تاني!‎ 

- التانك الرابع بقى علاقتك بجوزك! . 

= أيوه بقى! خشي لي على تانك جوزي... الحب الحب... الشوق 
الشوق! 3 1 

-الموضوع بسيطء زمان كانت علاقات الجواز بتبقى مبيئة على الاحتياج 
للأمان والاستقرار والدعم المادي أكتر من أي حاجة تانية. كانت ناس كتير 
ماشية بمبدأ «ضل راجل ولا ضل حيطة»... إنما دلوقتي الوضع اختلف! 
الحيطة عند ناس كتير بقيت أحلى لأن الناس بقيت تدور على «جودة» 
معينة في العلاقة! بقى الاستقرار لوحده مش كفاية» وبقينا بندور على 
احتياججات. تانية زي الرومانسية والتواصل والدعم النفسي والمساعدة 
في تربية الأولاد زهكذا. وده يخليكي يا سيندريلا محتاجة تتعلمي إزاي 
تعلي جودة علاقتك بجوزك عشان تقدري إنتي وهو تاخدوا احتياجاتكم 
من الجواز! والموضوع ده بصراحة كبير ومفيش مجال نفصل فيه دلوفتي 
عشان متأكدة RARE‏ ا 
لموضوع الجواز ده وقت خاص لوحده. بس السؤال عامة المفروض 
يكون: هل أنا كزوجة فاهمة طريقة التعامل مع الراجل؟ فاهمة الفرق بين 
شخصية الراجل والست؟ 

= أكيد فاهمة! الراجل راجل والست ست! 

- ده إيه التباهة دي! 

= بصي أنا وجوزي بنتخانق كتير بس آنا مش قلقانة أوي عارفه ليه؟ 
لأني دايما حطه في دماغي اللامؤاخذة الشوز! 
الشوز؟ اللي هي الجزمة يعني؟ إنتي مش حاطه في دماغك جزمة! 
ده مول كامل سبع أدوار جزم بس! 
= لأ أنا قصدي إني دايما فاكرة يوم أما لف البلد كلها عشان يلبسني 
الجزمة... وده مطمني» أكيد طالما اتجوزنا عن حب يبقى زي ما أسامة 
بيقول هنعيش بالحب ونموت بالحب... والحب الحب. 
-لا سياتك إنزليلي كده من على سلم الأحلام واهبطي على أرض الواقع! 
الجواز عامل زي الشركةء لو بدأتيها صح وميه ميه بس بعد كده أهملتيها 
يبقى باظت الشركة! ولو عايزة تحافظي على الشركة لازم تركزي وتقري 
وتفهمي وتدرسي أحدث طرق التسويق والإنتاج والإدارة... ولو حصل 
مشكلة تتكلمي مع استشاري محترف وهكذا عشان الشركة تكبر وتنجح! 
= يا نهار أبيض يعني أعمل إيه! ده آنا هروح أرفد مدير الشركة النهاردة! 
-إنتي وجوزك مديرين الشركة يا سيندريلا! اللي أقصده إنك ببساطة لازم 
تتعلمي إزاي تبني جوازة ناجحة. شوفي النماذج الكويسة اللي حواليكي 
واتعلمي منها... اقري كتب أو احضري محاضرات عن الجواز واسألي 
نفسك دايما: هل الجو العام اللي بيني وبين جوزي مبني على الصداقة 
والتشجيع والتقدير والاهتمام رالمشاركة؟ ولا الجو كله نقض وتوبيخ 
ووقرف على كل كلمة وكل غلطة؟ هل في بينا أمان إن كل واحد يطلع 
اللي جواه من غير ما يلبس ماسكات؟ يتكلم عن أحلامه وأفكاره ومشاعره 
ومخاوفه من قلبه؟ ولا مش بنتكلم عشان خايفين من الإهمال أو من 
إصدار الأحكام أو حاسين إن مفيش بينا أصلا حاجة مشتركة نتكلم فيها؟ 
هل بنهتم ندي لعلاقتنا وقت خاص بعيد عن روتين الحياة اليومية... ولو 
مرة في الأسبوع كده نخرج لوحدنا أو نقعد نتكلم زي أيام الخطوبة أو 
كتب الكتاب؟ العلاقات الاجتماعية.. أي علاقة اجتماعية يا سيندريلا 
بتزدهر بشرط واحد مهم وهو إنك تديها 1۳۴ا 031119 أو وقت بجودة! 


۷ 


م 


حتى يا سيندريلا بعد ما تخلفي؛ لازم تعملي وقت خاص بينك وبين 


جوزك لوحدكم؛ تشربوا شاي كله وترغوا وتهزروا وتتكلمواعن حياتكم 
وتسمعوا بعض. 


طيب هسألك سؤال ذكاء يا سيندريلا: لو واحدة مش متجوزة هتعمل 


إيه فی التانك ده تحدیدا؟ سيتدريلا» سيندريلاا||أااا 


-غوري يا سيندريلا! 


بس أنا سينجل! 


كل مرة تقريبا بدي محاضرة عن التوازن وبشرح فيها تانك العلاقة مع 
الزوج والاحتياج العاطفي... بتسأل نفس السؤال: بس أنا سينجل مش 
متجوزة! هملى التانك ده إزاي؟ 

عشان نكون واقعيين في فراغات معينة فى حياتنا أو تانكات معينة 
بنحتاج حد تاني يملاها معاناء زي الأهل أو الصحاب أو الزوج وهكذاء 
لكن الخبر السعيد إن كل واحد في دول - الأهل أو الصحاب أو الزوج 
- هو تانك واحد بس في حياتك... وزي ما قلنا قبل كده ما ينفعش دايما 
تمحوري حياتك حوالين احتياج واحد بس وتحطي عليه كل المسؤولية 
عن تعاستك خاصة لو حاجة مش بإيدك» زي الجواز. 

لكن الحاجة الأكيدة إنك لو مش متجوزة... أما بتبتدي تعملي توازن 
في كل جوانب حياتك التانية» علاقتك بربنا وبأهلك وبصحابك ولسه 
هتكلم عن علاقتك بنفسك وبالمجتمع اللي حواليكي: لما بتبدأي توازني 
وتدي لنفسك باقي احتياجاتك وتبقي مستقرة نفسيا هتلاقي حاجة جميلة 
جدا بدأت تحصل: 

أولاء هتفهمي نفسك أكتر وهتفهمي إنتي بتحبي إيه وبتكرهي إيه» يه 
مميزاتك وإيه عيوبك» إيه مخاوفك وإيه الحاجات اللي بتوقفك» هيبقى 
عندك سيطرة أكتر على مشاعرك وأفكارك... وهيبقى عندك فكرة أوضح 
عن الحياة اللي إنتي فعلا نفسك تعيشيهاء وده كله هيخلي عندك صورة 
أحسن لشخصية الزوج اللي إنتي عايزاه! 

خدي بالك إن نسبة الطلاق اللي عدت ٠‏ 5/ دي من ضمن دلالتها إن 
في مشكلة في اختيار شريك الحياة! الناس بقت تتجوز وخلاصء طالما 
الجوازة حلوة من وجهة نظر المجتمع يبقى يلا ندوس! إنما هل الشخص 
ده فعلا هي ريحني» متوافقين مع بعض» هنقدر نفهم ونحتوي وبعض ونبقى 
صحاب وكل واحد فينا هيساعد التاني يبقى إنسان أحسن؟ محدش مركز في 
الحاجات دي مع إن الحاجات دي هي اللي فعلا بتعمل جودة في العلاقة 


الم 


الزوجية بعد كده! وليه محدش مركر؟ لأن أغلب الوقت بتبقى البنت أصلا 
مش فاهمة نفسهاء مش عارفه هي عايزة إيه» مش عارفه الحاجات اللي 
بتبسطها ولا عارفه الغاية من حياتها اللي تخليها تجوز الشخص المناسب 
اللي يساعدها فعلا على تحقيقها. في حالة من التوهان كده عند بنات كتير 
بتخليها تتخيل إن الحل هو إنها تتجوز أول حد كويس يخبط على الباب» 
أو حتى تتجوز فلان اللي مش مناسب خالص لمجرد إنها بتحبه واتعلقت 
بيهء وبعد الجواز تلاقي نفسها تاهت أكتر زي سيندريلا کده. 
عشان كده تركيزك على نفسك وتحقيق التوازن في حياتك ومعرفة 
الغاية منها قبل أما تتجوزي هيخلي الصورة واضحة جدا بالنسبة لك وأول 
ما هبيجي الشخص المناسب هتعرفيه على طول! 
والحاجة التانية اللى شفتها الحقيقة إن البنت لما بتبدأ تحقق توازن 
بين باقي التالكات في حياتها بتيقى منفتحة أكتر ‏ مع الوقت - لفكرة إنها 
تجرب وتشوف عرسان من غير ما تبقى ميتة على الجواز ونفسها تبهرههم 
أو هتموت وتعجبهم. ولا تبقى - العكس - متحفزة لأي غلطة العريس 
يغلطها. بتبقى على طبيعتها. بتبقى هي أصلا إنسانة سعيدة ووجود الحب 
من الجنس الآخر هيكمل سعادتها مش هيوجد لها سعادة من العدم! إنما 
في كتير من البنات بتبقى كل التانكات عندها فاضية وقاعدة مستنية عريس 
.. الغفلة اللي هينتشلها من الوحل ويخليها مبسوطة! فبتتجوز ناس مش هما 
اللي هيسعدوها فعلا أو بتحط توقعات مش صحيحة عن الجواز! 
عشان كده لو إنتي سينجل ركزي على باقي التائكات واعملي بينهم 
توازنء وحاولي تطبقي بقيت الحاجات اللي هنقولها في الكتاب عشيان 
ساعتها هتلاقي إنك بقيني فاهمة نفساك كويس وفاهمة إنتي عايزة إيه» 
هتبقي سعيدة في حياتك ومستعدة أكتر لدخزل علاقة عاطفية ناضجة 
ومتزنة تكمل السعادة دي. 


AY 


سس س 
«إن مهمتك ليست البحث عن الحب! بل» البحث بداخلك عن تلك 
الجدران والحواجز التي تبقيه بعيدا عن روحك» . 

جلال الدين الرومي 


أما لو إنتي متجوزة» فاعرفي إن مهارات إدارة العلاقة الزوجية مش 
بتبجي بالسليقة! ده علم يدرس وبيتعمل فيه أبحاث وكتبء فإنتي محتاجة 
إنك تتعلمي وتشجعي تجوزك إن هو كمان يتعلم» ولو إنتي بتعاني - زي 
ستات كتير- إنك إنتي بس اللي دايما بتحاولي وبتتعلمي وهو لأء فعايزاكي 
تعرفي كذا نقطة: 
1 - الست بطبيعتها بيسموها home improvement committeeJ|‏ 
يعني هي مديرة قسم تحسين وتطوير المتزل. مهما كان البيت جميل أو 
العلاقة الزوجية مستقرة أو الولاد كويسين» الست بتحب دايما تطور وتحسن 
وتجود وتحط لمسات جمالية للبيت بالناس اللي فيه. 
ودي نعمة كبيرة جدا لأن الست هي.الحنية والرعاية والقلب الكبير 
بتاع البيت» الراجل مش كده! الراجل - في الأغلب ‏ مش هيركز إنه 
بعلم علج ل أن ملاع را رسكن تسر اخيش ر 
جد برضه غير بعد كتير» دي طبيعة الراجل: معندوش حتة «يلا نطور 
ونجود ونخسن العلاقات» عالية زي الست» وده اللي بيخلي أكتر اللي 
بيحضروا كورسات وأكتر اللي بِيث بيشتروا كتب» وأكتر مريدين العيادات 
النفسية والكوتشينج وهكذا. السات مشن الرجالة» وعشان كده توقع 
نفس درجة التركيز والاهتمام من الراجل - زي الست - ساعات كتير 
بيبقى خيال علمي غير واقعي. 
؟- مش معنى كلامي اللي فات ده إنك إنتي ي اللي تعملي كل حاجة 
عشان تحسني العلاقة مع جوزك وهو لا! إنما معناه إنك بدل ما تخلي 

قسم التحسين والتطوير بتاعك يقدم كل شوية عريضة وشكوى وطلب 
اجتماع عاجل لمناقشة الأوضاع المزرية وعرض الطلبات والتهديدات 
بسحب الثقة وإنهاء الشراكة؛ إنك تستخدمي أسلحة تانية! إنك تستخدمي 
لغة تانية تشجعى بيها جوزك وتاخدي منه احتياجاتك. ا 

الرأجل مكل بحب الشتكوى الک لاہ يترجمها على إنها فل تين 
ناحيته» كأنك بتقولي له «إنت فشلت في إسعادي» يا فاشل»! مافيش حد 
بيحب يحس إنه فاشل» بالذات الراجل...لأن الراجل بيتغذى أصلا على 
الإخساس بالنجاح والإنجاز والتقدير. الراجل بيحب التحدي لأنه يبحسسه 
إنه برنس» وييحب التقدير لأنه بيحسسه إنه تاجح وإنه بطل حياتك» وبيحب 
يحس إنه سويرهيرو عامة في الدور اللي بيقوم بيه» ودي كلها احتياجات 
مرتبطة بهورمون التستوستيرون عنده. واللي بيعلى وبيديله إحساس بالسعادة 
أما بينجح وبيحقق إنجاز ما في حياته. . لما الراجل بيسمع شكوى طول 
النهار من مراته وبيرصل له رسايل مختلفة سواء بتلقيح الكلام أو المقارنة 
بالغير أو لوي البوز إنه «مش ناجح معاها. . أو مش كفاية بالنسبة لها.. أو 
مش بطل حياتها؟ بيبعد! بيبعد مش بيتشجع ولا حاجة! بينعزل ويدخل 
الكهف وهي دي طريقته في التعامل مع الضيق» وساعات تلاقيه راح 
عرف واحدة تانية على مراته وأغلب الوقت بتبقى مستوى أقل من مرانه 
بكتير! ليه؟ عشان هي هتنفخ فيه وهتديله الإحساس اللي هو محتاجه ده 
«إنه بطل حياتها وبرنس ومفيش منه!؟ 

وده مش مبرر طبعا للخيانة! مفيش أي مبرر للخيانة! إنما آنا بحاول 
أشرح لك طبيعة الراجل واحتياجاته» بحاول أوضح لك إنك لو حاسية . 
إن علاقتك بجوزك فيها مشكلة حاولي - قبل ما تلجأي للشكوى الكتير 
وتقلبيها دراما ‏ إنك تنكلمي باللغة اللي هو يفهمهاء اللغة اللي تشجعه 
اللغة اللي فيها دلع وتقدير وامتنان لعلاقتكم ببعضء في فرق بين إنك 
تقولي لجوزك «أنت عمرك ما بتقعد معايا وعلى طول ماسك الموبايل... 
أنا قرفت من عدم اهتمامك؛ وبين إنك تقولي له «أنا بحب أقعد معاك جدا 

وبتبسط أما بتتكلم مع بعض... بحب أسمع رأيك... ما تيجي نقعد نشرب 
شاي ونرغي مع بعض شوية». 

في فرق بين إنك تقولي لجوزك «إنت شايل إيدك من العيال وكأنهم 
مش ولادك ورامي كل حاجة عليا!» وبين إنك تقولي له «العيال ولاد اللذين 
بيحبوك جدا وبيتأئروا أوي بكلامك أكتر مني» أنا مبسوطة إنك يتصاحبهم؛ 
ممكن تبقى تمسك إنت قصة قبل النوم عشان انت برنس الحكايات». 

الجملتين على فكرة ليهم نفس الهدف: إنكم تقعدوا مع بعضء وإنه 
يشيل عنك الولاد شوية... إنما الطريقتين مختلفين تماما! الأولى شكوى 
ونكدء والتائية تشجيع وتقدير. الأولى «أنا مش سعيدة» والتانية «أنا سعيدة 
وهاكون أسعد»! ومش شرط تكوني فعلا بتحبي رأيه ولا يكون برنس 
الحكايات! إنتي بس بتقولي له كلمتين حلوين عشان تشجعيه» بتنفخي 
فيه شوية كده زي ما بتعملي مع إبنك أما تكوني عايزاه يعمل حاجة. . 

سمعاكي ياللي بتقولي آنا لعبته كل الألعاب لا كده نافع ولا كده نافع » 
وسمعاكي ياللي بتقولي #وأنا؛ مين هيشجعني؟ وسمعاكي ياللي بتقولي 
«المشكلة أكبر من كده بكتير!) 

أنا عارفة» وحاسة بیکی» في مشاكل أكبر من كده بكتير» وفي رجالة 
صعبة: وأكيد هيكون أحسن إن الطرفين يحاولوا يحتووا بعض ويحسنوا 
علاقتهم» بس إنتي بتعملي اللي تقدري عليه وأكيد إن واحد يحاول أحسن 
من إن الاتنين يعاندواء وكتير من الأوقات بشوف إن لما واحد بس حتى 
بيبدأ في الإصلاح...عجلة العلاقة بتبدأ تلفه يعني أما يبدأ الراجل يحس 
بالتقدير بعد وقت بيبدأ يدي لمراته حب ودعم أكتر عشان يفضل بحس منها 
بنفس إحساس التقدير اللي هو بيحبهء ولما مراته يتبدأ تاخد حب ودعم 
اكتر بتتبسط وبتديله تقدير أكتر وهكذا. وفي الآ خر إنتي منجوزة بني آدم 
مش إنسان الغاب طويل الناب» يعني أكيد مع الوقت هتلاقي أثر.. ولو 
مالقتيش هتبقي على الأقل حاسة إنك عملتي أقصى ما في وسعك حتى 
لو قررتي تنهي العلاقة كلها في الأخر. بس في نقطة مهمة؛ إوعي تنسي 

نفسك في القصة دي» شجعيه ودلعيه وكل حاجة بس ماتعمليش نفسك 
ممسحة بلاط! اهتمي بنفسك وبعلاقاتك الاجتماعية وإملي باقي التانكات 
في حياتك عشان تفضلي إنسانة سعيدة من جواكى مهما علاقتك بجوزك 
أخدت وقت عشان تطور أو حتى لو - لا قذّرالله ‏ باظت خالص! 
الخلاصةء الكلام عن العلاقة الزوجية ده محتاج كتاب كامل! لأ... 
موسوعة كاملة! وعشان تملي التانك ده صح» إنتي محتاجة تفهمي الفرق 
بين احتياجات الراجل والست» وتعرفي لغات الحب» وفن إدارة المشاكل» 
والعلاقة الحميمية؛ ويبقى عندك وعي عامة بالمواضيع المختلفة في الجواز. 
ومهم جدا كمان إنك تحملي وقت خاص مع جوزك مهما كنتم مشغولين» 
ساعة حتى في الأسبوع تخر جوا لوحدكم ترغوا مع بعض وتهزروا وتضحكوا 
بعيدا عن الشكوى والمشاكل وضغوط الحياة اليومية المعتادة. لو حاسه 
إنه صعب وغصب عنك وماعندكيش وقت وعندك أطفال والحرب على 
الأبواب؟ افتكري دايما القاعدة الأولى: إنتي مسؤولة. حاولي بس يا زوزو 


26 خفيفة 

كده إحنا اتكلمنا عن التانك بتاع علاقتك بربناء واللي المفروض يكون 
قايم على تواصل بجودة بشكل يومي مش مجرد آلة حاسبة بتعد الحسنات» 
واتكلمنا عن التانكات بتاعت الأهل والصحاب والزوج؛ واللي المفروض 
برضه تكون قايمة على جودة واهثمام.. 

جودة واهتمام يعني نقولهم إننا بنحبهم» ندبهم وق أكتر ونهتم باهتمامتهم» 
نخصص وقت لصحابنا وقرايبناء نخرج معاهم» نتجنن؛ نضحك من قلبناء 
تشاركهم حياتناء نتواصل مع الصحاب القدام» ونعمل صحاب جداد في 
أي مكان بنروحه وهكذا. 

دوين EE‏ نا 
كم 

وايخلوكي ترتقي بعلاقاتك مع الناس عموما. 
النقطة الأولىء» إنك لو مش مالية التانك بتاع علاقتك بربنا كويس 
29 علاقة ثنائية الأبعاد: أنا وهماء حقي وحقهم» مصلحتي ومصلحتهم. 
إنما لو مالية التانك بتاع علاقتك بربنا ودايما بتسألي نفسك «ربنا عايزني 
أعمل إيه؛ في كل موقف. وفاهمة إن كل أدرارك في الحياة مرتبطة بهدف 
أكبر من مجرد رغباتك إنتي وبسء ساعتها هتبقى علاقاتك بالناس 310 
يعني ثلائية الأبعاد: أنا وفلان وربنا مش أنا وفلان بس! هتلاقي نقفسك 
بتراعي ربنا حتى مع اللي بيضايقوكي! وده هيخلي علاقاتك الاجتماعية 
أرقى وهيخلي التوازن في حياتك أحسن. 2 1 
النقطة التانية كمان اللي هتفرق في علاقاتك الاجتماعيةء إننا لو متفقين 
إن اكتشاف نفك والغاية من حياتك رحلةء فتقدر نقول إن كل الخطوات 
اللي بنقولها لحد دلوقتي دي عبارة عن تجهيز للرحلةء يعني إنتي حاليا 
بتحضري عربيتك وبتمليها بنزين وبنجهزي شنطتك وحاجتك عشان تنطلقي» 
وقبل ما تنطلقي بقى هانصحك نصيحة مهمة: خليكي خفيفة! إوعي وانتي 
بتحضري شنطتك تحطي فيها طوب وزلط أو بمعنى أصح أوعي تحطي 
فيها غل وغيرة وحقد ونفسنة عشان كل ده هيضعف إرادتك وهيتقلك! 
في قصة مشهورة عن شجرة عملاقة كانت موجودة في ولاية 
کولورادو في أمريكا من قبل ما كولومبس يكتشفهاء الشجرة دي عاشت 
ع سنة» وفي عمرها ده اتعرضت لصعقات من البرق حوالي ٠٤‏ مرة» 
' واتعرضت لعواصف وإنهيارات تلجية عدد هستيري من المرات» ومع 
ذلك عاشت وفضلت واقفة! المفاجأة بقى اللي حصلت بعد كده إنه 
بالرغم من إن الشجرة.دي كانت بيضرب بيها المثل في الصمود الأيام 
عدت وجيش من الخنافس جابها الأرض! هجموا الخنافس على الشجرة 
من جواها ودمروا قوتها الداخلية تدريجيا لحد ما الشجرة وقعت! شوية 
خنافس - ممكن إنسان يدوسهم برجله - وقعوا شجرة عملاقة ماقدرش 
عليها برق وعراصف وأمطار... تخيلي! 
AY‏ 


القصة دي حقيقية» وفيها درس مهم جدا. 
ممكن الواحدة فينا تعدي بمشاكل وابتلاءات كتير في حياتهاء ومع ذلك 
' تصمد وتفضل ثابتة» لكن الحاجة اللي ممكن تدمرها فعلا هي النقط السودا 
الصغيرة اللي بتتكون في قلبها وبتضعف قوتها تدريجيا لحد ما تنهار ! 
عشان كده حافظي على قلبك! مهما كنتي اتقرصتي قبل كده من ناس 
وتصرفاتهم معاكي حاولي تسامحيهم أو حتى تسامحي الموقف نفسه أو 
التجربة نفسهاء مافيش حاجة بتعطل أد إنك تبقى سايقة في رحلة حياتك 
وانتي جواكي ضيق أو غل من حد. الغل ده بيأذيكي إنتي وبيخليكي تقيلة 
وبيبقى عامل كأنك بتشربي إنتي السم ومستنية الشخص أللي قدامك هو 
اللي يموت! 58 
نيلسون مانديلا له كلمة جميلة قالها أما خرج من السجن بتقول «حينما 
خرجت من باب السجن نحو البوابة التي تؤدي إلى حريتي» كنت أعرف 
أني إذا لم أترك المرارة والكراهية ورائي» فسأظل محبوسا في السجن!» 
الضيق والغل والنفسنة دول سجن فعلا! إنتي محتاجة تتصالحي مع 
التجارب المؤلمة وتعديها عشان ماتبقيش مسجونة جواها. والتصالح 
مع التجربة مش معناه إن الإنسان اللي ضايقك ده ماغلطشء مش معناه 
إن مايكونش مكانته عندك اتغيرت؛ مش معناه إنه خلاص صافي.يا لبن» 
ويلا نرجع نبقى صحاب كأن شيثًا لم يكن! لو قادرة تتفهمي وترجعي معاه 
زي الأول يبقى خير بس لو إنتي شايفة إن تصرفه معاكي كان نقطة تحول 
في علاقتكم وإن اللي اتكسر بيتكم مش هيتصلح يبقى خلاص! ابعدي 
عنه فورًا واقطعي الصفحة دي من حياتك طالما بتإذيكي وبتفسد عليكي 
قلبك» وهو قلبك ده مربط الفرس! - 
تتصالحي مع التجربة يعني تعملي كل حاجة تخليكي مش مشحونة 
غل وكره في قليك؛ يعني ترضي باللي حصل ايا كان وتفكري إن أكيد ده 
الخير ليكى؛ يمكن ماكنتيش هتعرفي عن الشخص ده كذا غير بالطريقة ديء 
يمكن ماكنتيش هتتعلمي كذا غير بالموقف ده يمكن إنتي اللي سكتي عن 

كذا أو سمحتي بكذا أو اتنازلتى عن كذاء عشان كده دي النتيجة واديكي 
بتتعلمي؛ ويمكن الموقف ده يقربكم من بعض أكتر بعد شوية؛ وده خير 
أو يبعدكم عن بعض» وده برضه خیر! 

التصالح مع التجربة مش عشان تصالحي الشخص ولا عشان هو جميل 
وبريء وإنتي اللي افتريتي عليه! ولا عشان هو مبسوط وسعيد وعايش 
حياته ومقضيها وإنتي لأ! مش عشانه» مفيش «هو»! طلعيه من حساباتك 
خالص! إنتي بتتصالحي عشان نفسك. عشان إنتي محتاجة تعيشي وإنتي 
قلبك نضيفء عشان إنتي حياتك هتبقى سودا لو قلبك فضل مليان ضيق» 
عشان مفيش حاجة تستاهل؛ عشان إنتي خايفة على قلبك أكتر ما هو خايف 
عليه» عشان إنتي تبقي خفيفة ومقبلة على الحياة وماتفضليش حبيسة التجربة 
دي يوم واحد كمان ولو بينك وبين نفسك؛ عشان لو فضلتي تقيلة بالغل 
والكره في قلبك هتبقي مشتتة وعمرك ما هتوصلي للهدف من حياتك! 


«التسامح الحق لا يستلزه 0 نسيان الماضي بالكامل» 
نيلسون مانديلا 


. حاولي تتحرري من أي ضيق أو نقمة أو كراهية تجاه أي حد جواكي 
وتركزي على نفسك عشان ترتاحي» والموضوع ده هتتکلم عنه بتفاصيل 
"اكتر في الفصل الخامس. 

تعالي ندخل على تانك علاقتك بولادك! 


شيك على بياض 


بشكل عام في عامل مشترك في علاقتنا بأصحابنا وأزواجناء وهو إن 
العلاقة نفسها والحب اللي بينا وبينهم بيكون «حب مشروط» بمقابل إلى 
حد مأ... يعني إيه؟ يعني آنا بحبه عشان هو كويس معاياء عشان ييحبني؛ 
عشان صاحبتي إنسانة طيبة» عشان في «مقابل» نفسي ما أنا بحسه في 
العلاقة معاهم» ولو المقابل ده مبقاش موجود؛ مهما صبرت على العلاقة 
واستحملت سوء المعاملة هاجي في يوم أحس باستياء رهيب جداء وهاحس 
إني اتظلمت وتعبت ومش عايزة أ ! ١‏ 
وده مش معناه إطلاقا إن الناس دي المفروض نعاملها بنظرية «حاجة قصاد 
حاجة» بس اللي أقصده إن في توقع معين منهم» بنحبهم جا وبنسامحهم 
في الغلط وکلهء لکن لو الإساءة زادت أوى ممكن نبعد عنهم وممكن كمان 
نكرههم أو مشاعرنا تنغير من ناحيتهم عادي جدا. 
طيب هل كل العلاقات الاجتماعية كده؟ لأء في علاقة مهمة جدا في ١‏ 
حياتنا قايمة على الحب «الغير المشروط» وهي علاقتنا بولادنا. 
الحب الغير المشروط ده يعني حب ممضي في شيك على بياض «أنا 
بحبك من غير أي مقابل ومهما عملت" مهما ولادنا غلطوا بتزعل متهم 
وممكن تخاصمهم حتى وناخد موقف بس مشاعرنا تجاههم مش بتتغير 
: سنتي واحد! ودي من نعم ربنا علينا وغليهم» هما محتاجين الأمان العاطفي 
ده «إن ماما وبابا ييحبوني دايما مهما حصل»» وإحنا كمان محتاجين العطاء 
ده في الحبء محتاجين نوصل لولادنا الرسالة دي دايما في علاقتنا بيهم» 
إننا مهما زعلنا من تصرفاتكم فإحنا بنحبكم على بياض كده من غير أي 
شروط! إن مفيش حاجة اسمها «آنا هحبك لو عملت كذاء ومش هحبك 
لو عملت كذا»؛ الجملة دي معتاها إنك مش في الأمان! معناها إنك أهم 
إحساس عندك كطفل - اللي هو حب مامتك وباباك ليك - مش مضمون؛ 
ممكن بسهولة يتسحب منك الحب لو كسرت كوباية ولا جبت نتيجة 

حقيقي! الحقيقة إنك بتحبيه حتى لو كسر الكوباية ولا جاب درجة وحشة 
ا الرسالة دي توصل له. 
وعشان تملي تانك علاقتك بولادك إنتي محتاجة تدي لكل طفل وقت 
خاص بينكم تنزلي فيه لسنه وتصاحبيه. تاخدي ابنك ساعة في الأسبوع 
مثلا وتخرجوا أو تلعبوا مع بعض في البيت. تقفلي الموبايل وتنسي 
إنك أمه» وتحكي له عن يومك وتسمعي منه عن:حياته وصحابه من غير 
ما تحاولي تفرضي رأيك وإرشاداتك. لو عملتي كده تأكدي إنك ‏ مع 


«إذا ار إدت لأبنائك النجاخ؛ امنخهم وا أطول ومالا أقل» 
أبيجيل فان بورين 


وحتى لو معندكيش أطفال هتفرق معاكي جدا نفسيا لو حاولتي ترعي 
أي حد/ حاجة إنتي مش مستنية منها مقابل» حد كبير في السن تهتمي بيه؛ 
طفل يتيم؛ أو حتى زرعة» أو قطة في البيت. 

المشكلة بس إنك ممكن ماتعرفيش تتعاملي مع ولادك وتملي التانك 
بتاعهم صح لو إنتي من جواكي مش سعيدة ومستقرة نفسياء وعشان كده 
إنتي محتاجة توازني بين كل التانكات! 

لما بنركب طيارة بيشرحوا لنا في الأول تعليمات الأمان وإزاي ننقذ 
نفسنا لو حصل مشكلة في ضغط الطيارة أو حاجة» وبيقولولنا نقطة مهمة 
جدا: لو معاكي حد محتاج ج مساعدة - طفل صغير مثلا - إلبسي ماسك 
EL‏ لل E‏ 
ممكن ننفر منها جدا ونقول عليها «أنانية»! إزاي ألبس أنا الماسك قبل 
ابئي؟ ده أنا ابقى أم وحشة أوي! الحقيقة دي مش أنانية ولا إنتي كده أم 

وحشةء أنتي مش بتعملي ده عشان مش بتحبيه أو مش همك بالعكس! 
انتي بتعملي كده عشان إنتي مش هتقدري تساعديه فعلا وإنتى ضعيفة 
ومش متوازنة ومش عارفه تتنفسي! وعشان كده آنا كتبت الكتاب ده 
لحياتك إنتي الأول - قبل أي كلام ممكن أقولهولك عن تربية الأطفال 
أو الجواز! إنتي محتاجة تظبطي نفسك إنتي الأولء فيكون عندك الطاقة 
إنك تربي ولادك وتهتمي بجوزك. الكوباية الفاضية مش هتعرف تفيض 
على غيرها! 

دلوقني وقبل ما نکملء خدي وقنك وفكري في الخمس تانکات اللي 
قلنا عليهم؛ إيه التانك اللي فاضي منهم ومسحتاج منك اهتمام؟ وإيه القرار 
اللي هتاخديه عشان توازني بين التانکات دول؟ 


علاتنك بجوزك 


علاقتك بأولادك 


بل 


وعشان نكمل موضوع التوازن ونملى الكوباية أكتر فتفيض على غيرهاء 
هانتكلم الفصل الجاي عن تانك علاقتك مع نفسك» وهنبدأه بسؤال كبير 
أوي: أنأ مين؟ 

«عليك أن تصالح نفسك عشر مرات في النهارء 
لأنه إذا كان في قهر التفس مرارة... فإن في بقاء الشقاق بينك وبينها ما يزيج رقادك؛ 


م ل بيب و يه 


أنا مين؟ 

«مين.هي هبة السواح؟! كان أول سؤال إتسألته في إنترفيو عن الحياة 
والنجاح والشخف» وأول حاجة جت في دماغي ساعتها: إيه السؤال 
الصعب ده؟ 

عمرك فكرتي في السؤال ده؟ «أنا مين؟؟ 

السؤال ده من وجهة نظري من أصعب الأسئلة اللي ممكن الواحد 
يجاوبها! فكري كده وقولي لي كنت المفروض أجاوب أقول إيه؟ 

«مين هي هبة؟4 هبة بنت سنها كذاء خريجة كذاء بتشتخل كذا... هبة 
زوجة وأم لطفلين» هبة بنت فلان أو صديقة علان» وغيرها من إجايات 
ومعلومات صحيحة جداء بنن مش بتجاوب على السؤال «مين هي هبة؟٠‏ 

يمكن لو كان السؤال: إيه هي الأدوار والوظائف الاجتماعية والعملية 
اللي هبة بتقوم بيها تبقى الإجابة اللي فوق دي هي الإجابة النموذجية إنما 
«مين هي هبة؟) ماظنش إن هي دي الإجابة! 

«إنتي مين» ده سؤال عشان يتجاوب محتاج واحدة عندها وعي بنفسها 
هي قبل وعيها بالوظائف المختلفة اللي بتشتغلهاء واحدة عارفه هي مينء 
عارفه كويس هي عايشة ليه» إيه القيم المهمة ليهاء إيه أحلامهاء إيه اللي 
بيحركهاء إيه مميزتها وعيوبهاء إيه أهدافها وإيه المعتقدات اللي هي عايشة 
بيها فى الدنيا! باختصار: واحدة عارفة مين اللي تحت كل الأدوار الاجتماعية 
اللي هي بتلعبها دي! عارفه هي مين». 

إيه اللي إنتي تعرفيه عنك؟ 

السؤال ده محتاج مجهود ووقت وتركيز وعلاقة مع النفس واكتشاف 
كل يرم لا ينتهي! لأنك مش مجرد بنت ولا زوجة ولا آم ولا طالبة ولا 
مُدرسة ولا ولاء إنتى أكتر من الأدوار اللي بتعلبيها في الدنياء أكبر من 
مجموع المناصب أو العنواين واليفط اللي محطوطة في حياتك. 

عارفه الوردة؟ إنتي زي الوردة كده! كل ورفة ملونة جميلة في الوردة 

دي بتكون عبارة عن دور معين بتلعبيه في حياتك؛ إنما مش هي لوحدها 
الوردة! الورق والقلب والصاق والريحة وتدرج الألوان والشكل والطبيعة 
المميزة وكل تفصيلةء مجموع كل الحاجات دي مع بعض بتخلي الوردة 
اسمها وردة» مش الورق لوحده! الورق ده هو اللي الناس بتشوفه وبتعجب 
بيه وبتقنعك إن هو ده إنتي مع إن ده مش صصح ! والدليل إن لو ورقة واحدة 
من ورق الوردة وقع ! يه اللي هيحصل؟ هتفضل برضه وردة! 

مش بقولك سؤال صعب! 

TT‏ الل نه 
حصرتي نفسك في الأدوار اللي بتلعبيها في كل مرحلة في حياتك وبس» 
أم؛ أخت» زوجةء سيدة أعمال... وهكذا! والمشكلة في الموضوع ده 
م ا ا ST‏ 
لو خسرتي جوزك ولا وظيفتك» Sa‏ و آي دور 
من أدوار حياتك» هتلاقي نفسك وقفتي ومابقتيش فاهمة... طب أعيش 
إزاي من غير «الأدوار» دي! أكمل حياتي | إزاي؟ وده لأنك كان عندك 
وعي عالي بالأدوار دي لكن مش وعي بنفسك إنتي! عايشة أدوار وحياة 
. وتوقعات ناس كتير مهمين جدا إنما إنتي مين... مش عارفه! 

تعالي نرجع لورا شوية» الطفل من يوم ما بيتولد وهو بيكون فكرة عن 
نفسه من خلال تعامل أهله معاه» بيشوف نفسه بنضارتهم... لأنا غبي ولا 
ذكي؟ أنا شاطر ولا فاشل؟ آنا قوي ولا ضعيف؟1. .. وغيرها من الأسئلة 
اللي بتساعده يكتشف نفسه وقدراته وهو طفل. بعد كده الدايرة بتاعت 
الطفل بتوسع شوية وبيبدأ يروح مدرسة ويكون صدقات ويحتك بالمجتمع 
اللي حوالیه» وکل ده بيأثر على شخصيته وعلى مدى وعيه بنفسه. بعد" 
كده بيكبر أكتر وبيبدأ يسأل أسئلة مختلفة وياخد قرارات مهمة في حياته 
زي «هدرس إيه وهلعب رياضة إيه وهصاحب مين» وهكذا... وفي فترة 
العشرينات تحديدا بيكبر أوي في دماغ الإنسان سؤال «أنا مين وعايزة 
إيه؟! وکل ده طبيعي جدا! 

لكن المشكلة اللي بتحصل لكتير مننا في الفترة دي (بدء! من أوائل 
العشرينات بالذات) هي إننا بنلاقي المجتمع اللي حوالينا عمال «يملينا» 
إحنا مين ويقولنا نعمل إيه ومانعلمش إيه» وبيفرض علينا يشكل ما إننا نبقى 
شبه بعض فى اللبس والشكل والتفكير ونعيش بأهداف معينه هو حددها 
مسبقا وقرر إن هو ده الصح وهي دي الحياة وهو ده النجاح! إنتي أم فدورك 
بالظبط كذا... انتي مطلقة فمستقبلك شكله كذا... انتي بنت فماتعمليش 
کا وای کا إدرمينكذا سنن لکن د راتجوزي بالطريقة 
دي... وافرشي بيتك كده... وهكذا من القوالب اللي بتتحط فيها وبتخلينا 
نبعد عن الهوية أو النواذاه»14 الحقيقية بتاعتنا. ‏ - 

ونتيجة للقوالب اللي اتفرضت على كتير مننا دي» هتلاقي إن الطبيعي 
جدا إنك بدل ما تبخرجى من العشريتات برؤية واضحة لنفسك ولحياتك 
بعد مشوار طويل من الدراسة والتجارب والأخطاء والاكتشاف... 
إنك تخرجي بحاجة اسمها 5515© ه106 أو أزمة هوية! ودي أزمة 
خطيرة جدا! 


أزمة الهوية: أنا بنت مين يا دادا؟ 


اماق ص ابد ام رفوي وى مو دسف لبد 
لكن قليل جدا اللي يعرف | إن في أزمة بتحصل للإنسان في المرحلة العمرية 
من ۲۸ - ٠٠‏ سنة بالتقريب اسمها «أزمة الهوية»! 
في دراسات بتقول إن من آخر ما يكتمل نضوجه في مخ الإنسان (تحديدا 
في النص التاني من العشرينات) هو القشرة الأمامية أو ال ع٣0‏ لهاههظ6:م 
واللي هي مسؤولة عن مهارت زي التخطيط والذكاء العاطفي والسيطرة 
غلى الاندفاعات وربط الماضي بالحاضرء وبالتالي آخذ القرارات. 
كمان في أواخر العشرينات بيحصل تواصل أفضل بين أجزاء المخ 
المسؤولة عن المؤثرات الاجتماعية من ناحية (زي مثلا فكرة «الناس 

هتقول عليا إيه وهتبص لي إزاي؟) وبين أجزاء المخ المسؤولة عن التخطيط 
والمخاطرة واتخاذ القرارات المهمة من الناحية التانية. 

وبسبب التغيرات اللي بتحصل في المخ في الفترة دي زائد مشكلة 
عدم الوعي بنفسنا اللي إحنا عايشين بيها أصلا من قبل كده» النتيجة إنه 
وارد جدا في المرحلة دي من حياتك (أواخر العشرينات لنص التلاتينات) 
يحضلك أزمة! تلاقي نفسك متلخبطةء بتسألي «أنا مين؟؟ «آنا عايزة إيد؟؛ 
«هو القرارات اللي أخذتها في حياتي قبل كده كانت صح ولاعملت زي 
الناس وخلاص؟؛ «هو إيه اللي فحياتي دلوقتي اأناا فعلا وإيه اللي مجرد 
تأثير المجتمع والعيلة والناس؟)... «هو أناعايزة أفضل في الشغلانة دي 
أو مع الشخص ده؟ ولا مش لاقية نفسي؟1 «طب إيه اللي أنا فعلا حابه 
أعمله؟؛...»هو أنا الأولويات اللي حطاها في حياتي دي صح ولاغلط؟» 
وهكذا من الأسئلة الوجودية اللي بتظهر فجأة واللي بنخاف نسألها لنفسنا 
عشان أحيانا كتير بتبقى إجابتها مفزعة! 

من الآخرء في الفترة دي عادي جدا تلاقي نفسك بتغني «ببص لروحي 
فجأة لقتني كبرت فجأة» تعبت من المفاجأة» ونزلت دمعتي»... تلاقي 
نفسك عايزة ترجعي تاني تدوري على نفسكء كل مشاعرك القديمة اللي 
ثرت فيكي وانتي معالجتيهاش صح تبدأ تطلع... تبدأي تشكي في كل 
حاجة اتعلمتيها من غيرك قبل كده» وتحاولي تتخلصي من قيود العادات 
والتقاليد والقيل والقال! وده مش نكد ولا تمرد وخلاص» في تغيرات 

حقيقية بتحصل في مخك! , 

أنا شخصيا فاكرة في ١4‏ ۰ حضرت تدريب لدكتور جون جراي في 
أمريكاء وقعدت في يوم أتكلم مع الراجل عن نفسي وعن اللخبطة والتوهانة 
اللى أنا كنت حاسة بيه في أفكاري وقتها. .. ساعتها قالي بعد كلام كتير 
«إننى هاتنغيري» المرحلة الجاية من حياتك هانكتشفي مين هبة وهاتنغيري! 
أو بمعنى أصح هاترجعي لهبة الحقيقية اللي جواكي وهاتشيلي من عليها 
القوالب اللي اتحطت فيها من المجتمع؟. 

وده حصل فعلاء معتقدات كتير في دماغي ونظرتي للحياة ولعلاقتي 
بالناس انغيرت مع الوقت» بالذات بعد التلاتين! بقيت أراجع حاجات 
كتير في حياتي - كانت بالنسبة لی مُسلّمات قبل كده- بسؤال بسيط 
جدا: مين اللي قال؟ ١‏ 
ربنا اللي قال؟ ولا العلم اللي قال؟ ولا المجتمع اللي قال؟ 
وده سؤال دايما تسأليه لنفسك: مين اللي قال كذا؟ 
لو ربنا اللي قال يبقى سمعنا وأطعناء المهم تبقي متأكدة إن ربنا اللي 
قال فعلا مش بتقلدي من غير وعي وخلاص. 
ولو العلم اللي قال فالعلم من كام سنة كان بيقول إن الأرض مش 
. كروية! وده مش معنا إننا نشطب على العلم» إنما معناه إن مش كل كلمة 
قالها العلم مُسلّم بيها. كلام العلم مهم جداء بس مش مقدس! دي نظرية 
قصاد نظريةء فلو شاكة في نظرية منهم ادرسي وابحثي واتعلمي وطلعي 
غيرها... الملعب مفتوح. 
ولو المجتمع اللي قال فالمجتمع ده هو أنا وإنتي والناس... وأنا وإتتي 
والناس دول قرروا من كام سنة بس إن البنت ملهاش حق في التعليم؛ وإن 
. السود ماينفعش لا يتجوزوا من البيض ولا يمسكوا أي منصب سياسي» 
وإن الناس مش زي بعض: في عبيد وفي أحرار! ودلوقتي؟ البنات معاها 
دكتوراه؛ ورئيس أقوى دولة في العالم كان إسود. والرق إتلغى من أساسهء 
وكلامي أنا وإنتي والناس ده بقى تاريخ أسود وماحدش أصلا دلوقتي 
يجروء يفتح بقه في القضايا دي! 
حتى على فكرة القواعد المعروفة في طريقة عمل أي حاجة (طريقة 
الشغل» طريقة الكتابةء طريقة الطبخ وهكذا...) آنا وإنتي اللي حطينها! 
وأنا وإنتي اللي بعد 70-١٠١‏ سنة هانحط غيرها! فليه بنتعامل مع العادات 
والتقاليد البشرية ساعات ولا كأنها قرآن مثلا! 
برضه مابقولش نشطب على المجتمع» بس فلتري العادات والتقاليد 
والقراعد اللي في حياتك! اللي معقول ومافيهوش ضرر ماشيء واللي 

بيعطلك أو ملوش أي معنى ولا منطق إرميه ورا ضهرك لأنه عبارة عن 
أراء وأحكام ناس زيك مش أكتر» وكمان ٠١‏ سنة ممكن جدا يبقى مادة 
للسخرية بين الأجيال الجديدة! فبرضه الملعب مفتوح... إعملي إنتي 
القواعد والعادات اللي تساعدك في حياتك وشغلك وعلاقاتك» وعيدي 
تقييمها كل شوية! 

طيب السؤال دلوقتي: أعمل إيه في مرحلة أزمة الهوية دي عشان تعدي؟ 

١‏ - خحليكي عارفه إن اللخبطة في الفترة دي طبيعية جدا وبتحصل 
لناكلنا بس بنسب مختلفة» لأنك لو عندك فهم ووعي لنفسك من وإنتي 
صغيرة هيبقى خلاط أزمة الهوبة أهدى من اللي طول عمرها ماشية زي 
ما المجتمع بيقول وخلاص! 

؟- ركزي إنك في الوقت ده هتلاقي نفسك بتاخدي قرارات جديدة 
وممكن تكون مصيرية في حياتك! ودي مش حاجة وحشة أكيد بس خدي 
بالك» القرارات اللي مش بس تخصك إنما متأثر كمان في حياة غيرك (زي 
زواج أو طلاق أو تغيير كبر في شغلك أو هجرة مثلا) مهم جدا تفكري فيها 
كويس وتستخيري وتستشيري..عشان أما الوقت يعدي ومرحلة الخلاط 
دی تهدى ماتندميش. أما بقى القرارات اللى هتمس معتقداتك ومبادئك 
خلى بالك إنك حتى لو أفكارك وأولوياتك اتغيرت ما تطلعيش أبدا بره 
دايرة الحلال والحرام» عشان ماتبقيش بتصلحي في دنيتك بس بتخسري 
آخرتك. 

- القرارات بقى اللى تخصك لوحدك ومش بتمس علاقتك بربنا 

فنصيحة: اتبعي قلبك» شوفي إنتي لاقية نفسك في إيه واعمليه» جربي, 
حاجات جديدة وغريبة ومش متعودة تعمليهاء ماتركزيش أري الناس هتقول 
إيه لأنهم كده كده بيقولواء الفرص عموما مش بتستنى حدء والتطور في 
العالم أسرع مما تتخيلي» اطلعي من دايرة الراحة بتاعتك وجرا بي الحياة 
وخدي مخاطرة» اسمعي آراء الناس اللي بتحبك بس في الآخر ما تقلديش 

وعشان نرجع تاني لسؤال (إنتي مين؟؟ إنسي مؤقتا بس كم المسؤوليات 
اللي عندك وركزي مع نقسك» على الأقل في الشوية اللي بتقري فيهم 
الكتاب ده. ركزي مع أي فكرة هتجيلك. أي اكتشاف هتلافيه. أي هدف 
هيظهر لك وإنتي بتقري؛ أي شعور أو قيمة هتكتشفي نها جواكي... اكتبي 
و ا اي 
هتلاقي في صورة عنك بدأت تظهرء هاتبتدي تعرفي «إنتي مين ومع 
والوقت والتجارب الصورة دي هتبقى أوضح وأقوى! 

فترة أزمة الهوية دي بتبقى سخيفة وملخبطة فعلاء لكن لر ركزنا فيها 
aS‏ الا بيست جنات 
عظيمة جدا! - 

دلوقني وقفي قراية واكتي كل اللي جه في بالك» أي لخبطة جوة 1 
دماغك طلعيها على الورق» أي قرار مترددة فيه اكتبيه دلوقتي. 


ركزي مع نفسك؟ اكتشفي نفسك؟ افهمي نفسك؟ 
نفسك... نفسك... نفسك» ليه انفسك» وليه أهتم بنفسي أصلا؟ 


خلي بالك من زوزو 


تعالي ترجع لمثال التاكسي والملاكي اللي قلناه في الفصل الأولء لو 
إنتي بتشتغلي على تاكسي وفاهمة إن نجاحك معناه إنك تحققي إيرادات 
عالية لصاحب التاكسي عشان يتمسك بيكي وتكملى في الشغلانة ولا 
حتى تترقي ويجيب لك تاكسي أكبرء فلازم تبقي فاهمة إنك مش هينفع 
تنجحي في شغلتك وتقومي بدورك وإنتي مهملة التاكسي نفسه وماشية 
تخبطي فيه أو سايباه مش نضيف الناس تقرف تركب معاكي... صح؟ ده 
حتى أوبر نفسه مش بيشغل حد عربيته قديمة ولا مبهدلة! . 
فلو إنتي فاهمة إنك سايقة التاكسي عشان في دور وهدف معين عايزة 
تحققيه» هاتهتمي بيه وهاتنضفيه وتعملي له صيانة وتعلقي فيه الجزمة 
الشيك الصغيرة دي ونكتبي عليه «يا زانقني وجنبك فاضي.. حبك بقى 
ذكرى وماضي»... عشان تشتغلي عليه بمزاج وتطلعي منه أحلى شغل. 
نفس الحكاية؛ إنتي مش بتاعتك» إنتي تاكسي» ربنا إداكي نفسك ومهاراتك 
وإمكانياتك عشان تحافظي عليها وتطوريها وتهتمي بيهاء مش بهدف إنك 
تتبسطي وخلاص» إنما عشان تطلعي من نفسك أحلى شغل» تبقي أحسن 
ما يمكن إنك تكوني وتقدري تحققي مراد ربنا «منك» أو تحطي البصمة 
اللي إنتي إتخلقتي عشان تسيبيها! ٠‏ 00 
بالتالي لا يمكن أبدا توصلي لمراد ربنا منك وإنتي «كارهة نفسك» 
وعلاقتك بيها سيئة! هتطوريها إزاي وتشجعيها إزاي وتعملي لها صيانة 
ولا تصلحيها لما تتخبط؟ مش هتقدري! عشان كده إنتي محتاجة تحبي 
نفسك الأول» لأن نفسك دي هي الوسيلة اللي هتوصلك للغاية والبصمة 
بتاعتك... شفتي الكلام الكبير ده! 
طيب أعمل ده إزاي؟ 
عشان تعرفي تحبي نفسك إزاي... فكري في أي واحدة صاحبتك 
وبعدين إسألي نفسك: لو عايزة تقربي من صاحبتك دي وتقوي علاقتك 
بيها - مهما كان علاقتكم حصل فيها توتر ومشاكل قبل كده ‏ بتعملي إيه؟ 

بتصالحيها لو كانت زعلانة منك» بتهتمي بإهتماتهاء بتخرجي معاها 
وتقعدوا ترغوا مع بعض؛ بتشوفي هي بتحب ايه ونحاولي تعملیهولهاء 
لو لقيتيها متضايقة بتقفي جنبهاء لو عملت حاجة كويسة بتشجعيها ولو 
غلطت مش بتجلديها! بتفهميها الغلط وتقفي جنبها وتقولي لها «معلش 
كلنا بنغلط وأنا هساعدك تصلحي اللي حصل». .. وحتى لوفي مرة قسيتي .| 
ماري سجن اضتها الك رمحت ملاكاذ بها صل كرية. 

افتكري كده أنتيمتك مثلا وافتكري بتتعاملي معاها برفق إزاي عشان 
بتحبيها. .. وبعدين فكري: : ينقع تعملي كده مع أصحابك كلهم وتيجي 
عند نفسك تقولي لها إنتي أوحش واحدة في الدنيا ومفيش فيكي أمل؟ 
ينفع تبقي دعم وأمان لصحابك وتيجي عند نفسك تخليها بتخاف منك؟ 
ينفع تحبي الناس كلها وتيجي عند نفسك تقولي لها محدش بيحبك ولا 
حتى أنا؟ ينفع أما صاحبتك تغلط 5 تقولي لها حصل خير وإنتي بتتعلمي... 
وأما #نفسك» تغلط تقولي لها إنتي سوا واحدة في الدنيا؟ ده إنتي لو فلتي 
كده لواحدة صاحبتك هتقطع معاكي! 

كام واحدة فينا نفسها «قاطعة» معاها! 

المشكلة إنك سهل نقطعي مع أي حد وماتشوفيهوش تاني... 
لیب شتات اس مستت إراق را یا ر ا 
طب النامن أصلا هتحيك إزاي إذا إنتي شخصيا مش بتحبي نفسك! والله 
ساعات لو راقبتي إنتي بتتكلمي مع نفسك إزاي هتكتشفي إن حتى ألد 
أعدائك واكتر حد في الدنيا بيكرهك -إن وجد_ و 
من كده! 

تی با نال فز نك فس لز ف ا 
هيحصل نتيجة من اتنين! با نفسك هتخضع تماما لإهانتك ليها كل شويت 
وهاتحس إنها نلهاش أي قيمة ومحتاجة تستخبى» يا هاتتمرد عليكي وهاتطلع 
عينك وهاتعاندك في كل حاجة؛ وهتكرهك في عيشتك! 

خلي بالك من زوزو وصالحيها بالذوق وعامليها زي ما بتعاملي صاحبتك: 

عشان هي صلا أولى بالمعاملة دي» دي فوزية دي عشرة عمرك يا شيخة! 
ماينفعش يبقى همك تكسبي كل الناس ومعندكيش مشكلة تخسري نفسك! 
ماينفعش كل ما تغلط تجلديها وتحطميها! حبيها بميزاتها وعيوبها وأخطاءها 
عشان تكسبيها... ولما تكسبيها هتساعدك فحياتك! خليكي رفيقة عليهاء 
شجعيها تعمل الحاجات اللي بتبسطها عشان تعرف تأدي واجبتهاء بلاش 
إنتي كمان تحكمي عليها وتسجنيها في القوالب اللي المجتمع حاطتها فيها! 
' «البنت الحلوة المفروض يكون لون بشرتها كذاء البنت الشاطرة المفروض 
تعمل كذا»... شجعي نفسك تكون هي تجربتها ومفاهيمها عن الجمال 
والحب والنجاح» حمسيها تجرب حاجات جديدة عشان تكتشف نفسها 
أكترء كأنها بتك أو ابنك اللي بتشجعيه بالكلام الحلو وبتحمسيه يجرب 
رياضات مختلفة لحد ما يكتشف نفسه ويعرف هو شاطر في إيه» لأنك 
عايزة تشوفيه سعيد ومتميز. 
يبقى أول خطوة عليكي من هنا ورايح إنك تكلمي نفسك بطريقة حلوة 
زي ما بتكلمي صاحبتك كده أما بتغلط أو بتضعف» وده تعود مش حاجة 
بتيجي في يوم وليلة» أول ما تلاقي فوزية اللي جواكي فرشت الملاية وبدأت 
تردح لك» ولا تلاقي عبلة كامل اللي جواكي لفت دماغها بالإيشارب 
وربعت وبدأت تلطم على وشك» سكتيها! أيوه سكتيها! قولي لها «إنتي 
كده مش'نتساعديني! إنتي بتحطميني وخلاص! عايزة تساعديني خليني 
أركز على الحل وقولي لي ممكن أعمل إيه واتصرف إزاي! ساعديني لأنك 
لو فضلتي تشرشحي كده هتجيبي لي حزن ونكد ويأس وكلهم حاجات 
هتزود المشكلة ومش هتخليني أكمل في طريقي!» تعرفي تكلمي نفسك 
كده؟ تعرفي تشجعيها زيي ما بتشجعي صاحبتك؟ 
إبتدي حالا دلوقتي مع نفسك صفحة جديدة! اكتبي لها جواب فيه 
كلمتين جلوين كده إتأسفي لها على اللي فات واتفقي معاها على اتفاقات 
جديدة. وشجعيها واصبري عليها تتعود... 

عزيزتي فوزية» 


الا ننس فوق كل شيء واجبك أن تحب نفسك» 


سورين كيركغارد 


صالحتي نفسك يا فوزية وبقيتي المشجع الأساسي ليها في حياتها؟ 
تاني خطوة مهمة عشان تملي التانك بتاع علاقتك بنفسك هي إنك تلمعيها 
بقى» تطوريها. 

أطورها في إيه؟ 


فكريا: عقلك في راسك يا فوزية 
بصي يا ستي...عقل الإنسان وقناعاته ومعتقداته وبالتالي قراراته وجودة 
حياته بتتشكل بنسبة كبيرة جدا بناء على القصص والمعلومات والأفكار 


14 


اللي بيسمعها وبيدخلها دماغه طول النهار! عايزة تسممي حياة شخص؟ 
سممي القصص اللي بتحكيها له طول اليوم! 

والعصر بتاعنا دلوقتي فيه أكتر من مشكلة في الجانب ده! 

المشكلة الأولى إن نظام التعليم اللي بنتعلمه قائم على نقطتين معوقين 
جدا لاحتياجتنا الفكرية: أولا هو نظام معتمد على حشو المعلومات في 
دماغك مش تشجيعك أصلا على حب التفكير والتعلم» يعني كل واحدة 
فينا بقيت فعليا بتاخد المعلومة بالمعلقة في ملزمة من غير أي مجهود» 
وبتحشي بيها دماغها وبعد شوية... تنساها! 

أنا فاكرة وأنا في أولى جامعة كنت باخد مادة علم تفس» والدكتورة جت 
في يوم مسكت الكتاب'وقالت لنا همتحنكم الأسبوع الجي في القصل 
بتاع المخدرات» وهي ماشرحتش فيه كلمة واحدة! طب إيه حضرتك؟ 
أروح أدمن بنفسي عشان أحل في الامتحان ولا ظروفك إيه بالظبط؟ 

الطلبة الأجانب اللي كانوا معانا محدش فتح بقه. إنما إحنا كمصريين 
بقى قلبنا الدنيا! والدكتورة... مفيش! 

اكتفت بإنها تفكرنا إننا مش أطفال ومشيت وسابتنا! قعدت أسبوع 
أعصر نفسي عشان أفهم» مصطلحات علمية كتير جدا وتفاصيل خلتني 
مش عارفه حتى أعتمد على الكتاب لوحده فتحت الإنترنت وعشت بقى» 
وكانت النتيجة إني فعلا اتعلمت! وبقيت عندي معلومات عن الإدمان أما 
كنت بتكلم فيها مع حد كان بيفتكر إني أدمنت وبطلت! 

القصة دي خلتني أما إديت أنا كورسات بعد كده بقيت بفضّل إني 
ماديش الحضور ملزمة فيها كل كلمة بقولها! عادة بديهم نوت بوك فاضية 
أو فيها بس أسئلة أو عنواين رئيسية» وبقولهم اكتبوا اللمبات اللي تنور 
معاكم في كلامي؛ الحاجة اللي تأثر فيكم... عشان مش الهدف إنکم 
«تحفظوا» الكلام... الهدف إن كل واحدة تشوف وقع الكلام عليها هي 
تحديدا إزاي» وإيه اللي فعلا اتعلمته» وإيه اللي لفت نظرها وعايزة تبذل 


11۰ 


مجهود عشان تتعلم عنه أكتر لأن - من وجهة نظري - دش المعلومة 
يتناسب طرديا مع عدم تعلمها! 

المشكلة التانية في نظام التعليم بتاعنا إنه تعليم نظري أكتر وقائم على 
التخصصات» يعني عمالين عشان نبقى بروفيشيونال نضيق جدا على نفسنا 
اللي إحنا بنتعلمه لحد ما كل حد فينا بقى عنده دكتوراه في احتى» ومش 
فاهم أي حاجة تانية في الدنيا غيرها! بخلاف زمان كنتي تلاقي ابن سينا 
مثلا له كتب ورسائل في الطب والفلسفة والرياضيات... ابن خلدون 
كان مؤرخ ومؤسس علم الاجتماع... وغيرهم وكتير كان عندهم علوم 
متنوعة! إنما دلوقتي أما تلاقي مهندس بيقرأ مثلا في علوم الإدارة الناس 
بتستغرب! أما تلاقي دكتورة وبتقرأ في الفلسفةء الناس تحس إنها بتضيع 
وقت! أما تلاقي أم وبتق رأ في الأدب والطب والعلوم المختلفةء يقولولها 
إنتي مالك إنتي ومال الكلام ده! طب يا جدعان ده حتى الحاج جوجل عنده 
معلومات عن كل حاجة... مستكترين عليا أبقى مثفغة زيه ليه يا بني آدمين! 

ومش بس التعليم النظامي... حتى الخطاب الديني كمان بقى كتير 
بيضيق جدا مفهوم الدين لمجموعة شرائع وعبادات وأراء فقهية منفصلة 
إلى حد كبير عن واقع وحياة الناس اليومية! يعني في فصل رهيب عند كتير 
من رجال الدين المعاصرين وبالتالي المتدينين بين الدين وفنون الحياة! 
طب ليه وإزاي نفصل بينهم؟ هنعيش إزاي في «الدنيا» وإحنا مش بنتعلم 
علومها؟ وهنعمر إزاي في «الدنبا؟ وإحنا مش فاهمينها ولا لينا دعوة ييها؟ 

مشكلة كمان فى العصر اللذيذ اللي إحنا فيه ده» إن ناس كتير بقت 
تعتمد في أفكارها وآرائها على الإعلام! بقى مصدر القصص والأفكار 
والمعلومات عند ناس كتير هي الأفلام والمسلسلات والبرامج من غير 
أي فلترة! وده خطر كبير جدا بالذات في ظل مستوى الإعلام اللي بيتدنى 
يوم عن يوم! وسائل الإعلام بقيت بسهولة جدا بتقلب لك المجرم ضحية 
والضحية مجرم» بسهولة جدا بتشكل مفهومك عن الرقي والجمال والأخلاق» 
بسهولة جدا بتغير نظرتك عن الجواز والنجاح والحب والعيلة والتربية 

ووو! والتنافس الإعلامي الرهيب على مين هيعرض القصة ببهارات أكتر 
خلاكي - لو مش مركزة إيه اللي بيدخل دماغك - ممكن جدا تصحي 
في يوم تلاقي نفسك بقيتي واحدة تانية ملكيش علاقة بالإنسانة السوية 
اللي كانت موجودة قبل كده! 
فالخلاصة إن بقى الأدوات الأساسية في تشكيل الوعى بتاعنا الغالب 
عليها إن فيها مشكلة! وده مش معناه إننا نعلم عليهم» لكن معنا إنك 
ماينفعش تنعاملي مع عقلك على إنه سلة مهملات! اللي عايزة يرمي فيه 
حاجة يرميها وإنتي وحظك! لازم تبقي متحكمة في تشكيل وعيك! تختاري 
تقرأي إيه» وتسمعي إيه» وتصدقي أنهي معلومةء وتصاحبي مين حتى... 
وهكذا! لازم.تاخدي بالك إيه اللي بيدخل دماغك» لازم تبحثي وتقرأي 
وتوسعي مدراكك. مش كفاية إنك خلصتي الجامعة وخلاص كده احضري 
کورسات» اسمعي محاضرات» خلي ليكي علاقات مع ناس ناجحة وملهمة 
وعندها وعي وناقشيهم» اقري كتب مختلفة في القلسفة وعلم النقس وإدارة 
الأعمال والتاريخ والسير الذاتية لمشاهير الناس. 
الكتب بتغير حياة الإنسان وبتنمي عنده الحكمة. والقراية تعود برضه 
زي أي عادة بتكتسبيهاء ابدأي بكتب صغيرة وبصفحات بسيطة جدا كل يوم» 
وبعدين كتريهم وتعمقي أكثر :ولو عايزة تعودي نفسك فعلا على القراية 
ماتشيليش الكتاب من شنطتك... خليه دايما معاكي ! لقيتي نفسك في يوم 
مستنية عند الدكتور ولا في تمرين الولاد ولاحتى قدام السوبرماركت طلعي 
الاب واثرأي شوية. .. وخلي معاكي قلم تعلمي بيه على الحاجة اللي 
تعجبك. ولو مش قاذرة خالص خالص تق رأي نزلي يا ستي كتب مُسموعة 
1 اداه واسمعيها وإنتي سايقة ولا وإنتي بتطبخي. فكري تكملي 
دراسة أو تعملي أي حاجة تطور فكرك. .. المهم ماتعتمديش على إنك 
خلصتي جامعة ووقفتي على كده وإلا هتلاقي مخك بيصدي مع الوقت! 

«الثقافة هي ما يبقى بعد أن تنس ىكل ما تعلمته في المدرسة» 


كده إحنا قلنا شوية اقتراحات عشان نطور فوزية عقليا وفكريا... طيب 
ممكن نطورها في إيه تاني؟ 


جسديا: غزالون يهبلون 
لوإنتي - كفوزية - عايزة تطوري نفسك صحيا وجسديا يبقى لازم 
تهتمي بمثلث الرعب: الأكل اللي بتاكليه» الرياضة اللي بتلعبيهاء النوم 
اللي بتناميه! 

خلينا نبدأ بالأكل» لو إنتي شايفة الأكل وسيلة للراحة والتسلية والسعادة 
وبس» هتختاري أكل مختلف تماما عن لو باصة للأكل على إنه مصدر 
للطاقة زي البترول كده بالظبط! ونفس الكلام, لوإنتي باصة لجسمك على 
إنه ملوش قيمةء هتعامليه بطريقة مختلفة تماما عن اللي شايفة إن جسمها 
وصحتها دول 3556 أو قيمة في حياتها لازم تحافظ عليهم! 
- كنت قريت مرة مثل عن الموضوع ده بيقول إنك لو تملكي حصان 
سبق مثلا قيمته مليون دولا عمرك ما هتأكليه كل يوم ماكدونلدز! ده 
ا ا E E‏ 
إيه قيمة صحتك بالنسبة لك؟ مليون دولار ولا أكتر ولا ملهاش قيمة 
أصلا؟ فى ناس بتكتشف إنها كان عندها جسم وصحة بعد ما يجيلها 
الضغط والسكر والقلب! 

جريدة الغع0هع100 نشرت مقال في ٠١١4‏ بيقول إن بلاد الشرق 

الأوسط امعظم! الستات فيها بيعانوا من «مرض» السمنة! وده مش محتاج 
الحقيقة خبر في جريدةء كتير من البنات بمجره ما بتتجوز بتسيب نفسها 
لحد ما فجأة تلاقي قياس وزنها اتعكسر ل! لو هي كانت 8ه أول الجواز بعد 
كام سنة بيقلب 5! والموضرع ده بيخلي البنت يجيلها اكتئاب وتقضي 
بقيت حياتها في عيادات دكاترة الريجيم! 

والمشكلة كمان إن السمنة مابقتش مقتصرة على الكبار بس» ده حتی 
الأطفال بقى منتشر بينهم السمنة المفر طة! عادتنا في الأكل اللي مفيهوش 
توازن ومليان سمنة وسكريات وملوش أوقات ولا كميات محددة وتعويد 
العيلة إنهم ياكرا قدا م التليفزيون من غير وعي. .. كل ده بيأدي مع الوقت 
لمشاكل السمنة واللي بتصب في ي مشاكل صحية كتير بعد كذه! 

وحتى الرفيعين على فكرة... قليل منهم اللي بياكل أكل متوازن وصحته 
كويسة! فالمشكلة الحقيقة مش بس في كمية الأكل! ده في طريقة اختيار 
الأكل نفسه! وأنا عامة مش أكتر واحدة صحتها بومب ولا بدعي إني دارسة 
تغذية ولا شايفة الصراحة إن الموضوع محتاج دكتور رجيم رهيب يقولك 
خدي الدوا ده ولا احرمي نفسك من الأكل بقيت حياتك. 

القصة كلها في رأبي إننا يكون عندنا وعي وإحنا بنختار أكلنا وناكل 
رازن رادي يمي يكرن عدا الاق رجا بتاكل :) 

والحاجة اللي هتوقفك إنك تة تقضي على صنية البسبوسة بالقشطة 
لوحدك. إنك تكونى ي عارفة #لأ» ليه؟ فاكرة أما اتكلمنا في الفصل الأول 
عن أهمية وقوة الاليه؟ في اختياراتنا؟ لا ماكلش الأكل ده ليه؟ لا عشان 
آنا مش هدفي اتبسط دلوقتي وخلاص! أنا عيني على التوازن والبصمة 
اللي هسيبها! عيني على رحلة حياتي اللي محتاجة أكون فيها خفيفة وقوية 
عشان أوصل! وأكيد الصنية دي مش هتساعدني؟ 

فأول حاجة في مثلث الرعب إننا ناكل أكل متوازن يدينا الصحة اللي 
محتاجينها عشان نحقق مراد ربنا منا. 

طيب إيه تاني؟ 

الحاجة تانية المهمة هي الرياضة! الرياضة يا فوزية! سواء كتتي بنت لسه 
ماتجوزتيش ولا زوجة ولا أم ولا حنى جدة... الرياضة! فاضية مشغولة إمرأة 
عاملة إمراة متفرغة إمرأة متوحشة... الرياضة! تخينة رفيعة» صحتك حلوة 
صحتك وحشة... الرياضة! الرياضة عشان صحتك وعشان كمان نفسيتك! 
ومالكيش حجة» الرياضة بقيت أشكال وأنواع ومستويات» وبقيت مالية 
اليوتيوب ومافاضلش غير إنهم يخترعوا لنارياضات نلعبها وإحنا نايمين! 
مالكيش أي حجة! إلعبي إن شالله ربع ساعة رياضة في بيتك كل يوم! 
طيب سؤال: ناس كتير بتلعب رياضة بس عشان تخس» طب لو أنا مش 
عايزة أخس ألعب رياضة ليه؟ إلعبي رياضة عشان الرياضة بتظبط شكل 
جسمك وبتزود قوة عضلانكء الرياضة بتزود طاقة المخ وبتقلل من إحتمالية 
إصابته بأمراض زي الزهايمر اللي بقى منتشر جدا في عصرنا ده وفي سن 
مش كبير أوي ولا حاجة» الرياضة بتقلل من إحتمالية إصابتك بهشاشة 
العظام اللي بقيت كتير جدا وسط الستات؛ الرياضة حتى بتحسن العلاقة 
الحميمة مع جوزك تخيلي؟ في بحث اتعمل في جامعة هارفرد بيقول إن 
٠‏ دقيقة رياضة في اليوم بتحسن الاستجابة الجنسية عند الستات» مش 
بس كده... دي بتزود رغبة الزوج في مراته لأنها بتعلي عند الست الطاقة 
والنشاط وبتحسن موودها وروحها المعنوية! 
الرياضة كمان بتحسن الهضم والحرق وبتقلل الشعور بالضغط والإكتئاب 
عشان الإندورفينز اللي بتتفرز وإحنا بنلعب... وبتزود حتى الذكاء والإنتاجية! 
في دراسة نشرتها الكلية الأمريكية للطب الرياضي بتقرل إن 65 في 
.المئة من الموظفين اللي شاركوا في الدراسة قالوا إن قدرتهم على الإنتاجية 
وإدارة وقتهم زادت وعلاقتهم الاجتماعية بالناس اتحسنت أما كانوا ييلعبو 
رياضة كل يوم! 
حتى أمراض زي سرطان الرئة والقولون والثدي نسبت الإصابة بيهم 
بتقل عند الناس اللي مواظبة على الرياضة! آنا مش عايزة أعملك فيها 
الدكتورة هبة وأضرب النضارة وأقولك الإحصاتبات والدراسات وني 

أوروبا والدول المتقدمة بتقول كذا كذا... بس من الآخر كده» عشان جودة 
حياتك تبقى أحسن وشكلك يفضل جميل كده... إلعبي رياضة كل يوم 
يا فوزية! 

طيب... ظبطنا أكلنا وبدأنا نواظب على الرياضة؟ تالت حاجة في 
الاهتمام بجسمنا وصحتنا هو النوم الكويس. 

في مصطلح اسمه «النوم النظيف» أو ”اعرا 8186p‏ بيستخدمره 
دكاترة النوم في العلاج السلوكي المعرفي أو ما يسمى بالء۷ا¡ع١)‏ 
Behavioral Therapy (CBT)‏ وهو - باختصار ‏ عبارة عن عادات 
وسلوكيات يومية بتقلل إحساسك بالأرق وقت النوم» وبتطور من جودة 
نومك ودي حاجة مهمة جدا لأن جودة نومك فعلا بتأثر على جودة 
تفكيرك ونفسيتك وتصرفاتك طول اليوم! 

أنا شخصيا وأنا بكتب الكتاب ده دخلت في حالة أرق غير طبيعية لمدة 
أسبوع بسبب ضغط حاجات كتير عليا أخلصها في مدة قصير قصيرة! ماكنتش 
بنام فعليا! وكنت لو نمت ساعتين بالليل يبقى كأن في حرب شغالة جوه 
دماغي بتخليني أصحى بصداع وإرهاق رهيب الصبح! أما بدأت أطبق 
العادات بتاعت الوم النظيف ده الموضوع اتحسن كتير جدا! 

إيه هي العادات دي؟ 

١‏ ا ا ا ا ل 
الأجازة. ممكن تزودي أو تقللي ساعة بالكتير لكن مش أزيد من كده. 

EG ۲‏ ا ال 
الليلةء لأن ده متوسط احتياج الإنسان من التوم. ٠‏ 

۴ ماتدخليش السرير غير أما تبقي عايزة تنامي. 

؛- لو دخلتي السرير وفضلتي تحاولي تنامي لمدة ۲١‏ دقيقة وماعرفتيش... 

هدي النورء رشي ريحة لطيفة في الأوضه. ولعي شموع (بس إبعدي عن 
الستارة بدل ما تولعي في البيت). 

٦‏ ما تتقليش في الأكل قبل ما تنامي. 

- بلاش قهوة أو منبهات قبل النوم. 

A‏ قللي السوائل قبل النوم. 

4- إلعبي رياضة يوميا. 

۰- رقم عشرة دي من عندي: صفي قلبك وسامحي الناس وصالحي 
اللي زعلان منك قبل ما تنامي :) 

هاتي بوسة يا فوزية» وتصبحي على خير 


النفس: اتجذن لو حتى يوم! 

ظبطتي دماغك واهتميتي بصحتك... ندخل بقى على التقيل: نفسية 
البرنسيسة! 

زي ما قلنا قبل كده مهم جدا تبقي فاهمة نفسك ومدياها وقت وفي 
علاقة قوية بيئك وبينهاء ؤعشان تعملي كده - بعد مأ تبقي صالحتي نفسك 
- محتاجة تبقى فاهمة إيه الحاجات اللي بتبسطك وتعملي متهم ولو حاجة 
واحدة مهما كانت بسيطة كل يوم! بحب ألون. .. بحب أرسم... بحب 
أقرا... بحب أبحلق في السقف. .. بحب الخياطة... بحب الرقص... 
إلى عاج ولق ٠‏ دقايق بس في اليوم! وده مش تضيع وقت ولا أنانيةه 
دي حاجات زي شحن البطارية كده! طاقة بتخلينا نعرف نقوم بأدوارنا 
وتكمل رحلتنا في الحياة وإحنا مبسوطين مش مضغوطين! استراحة في 
طريق السفر عشان تعرفي تكملي! اعملي ليستة كده بالحاجات اللي عارفه 
إنها بتبسطك أو حتى كانت بتبسطك زمان وكل ما تكتشفي حاجة جديدة 
زودي على الليسته دي- 

«الوقت الذي تستمتع بإضاعته ليس وقنّا ضائحاه 
برتراند راسل 


حاجة تانية مهمة جدا: شجعي فوزية تجرب حاجات جديدة» تخرج 
مرة في مكان ماحدش يعرفها فيه ولا هتروحه تاني» وتجرب حاجة جديدة 
من غير ما تبقى خايفة إن حد يحكم عليها... تلبس بطريقة مختلفة... تتعلم 
حاجة جديدة... تنجئن لو حتى يوم» وهكذا. 
أما اتفقت قبل كده مع مجموعة البنات اللي بتحضر معايا «الأسبوع 
الجي كل واحدة تيجي مجربة حاجة جديدة».. لقيت واحدة راحت جربت 
تدريب بوكسينج» والتانية جاتلنا لابسة لبس باكستاني جميل» والتالتة راحت 
عملت مساج والرابعة راحت حفلة بنات ماتعرفش أي حد فيهاء وغيرهم 
وغيرهم... كله أبدع © 
عايزة تعرفي إنتي مين؟ لازم تجربي حاجات جديدة! التجارب دي 
بتخليكي تكتشفي نفسك أكتر وتعرفي عنها حاجات ماكنتيش تعرفيها قبل 
كذه وبتوسع كمان مدراكك وعلاقاتك! جربي مثلا تدرسي حاجة نفسك 
فيها حتى لو ملهاش علاقة بالكاريير بتاعك ومن غير تشتت ولا حاجة. 
آنا شخصيا جربت فترة أحضر كورس تصويرء وجربت أروح تمرين 
باتيناج» وجربت أدرس أسباني» وبحب أجرب حاجات كتير جدا في 
حياتي» وأخصص لها وقت جنب دوري كزوجة وأم وجنب شغلي! 
ليه تجربي؟ عشان هو ده طريقك للإبداع و لأكتشاف البصمة بتاعتك! 
إزاي؟ 
حضرت مرة كورس لإليزابيث جيلبرت» صاحبة كتاب رھ غ88 
اء وكانت بتتكلم عن الإبداع وبتقول إن في ناس متخيلة إن المبدع 

ده لازم يكون الفنان اللي بيرسم لوحه فظيعة أو الروائي اللي خياله واسع 
وبيكتب رواية تكسر الدنيا... إنما لو أنا مش بعرف لا أرسم ولا أكتب 
يبقى أنا عادي مش مبدع! والكلام ده غلط! 

الإنسان المبدع فعلا هو اللي بيختار إنه يتبع فضوله أكتر ما بيختار 
إنه يتبع مخاوفه! مش إحنا قلنا إن الحياة اختيارات؟ أما بتقفي في مفترق 
طرق في حياتك بتختاري الطريق الآمن وخلاص اللي خوفك بيقولك 
عليه؟ بتختاري ال 5106 5846 طول الوقت؟ اللي نعرفه أحسن من اللي 
مانعرفوش؟ ولا عندك استعداد تاخدي شوية مخاطرة وتمشي ورا فضولك 
وتجربي حاجة جديدة؟ 

طب آنا ليه استخدمت كلمة فضول؟ 

عارفة أما الطفل وهو لسه صغير خخالص - يادوب بيقعد ‏ في مرة مثلا 
يشوف حاجة تثير فضوله من بعيد فيتدلق على بطنه ويحاول يحبي زي 
البطريق كده عشان يوصل لها؟ وبعدين حاجة تانية تثير فضوله فيحاول 
يحبي على إيده ورجله... ومرة تالتة حاجة على الترابيزة تجذبه فيحاول يقف 
ويسند... وبعدين إيه ده آنا عايزة امشي زي الناس دي فيحاول يمشى... 
إيه ده أنا بجري... ده أنا بنط وبتشقلب وشوية وتلاقي الولد ده يبقى لعيب 
كرة» وده تنس» ودي جمباز» ودي سباحة وهكذا! أهو الفضول بيعمل كده! 
بيأدي في الآخر للإبداع! 

طب ليه قلت فضول مش شغف؟ 
لأن في ناس كتير لسه ماتعرفش الشغف بتاعها في إيه؛ ومش هاتعرقه 
غير لو بدأت تتبع فضولهاء الصوت الخفيف اللي في ودننا بيقول «ما تيجي 
كده نشوف إيه ده»! الحاجات اللي كنا بنتبسط وإحنا بتعملها أما كنا صغيرين 
. والوقت بيعدي من غير ما نحس... ومع الوقت بطلنا نعملهاء الحاجات 
اللي نفسنا نجربها قبل ما نموت» الحاجات اللي لو متأكدين إننا هتنجح 
فيها ومعندناش أي حوف من الفشل هاندوس على طولء الحاجات اللى 

عنينا بتلمع أما بنشوف حد بيعملهاء الحاجات اللي بنستمتع بيها حتى لو 
مفيهاش أي مقابل مادي! 

وطبعا مش محتاجة أوضح إن مش المقصود الحاجات الحرام أو اللي 
ممكن تؤدي إلى كوارث طبيعية» أنا عارفه دماغك راحت لفين يا فوزية :) 

الحاجات اللي بتثير فضولك دي هي مساحة الإبداع في حياتك» هي 
اللي بتكتشفي فيها نفسك ومهاراتك فعلا وبتلاقي سعادة ونشاط غير 
طبيعي فجأة دخلوا حياتك» فجأة بتحسي إنك عايشة وعندك طاقة زي 
الأطفال! ومش لازم على فكرة تبدأي بحاجة كبيرة ولا تصعبيها على 
نفسك! خديها خطوة خطوة. 

الكتاب ده مثلا طلع نتيجة سؤال بسيط جدا سألته لنفسي من ٤‏ سنين: إيه 
الحاجة اللي بتبقي مبسوطة يا هبة وانتي بتعمليها ‏ حتى لو مش هتاخدي 
عليها فلوس - لدرجة إن الوقت ممكن يعدي كده من غير ما تحسي؟ أما 
عصرت دماغى افتكرت إنى وأنا صغيرة كنت بحب جدا أكتب! أكتب 
خواطرء يوميات» قصصء أكتب أنا حاسة بإيه... وهكذاء وكان مدرس 
العربي بتاعي في ابتدائي بيشجعني جدا على الكتابة. 

للأسف كبرت ومانمّتش الحتة دي عندي» وأما افتكرث القصة دي 
من 4 سنين رجعت أكتب تاني. بدأت أكتب في الأول لنفسي» وعملت 
يلوج ليا أنا بس اسمه «سواحيات»» بعدين بقيت اكتب على الفيسبوك» 
ETE‏ .. ولقيت مع الوقت إن الكتابة 
دي حاجة أنا فعلا ب بستمتع بيهاء وبتهديني وتبسطني حتى لو آنا بس اللي 
E GE‏ بعتت لي إنها عاجبهم 
كتاباتي جدا وعايزني أكتب لهم كتاب! وقتها خفت جدا وخوفي ده عطلني 
ستتين كاملين! وبعد كده أخدت حبوب الشجاغة وقلت اكتبى اللى انتى 
حاساه» اكتبى اللي إنتي نفسك تفريه» اكتبى اللى نفسك تقوليه لأهلك 
وصحابك واللي يبحصل يحصل... فكتبت الكتاب ده! 


لفق 


«انواصل التقد مللأمام؛ ونفت حأبوابا جديدة» ونتعرف على عوالم مختلفة 
ونقوم بأشياء جديدة» هذا كله بداف ع الفضول» فالفضول هو دليلنا في سلوك 
طرق مختلفة وعوالم عديدة» 
5 والت ديزني 


على فكرة» مش كل فضول هاتمشي وراه هيوصلك لمراد ربنا منك» 
وزي ماعمر طاهز قال «مشن كل مره هاتنعب فيها هتوصل للى إنت عايزة... 
بس عمرك ما هتوصل للى إنت عايزة من غير ماتتعب». 

اللي آنا متأكدة منه إن رينا حط الفضول ده جواكي لغايةء والأكيد إنه 
هيفتح لك سكة وسكة هتفتح سكة لحد ما هتلاقي حاجة عملت معاكي 
كليك وحسيتي إن هي دي! أصل البديل إنك تفضلي قاعدة في مكانك 
مستنية الشغف يهبط عليكى من السما... وده مش هيحصل! انتظار الفكرة 
اللي هاتغيري بيها العالم دي أحلام هند وكاميليا! لازم تقومي بنفسك تسعي 
وتنكشي وتتعبي وتمشي ورا الفضول اللي إنتي شايفاه ملوش أي معنى ده! 

أما تقرأي مثلا عن الأستراليين تكتشفي إنه أكتر من ٠١‏ منهم بعد 
ما ييخلصوا دراسة ثانوي بياخدوا أجازة سنة قبل ما يدخلوا الجامعة» 
طب ليه المجانين دول بيضيعوا سنة كاملة من مشوار حياتهم؟ الحقيقة 
هتما مش مجانين! ولا بياخحدوا السنة دي عشان يلعبوا بلاي ستيشن ولا 
يعملوا شوبينج! السنة دي بيعتبروها أجازة لاكتشاف نفسهم ومهاراتهم 

والحاجات اللى بيحبوها قبل ما يدعكوا في ساقية الجامعة والشغل.وخلافه! 
سنة اختبارات وتجارب واكتشاف للنفس قبل ما يبدأوا قرارات مصيرية 
حقيقية ترسم مستقبلهم اللي جي! 

بس في نقطة هنا مهم أوضحها: كلامي ده مش معناه إنك تبقي إنسانة 


لفن 


SG‏ و ا 
دراستك» مش لازم تنسفي الدنيا ولا حاجةء بس لازم يكون عندك شو 
وقت تعملي الحاجة اللي فضولك بيقولك جربيهاء أو اللي بتحسي إنك 
منتعشة كده وإنتي بتعمليها! وماتتكسفيش إنك تبقي تلميذة 5 أوتبدأء ی حاجة 

من الصفرء ؛ إدي نفسك مجال ووقت تتعلمي أر تجربي حاجة جديدقا 
وتكتشفي نفسك مهما كان سنك! جربي حتى لو في صورة كتاب تقريه.. 
محاضرة تحضريهاء عمل تطوعي» شغل من غير فلوس؛ لحد ما تلاق 
الشغف بتاعك؛ الحاجة اللي بتخليكي تصحي من عز نومك نشيطة وعندك 
طاقة تبتدي اليوم؛ الحاجة اللي بتتبسطي وإنتي بتعمليها أيا كان المقابلء 
الحاجة اللي بتستخدمي فبها مهازاتك وبتستمتعي فيها مهما تعبتي؛ لأن 
الإستمتا ده علامة إنه دي فعلا البصمة بتاعتك» ما هو لا يمكن يكون 
ربنا عايزك تمحوري حياتك وتسيبي بصمة في حاجة معينة إنتي كارهة 
حياتك أصلا وإنتي بتعمليها! طب هاتعمليها إزاي طيب؟ 


«الطريقة المثل ىللنجاح ه يأن تعمل ما تحب» 


ستيف جوبز 


دلوقتي. .. إكتبي القرارات والخطوات اللي هاتعمليها عشان تملي 
بيها التانك بتاع علاقتك بنفسك» هتطوريها إزاي؟ 


كل اللي قلناه في الفصل التالت والرابع كانوا أدوات عشان تحققي 
توازن بين كل تانكات حياتك. ابدأي دلرقتي إملي تانك علاقتك برينا 
ويأملك وبأصحابك وبجوزك وبولادك وبنفسك لحد ما نتکام عن آخر 
تانك» بتاع علاقتك بالمجتمع في الفصل التامن. 

والتوازن ده مش كلام کتب» ولا كلام سهل يتظبط في يومين! التوازن 
ده عادات كل يوم بتعودي نفسك عليهاء ده تجهرزك للطریق» ده البتزين بتاع 
العربية والكاوتش المنفوخ والاستبن والزيت ومابة الرادياتير اللي بنشيك 
عليهم وإحنا مسافرين سفر طويل عشان العريية متقفش منناء لو التوازن 
ده مش موجود. لو مش يوم بيوم مركزة إنك تملي الاحتياجات المختلفة 
فى حياتك هتتعبي» وهتوهي» وهتحسي إن الحياة ماشية بالزق وملهاش 
معنى» وعمرك ما هتعرفي تقومي بواجباتك ولا تدي لحد احتياجاته لو 
مش بتعرفي تدي لنفسك احتياجاتها. 

التوازن هو أول خطرة تخليكي تملي حياتك وتكتشفي نفسك ومهاراتك» 
والخطوة دي هتساعدك تعيشي سعيدة وتعرفي البصمة المميزة بتاعتك 
فى الدنيا. ٍ 
١‏ ظبطتي التوازن؟ تعالي نرجع لسيندريلا. 


١ 


«المعارك المهمة ليست تلك التي تنتهي بالميداليات الذهبيةء 
ولكن المعركة الذهبية هي معركتك الداخلية للتغلب على المعوقات» 
جيني أوينز 


المقابلة الخامسة: اجتماع زمالة الأميرات ال «مش» 
مجهولات 

= إهيئ إهيئ إهيئع...عاااااا 

أعوذ بالله...في إيه مالك؟ 

= آنا عملت موضوع التانكات ده. 

- وكل حاجة كانت ماشية تمام... بس فجأة النهاردة افتكرت! 

- افتكرتي إيه؟ 

= إن النهاردة عيد ميلاد... 

عيد ميلادك؟ طب كل سنة وانتي طيبة... بقى بدل ما تخشي عليا 
بتورتة وشعمتين داخلة بمنظرك ده يا كثيبة! 

= لا ده مش عيد ميلادي! ده عيد ميلاد جرحي أنا... عاااا 

-ده اللي هر إيه مش فاهمة؟ عملتي عملية في نفس التاريخ يعني ولا إيه؟ 

- عملية إيه! إنتي عمرك ما سمعتي أغاني المطرب هاني شاكر؟ 

لاماسمعتش! 

= ولا سمعتي كله رالااااح كله ضااااااع كله اتكسر كله اتغير! 

-ده أنا اللى هكسرك دلوقتي لو مانتقطيش! 

= النهاردة عيد جواز بابا من أم نفيسة! مش قادرة أبطل أفكر إن هما 
إلسبب في كل حاجة وحشة حصلت لي... هما المسؤولين عن التعاسة 
والضياع اللي أنا فيه دلوقتي! هما هما هما... 

- يا إلهى إنتي كاعدم5! 

> يعني إيه الكلمة دي؟ 

- يعني عندك عاهه6[1! 

> على أساس إني فهمت الأولى؟ 


WY 


ان 

- بصي هافهمك... لما بنبدأ نملي التانكات بتاعت حياتنا ونلاقي الدنيا 
لسه معصلجة كده يبقى إحنا عندنا بلوك... طوبة واقفة في طريقنا... كلبش 
مكلبشنا محتاجين نعر فه ونفكه عشان نكمل في طريق مراد ربنا مننا وننطلق. 

= كلبش؟ بس أنا محدش يقدر يكلبشني! ده أنا مرات الأمير واللي 
يكلبشني ألبسه قضية إتلاف المال العام وأوديه في داهية! 

اتلاف المال العام؟ هو إنتي مال عام يا سيندريلا؟ فاكرة نفسك 
جنينة الأسماك؟ 

= أهي باكينام بتقولها كده! 

يارب صبرني! بصي يا سيندريلا يا حبيبتي» الکلبشات دي محدش 
بيكلبشهالك! فاكرة أما قلنا إن السعادة بتبدأ من جواكى إنتى؟ أهي الحرية 
برضه بتبدأ من جواكي إنتي؛ والأخظر من إن جد يكلشك هو إن إنتي 
أصلا تبقي مكلبشة نفسك! 

= إزاي يعني؟ وليه ممكن حد يعمل كده في نفسه؟ ) 

_كلنا عندنا قيود مختلفة يا سيندريلاء طوبة جوانا واقفة في طريقنا... 
وبتبقى عادة الطوبة دي اتكونت بسبب إننا اتحطينا في مواقف كتير كنا 
بنتضايق فيها بس مش بنتعامل مع مشاعرنا دي بطريقة صح؛ فبتفضل 
تتكوم زي الزلط الصغير لحد ما تعمل طوبة. 

- أنا مش فاهمة أيتوها حاجة. 

-أنا ماعنديش وقت دلوقتي أشرح لك بس أنا عندي كمان ساعة اجتماع 
زمالة الأميرات» ممكن تحضري معانا وتشوفي إيه الكلابشات اللي كانت 
عندهم وإزاي فكوها.. إيه رأيك؟ 

= هيبيييه أميرات! أنا بحب الأميرات أوي وعندي الفساتين بتاعتهم 
كلهم! ممكن أخليهم يمضوا لي في الأوتوجراف؟ 

_ أوتوجراف وفساتين إيه يا سيندريلا أومال لو ماكنتيش أميرة 


۱۲۸ 


زيهم! ارحمني يا رب! هتحضري معانا بس أبوس إيدك تبقي عاقلة كده 
وماتكسيفنيش قدامهم! 

(وبعد ساعة...) 

= آنا مش مصدقة نفسي! دي إلسا اللي بتطلع تلج من إيدها ودي 
حورية البحر» ودي... مين المنكوشة دي؟ 

ششششششش» اسمعي منهم وإنتي ساكتة ولو عندك سؤال إسألي 
بعد ما كل واحدة تحكي قصتها! 


# إلسا_كلبش الكابة 

«كتاب حياتي يا عين... ما شفت زيه كتااااب... الفغح فيه سطغين... 
والباقى كله. ..عذا|الالاب!» 

= ففح؟ 

- قصدها فرح... معلش هي لادغة في الريه» كملي يا إلسا... 

«أنا الأميغة إلسا بطلة فيلم فغوزن... أو أميغة التلج! أناكنت طفلة سعيدة 
وبلعب مع أختي وبنعمل شخصيات بالتلج اللي بطلعه من إيدي... لحد 
البوم التعيس اللي كنت هموتها فيه بالغلط! من بعدها وأنا منعت نفسي إني 
ألعب معاهاء وبقيت على طول حاسة إني منبوذة ووحيدة ومش مبسوطة! 
مهما عملت شوبينج ولا قعدت قدام التليفزيون ولا أكلتلي ؛ بغطمنات 
نيوتيلا ولا سافغت موزنبيق» بفضل حاسة إني مكتتبة على طول! مش 
بستمتع بحاجةء حتى الحاجات البسيطة اللي كانت زمان بتبسطني مبقاش 
ليها طعم لأني لوحدي وماحدش حاسس باللي جوايا! أمي وأبويا ملوك 
وطول الوقت بيبنوا في كباغي وأنفاق وبعدين مشاغيعهم القومية تبوظ 
فيشيلوا الحكومة» وأخني أقصي طموحتها في الدنيا إنها تغوح حفلات 
الفنانين وتحب ويجيلها دبادیب! طب وأنا؟ دايما لوحدي! 

أما اتكلمت مع جولفيدان قالت لي إن مشكلتي إني من جوايا حزينة 


1_5 


من مواقف بتحصل كتيغ ومش بتكلم عن الحزن ده مع حدء والكبت 
ده خلاني - مع الوقت - بقيت حاسة بوحدة وبقيت أقول لنفسي إني 
منبوذة وحصل عندي الكلبش بتاع الكآبة اللي خلى الحياة كلها اسودت 
في وشي! من ساعة ما فهمت القصة دي وأنا بدأت اتكلم مع جولفيدان 
عن كل المواقف القديمة اللي وجعاني وأطلع كل الحزن اللي كتماه جواياء 
وحاسة إني بقيت أحسن. كمان هي خلتني أخد بالي إني معتمدة على 
تانك واحد بتاع الأهل وعايزة أحد منه كل المشاعغ» ونصحتني إني أدي 
اهتمام شوية لتانك علاقتي بالله وعلاقتي بنفسي وبصحابي عشان إحساس 
الوحدة دي يغوح» وقالت لي أحاول أعمل حاجة تطوعية وأساعد غيري 
عشان العطاء بيعالج الكآبة. 
من وقتها وأنا بدأت فعلا أغكز إني أملى باقي التانكات اللي كانت 
فضيت في حياني وبفكغ كمان إني استغل قصة ايدي اللي بتطلع تلج 
وحبي للدیکوغ فإني اني جامعات ومستشفيات تنفع الناس. 
آنا واثقة إن التوازن ده هيخليني أغجم أتبسط وأحب نفسي وأفك 
الكابة اللي مكليشاني دي. ومين عاغف» يمكن في يوم ابني بيت جميل 
من التلج وانجوز فيه وأما جوزي يزعلني أدلق شوية صابون في الأغض 
وأزحلقه؛ أو حتى أسيح البيت فوق نفوخه ونفوخ اللي يتشدد له..والله 


يوفقنا لفعل الخيغ؟. 
= خيغ؟ طب إيه... ماحدش هيتزل بالترجمة؟ وبعدين مين جولفيدان 
٩‏ 

دي 


دي واحدة من الساحرات بتوع الزمالة. 

= طب وليه أما ثُبتوا ماسمتوش نفسكم أسامي جديدة؟ سولين... 
لوجيستين... اوجمنتين. 

اللي بعده... 


يهنا 


# بل -كلبش المثالية 

«طبعا كلكم عارفين 860697 2073 وشوفتوا بابا موريس وشوفتو جاستون 
والوحش والإبريق والهنات وكله في فيلم الأميرة والوحش! ب بس اللي 
ماشوفتوهاش للأسف 200 تزتط! ماما حبيبتي الله يرحمها كانت طول 
عمرها خايفة إني أطلع زي بابا! ۷٥۸ا ۲٥۵‏ بايا ۲نا 5ه/ طول عمره 
ليه دماغ لوحده كده والناس بتتريق على إختراعاته» فمن كتر خوفها إني 
أطلع زيه طحنتني! 004 له 01 ماكنش ينفع أغلط! كان لازم دايها أبقى 
الأولى فى المدرسة» الأولى فى الرياضة: الأولى عدأطا راء ۷ء صا لدوء5! 
وطبعا كنت دايما الطفلة المثالية ال#201]هم عشان أرضيها! كنت لمعم عط 
ودحاحة موس وطول النهار بقرا وبخلى كل حاجة في حياتي 11601ءم! 
وحتى أما روحت عيشت مع الاقهعط حاولت برضه أخلي كل حاجة 
في القصر ٠ص‏ تاء مثالية! بس مع الرقت بدأت أحس إنه 14 081'5!! أنا مش 
لاقيه نفسي! حاسة إني مهما عملت والناس شاورت عليا وقالت عني 
إني الأميرة المثالية بفضل شايفة إنه مش كفاية! إني مش مبسوطة ومش 
حاسة إني طعناهمه 000ع! إني مش أنا! إني مش مرتاحة ولا عارفة استمتع 
بالحاجات الحلوة اللي الناس بتشاور عليها دي!) 

= هواي يو زبيك إنجليش؟ ب يعني عايزة أفهمء انتي بقيتي مثالية كده 
بسبب تامتك؟ 

٠‏ بيل: بصي يا سيندريلاء المثالية ساعات كتير بتبدأ من الطفولة» 
وإحنا 1105 بنبقى من كتر ما بنحب أهالينا بنكون عايزينهم مبسوطين بينا 
دايماء ودي حاجة كويسة» بس لما توقعات أهالينا مننا بتزيد أو أما بيتتقدونا 
كتير أو مش بيسمحوا لنا إننا نغلط؛ القصة دي بتقلب بإنك تحاولي تبقي 
مثالية عشان ترضيهم! تحاولي تبقي 04 لف زي ما هما عايزينك مش 
زي ما إنتي عايزة. تغطي مشاعرك وأخطائك عشان يفضلوا مبسوطين 
منك دايماء» تحاولي ماتخاطريش في حاجة جديدة ماتعرفيهاش عشان 
ماتغلطيش وتُحرجي ومايبقوش هما فخورين بيكي! 


لفقا 


= طب وإيه المشكلة فكده؟ 

* بيل: كل ما المثالية دي بتزيد كل ما بيبقى غلط يا سيندريلا 
لأن الحياة مش كده :مم1 !ou‏ المفروض إن أهلك بيحبوكي في كل 
الأحوال» والمفروض إنك بني آدمة طبيعية بتغلطي» وشاطرة فحاجات 
وeاbانr e‏ فحاجات تانية عادي! لو عاير تعملي كل حاجة بشكل 72611526 
هتتكلبشي ومش عتعرفي تعيشي ولا تتبسطي بحاجة بتعمليها دام إنك 
هتضغطي اللي حواليكي جداء دا أنا كنت مطلعة عين الوحش في أكله 
وشربه ولبسه! 

عمومايا سيندريلا لازم تسمحي لنفسك إنك تغلطلي وتحسي بالإحراج 
من غلطك» وتواجهي حتى شوية رفض من اللي حواليكي ٥)‏ ا وده مش 
معناه إنك مش كريسة وفاشلة ومش كفأء ده معناه إنك موصنط! بني آدمة! 
آنا ساعات بحس إن بابا إتبسط بحياته أكتر من ماما عشان كان بيعمل اللي 
هو بيحبه مهما كان في ممخاطرة و مهما مين إتريأ عليه! !He just didn’tcare‏ 
التجارب والأخطاء يا سيندريلا بتخلينا نتعلم ونحسن من نفسنا ونكمل. 

وأهم حاجة هتساعدك تفكي الكابش ده إنك تفهمي إن الحياة مش 
مثالية ولا عمرها هتبقى مثالية! ولا إحنا 611661م ولا ينفع نتوقع من نفسنا 
كده! إحنا هانقضل تغلط طول عمرنا ولازم نتقبل ده عشان نعرف نتبسط 
بوتا ouل!‏ عشان نعرف نجرب حاجات جديدة ونطور نفسنا من غير ما 
نبقى 4٥2۲ء‏ وشايفين نغلط! عشان نشجع اللي حوالينا كمان يساعدونا 
من غير ما يبقو خايفين منتا! ۲15 لازم كمان يا سيندريلا لو عندك كلبش 
المثالية تقللي الجدية شوية فحياتك وتزودي الهدة والضحك والمغامراتٍ 
عشان المثالية تفك! وعشان كده أنا هروح ألعب 58 تناة بعد ما نخلص 
النهاردة! سيبونا بقى نفرح ونعيش!» 

= أنا معتديش أي مثالية ولا جدية ولا مهلبية» بس تقريبا فهمت قصدك. 
وعندي سؤال: هو إنتي بتاحدي كورسات إنجليزي في المركز الثقافي 
الروسي؟ ده عنده عروض حلوة أوي و... 

سيندريلا!!! 


# ميريدا- كلبش جلد الذات 

«أنا بتقطع من جوايا ونسيت طعم الفرح! يمكن مش كلكم تعرفوا 
قصتي... إسمي الأميرة ميريدا بطلة فيلم «الشجاعة». أنا بابايا ملك وأنا 
طول عمري بحب الانطلاق والتحدي ومليش في جو الملوك ده؛ المهم 
بابا وماما قرروا فاجأة إنه لمصلحة المملكة لازم اتجوز ابن واحد من 
حلفائهم! أنا الصراحة مابحبش جواز الصالونات» ده غير إن العرسان 
التلاتة اللي كانوا قدامي كلهم تافهين وسطحيين رمش بيقدروا المرأة! 

المهم اتخانقت مع أمي وسبت البيت وقررت استقل عنهم. وروحت 
طالعة على ساحرة المملكة وخليتها عملت لي كيكة فيها سحر وأكلتها 
لأمي ولقيتها اتحولت لدب كبير جدا! ولأن بابا أصلا صياد دببة ومش 
طايق أمي من زمان فما صدق طبعاء وحاول يقتلها قال يعني مايعرفش 
إنها هي ! المهم إنه مش بس أمي اللي اتحولت! دول إخواتي التلاتة كمان 
بقوا دببة أما أكلوا بواقي الكيكة بمنتهى الطفاسة! 

بعد المصيبة دي ما حصلت» قعدت فترة طويلة مش عارفه أسامح 
نفسي على اللي عملته فيهم! بقيت بكره نفسي وحاسة إني ما استاهلش 
أي حاجة عدلة في الدنيا! مش قادرة أقابل حد ولا اتكلم مع حد؛ وحاسة 
إني عايزة أموت! إحساس الذنب كان بيطاردني في كل مكان ومبوظ لي 
حياتي! لما اتكلمت مع الأميرة ياسمين قالت لي إن هي كمان جالها نفس 
الشعور بالذنب ده لما سابت باباها وراحت لعلاء وقالت لي إنه كويس 
إني أشوف إني غلطت بس المهم أحاول أصلح الغلط ده وأسامح نفسي 
وأرجع أحبها تاني ومخليش إحساسي بالذتب ده يكلبشني فحباتي! كل 
الناس بتغلط وبتقصر ساعات؛ بس بدل ما نتسجن في أخطاءنا وتكره 
نفسناء لازم نتعلم من الغلط ونكمل حياتنا ونرجع نحس إننا كويسين 

ولينا قيمة مهما حصل» عشان كده بفكر جديا إني أفك من عقدة الذنب 
دي وأحاول أصلح اللي عملته!» 

= هاتعملي إيه؟ هتنجوزي العريس بتاع أبوكي؟ 

-ميريدا: لا هاحول المملكة كلها ديبة عشان مايبقاش حد أحسن من حد! 

حيا بنت النبيهة! فكرة ة صايعة جدا! بس على فكرة بقى اختيارك لأغنية 
«أنا بتقطع من جوايا» ده كان غلطء الأغنية دي لايقة أكتر على قصة إلساء 
إنما إنتي ممكن تغني لمامتك «وهي عاملة إيه دلوقت؟ ومين هون عليها 
الوقت؟) بتاعت الفنان الشاب عمرو دياب. 

- سيندريلا! مش مهم هي اختارت أغنية إيه أصلا! المهم فهمتي أما 
الإحساس بالذنب بيزيد عن حده بيكليشنا إزاي في حياتنا؟ 

= فهمت فهمت» يعني نخلي الإحساس بالذنب يدفعنا إننا نصلح غلطنا 
في المستقبل ونبقى أحسن مش يوقفنا في حياتنا... حلوة يدفعنا دي؟ 

حلوة. 


# ب وكاهتنس - كلبش الاستياء 

i»‏ بوكاهنطاص» كنت عايشة مبسوطة جوي وميت فل مع والدي 
عمدة جبيلة الهنود الحمرء لحد ما ظهر جون سميث في حياتي! مع إنه 
كان راجل أبيض وكان جاي يحتل أرضنا وكان شايفنا همج ومتوحشين 
إلا إني عشجته! وأما عشجته إديت له كل حاجة! 

١‏ عملت له جولات سياحية فاخحرة عندينا في البلد كلاتها ورکبتر 
الحنطور ووديته مزارات وماخدتش منه ولا جرش! 

-علمته يتكلم إزاي مع الشجر والبهايم. 

٣‏ رفضت عريس لجطة كان جايلي وعنده بيت كبير ومتوظف في 
الحاكومة! كان هيعيشني ولا البت نور بتاعت مسلسل مهند! ومش كده 
ويس! ده آنا كنت السبب في إن العريس ده يتجتل وهو بيحميني... عشان 
خاطر سي جون! 

4 بعت صديجة عمري وكذبت عليها عشانه! 

ه_نزلت تحت الشومة اللي كان أبويا هيموته بيها عشان أفاديه وأنجده! 

وبعد كل دا لا كان بيعبرني ولا يجولي كلمة حلوة» يسافر ويطول ولا 
يبعتلي رسالة ولا حتى لايك على الفيس! حسسني بالحرمان من الحب 
مع إني كنت جايداله صوابعي العشرة شمع والله! نهايته» أخدت جرار 
أبطل أضحي عشانه وبجيت بعامله بجسوة وواجفاله كما اللجمة في الزور 
ومستنظراله عالساجطة واللاجطة! بجى هو يبعد أكثر من الأول» وبجيت 
آنا أحس بانتصار عليه وعلى غروره! بس أجولكم حاجة بصراحة» من 
جوايا كنت حاسة إني مش أنا! إني مابجيتش بوكاهنطاص البت الرجيجة 
البريثة اللي الناس بتحبهاء بجيت واحدة مش طايجة الناس كلاتهم! وكنت 
متضايجة كمان عشان مزعلة حبيبي» ومش عارفة بعمل كده عشان اثبت 

إيه بالظبط ولمين! 

المهم؛ جابلت في مرة البت ياسمين الأميرة بتاعت أجرابا وجعدت 
اشكيلها جد كده وجالتي «دواكي عندي... آنا عارفة واحدة متخصصة 
في المسائل داهي» ودلتني على أشجان. 

هما جلستين تلاتة وأشجان إدتني العلاج السحريء أقنعتني إني من 
بداية معرفتي بجون وأنا باضحي وباجي على نفسي كثير عشان أرضيه» 

ا وهو في المجابل مش بيعمل ربع اللي بعمله عشانه» وده لاني مع الوجت 
بجيت مليانة غضب منه وحاسة إني محرومةء وبجيت أعاقبه على حرماني 
ده! نصحتني أتكلم عن الغضب اللي جوايا بدل ما سيبته بجي أد الشوال 
في جلبي! وجالتلي كمان اني غلطت أما انشغلت املى زير الحب ونسيت 
الزير بتاعي فاضي لأن ده خلاني بجيت مركزة مع جون جوي وحطاه في 
دماغي! المهم. بدأت أرجع اتواصل مع صديجتي الجديمة؛ أخيز مع البنات 
في الغيط» أعمل الحاجات اللي كنت بحبها جبل ظهور جون؛ وسبحان 
الله كلامها كان زي السحر! عملت بنصايحها ديات وبطلت شغل الناجر 
ونجير مع جون وشوية بشوية لقيته بيجرب مني تاني» ومن نفسه! 


= الله عليكي يا بوكا! ب بس الصراحة إنتي اللي غلطانة فعلا! إنتي اللي 
اديتي كتير جدااا لحد ما وصلتي لمرحلة إنك مابقتيش عايزة تديه هو أو 
غيره! بقيتي مش طايقة حد وبتعاقبي الاس كلها على غلطة إنتي شاركتي 
فيهاء والحقيقة إنك بتعافبي نفسك أصلا! .' 

- ده إيه الحكمة اللي نزلت عليكي فجأة دي؟ 

= ما تقولي ما شاء الله يا أشجان! آنا بس تقمصت دور فاتن حمامة 
1 في ضمير أبلة حكمت. 

طب كملي يا أبلة حكمت. 

- خلاص راحوا الكلمتين! 

- فعلا يا ينات كلام سيندريلا وبوكاهتس حقيقيء أما تلاقي نفسك 
وصلتي لمرحلة الاستياء بتحتاجي أولا تخلعي قناع الضحية بتاع اهو 
السبب» ده» وتبدأي تشوفي إنك ساهمتي ولو بحسن نية في التتيجة اللي 
وصلتي لها دي بتضحياتك الزيادة وبإهمالك لتفسك ولاحتياجاتك. 

ثانيا محتاجة تدركي إنك حتى لو فاكرة إنك - بإنتقامك أو معاملتك 
بخن وغضب - بتعاقبي المجتمع أو الرجالة أو الشخص اللي مضايقك 
نفسه» فإنتي في الحقيقى بتعاقبي نفسك أول واحدة! بتكلبشي نفسك 
وبتحرميها من إنها تفضل تدي وتحس بالحب والعطاء من اللي حواليها 
وبيحبوها! و«اتفضل تدي» مش فعناها إنها تتحول لشمعة تحترق من أجل 
الجميع ! إنما معناها تدي غيرها وتدي نفسهاء وتقول توقعتها للناس اللي 
'. حواليهاء وتعبر عن مشاعرهاء وتبعد عن اللي بتحس إنه بيستغلها عشان 
ماتدخلش في حالة استياء! وكمان يا بنات عايزة كل واحدة فيكم تاخد 
بالها من كلمة «محرومة» اللي بوكاهنتس كررتها كذا مرة! بطلي تقولي 
لنفسك إنك محرومة من الحب! حبي إنتي نفسك واعملي الحاجات اللي 
بتبسطك وحققي توازن في حياتك وشوية وهتبدأي تستردي نفسك تاني 
وقلبك هيفتح للناس اللي حواليكي. طول ما الاستياء مكليشك هتفضلي 
مصدر طاقة سلبية وهتجذبي ناس وحشة في حياتك! 

= عظمة على عظمة يا شجنجن! طب سؤال: هو جون عنده إخوات 
ولاد؟ ١‏ 
أرحميني أنا ست كبيرة وعندي الضغط والسكر! دلوقتي هنسمع 


قصة اريل. 


#آري ل حؤرية البحر-كلبش التسويف 

«بسم الله الرحمن الرحيم معاكم آريل؛ أميرة البحر بتاعت فيلم الحورية 
الصغيرة. أنا حابه في الأول أحبي كل اللي بيسمعوني وأقول إهداء خاص 
لرابتزل عشان جت معايا النهاردة حيث إننا إحنا الاتنين لسه جداد في 
الاجتماعات والكلام ده... بس بعون الله يا رابتزل كل كلابشتنا هفك 
وكله هيبقى جميل والحياة حلوة بس نفهمها والحياة حلوة محلى أيامها 
وشكرا ليكم وخفسة مواها. 

= أيوه يعني فين القصة أيتها المذيعة ذات الشعر الأحمر؟ 

«#قصتى باختصار تتلخص فإني طول عمري بحب جداا البني آدمين... 
بحب أتفرج على حياتهم وأجمع الأدوات اللي بيستخدموها! بحب اتفرج 
عليهم وهمابيتكلموا وييقدموا نفسهم وأفكارهم؛ ويا سلام بقی لو شفت 
181 154 من بتوعهم! بحس إني تفسي أنط من البحر وأقفٍ مكان اللي 
بيتكلم واحكي لهم عن جياة البحر والمشاريع اللي نفسي أعملها فيه! 
كل مرة أشوف بني آدم أقول لنفسي إطلعي يا بنتي اتكلمي معاه وعرفيه 
. بنفسك» وبعدين أقول لا خليكي بكرة» خخليكي بكرة! كل مرة آجي آخد 
خمطوة أخاف وآأجلها! بخاف إن الدنيا ماتمشيش كويس أو إن الشخص ده 
مايتقبلنيش أو يفتكرني مجرد سمكة عبيطة ويصطادني ويعملني سنجاري! 
والنتيجة إني بقيت بأجل كل حاجة نفسي أعملها لحد ما وصلت إني مش 
بنجزش حاجة خالص وطول اليوم في البحر مع عشمان وفلتة! أعمل إيه 
يا جماعة عشان أبطل القصة دي؟» 

= مسم... العمل عمل ربتايا بنتي! 


- شكيرا يا آر يل.. هنسمع راينزل كمان وبعدين نتناقش. 


# رابنزل-كفيش التردد 

«أنا إسمي اال#اااهء إسمي رابتزل الأميرة أم شعر طويل فحت ومش 
واقعي ده! أنا أصلا بابايا ومامتي ملوك؛ بس في ست شريرة أووووي 
يالهري. خطفتني منهم وأنا صغيرة» وفهمتني إنها مامتي وحبسټلي في 
برج عالي تنین! والله زې مابقولكم كده! كل ده عشان لما كانت بتسرحلي 
شعري الطويل أوي أوي كان بيرجع لها شبابهاء فحبستني عشان تضمن 
إنها تعيش حياه طوييييلة جدا جدا! المهم سيبوكم من قصة شعري دي» 
أنا بقى مشكلتي دلوقتي إني ذايما مترددة ومتلخبطة خالص» وعايزة حد 
يقولي أعمل إيه! اه والله يا جماعة مابعرفش أعمل أبسيبي حاجة لوحدي 
خالص خالص! إنتو عارفين أنا طول عمري متربية في البرج» وعمري 
ما شفت الشارع ولاحتى مرة واحدة بس.. تخيلوا! وأما كنت قبل كده أخد 
أي قرار لوحدي أو أغلط بهبلي؛ ماما دي كانت بتبهدلني! والله العظيم 
بجد! والقصة دي خلتني آما كبرت بقيت كل حاجة لازم أسأل عشرين 
مرة قبل ما آخد فيها أكشن! الموضوع ده خنيق موت موت يا جماعة بجد» 
لأنى بقيت دايما تايهة بين آراء إلناس ومعنديش أي إرادة خالص خالصء 
ولا عارنه أخد أبسط القرارات لوحدي! 

حتى الفوانيس اللي طول عمري هموت واتفرج عليهاء دلوقتي بعد 
ما ظهر في حاتي واحد كيوت فحت اسمه فلين ووافق ياخدني عند 
الفوائيس: آنا اللي مترددة! محتارة جدا أروح ولا ماروحش! أعمل إيه يا 
جماعة بجد.. يالهوي هموووت!» 

= فوانيس؟ هو ده القرار الرهيب اللي إنتي مترددة فيه! وإيه أصلا 
الأفورة اللي إنتي فيها دي! طب رابنزل تعمل إيهيا أشجان؟ وآريل كمان؟ 

- بصو يا بنات التسويف والتردد ممكن يكونوا مختلفين في ظاهرهم 
إنما في حاجة مشتركة بينهم هما الاننين: القلق والخوف! عادة اللي بتسوف 

وبتأجل كل حاجة بتبقى خايفة» ممكن تكون جربت تحط أهداف وتعمل 
حاجات قبل كده وباظت منها أو ماعرفتش توصل لها فحست بخيبة أمل... 
وده خلاها بعد كده تفضل تأجل في اللي عايزة تعمله عشان خايفة تحس 
بنفس خيبة الأمل دي مرة تانيةء وممكن تكون خايفة تفشل أو خايفة الناس 
نرفضها أو خايفة تغلط أو تخسر حاجة وخوفها ده بيخليها تفضل تأجل 
القرار أو تتردد فيه زي رابتزل كده لحد ما الفرصة تضيع من إيدها! والمشكلة 
إن مش بس الفرصة هتضيع... دي كمان إرادتها هتضيع ! قدرتها على إنها 
تاخد قرار وتنفذه هتضيع! 
= فلين الكيوت هايضيع يا موكوسة! طب إيه الحل؟ 
الحل أولا إنك تتقبلي إنك طبيعي إنك تخافي تجربي حاجة جديدة 
أو تخافي تفشلي أو تخافي تترفضيء وطبيعي تحسي بشيء من خيبة الأمل 
أما تجربي حاجة وماتنفعش! كل دي مشاعر طبيعية ومش دليل على إنك 
مش جاهزة كفاية فمحتاجة تأجلي القرار» ولا دليل إنك محتاجة تجيبي 
حد يقرر بدالك» إنما دليل على إنك بني آدمة طبيعية وبتحسي! ١‏ 
والخطوة التانية بعد ما تتقبلي خوفك وتسمحي لنفسك تحس بالمشاعر 
دي.. إنك ماتقفيش مشلولة! بمعنى آخرء حسي بالخوف والقلق وخيبة 
الأمل بس بعدهم حدي أكشن وقوي إرادتك! والإرادة يابنات دي عضلة 
زي عضلات جسمناء حد فيكم جرب يعمل عضلات قبل كده؟ 
> آنا كسيندريلا حاولت كتير أطلع سيكس باکس» بس للأسف طلع 
بدالهم سيكس باجز! 
-طيب! عشان أي واحدة فينا تقوي عضلة في جسمها لازم تحطها في 
تجدي! لو كل مرة خليتي عضلاتك تشيل وزن سهل عليها مش هتقوى! 
كل مرة لازم تزودي الوزن اللي بتشيليه عشان العضلة تشد! نفس الكلام» 
الإرادة بتاعتك مش هتقوى غير لو رميني نفسك في تحديء غير لو أخدتي 
مخاطرة» غير لو واجهتي مشاعر الخوف اللي عندك وبطلتي تفكري شوية 
في اللي ممكن بحصل ويجرى» وأخدتي أكشن حالا! غير لو طلعتي 


لهل 


من دماغك وعملتي اللي فعلا نفسك فيه من قلبك! يعني يا آريل مثلا 
أنا عايزاكي تبدأي تأخدي خطوة ‏ مهما كانت صغيرة ‏ تساعدك إنك 
تطلعي من البحر وتحققي اللي نفسك فيهء وأما تاخدي الخطوة دي كافتي 
نفسك عشان هي بقى لها كتير حاسة بخيبة أمل ومحتاجاكي تشجعيها! 
وأنتي يا رابتزل لازم تبدأي تاحدي قرارات - ولو بسيطة ‏ بس تاخديها 
لوحدك عشان واحدة واحدة تقوي ثفتك بقرارتك وتبطلي تبقي مترددة 
ومحتاجة تاخدي رأي مليون بني ءادم قبل أي خطوة! وعمومائيا بنات 
الموضوع ده مش سهل ومحتاج تعود؛ بس أهم حاجة إنك لازم زي ما 
قلنا قبل كده تتقبلي خوفك وتتقبلي إنك تغلطي وتخاطري! مش لازم 
كل حاجة تبقى مضمون نتيجتها /٠٠١‏ قبل ما تعمليها لأن مفيش حاجة 
في الدنيا مضمونةء 1/٠١‏ لازم تلشفي كده وتاخدي قرارات وتتحملي 
نتيجتها وتتعلمي منها عشان دي سُنة الحياة لو عايزة تتقدمي في أي حاجة. 

= إتقدم طارارا.:. إتقدم طارارا... إتقدم إتقدم وكفاية خلاص تتندم 
طارارارارارارارا... للشمس طارارا... 

- خلااااااص آخر واحدة! اتفضلي يا سنووايت 


# سنو وايت - كلش إصدار الأخحكام 

«سيبكم بقى من كل القصص اللي فاتت دي» أنا بقى معنديش أي طوب 
ولا كلابشات في حياتي! أنا الأميرة سنو وایت» بيضا وحلوة زي ما انتو 
شايفين جدا! وده اللي خلى الساحرة الشريرة تغير مني وتحاول تقتلني! 

المهم؛ الحمد لله مربت وعيشت مع سبع أقزام ومش مهم بقيت 
القصة! المهم إني أنا - وأعوذ بالله من كلمة أنا شخصية بحب التاس 
جداء بس الصراحة ومن غير زعل» آخر اجتماع بينا مع أشجان وجولفيدان 
حسيت إني مخنوقة منكم كلكم! آنا مابحيش أجيب سيرة حد بس انتو 
مستفزين أوي بصراحة! 

يعني يا إلسا مثلاء إنتي مملة جدا الحقيقةء وكل ما أبص لك أحس إني 


يدل 


عايزة أقولك: ما تفرحي يا كثيبة! ده إنتي عايشة في قصر كبير وبقيتي ملكة 
رأهم حاجة موضوع التلج ده ميخليكي تلبسي قصير صيف شتا براحتك» 
ولا في يوم هتموتي من الحر وإنتي واقفة في طابور شؤون الأميرات؛ ولا 
هاتحتاري تحطي ريكسونا ولا دوف ولا أنهي.مزيل عرق ماييقعش الهدرم! 
ليه بقى مديانا الوحش الحزايني ده لبيييه؟ حتى وانتي بتحكي إزاي فكيتي 
كلبش الكابة... غنيتي لنا أغنية حزينة! ١‏ 
أما إنتي يا بيل فأنا حاسة إنك عندك مشكلة أكبر من المثالية! إنتى عنداه 
متلازمة ستوكهولم ومحتاجة علا لأن مفيش واحدة في الدنيا تحب 
الوحش اللي حبسها وحبس أبوها وفرج عليهم البلد! لازم يا حبيبتشي 
تروحي تتعالجي!.. 
ميريدا بقى بصراحة آنا مش هأنب لك ضميرك أكتر من كده على اللى 
عملتيه» بس هقولك نصيحة: شغل الفيمينست وعايزة أستقل وجمعية المرأة 
المتوحشة اللي إنتي عاملاه ده مش هينفعك! الست ملهاش إلا راجلها 
: يا ماما! سرحي شعرك كده وروحي إتجوزي العريس الغني بتاع أبوكي! 
أما إنتي يا بوكاهنتس فأنا شايفة الحل اللي عملتيه مش وحش بس 
إبقي جربي تحطي شوية بودرة على وشك عشان تبقي بيضا وحلوة زبي! 
أريل ورابتزل أنا بحبكم جداء بس بصراحة جو البنت الكيوت اليريئة 
ده أوفر أوي! وبعدين جايين لحد هنا وتاكسي رايح وتاكسي جي عشان 
تاخدوا قرارات بالسطحية دي! أنا بطبخ لسبع رجالة كل يوم وانتو أقصى 
مشاكلكم البحر والفوانيس! وبعدين مين فلين الراجل الغريب اللي عايزة 
تروجي معاه ده يا رابنزل؟ مش ده مسجل خخطر باين؟ دي مسخرة وقلة 
أدب والله! ده إيه الجيل ده! 
أما بقى سيندريلا حبيبتشي فأنا عايزة أفهم, إنتي ليه مابتجيش اجتماعتنا؟ 
مش هاتبطلی بقى تناكة يا سيندريلا؟ بتتدكي علينا ليه يا ماما ده إنتي لول 
أشجان وضربة الحظ اللي حصلت لك كانت السلبية أكلتك» وكان زمانك 
لسه بتتفرجي على صورتك في جردل المسح لحد دلوقتي! 

عموما يا بئات ماتزعلوش مني؛ أنا بس اللي في فلبي على لساني 
ومابحبش لا احكم ولا اتكلم على حد أبداء ودايما ماشية بمبدأدع الخلق 
للخالق! قلرب كتير كتيرة. 

= يا بنت اللذين! مابتتكلميش على حد؟ ده إنتي شحورتينا كلنا! انتو 
إزاي ساكتين لها! أنا تنكة؟ وسلبية؟ ده إنتي اللي...! في واحدة تاكل 
تماحة من ست عجوزة ماتعرفهاش؟ لا وتروح تعيش لوحدها في بيت 
فيه ۷ رجالة؟ ده أنا هفضحك واخلي سيرتك على كل لسان! 

- خملا ]اص يا سيتدريلا! استهدي بالله إحنا هنشرشح؟ إحنا هنا عشان 
تسأعد بعض... 

= استهدى بالله إيه دي فاكرة نفسها في لجنة تحكيم أراب آيدول! 
كل العقد دي وبتقولي ماعندكيش طوب فحياتك؟ ده إنتي عندك مبنى 
فاخر من ۲۳ دور! . 

إهدي بس ! إسمعوني كلكم... في طوبة أو كلبش خطير اسمه (إصدار 
الأحكام» والكلبش ده بيخلينا مانشوفش الحاجة الحلوة اللي في الناس 
ولا اللي في المواقفه ببخلينا مركزين على الوحش بس وبمستفز بسرعة 
وبننتقد كتير. ساعات بيبقى السبب الحقيقي يا بنات في حكمنا على غيرنا 
مش الحاجات اللي بنعلق عليها دي... بيبقى في حاجة تانية هي اللي 
مضايقانا ومخليانا تشوف كل حاجة وحشة. 

مشكلة تانية عندنا في الشغل مثلا مخليانا مش طايقين نقسنا وعمالين 
تنتقد تصرفات اللي حوالينا! 

وساعات أما نلاقي نفسنا بتنتقد أو بنحكم على غيرنا کتیر ييكون 
السبب إن إحنا عندنا مشكلة في نظرتنا لنفستا أصلا! بتكون إحنا بنحكم 
على نفسنا وتصرفاتنا بشكل سلبي معظم الوقت» من غير ما ناخد بالتا. 
بتكون بنبص في المراية مش بيعجبنا اللي بنشوفه فينعمله إسقاط على 
غيرنا! يعني ممكن تكوني يا سنو وأيت حكمتي على سيندريلا إنها تنكة 
عشان مابتجيش الاجتماعات... لأنك من جواكي عارفه إنك لما مش 


يدن 


يجي الاجتماعات بيبقى من باب التناكة. أو لأنك إنتي بتشوفي نفسك 
تنكة عامة. يعني من الا خر ساعات بناخد أخطاءنا أو الحاجات اللي مش 
عجبانا في نفسنا ونعملها إسقاط على غيرنا فنبدأ نشوفها في تصرفاتهم 
ونحكم عليهم! 

وساعات برضه - وده سبب تالت - بتتتقد غيرنا لأننا نفسنا نعمل 
زيهم بس خايفين الناس تحكم عليناء نفسنا نعمل حاجة مجنونة زي ما 
آريل عايزة تخرج من البحرء بس خايفين الناس تبص لنا نظرة معينة فنقوم 
ننتقد آريل ونقول عليها سطحية! كأننا من جوانا غيرانين إنها قدرت تعمل 
اللي إحنا ماقدرناش نعمله! وهكذا... 

= طب والحل؟ 

- الحل أولا إن كل واحد يشغل نفسه بنقسه» ويقهم إن الناس مش 
لازم تبقى كلها شبه بعض عشان تبقى حلوة! ربنا خلقنا مختلفين عشان 
الإختلاف ده بيثري الحياة. كل واحد له شخصية وأفكار وكل واحد في 
ميزات وعيوب وأخطاء! مش كل حاجة ينفع نقيسها بمقايسنا إحنا لأننا كده 
عمرناما هنعرف نتعامل مع حد! مش لازم نوافق كل الناس في تصرفاتهم 
بس مش من حقنا إننا نحكم عليهم أو نبص لهم ولا نعاملهم بطريقة وحشة 
عشان هما مختلفين عنا! ودي نقطة مهمة.جدا! 

تاني تخاجة» مهم جدا إننا نشوف إيه الحاجة اللي فعلا مضيقانا من جوه 
ومسببة لنا إحباط ونتكلم عنها بدل ما تعمل كلكوعة جوانا وتخلينا نمشي 
نحكم على غيرنا! يعني لو شخص معين مضايقنا مثلا يبقى الأفضل نتكلم 
معاه بدل ما نكتم الضيق لحد ما يتحول لنقد وحكم على كل تصرفاته! 
ولو مشكلة تانية في الشغل مثلا هي اللي مخليانا مش عاجبنا حد يبقى 
الأفضل نتكلم عن المشكلة نفسها عشان نرتاح» وهكذا... 

عايزين كمان نبطل نحكم'غلى نفسنا كتير ونحطها في قوالب! «أنا 
كسولة؛ «أنا متسرعة» أنا «بطيئة»... أنا أناء يفط كده بنحط نفسنا تحتها 
وبتکلہشنا لأنها بتكلبش اعتقادنا عن نفسناء كأننا نصبنا نفسنا قضاة وبنصدر 


يدل 


أحكام علينا وعلى غيرنا طول النهار! مافيش مشكلة إننا لبقى واعبين لعيوبنا 
رودي اللي حواليئا س لازم مه مايكونش بپ منعتا إا تشوف الكويس 
فينا وفي الاس وتتعامل مع بعض باحترام. 
كمأن يا بنات عشان الكلبش ده يتفك مهم چدا نوسع دايرة معار فنا 
ونتعرف على ناس تكون تة عننا شان يبقى عندنا مرونة في التعامل 
مع كل الشسنصيات والأفكار والعاداث ونتعلم احترام حقوق الغير. مهم 
كمان يكون عندنا الصرأة إلا نجرب حاجات بجديدة ‏ تی لو الداس مش 
«تعودة عايها ‏ لأئنا لو #ضلنا ايفين من نظرة الئاس لينا وحكمهم على 
اختيارتنا عمرنا ما محر خطوة! وني الآخر ماحدش محتاج يثبت حاجة 
لعف طول ماعندنا مراد وعلال وسعرام مش بنمخالفهم يبقى نجرب حتي 
لو liin‏ وده مش معناو إنه فلز في الناس ولكن معنأه إن بلاش نضيع 
طاقتنا في مين عمل إيه ومين غلط في مين ومين هيقول إيه! 
كل الل قلتاه ده هيخلينا مع الوقت تبطل ننصب نفسنا قضاة على غيرنا 
وگ عليهم» وهيخلي عندنا تقبل وسعة صدر أكتر للناس باختلافاتهم. ١‏ 
= والله إنتي برنسيسة. 
ودلوقتي يابتات... كل واحدة فيكم تفكر إيه الكلبش اللي اكنشفتو| 
00 نفسها النهاردة من كلام الميجموعة وهاتعمل إيه عشان تفكه. يلا 


روحمو البية. 

= استنوا! اننو مجبتوا هذا مرة سيرة الأميرة ياسمين وهي ماجتش التهاردة» 
ذاو ممكن تليفونها بس عشان قصداها في خدمة. 

خير؟ 00 

= عايزة اعا العلقم بتاعتها عشان عندي حفلة تنكرية وعايزة اليس 
ي مین! 


غووووووررررړي يا سیندریلا! 


if 


الحرية: أنا طير في السما 

الحرية من أهم -حقوق الإنسان الأساسية واللي بتقوم عشائها روب 
وثورات وجمعيات حقرقية ومواثيق دولية ورز بالملوخية» يعني إيه حرية؟ 
في ناس فاهمة إن أا حرا دي معئاها إني مليش دعرة بحد أو إني, یکوت 
عندي سلطة كده تخليني أعمل اللي أنا عايزة وقت ما أنا عايرة مكان ما 
آنا عايز! ١ ١‏ 

والحقيقة» ده مفهوم قاصر بدا للحرية ولر تبنناء على إطلاقه كده 
منروح في الباي باي كلنا. 

الفكرة إن السرية من القيم اللي لازم الشخص يديها غه الأول قبل 
ما أي حد تاني يديهاله! 

يعني إيه ؟ ستيفف هارفي صاحب الكتاب المشهور 800858 ۾ عاذ[ اعظ 
Like a ues‏ k«فط1‏ ضرب مثل لطيف أوي بالہرغوث. 

لو جبتي برغرث أو اتنين وحطيتيهم في بر طمان وقفاتي الغطا حتلا في 
البراغيث دي بتنط عالي لغوق لحد يدربك قبل ما تخبط في الغطا.. رتروح 
نازلة تاني! هو البرغوث يقدر ينط أعلى من كده بكتير بس عشان خایف 
يخبط في الغطا فبينط يادوبك كذه وخلاص. لو البرغوث ده خلف براغيث 
صغيرة» البراغيث الصغيرة دي هيبقى عندها نفس قدرات ومهارات الط 
بتاعت أي برغوث في الشارع عادي... لکن عشان هما اتولدوا جوه البرطمان 
والغطا مقفول فمش هيبقو عارفين ده مش هيبقو عارفين إنهم يقدروا ينطوا 
أعلى بكتيرور من ارتماع البرطمان: هايبقو ذاكرين إن دي أقصى قدراتهم 
في النط وخلاص؛ زيهم زي أبوهم... مع إن ده مش حقيقي ! 

الفكرة بقى إننا في الواقع يتكون فاكرين إن غطا البرطمان اللي محجم 
قدرتنا على الانطلاق هو بابا وماما اللي مش عايزني أعمل كذاء هو جوزي 
اللي رافض كذاء هو المجتمع؛ هو العاذات والتقاليدء هو قرانين البلد... 
إلى آخره من الحاجات اللي بتعيديها على نفسك كتير عشان نقنعي نفسك 

إنه غصب فتك» زي البرغوث اللي في القصة كد مجرد كائن غلبان 
مغلوب على أمره اتقفل عليه الغطا فمش عارف يطير. 
وعشان نكون واقعيين» الحاجات دي كلها ممكن تكون بتأخرك شوية 
فعلا» لکن ماینفعش ت توك عن هدك زي أب ی ماشي العرية في 
طريق ضيق شوية؛ بتمشي ببطئ» ولا بتوقفي العربية وتقولي طب والله 
ما أنا سايقة؟ طب لما تمشي في شارع وتلاقيه مقفول وفيه حادثة بتعملي 
إيه؟ بتلفي وتر جعي» ولا بتحاولي توصلي من شارع تاني؟ 
اللي عايزة أقوله إن العوائق اللي بتبقى في المجتمع اللي حواليكي 
بتبقى بايخة فعلا» بس طبيعي جدا تكون موجودة! ماهو لو كل حاجة سهلة 
وممهدة يبق ى إنتي غالبا بتعملي حاجة اتهرست مليون مرة! طبيعي يكون 
فو بي منغصات حواليكي تخليكي تشغلي مخك وتقولي طب أجرب أروح 
يميّن شوية. .. شمال شوية... طب أبطأ شوية لحد ما أعدي وهكذا... 
بالتالي مهم جدا تعرفي إن كل اا لمعوقات الخارجية دي طبيعية وهتفضل 
مو جودة ومش هي أصلا الكلبش الحقيقي لحريتك مش هي الغطا الأخطر 
اللي بيمنعك تطيري! الأخطر من الحاجات دي كلها إنك تبقي إن تي اللي 
مكلبشة نفسك بنفسك يا فوزية! 
مكلبشة نفسي بنفسي؟ 
أينعم! معظم الوقت بيكون فعلا اللي واقف بينك وبين إنك تكوني سعيدة 
وراضية وماشية في طريق مراد ربنا منك هو إنتي نفسك مش الظروف! 
الظروف بتعطل آه بس إنتي اللي بتحددي إلى أي مدى الظروف هتتحكم 
فيكي» إلى أي مدى هتعيشي نفسيا جوه الظروف دي لحد ماتكلبشك! 
فالهدف الأولاني اللي قدامك دلوقتي» بعد ما تحققي التوازن في حياتك» 
إنك تبقي إنسانة حرة» من جواكي مش متقيدة! وعشان تعملي كده إنتي 
محتاجة تشيلي الغطا وتفكي الكلابشات اللي جواكي واللي معطلاكي 
في حياتك... قبل ما نتكلم عن أي ظروف خارجية. 
طيب زي إيه الكلابشات دي؟ 


الإدمان: إديني الحقنة بسرعة 


مثلاء من القيود الرهيية اللى بتأيد حرية الإنسان هو الإدمان» وكلنا 
بمختلف شخصنيتنا وظروفنا مدمنيين شيء ماء اللي مدمنة شكولائه واللي 
مدمن تليفزيون واللي مدمنة شوبينج واللي مدمن فيسبوك واللي مدمنة 
شخص معين واللي مدمن سجاير أو إباحية أو مخدرات... إلى آخره. 

كلنا مدمنيين بشكل أو بآخر... شيل الموبايل من إيدهاء ابعد عنها 
الشخص المتعلقة بيه ده شوية» هتلاقي أغنية #إديني الحفنة بسرعة أرجوك 
محتاج الجرعة؛ اشتغلت وكل أعراض الإدمان ظهرت! 

أن عارفه إن في اجات من أمثلة الإدمان اللي قلتها حرام؛ وفي حاجات 
حلال» وعارفه إن قي حاجات أشرس في إدمانها من حاجات تانيةء يس 
في الآخرء سواء كانت العصغورة مربوطة بساسلة ولا بحبل» في الحالتين 
مش هتعرف تطير! ۰ 

الإدمان مشكاته حاجتين: أولا إنه ييخلي الإنسان عبد للحاجة أو الشخص 
أو الحالة اللي هو مدمنها دي. إدمان أي حاجة بزيادة بيخليكي مع الوقت 
تفقدي السيطرة على نفسك وعلى حياتك: وبيضعف جدا إرادتكء وبالتالي 
والمشكلة التانية إنك ممكن تتخيلي إن إدمانك للحاجة المعينة دي 
-للسوشيل ميديا مثلا آو للولد اللي بتحبيه ده - هو إدمان بيأثر على جزء 
واحد بس من حياتك» إنما باقي حياتك كلها تمام وزي القل» وده مش 
بیحصل! الإدمان الحقيقة عامل زي السرطان كده» بيبدأ بعادة واحده في 
جانب واحد من حياتك» ويفضل يتنشر وينوغل في دماغك ویأثر على 
تفكيرك وحريتك وإنتاجيتك في باقي جوانب حياتك كلها . 

وده بيحصل غصب عنك لأن حياة الإنسان عموما كيان واحد ماينفعش 
نجزأهء زي الشركة كدهء لو قسم التسويق في الشركة باظ مع الوقت 
الشركة كلها متقع! 


يثنا 


التعلق بأي حاجة أكتر من اللازم بيقيد فعلا! وأما تيجي تفكري هتلاقي 
إن مقصد مهم جدا من مقاصد الدين إنه يخليكي إنسانة حرة! ربنا حط لك 
نظام معين للتعامل مع الشهوات بتاعتك عشان إنتي اللي تسيطري عليها 
مش هي اللي تسيطر عليكي. عشان يفضل جهاز التحكم في إيدك مش 
في إيد الشهوةء عشان ماتتعلقيش بأي حاجة مهما كانت حلال أكتر من 
اللزوم» لأن التعلق أو الإدمان ده هيقيدك وهيخليكي مشتتة عن السبب 
الحقيقي لوجودك في الدنيا! 

طيب إزاي نفك كلبش.الإدمان ده؟ في خطوتين مهمين جدا: 

أولاء إنتي محتاجة تعلي اوي إحساس الألم اللي جي لك من الإدمان» 
يعني من الآخر تفكري نفسك كتير بالسلبيات وبوجع القلب اللي جي 
لك ولسه هيجي لك من وراه» والحاجات اللي متعطلة في حياتك بسبب 
التعلق الزياده ده! لو متعلقة أوي مثلا بروتين معين لدرجة إنك مبقاش 
عندك أي مرونة ولا تجارب ولا تغيير في حياتك؛ يبقى محتاجة تفكري 
نفسك بسلبياث العطلة اللي إنتي فيها دي! لو عندك إدمان زيادة للفيس بؤك 
مثلا يبقى محتاجة تفكري نفسك بالسلبيات والوقت الكتير اللي بيضيع من 
يومك قدامه بلا هدف» ولو إنتي متعلقة أوي بحاجة حرام يبقى تفكري 
نفسك كمان بالذنب اللي بتاخديه من ورا إدمانك للحاجة دي. .. وهکذا. 

وكل ده في مقابل السعادة والحرية وسيطرتك على حباتك أو وقتك 
أو صحتك اللي هيحصل لو وقفتي الإدمان ده أو حطيتي الحاجة اللي 
بتحبيها - أيا كانت - في حجمها الطبيعي» وحررتي نفسك من أي 
تعلق زيادة يكلبشك ويخليكي مش عارفة تنطلقي عشان تحطي.بصمتك 
المميزة في الدنيا! 

والحاجة التانية المهمة إنك تفهمي أصلا هو الإدمات ده عبارة عن 
ايه؟ الإدمان عبارة عن 8061م أو نمط معين في السلوك سلوك معين 
كررتيه كتير وكان بيخليكي تحسي بمشاعر حلوة في الأول بس مع تكراره 
إتعلفتي بيه زيادة وفقدتي السيطرة ة عليه وبقى ببأثر سلبيا على حياتك! 

تجربة إتحولت لعادة ومع الوقت أدمتتيها. بالتالي الخطوة التائية في الحل 
إنك أما تشيلي العادة الغلط دي تحطي مكانها عادة تانية تكون بتساعدك 
تبقي أحسن ومتماشية مع الخطة اللي إنتي حطاها لحياتك! يعني تزاحمي 
الإدمان وتملي الوقت والتفكير اللي هيفضى بعادة كويسة؛ زي اللي قلل 
ساعات التليفزيون وحط مكانها رياضة#ثلاء أو اللي شغلت نفسها بأنشطة 
تسعدها في حياتها عشان تبطل تبقى متعلقة زيادة بجوزها وممحورة حياتها 
حواليه لوحده. 1 

. الخلاصة إنك عشان تتخلصي من الإدمان كفكرة بتقيدك في حياتك. 
إنتي محتاجة إنك تفهمي بشكل عام إن أساس الحرية هي السيطرة على نفسك 
أو ال Mastery‏ 'ا56. يعني تبقي إنتي اللي مسيطرة على شهواتك؛ على 
عاداتك: على غضبك ومشاعرك مش هي اللي مسيطرة عليكي وبمتشيكي» 
ماتبقيش عبد عند أي حاجة أو حد غير ربنا بس ! وموضوع السيطرة على 
المشاعر ده هنتكلم عليه باستفاضة أكتر في الفصل السابع. 


«السعادة كلها ف يأن يملك الرجل نفسهء والشقاوة كلها 
ف يأن تملكه نفسه» 
ْ أبو حامد الغزالي 


| طيب إيه تاني محتاجة أتخلص منه غير الإدمان؟ 


١‏ لحل 


اللي يخاف مايلعبش؟ 


من الحاجات التانية اللي بتقيد حريتك» هو إنك تبقي مربوطة بكلبش 
في طريقة تفكيرك ونظرتك للأمور والمواقف» زي قصص الأميرات اللي 
حضروا الاجتماع كده! 
اللي بيحصل في الواقع إا فق افا ار لحد ما ا 
في مواقف مختلفة بتضايقناء ده موقف حسيت فيه بالإحراج» وده حسيت 
فيه إن ار كر رصحي برا 
بالحزن أو بالغضب أو بالإحباط وهكذا. 
لو إنتي اتربيتي في بيئة بتشجع على التعبير عن المشاعرء أما تتحطي في 
اي E E‏ 
هتهدي والموقف هيعدي وخلاص» إنما لو إنتي إتربيتي في بيئة بتقولك 
«مش المفروض» تحسي بكذاء أوبتتهمك بالأفورة أما تعبري عن مشاعرك 
أو بتعلمك تكتمي أحاسيسك عموماء فاللي هيحصل إن الموقف هيعدي» 
بس الشعور مش هيروح! هيفضل الشعور يتحوش جواكي» هيفضل يقولك 
«شوقيني.. حسي بيا.. أنا موجود.. خليني أتكلم».. وإنتي عمالة تكبتيه! 
وكل مرة هتكبتيه فيها... هيعمل نقطة سودا جواكي» زلطة جره قلبك» 
: وموقف على موقف وزلطة على زلطة هتلاقي طوبة اتكونت وكعبلتك» 
أو أثرت على سرعتك في طريقك! كلبش حصل وقيدك لأنه أثر على 
نظرتك لنفسك وللحياة! أثر على قرارات وتصرفاتك وردود أفعالك! 
وعشان تفكي التقييد ده وتبقي حرة إنتي محتاجة تلت خطوات: اتنین 
بعقلك والتالتة بقلبك. 

-١‏ أول خطرة نك تددكي يه کت كلبش أو طوبة من الي کیام 
في قصص الأميرات موجودة عندك. وموجودة عندك دي مش معناها إنك 
مرة أو اتنين ترددتي مثلا.. إنما معناها إنك الغالب على قراراتك التردد. 
أو الغالب على تصرفاتك المثالية.. أو التسويف إلى آخره. 

"- ثانيا إنك تشوفي إزاي الكلبش أو الطوبة دي معطلاكي في حياتك 
10 , 


ومأثرة عليكي سلبيا. إزاي التسويف مثلا معطلك عن الإنجاز؟ إزاى 
المثالية مخلياكي مضغرطة؟ وهكذا. ١‏ 
"- ثالثا إنك تمسكي الطوبة دي وتحوليها تانې لزلط صغير وتاخدي 
زلطة زلطة ترميها لحد ما الطوبة تروح. 
يعني بمعنى آخر إنك تدخلي جوه قلبك وترجعي تاني للمشاعر اللي 
عمالة تقولك «شوفيني... حسي بيا... أنا موجودة... خليني أتكلم؛ وتخليها 
تتكلم وتعبر عن نفسها عشان تهدى وتروح» سواء كانت المشاعر دي 
خاصة بمواقف قديمة أو مواقف لسه بتحصل لك. 
اتعودي ما تكتميش مشاعرك! ارجعي للمواقف القديمة اللي لسه معلمة 
٠‏ عليكي واتكلمي عن الشعور الحقيقي اللي في قلبك مع خد أو حتى مع 
نقسك أو بالكتابة. 
+سمحي لنفسك تحس بالحزن أو الإحراج أو الإحباط أو الخوف أو 
الغضب أو أي شعور جواهاء بدل ما تفضلي تكبتي المشاعر دي لحد ما 
تتحول لكابة ومثالية وحكم على الغير وتسويف وتردد واستياء وغيرها 
من الكلبشات اللي بتبوظ رؤيتك وبتقيدك في حياتك. 
كل واحدة فينا هتلاقي نفسها عندها كلش أو أكتر من القصص بتاعت 
الأميرات دول» واحدة هتبقى لابسة كلبش «النكد والكآبة» ومش عارفة 
تشوف أي حاجة حلوة حراليهاء وواحدة عندها «التردد» وطول التهار 
بتضيع فرص من إيدهاء وواحدة «المثالية» اللي ضاغطة بيها نفسها وكل 
اللي جواليهاء وفلانة #التسويف؛ ومافيش أي عزيمة ولا إنجاز» ودي عايشة 
جوه الغلط اللى عملته وبتجلد نفسها بيه كل يوم» ردي عندها لاستياء» ونقمة 
وبتعاقب المجتمع وبتدفعهم فاتورة عطائها غير المدروس: وفلانة عندها 
كلبش «[صدار! حكام» على نفسها أو على غيرها طول الوقت» وواحدة 
هتبقى زتي سيندريلا في أول مقابلة مع أشجان... مكليشة نفسها ب«اللوم؟ 
وعلى طول بتشتكي من الظروف وبايا وماما وطليقي وجامعتي والعيشة 
والناسء وإزاي هما السبب في كل الكوارث والعطلة اللي في حياتي! 

أكلناعندنا لهات راغات مقو كبوا بس أن قرف بن إنك في 
موقف واحد ولا اتنين تعاماتي بمثالية أو أصدرتي أحكام أ أو اترددتي مثلاء 
وبين إنك #عايشة» كده في أغلب حياتك! لو موقف واحد فده ييحصلنا 
كلناء إنما لو على طول بتتصرفي وبتفكري كده يبقى إنتي متكلبشة من 
جواكي ومحتاجة تركزي إنك تفكي الكلبش ده. 


«الذي يريد أن يتنصر في الحياة عليه أن ينتصر على نفسه... على خوفه 
وكسله وأنانيته وتردده... وأن يتتصر على نواقصه» 
فيكتور سوفوروف 


أقولك حاجة؟ أصل مهم في معظم الكلبشات دي هو الخوف! كل 
واحدة في الأميرات دي من جواها كانت خايفة من حاجة! اللي خايفة 
من الوحدة اللي خايفة من الفشل واللي خايفة من الرفض واللي خايفة 
تغلط وهكذا. 

والخوف طبيعة فطرية في الجنس البشري كله؛ ربتا سبحانه وتعالى 
خلق جوانا شعور الخرف ده عشان هدف جميل جداء وهو إنه يحمينا. أيوه 
الخوف بيحمينا كتير! الأسد بيهجم علينا مثلا فبنخاف ونجري فبنعيش! 
ولولا الخوف الفطري اللي جوانا كان زماننا مش موجودين أصلا لأن 
الديناصورات كانت هتبقى أكيد أكلت أجداد أجدادنا! 

بالتالي الناس بتوع اللي يخاف مايلعبش والناس اللي عايزة تبقى اهعم 
ويلا ندوس الخوف برجلينا والكلام ده. .. هما فعليا عايزين يغيرو! فطرتهم 
ويدوسوا على مكون أساسي من شخصيتهم؛ برجليهم! إنما الناس اللي 
عندها حكمة فعلا وواقعية هما اللي بيخافوا عادي» بس بيلعبوا! بيسمحوا 
لتفسهم يخافوا... وبيتعاملوا مع الخوف على إنه (أشخص» بيحبهم وجي 
يساعدهم ويحميهم» من وجهة نظره هو! 
14۲ 


عشان كده المفروض بدل ما نزعق في الخوف ونحاول نموته ونقضي 
عليه» وبدل ما نسمع كلامه في كل حاجة لحد ما حياتنا تقف... إحنا 
محتاجين نتعامل مع خوفنا بحكمة» إزاي؟ 
أول حاجة نعملها أما يجي لنا الشعور بالخوف» إنتا نشكره لأنه جي 
يحمينا على الأقل من وجهة نظره :مش جي يكدرنا ويتكد علينا! «أنا 
عارفه إنك مش عايزني أجرب الحاجة الفلانية عشان خايف عليا أخسر 
فلوسي أو ماتبسطش أو مانجحشن فيهاء وأناعايزة أشكرك جدا إنك حريص 
علیا کده» ولكن!» 
تاني حاجة بقى... محتاجين نفرق بين الخطر الحقيقي على حياتنازي 
«الأسد» اللي ممكن يموتنا مثلاء وبين الخطر المفترض زي «الخطأء أو 
«الخسارة» اللي ممكن تحصل واللي هتعلم منها. لر كل واحدة فينا عرفت 
تفرق بين الخطر الحقيقي والخطر المفترض في الموقف. ساعتها بدل 
ما هتهرب من الموقف أو التجربة» هي هتكلم مع الخوف اللي جواها , 
وهتفهمه الوضع بالراحة زي ما بتتكلم مع بتتها الطفلة الصغيرة اللي بتخاف 
من الضلمة ولا بتقول لها «ماما في شبح في الدولاب!٠‏ لو بتك قالت 
لك كده هاتعملي إيه؟ لو زعقتي لها هتكتم الشعور جواها ومش هيروح 
وممكن يأثر بعد كده على حياتها... ولو قلتي لها اه فعلا بلاش نام في 
الأرضة دي» هتبقي أخخدتي قرار غلط بناء! على مخاوفها اللي مش جقيقية 
أصلا. الصح ساعتها إنك تاخديها بالراحة تفتحي معاها الدولاب عشان 
تطمن إن مفيش حاجة جوه ويعدين ممكن تتكلمي معاها أكتر أو تقعدي 
تجنبها شوية عشان تهدى أو تعوديها تتفرج على أفلام رعب عشان يبقو 
الأشباح صحابها أساسا وتبقي ضربتي كرسي في الكلوب ) 
نفس الكلام» أما الخوف يجي لك إنتي محتاجة تطمني الخوف اللي 
جواكي ده إن مفيش خخطوزة على حياتك لأنك حتى لو غلطتي ولا خسرتي 
فلوس ولا حسيتي بالرفض ولا أي حاجة مخوفاكي حصلت» فإنتي هتعيشي 
وهتكملي وهيبقي برضه أحسن لك من إنك تفضلي طول عمرك ماشية 

جنب الحيط بتعملي الحاجات اللي إنتي متعودة عليها أو اللي مفيهاش 
أي مخاطرة؛ بالتالي لا بتكبري ولا بتكتشفي نفسك! 70 
فالخطوة التانية في التعامل مع الخوف إنك تقولي له «أنا سمعتك 
وفهمت المخاوف اللي عندك وعايزة أشكرك إنك حريص عليا ولكن» 
۰ أنا نازلة أدي محاضرة واتعرف على ناس جديدة واكتسب خبرة مش 
طالعة الجبهة! فإتطمن وإهدى كده لأن مفيش خطورة على حياتى. أنا 
هعملك كوباية شاي وأظبطك» بش تسيبني أركز في شغلي! خليك قاعد 
منورني مش هموتك ولا حاجةء بس المهم تبقى عارف إن آنا اللي كلمتي 
: هتمشي» مش انت!» x‏ 
.. وده على فكرة مش معناه إنك ماتخديش بالأسباب وتستعدي! بالعكس» 
خدي بالأسباب وإبذلي مجهود واستعدي كويس ووقتها أما يطلع لك 
الخوف إعملي الخطوات دي! 


«الذي يعوق معظم الناس عن تسجيل إنجازات جيدة ليس العقبات 
الكبرى التي يواجهونها في طريقهم» وإنما التردد والخوف من الانطلاق» 
ہ عبد الكريم بكار 


في مايو 7٠١١5‏ جالي مكالمة تليفون «أيوه أستاذة هبة» مع حضرتك 
(فلان الفلاني) مؤسس راديو كنداوي [راذيو موجه للجالية العربية في 
كندا]. آنا كنت شفت لحضرتك فيديو على اليوتيوب قبل كده وعرفت 
إن حضرتك مقيمة في كتدا وكنت حابب إنك تنضمي لفريق كنداوي 
وتقدمي برنامج في الراديو). 

واااط؟ برنامج في الراديو! برنامج إيه؟ قالي «اتكلمي عن الموضوع 
اللي تحبيه؛ وإعملي البرنامج المدة اللي تحبيها وبالطريقة اللي تحبيها!» 

كمان! يا نهار أبيض» ده سايبني أغرق في البحر لوحدي! 
قلت له اعتقد هيكون صعبء أنا مليش خالص في التكت ولوجيا ومش 
هعرف استخدم البرنامج اللي بتسجلوا بيه ده» ومعنديش وقت ورمضان 
داخل ومش هلحق» وكان فاضل أقوله إنت مش شايف الناس بتطلق» 
والعيال بتخطف» وقي حرب عالمية تالتة على الأبواب وكل الأسباب 
اللي تثبت لك إني لامش مستعدة!» 
هو أنا ماكنتش مستعدة؟ لا. 
أنا كنت خايفة» مرعوبة! 
المهمء بعد إصرار من الراجل طلبت منه وقت أستخير وأفكر وقفلت 
وأنا بقول لنفسي «ماخدوش يا بابا ماخدوش یا بابا ماخدوش يا باباء! 
حكيت لجوزي وتحمس جدا وقالي دي فكرة هايلة ومن كتر ما أبدى 
إعجابه بالموضوع قلت لنفسي «هو مين الراجل اللي آنا متجوزاه ده؟؛ 
والتفاصيل اللي محتاجة أحضرهاء خايفة ماعرفش استخدم البرنامج» 
خايفة من كوني هبقى لسه جديدة في فريق عمل شغال بقى له فترة ويقى 
برنس الراديو في كنداء خايفة ماكونش على طبيعتي» خايفة من التومسع 
والإنتشار ومايأتي معه من نقد ورفض وخلافه» خايفة خايفة خايفة! في 
الآخر فيديو اليوتيوب - اللي الراجل شافه ده كان حاجة اتعملت في 
مكتبي واللي كان بيصورني كان حد أعرفه كويس وكان معايا صحابي وفي 
تفاصيل كده كانت مسهلة الدنيا! إنما آنا دلوقتي مطلوب مني أبقى هبة 
المعد والمذيع والمونتير والمخرج» واحتمال الجمهور كمان! 
خنفت! وأما خفت» هبة الصغيرة اللي جوايا طبعا ماسكتتليش! قالت 
لي يعني إنتي هاتقعدي تقولي للناس ماتخلوش الخوف يوقفكم وإنتي 
هاترفضي الفرصة دي عشان خايفة؟ طب مش خايفة آما ترفضي عشان 
«خايفة؟ تضربى تفسك بال.. بعد کده؟ طب ما تجربي؟ هتخسري إيه 
يعني ؟ البرنامج هيفشل والناس مش هتحبه؟ هتبقي اتعلمتي حاجة أكيد 

بس في احتمال برضه إن البرنامج ينجح وناس كتير تستفيد في المقابل! 
يعني كل الناس دي عملت معاهم برامج؛ وإنتي قررني إنك أفشل منهم 
كلهم ومن غير ما تجربي ؟ جربي؛ جربي؛ جرب جر...1 

وهوب جربت! أخدث بالأسباب وقعدت مع حد علمني البرنامج 
وفضلت أحاول وأعيد ميت مرة لحد ما عرفت! سجلت البرنامج ونجح 
الحمد لله وإستفدت جدا من التجربة! جدا! وفريق العمل نفسه شجعنى 
أعمل برنامج تاني وتالت بعده! الحمد لله. ا 


قد تُحبط إذا فشلت لكنك ستندم إذا لم تحاول» 


اللي عايزة أقوله إننا كلنا بنخاف! والخوف شعور مهم جدا طول 
ما بيشجعك إنك تطوري نفسك وتستعدي أكتر وتتوكلي على الله» إنما 
يوم ما الخوف هيزيد عن حده وهايعجزك ويوقف لك حياتك... هيبقى 
«كلبش» إنتي متقيدة بيه! ١‏ 

ومش شعور الخوف هو بس اللي مهم. 

مشاعر الإنسان بشكل عام سراء اللي بنسميها سلبية أو إيجابية كلها 
مشاعر مهمة! ربنا حطاها فينا عشان تبقى إشارة في حياتنا تخلينا تتصرف 
صح ونبعد عن الغلط. إحنا محتاجين دإيما الشعورين: الجرأة والخوف» 
الحزن والفرح؛ الغضب والحلم وهكذاء بس المهم نتعامل معاهم بحكمة! 

إشارة المرور بتقولنا انتباه 

لو تخيلنا إننا ماشيين في طريقء وفي آخر الطريق ده فيه البصمة بتاعت 
كل واحدة فيناء فيه الإنسان اللي ربتا خلقه على الفطرة؛ فيه السلام والنجاح 
الداخلي» فيه السعادة والرضا والطمانينة فيه الثقة والصبر والتفاؤل: فيه 
الحب والقوة والشجاعة والتواضع فيه البراءة والسلام اللي بنشوقه عند 
الأطفال واللي بيبقى نفسنا نلاقيه فيناء فيه التوازن والفطرة الجميلة اللي 
بعدنا عنها يسبب مشاكل الحياة والضغوط وتربيتناء قيه مراد رينا مننا. لو 
تخيلنا الطريق ده وتخیلتا إن الطريق ده فيه علامات» إشارات مرور ز: 
اللي بنشوفها في الشارع. 

فاكرة أغنية ليلى نظمي #إشارة المرور؟ اللي كانت بتيجي في التايفزيون 
وإجنا صغيرين؟ جيل التمانينات أكيد فاكرها! أهو أنا طول عمري فاكرة 
إن الإشارة أمما تبقى صفرا يبقى معناها #استعد» طبقا لهذه الأغنية! 

. أتاري بقى الواحد أما كبر وسأقر وسأل طلعت الإشاره الصفرا معناها 
8# ا[ 1۴ م510! يعني لو أمان إنك تهدي وتقفي» أقفي! إنما لو ماشية 
بسرعة في الطريق بحيث لو وقفتي هيحصل حادثة» يبقى, هدي وكملي 
بس وإنتي مركزة إن مفيش حد في الإشارة اللي قصادك داخل شمال 
عشان ماتخبطوش! ١‏ 

. طيب مال القصة دي بالكلام بتاعنا؟ 

أهي مشاعرنا عاملة زي الإشارات كده! ساعات وإنتي نازلة الشغل 
_مثلا بتحسي إنك زهقانة ومخنوقة ونفسك تقعدي في البيت» لو ده حصل 
مرة أو مرتين أو مدة قصيرة زي مدة الإشارة الضفرا كده (ودي أقصر 
إشارة فيهم) ساعتها ييكون إشارة إنك يمكن محتاجة تهدي شوية» تقفي 
شوية صغيرة» تاخدي آجازة» تغيري موود الشغل وهكذاء وبعدين تكملي 
طريقك. إنما لو كل مرة بتنزلي الشغل وإنتي ممخنوقة ومتعصبة ومتضايقة 
يبقى في حاجة غلط ! يبقى إنتي في إشارة حمرا! ولو الموضوع طول أوي 

يبقى جايز الطريق ده مقفول أصلا مش طريقك ومحتاجة تاخدي طريق 
غيره يكون هو مراد ربنا منك! 

الخوف اللي جالي في برنامج الراديو ده كان خوف وقتي قل جدا 
بمجرد ما بدأت شغل» بمعنى تاني كان إشارة صفرا بتقول لي: كملي 
طريقك بس بالراحةء وركزي وخدي استعدادك وإنتي سايقة ومكملق 
ولو عايزة تقفي شوية صغيرة تاخدي نفس» اقفي. 

عدى عليا أوقات تانية في حياتي كنت في إشارة حمرا وكان لازم أقف 
خالص! لما اتخرجت مثلا واشتغلت في جوجل سنة كاملة وكنت طول 
السنة دي دايما مخنوقة ومش طايقة نفسي» كانت إشارة حمرا ومنقطة 
بفوشيا كمان! كنت مهما اديت لنفسى وقت ولا ريحت ولاغيرت الموود 
ولا عملت قردة عشان أتبسط باللي آنا بعمله كنت ببقى برضه مخنوقة! 
سنة بحالها بحاول أكمل» والإشارة على طول حمرا! عشان كده عمري. 
ما ندمت يوم | إني سبت الشغل ده! ما هو لا يمكن مراد ربنا مني هيكون 
حاجة أغلب الوقت بعملها وأنا كارهة عيشتي! طيب هنجح وأبدع وأسيب 
بصمة فيها إزاي؟ الأصل إني أكون سعيدة ومتحمسة وعندي طاقة وأنا 
بعملها حتى لو بتعب أو بزهق في النص شوية! 


لاعندما يكون العمل متعة تكون الحياة مبهجة: 
أما إذا كان واجبا تكون عبودية» ` 


مكسيم غوركي 


نرجع: :ونقول» إحنا محتاجين الاتنين: المشاعر الإيجابية والسلبية» 
السلبية مش وحشة بالعكس : دي بتبقى إشارة تعر فنا إحنا محتاجين نعمل 
إيه ونغير إيه عشان نظبط نفسنا ونكمل الطريق! 

المشكلة بقى بتحصل ‏ زي ما قلنا في الكلبشات - أما بلحس بشعور 
لبي وبعدين نكبته أو نتجاهله أو نتعامل معاه غلط؛ وبعدين شعور سلبي 
تاني وبرضه نتعامل معاه غلط» وتالت ورابع لحد ما نيدأ - بدل ما نفهم 
الشعور بيقول لنا نتصرف إزاي - نحط معاني سلبية جدا للي بيحصل لنا 
في حياتنا «ماكملتش في جوجل عشان آنا فاشلة» وماكملتش في شغل 
الحضانة بعدها عشان آنا فاشلة: وخسرت فلوس في مشروع إبداع بعدهم 
: عشان أنا فاشلة» (دي على فكرة كلها حاجات أنا جربتها بالفعل) وأفضل 
أقول لنفسي فاشلة فاشلة فاشلة لحد ما أصدق إني عم فشل إبن الحاج 
يأس بجلالة قدره! 
: لو تجاهلتي إشارات المرور في الشارع أو ترجمتيهم غلط هاتعملي 
حادثة! أما بنتسى إن الحسارة لان مشاعر زي الضيق أو الخنقة عبارة عن 
إشارات أو رسايل لينا عشان نظبْط الإتجاهء وبنقعد نشغل نفسنا بإتنا نحط 
معاني أو ترجمة سلبية للمشاعر دي» ساعتها بتكون طوية أو كلبش في 
طريقناء والكلبش ده بیعطلنا وبيوقفنا! في ناس بتستسلم تماما للکلبش ده 
وبييقى هو ده العدسة اللي بتشوف ببها المواقف أو بتتعامل بيها في أغلب 
حياتها بعد كده» «أنا فاشلة... أنا منبوذة... أنا ماحدش بيحبني» إلخالخ.. 
وفي ناس بتحاول واحدة واحدة تكسر الكلبش اللي معطلهم عشان تعرف 
تكمل وتسيب بصمة وتوصل لمراد ربنا منها! 
سيندريلا لو مثلا كانت تعاملت صح مع مشاعر الضيق اللي جاتلها 
أما بدأت تعيش مع مرات أبوها بدل ما كبتتها واستسلمت» أو.لو كانت 
مثلا اتكلمت مع حد عن اللي ميف ايقها وطلعت اللي جواها عشان تهدى 
وتفكر ممكن تتم رق إزاي مع اللي دي ماكنش بقى اللوم مكلبشها في 
كل حاجة في -إباتها! لكن هي احتارت تفضل تقول لنفسها إنها مظلومة 
وتكلبش نفسها باثلوع-وخلاسرماختارت تعيش دور الضحية والدور ده 
كلبشها في باقي جوانب حياتهاء مع جوزها وحماتها وكله! وعشان تكسر 
الكلبش ده محتاجةٍ تتكلم عن الغضب اللي جواها وعن كل مشاعر الحزن 
والخوف وأي ضيق حاسة بيه عشان المشاعر تخرج» بس المهم بعدها 

إنها تبدأ تشيل مسؤولية حياتها! او تن لأشجان كان 
أول مسؤولية فعلا تشيلها وأول تكسير للكلبش ده! 

وزي ما قلنا إن اسل غلب ادات الكرف يقن أن اش 
الحلول في الشجاعة! كل حاجة في الحياة محتاجة شجاعة. 


حبوب الشجاعة 


أنا فاكرة أول أما اتعلمت السواقة كنت بخاف جدا أسوق لوحدي. 
ودايمًا عايزة حد بيعرف يسوق يبقى راكب معايا عشان ينقذني. 

في يوم كان عندي جامعة والمفروض السواق كالعادة هيوصلني لكن 
اليوم ده السواق ماجاشء بابا قالي «إنتي خلاص بتعرفي تسوقي ومعاكي 
رخصة؛ خدي العربية لوحدك وروحی!)» اتشالت واتحطيت وقلت له 
أنا مش جاهزة ولا يمكن أبدًا وهعمل حادثة وجامعتى فى التحرير وكنت 
اکتا وها ني دة نرد وعاطلع کرزري اكرير واي والغرية د 
وهتبطل مني وأما أوصل مش هلاقي ركنة وهبقى أنا السبب في ثقب 
الأوزون» وانقراض البانداء وظهور البيج فووت وكل الكوارث الطبيعية! 

بابا ساعتها قالي بحزم كده «بصي» مفتاح العربية أهوء والسواق مش 
جي يومين كمان» ومش هاتركبي تاكسي المسافة دي لوحدك, ومافيش 
حد هيوصلك حته! عايزة تروحي الجامعة فإنتي معاكي رخصة واتدربتي 
كفاية على السواقة. خايفه.. خليكي قاعدة!» 

طبعا مش هاينفع أقعد يومين ونظام الحضور في الجامعة كان رهيب! 
قالي «خدي العربية وإنزلي»» طب ولو خبطتها؟ قالي «هتتعلمي!» طب 
ولو جرى لي آنا حاجة؟ قالي «إنتي تممكن يجرى لك حاجة وإنتي راكبة 

مع السواق برضه! عموما إنتي حرة؛ بس أنا عايزك بني آدمة شجاعة١‏ 
كي 

وقتها نفسنت جدا وقلت أما أرجع هاشتكي لماما وافركش الجوازة 
اللي الأب فيها بايع بنته دي © وأخدت العربية زي ال.... ونزلت. 

صحبح فرجت عليا الشارع وطلعت كل الناس اللي أعرفها في الجامعة 
عشان يركنوا لي العربيةه بس اتعلمت كتيررررر جداالاء وأهم حاجة حصلت 
من بعدها... إن بابا ماشفش العربية تانى! 

وأهو هو اللي جابوا لنفسه! 

الحياة محتاجة شجاعة! فكري كده في أي حد في التاريخ ولا في 
عبلتك ولا في الناس اللي تعرفيهم قدر يعمل تغبير أو إنجاز أو حاجة 
خليتك تعجبي وتنبهري بيه» وهتلاقي إن الشخص ده ماكنش يقدر يعمل 
الحاجة دي من غير شنجاعة! والشجاعة عامة صفة نادرة شوية في البني 
آدمين» بس الخبر اللطيف إنها بتُكتسب زي ما بتتعلمي الحلم والصير أو 
بتتعلمي تركبي عجلة» ممكن تكتسبي صفة الشجاعة! وعشان تكتسيبيها 
محتاجة تتقبلي خوفك الأول زي ما قلنا بس ماتخليهوش يشلّك. 

إسمعي مخاوفك وحسي بيها واحكي معاها بس بعدها إرمي نفسك 
في الحياة! خليكي إنتي المسؤولة عن القرار الأخير مش خوفك هو اللي 
يقرر» خليكي «فاعل» مش «مفعول به» اعملي اللي إنتي قررتي إنك تعمليه 
ونوكلي على الله! لأنك يوم ما هتخلي خوفك هو اللي يقرر بدالك. هتقفي. 


افلندرس مواقفنا فى الحياة بذكاء» ولنرسم منهاجنا للمستقبل على 
.بصيرة» ثم لنرم بصدورنا إلى الأمام لا تثنينا عقبة» ولا يلوينا توجس» 
ولق بأن الله يحب منا هذا المضاء لأنه يكره الجبناء» ويكفل المتوكلين» 
م محمد الغزالي. 

رايح أجيب الديب من ديله 


زرجع ونقول» كلناعندنا قيود جواناء وجون جراي انكلم عن القيود دي 
باختصار في كتاب How To Get What You Want And Want What‏ 
cou Have‏ وفى كتب تانية تناولت كل واحد فيهم لوحده باستفاضة» 
وكل ده لأننا فعلا كلنا عندنا كلبشات مآثرة فيناء وممكن الكلبشات دي 
تتغير من وقت للتاني» وممكن يبقو أكتر من وإحد في نفس الوقت» المهم 
نکون مدركين إيه الكلبش اللي عندنا وبيعطلنا إزاي» الإدراك ده في حد ذاته 
بيحل نص المشكلة! بعد كده نبدأ ناخد خطوات ولو بسيطة زي الخطوات 
اللى الأميرات عملتها كده عشان نفكهم واحد واحد. 

3 قصة مشهورة من أساطير السكان الأصليين في أمريكاء بتنسب لقبيلة 
التشيروكي؛ بتحكي عن حوار بين جد وحفيده وهو بيعلمه عن الحياة. 
الجد بيحكى للولد إنه عنده معركة رهيبة جدا جواء بين اتنين من الذئاب» 
الذئب الأول هو الشر: هو الغضب» والحسدء والكابة» والجشع» والشفقة 
على التفس» والشعور بالذنب» والاستياء» والشعور بالنقص والأكاذيب 
والغرور؛ والتعالي» والأناء والذئب التاني هو الخير: هو الفرح» والسلام؛ 
والحب» والأمل؛ والتواضع واللطف والإحسانء والتعاطف» والكرم» 
والحقيقة» والرحمة والإيمان... وقال الجد للحفيد إن المعركة بين الذئبين 
دؤل موجودة جوه كل الناس. 

فكر الحفيد دقيقة كده وبعدين سأل جده «ومين الذئب اللي هايكسب 
في الآخر؟» رد الجد ببساطة وقاله «الذئب اللي هيكسب في الآخر هو 
الذئب اللي إنت هتغذيه!) : 

أهو القيود والكلبشات اللي في حياتك عاملة زي الذئب الشرير ده لأنها 
بتعطلك وبتعجزك! لو عايزة تقوي الكلبش» غذيه بكل الأفكار السلبية 
لحد ما يكبر ويقيد كل حياتك» ولو عايزة تفكيه يبقى تروحي تجيبي الذئب 
الشرير ده من ديله وتجوعيه لحد ما يضعف! غيري تفكيرك وعاداتك 
ونظرتك للأمور لأن هما اللي بيغذوه! وكل ما كلبش من اللي في حياتك 

يتفك شوية بشوية» كل ما هتبقي إنسانة حرة ومتوازنة» وكل ما طريقك 
لمراد ربنا منك هيبقى أسهل وأوضح وأسرع. 

ودلوقتي فكري: إيه الكلابشات اللي مقيداكي في تفكيرك أو إيه غطا 
البرطمان اللي جواكي واللي مانعك تطيري وتبقي حرة وتسيبي بصمتك 
في الدنيا؟ وإيه الخطوات اللي هتاخديها عشان تفكي بيها الكلابشات دي؟ 


تبي مكب گب مولي 


متوفر على جوجل بلاي 


اومن يؤت الحكمة فقد أوتي خيرا كثيرا» 


- القرءان الكريم 


المقابلة السادسة: اعمل الصح 


-اللهم صلي على النبي» أول مرة تجي لي فاردة بوزك! خير يا سيندريلا 
شكلك مبسوط. 

- أنا فعلا مبسوطة! امبارح حاتم رجع فريدة لمريم. 

-حاتم وفريدة ومريم مين؟ 

= مسلسل تحت السيطرة إيه ماشوفتيهوش؟ ده لعلمك مليان كوتشينج 
للصبح! واحد كده عريض المنكبين عبل الذراعين ملؤن العينين بيكوتش 
المدمنين اللي في المسلسل» المهم يا أشجان إنه قريدة رجعت لأمها الحمد 
لله بعد ما كان حاتم الغلاوي ده مدوخها عليهايا قلبي! 

-قلبك مين جاك ضربة في قلبك! أنا مالي أنا ومال القصة دي! عملتي 
إيه في الواجب اللي كان عليكي يا قطة؟ 

= بصي أنا طلعت من المرة اللي فاتت دماغي بتلف من كتر المعلومات! 
روحت كده واستهديت بالله وضربت كوباية سحلب وبعدها شوب قصب 


هااا انجزي! مش عايزة أعرف كل اللي دخل معدتك الشريفة من 
امبارح! 


= المهم فكرت في الكلبشات» لقيتني تقريبا عندي كلهم! بس أكتر 
واحد كان الكآبة والاستياء والتسويف والقلق والحكم على الآخرين وال... 


- دول أكتر «واحد»؟ 
- ما أنا أما لقيتهم كتير قلت هبدأ بأكتر واحد فيهم فعلا فبدأت باللوم. 
حلو جداء وعملتي إيه بقى؟ 


= بطلت ألوم جوزي ومرات أبويا واخخواتي على الاي حاجة بيعملوها! 
قطعت معاهم كلهم لأنهم صلا معندهومش دم! 

-ياختيسيسبيبي أقول إيه بس يا ربي! 

= بهزر معاكي يا شوشو! لا أنا فعلا ابتديت أتحمل مسؤولية حياتي 

وابطل أعلق تعاستي على شماعة الآخرين» حلؤ موضوع الشماعة ده؟ 
- حلوء طيب وفكرتي فإيه كمان؟ 
= حاجات كتير» بس الأول أنا عندي سؤال: أنا سمعت المدمئين 
في مسلسل تحت السيطرة كانوا بيقولوا «اللهم امنحني السكينة لأتقبل 
الأشياء التي لا أستطيع تغييرهاء والشجاعة لتغيير الأشياء التي أستطيع 
تغبيرهاء والحكمة لمعرفة الفرق بينهما) يعني إيه حكمة؟ والحكمة دي 
بتجيلنا إزاي؟ يعني إيه اللي ببخلي واحد يتصرف بحكمة وواحد تاني لا؟ 
-ده سؤال جميل وعميق جد!! شوفي يا عميقة» أولا الكلمة دي اللي 
قالها أصلا كان عالم في اللاهوت اسمه رينهولد نييهر سنة 1141 مش من 
تأليف المسلسل يعني» وثانيا: الحكمة ببساطة شديدة معناها إنك تعملي 
الحاجة الصح في الوقت الصح بالطريقة الصح. ١‏ 
= إنتى مالك قلبتي الأستاذ غسان مطر كده؟ طيب ما آنا سؤالي إزاي 
بعرف إن دي الحاجة الصح وده الوقت الصح ودي الطريقة الصحء أتفرج 
مثلا على مسلسل معين؟ 
-يادي المسلسلات! إنتي هتقضي حياتك كلها قدام التليفزيون؟ قبل 
مانشوق «إزاي» با سيندريلا تعالي الأول نشوف ليه! ليه الإنسان محتاج 
يكون عنده حكمة؟ وإيه اللي يبحصل لما مش بيكون عنده حكمة؟ 
- مممم بيدمن زي طارق؟ 
طارق مين؟ 
- طارق ده واحد في مسلسل «تحت السيطرة» كان مدمن وبطل ورجع 
وبطل ورجع وبطل بتاع ۷ مرة» وخسر بقی ضحابه وطلق مراته» وأخوه 
قلده ومات من الإدمان» رأمه رمت طوبته عشان کان یسر ق منها الأنتيكات 
اللي في البیت» بس بصراحة كان عندها حتت فازا كريستال أول ما شفتها... 
خحلاااااص يا سيندريلا! هانسيب الحكمة ونتكلم عن الفازا؟! زي 
ما إنتي قلتي كدءء غياب الحكمة مش مجرد بيخلينا نغلط لأن كلنا بنغلط؛ 
إنماغياب الحكمة بيخلينا نعيد نفس الغلط بالرغم من التتيجة الوحشة اللي 

بنوصلها كل مرة! غياب الحكمة بيخلينا مانتعلمش من تجاربنا ولا نتعلم من 
الحياة عموما.... غياب الحكمة بيخلينا ساعات نتصرف تصرفات تخسرنا 
كتير جدا! لو بصيتي حواليكي كده هتلاقي ملوك ورؤساء العالم أوقات 
كتير بیاخدوا قرارات تحدف بلادهم خمسين سنة لورا! ليه؟ مفيش حكمة! 

= فعلاء حماتي قالت كده لجوزي يوم فرحنا! بس مش خمسين سنق 
قالت له إنت كده بتحدف المملكة خمستلاف سنة لورا يابني! مش عارفه 
الحقبقة هي كانت تقصد إيه! طب سؤال: نشتري الحكمة دي منين يا شوشو؟ 

الحكمة دي مش بنشتريها يا سيندريلاء الحكمة عبارة عن خبرة وعلم 
وحكم صحيح على الأمور ودي حاجات مش بنتولد بيهاء دي بنكتسبها 
في حياتنا بس بشرط إننا نكؤن مركزين وواعيين مش عايشين في الحياة 
كده وخلاص! 

= يعني نعمل إيه يعني؟ 

-هديلك حاجة تقريها عن الحكمة وبعدين نتكلم. 

= كل شوية حاجة تقريها حاجة تقريها حاجة تقريهاء مفيش مرة حاجة 
تاكليها؟! 

- سيندريلا! : 

= والله ما إنتي قايلاهاء هغور أهو لوخدي! 

فاعل ولا مفعول به؟ 

ربنا سبحانه وتعالى بيقول «ومن يؤت الحكمة فقد أوتي خيرا كثيرا» 

والسيد المسيح بيقول إن الحكمة هي نور كل قلب». 

وأرسطو قال «الحكمة رأس العلوم والأدب والفن؟. 

وأفلاطون قال «الفضائل الأربعة هي الحكمة والعدالة والشجاعه 
والإعتدال»). 1 
وهيجل قال «الحكمة هي أعلى المراتب التي يمكن إن يتوصل إليها 
الإنسان». ٠‏ 

وعلم النفس الإيجابي قال «الحكمة هي تناسق العلم والخبرة 
واستخدامهم المتعمد لتحسين الحياةا. 

وبيتافلو ليجيس (دكتور في جامعة هارفارد) قال «الحكمة هي القدرة 
الفائقة على فهم طبيعة الأشخاص والأشياء والأحداث وتوقعها والاستفادة 
منها». 

وأم محمد قالت «قليل البخت يلاقي العضم في الكرشة» (أصل كفاية 

إيه قصة الحكمة؟ الحكمة هي كل الحاجات اللي فوق دي (ما عدا 
كلام أم محمد). الحكمة هي الخروج من أفق ضيق جداء لأفق واسع في 
فهم الحياة والأحداث والأشخاص وبالتالي تقبيم الأمور بنظرة مختلفة... 
بنظرة أوسع من الأبيض والأسود... بنظرة أوسع من مصلحتي ومشاكلي 
وحياتي وحقي! الحكمة بتخلينا نتقبل الحياة ونفهمها صح. بتخلينا إحنا 
اللي نسيطر على رغباتنا مش هي اللي تسيطر علينا. بتخلينا نقدر ناخد 
قرارات ونتعامل مع الأحداث والأشخاص حوائينا بالشكل اللي يساعدنا 
إننا نعيش حياة بجودة» ونسيب أثر في الدنياء ونحقق مراد ربنا مننا. 

طيب أجيبها منين الحكمة دي؟ 

إنتي دايما قدامك طريقتين للحياة: طريقة سلبية» بتبقي فيها ماشية 


فل 


رعشوائية كده في الدنياء مجرد امفعول به» للظروف والناس والحياة اللي 
حواليكي؛ والمواقف اللي بتحصلك بتأثر فيكي من غير أي سيطرة أو 
يدل ملك يقلي امن ال خريعايضة ر و تححتي أي 
حاجة يبقى «أنا ناجحة»؛ بكره واحد قالك إنتي أفشل واحدة في الدنيا 
يقي ااا فاشلةا» دلوتي تي سادية وبرع وكله تما کان دقيقة 
واحد كسر عليكي بالعربية يبقى يومك باظ, النهاردة قريتي كتاب حلو 
عن الجواز صدقتيهء بكرة سمعتي صاحبتك بتلطم يبقى الجواز وحش» 
وهكذا... إنتي في حياتك وتشكيل وعيك وخبراتك مجرد «مفعول به؛! 
وفي طريقة تانية وهي إنك تبقي «فاعل» في حباتك» فاعل يعني: آنا 
اللي بقرر أسيطر على أفكاري ومشاعري» أدخل إيه فدماغي وايه لأء اتأثر 
بمين وإلى أي مدىء أتمالك نفسي إزاي في المواقف عشان أتمالك رد 
فعلي» أتعلم إزاي من الظروف اللي بتحصل لي بدل ما هي اللي تعلم 
عليا وهكذا... وطبعا الطريق التاني اللي إنتي فيه افاعل» واعي ومركز هو 
اللي بيخلي الواحد يكون رصيد محترم من الحكمة تساعده في النجاح 
في حياته والوصول لمراد ربنا منه! 
: علب أعكل E‏ 
في حياتي وتصرفاتي؟ 


* خطوات: هتكلم عن تلانة دلوقتي وتلاثة الفصل الجي . 


اقري الرسالة 

أول خخطوة عشان تبني الحكمة في حياتك وتصرفاتك هي إنك تسألي 
نفسك: هو مين هو مصدر الحكمة؟ مين اللي بيديكي السّكينة في المواقف 
الصعبة فتتصرفي صح؟ ؟ مين اللي بيساعدك ت تشوفي الحكمة من المواقف 
الضلمة؟ 


۱۷1 


الإجابة :»الحكيم؛؛ ربنا سبحانه وتعالى! 

بالتالي - قبل أي حاجة - مهم جدا تعرفي إن الحكمة دي أصلا 
مصدرها هو ربناء وعشان كده أول خطوة هتخلي الحكمة في حياتك 
تزيد» هي إنك 3 تبقي دايما في تواصل مع ربنا - زي ما قلنا في التانك 
الأول - عشان تقدري تقري وتفهمي الرسايل اللي بتحصلك في حياتك! 

يعني إيه الرسايل اللي بتحصلك في حياتك؟ 

في العيد الصغير في ٠ ٠١‏ عبد الله ابني كان نفسه يشتري عجلق لفينا 
محلات كتير جدااا مش لاقيين عجلة تكون مقاسه وسعرها مناسب! بدأنا 
ندور أونلاين في المستعمل» وعجبتنا واحده وروحنا بالفعل عشان نشوفها. 

العجلة كانت مقاسه وشكلها حلوء ساقها شوية وشبط فيهاء فسألنا الأم: 
بكام يا ستى؟ قالت دي جايلنا هدية فماعرفش سعرها كام بس عايزة فيها 
كذاء سعرها مقارنة باللي شفناهم كان معقول» جوزي قال ماشي وبعدين 
جربها لقاها بتعمل صوت كده ومش مظبطة: إيه الحكاية؟ الولد صاحب 
أ 
ومشينا! 

طبعا عبد الله انهار وقعد يقولنا «أنا بقى لي كتير أوووي ون وأخيرًا 
واحدة عجبتني ولونها حلو ومقاسي؛ والعيد خلص وأنا لسه ماجبتش حاجة 
راتا ميندى وعدن ملحن ارو ازا كلها يومين رشاو رآو تیو 
والقيامة هاتقرم ومش هبقى لسه لقيت العجلة»؛ عمل فيلم يعني! وإحنا 
نقوله العجلة مبهدلة ومش هنشتريها ونصرف عليها وبتاع وهو مفيش! 
المهم مشينا من غير ماناخدها بعد ما كنا دبينا مشوار بتاع ساعة لبيت الناس 
دول» وطلعنا على مكان كده عشان حفلة العيد» وقلت له في الطريق ادعي 
يا عبد الله إنك تلاقي عجلة أحسن منها. ١ ١‏ 

وإحنا في الطريق جوزي سرح واخد طريق تاني غير اللي كان هياخد» 
بيص على يميني لقيت محل كده عنده عجل (كنا دخلنا قبل كده كل فروعه 

القريبة مننا)ء فقلت لجوزي ما تيجي نشوف الفرع ده يمكن نلاقي عنده 
حاجة. 

دخلنا وعبد الله بيدعي زي ما يكون مراته بتولد! وإذ بنا نفاجۍ بنفس 
العجلة بالظبط بنفس اللون والمقاس وبكام بقى؟ بنفس السعر اللي الست 
طليته بس العجلة دي جديدة مش مستعملة! عبدالله جاله ذهووووول 
وانبسط وكأنه كسب كاس العالم! هو ماتبسطش بالعجلة نفسها أد ما 
اتبسط من السيناريو اللي حصل كله على بعضه! 

المراقف دي بتحصل لنا كتير في حياتنا على فكرة؛ وساعات مش 
بناخد بالنا منهاء بس المواقف دي بيبقى فيها معني وحكمة جميلة جدا 
بنشوفها لما بنركز إننا عايزين نقرا الرسالة.. : 

يعني أنا ممكن أكون إتكلمت كتير مع عبد الله قبل كده عن معنى الصبر 
أو التوكل أو حكمة ربنا وكرمه؛ إنما هو فعلا ماستوعبش الكلام ده زي 
يوم شرا العجلة لما وقفنا وفكرنا لاشوف ربنا استجاب لدعائك» وخلى 
باباك يجرب العجلة مخصوص عشان يسمع فيها صوت ونمشي من غير 
ما ناخدهاء وخلانا نيجي للناس دول مخصوص عشان نروح من عندهم 
للحفلة مش من الطريق بتاع كل مرة» وخلانا نسرح في الطريق مخصوص 
عشان نعدي من قدام محل كذاء وخلاني اشوف المحل عشان اقترح اننا 
ندخل وكل ده عشان ربنا شايلك عجلة أحسن!» 

كام واحدة فينا بتتعرض لمواقف من النوع ده؟ أنا متأكدة إنك افتكرتي 
حاجة شبهه :) 

- حاولي إن المواقف دي ماتعديهاش كده؛ حاولي تقفي عندها وتفهمي 
رسالة ربنا ليكي في الموقفء عارفه ليه؟ لأن مفيش أي حاجة في حياتك 
بتحصل بالصدفة! كل موقف اتحطيتي فيه» كل شخص قابلتيه. كل كلمة 
قريتيها أو سمعتيهاء كل غلطة وقعتي فيهاء حتى الكتاب اللي فإيدك ده 
كل حاجة فحياتك هي رسايل من ربنا ليكي» لكن مين اللي بتقدر تقرا 
الرسالة؟ اللي عارفة كويس إن كل حاجة بتحصلنا لحكمة» اللي فاهمة 


اونا 


كويس هي عايشة ليه وعندها علاقة بجودة مع ربنا. 
لو بتركزي إنك تقفي ونقري الرسالة اللي في المواقف هتلاقي نفسك 
مع الوقت بقى عندك حكمة في نظرتك للأمورء وحتى لو اتحطيتي مرة في 
ل ا 0 لأنك 
عارفه إن في رسالة يمكن مع الوقت والصبر تقدري تقريهاء وده مش معناه 
زک لي وا او ای ما 4 اا 


دكن ممتنالكل ما يمر بحياتك لأ نكل ما يمر بك يحمل إشارة من الله إليك» 
جلال الدين الرومي 


شيلي الفيشة ١‏ 

الخطوة التانية اللي بتفرق الإنسان اللي عنده حكمة من الشخص 
المتهور أو العشوائي في قراراته: هو درجة تواصل الشخص مع نفسه! 

في حاجة مو جودة فيتا كلنا اسمها الحدس أو الها تناه وساعات , 
تشمو ها ال gut feelings / instincts‏ إيه ده بقى؟ 

الحدس هو الإحساس اللي ساعات بيجي جواكي _ من غير مقدمات 
-يقولك ت «أنا مش مرتاحةا» «أنا مش مطمنة» «أنا حاسة إن في حاجة غلط). 

عارقة جملة «الفار بيلعب في عبي؟) أهوّ ده الحدس! والحدس ده 
مو جود عندنا كلنا وبيبعت لنا كلنا رسايل... إنمأ مين اللي بيسمع؟ اللي 
ييسمع هو ألشخص اللي متواصل مع نفسهه مش حابس الحدس ده في 
أوضة عازلة للصوت! 

جاري كلاين حكى في كتابه Sources of Power: How People‏ 
111:18 قصة عن حريقة حصلت في بيت وقفوا بتوع المطافي 
يطفوا الحريقة بالميه كالعادة» وبعدين فجأة حس الريس بتاعهم إن في 
حاجة غلط؛ هو بيقرل «مش عارف في إيه ومعنديش دليل على حاجة بس 
حسيت إننا مش صح نفضل في نفس المكان ده6... فأمر كل الفريق بتاعه 
إنهم يطلعوا من البيت! 

الحقيقة ده كان أمر أنقذ حياتهم كلهم» لأنهم أول ما طلعوا من البيت» 
الأرض اللي كانوا واقفين عليها إنهارت واتضح إن الحريق كان مصدره 
البدروم اللي هما ماكنوش عارفين أصلا إنه موجود! 

شايفه إن دي مجرد صدفة؟ أو عشان الريس ده خبرة نش أكتر؟ - 

مالكولم جلادويل حكى في كتابه 81181 عن قصة تمثال أثري من اليونان 
شتراه متحف في لوس انجلس» التمثال ده أما حبوا يقيموه جابوا فريق 
عمل #خبرة» من علماء الآثار وعملوا عليه بعض الأبحاث والاختبارات 
لمدة ١4‏ شهر وكانت نتيجتهم: «تمثال أصلي»! لكن... بمجرد ما فريق 
من الفنانين المتخصصين في التاريخ شافوا التمثال نفسه بعد كده قالوا 
عليه «مش أصلي»! من غير أبحاث ولا حاجة» شافوه وفي دقيقة اعرفوا) 
إنه مش أصليء والنتيجة بعد مزيد من البيجث؟ طلع فعلا مش أصلي! 

مش معنى كلامي ده | إن الواحد بقى مايبحثش ولا يتعلم ولا يستشير 
ريعيش حياته كلها ماشي ببركة الحدس اللي جواه! اللي أقصده إن الحدس 
ده نعمة فبلاش تحبسيه! إديله فرصه يتكلم لأنه ساعات كتير بيبقى بس 

بتتقولك «إسألي ودوري تاني» » زي ما حصل في قصة التمثال كده. 

جاري كلاين علق على قصة الحدس وحرق الييت وقال نحن أكثر 
من مجموع البرامج والأساليب الت لتحليلية» وأكثر من قواعد البيانات التي 
يمكتنا الوصول لهاء وأكثر من الإجراءات المطلوب متنا حفطهاء والخيار. 
الآن بين ما إذا كنا سوف نتقلص إلى مستوى هذه النظم فقط أو نتوسع 
بفكرنا أبعد منها». 

زي ما إنتي شايفة» كلامه في منتهى العمق! وعلى رأي المثل الشهير 
اللي بيقول «يا تقولي كلام في محلهء يا تقولي حالو يا حالو». 

طبب نتواصل مع نفسنا إزاي عشان نغذي الحدس ده ونبدأ نسمعه؟ 
حاجتين مهمين جدا! ١‏ 

-١‏ سيبى ال 800مة رال 24م وال ل0م وال رع 0ا0« 1ء عا كلها وحطى 
فيشة ال 8ز كل فترة! 

يعني إيه؟ 

من أكتر الحاجات اللى بقت بتقف بينا وبينا الحدس بتاعنا والحكمة 
في فهم الحياة هو الاعتماد والتعلق الزيادة» واللي بيقلب ساعات إدمان؛ 
للتكنولوجيا الحديثة! بقى عندنا معلومات كتير جدا:وتواصل رهيب مع 
العالم كله ما عدا نفسنا! ْ 

مش بقولك طبعا ترمي التليفون ولا اللابتوب يس اسألي نفسك هل 
أنا علاقتي بالتكتولوجيا علاقة صحية ولا مرضية؟ علاقة بتخليني واعية 
ومتواصلة أكتر بالعالم الحقيقي حواليا ولا علاقة بتخليني أغوص اكتر 
في العالم الافتراضي وانفصل عن الحياة؟ 

في مجموعة ياحثين من جامعة هارفرد وجامعة فير جينيا عملوا تجربة 
غريبة جد!! جابوا ناس وخيروهم بين إنهم يقعدوا مدة معينة لوحدهم في 
أوضة من غير أي أجهزة ولا كنب ولا ورق ولا أقلام ولا أي حاجة) لوحدهم 
تماماء وبين إنهم يعرضوهم لصدمة كهربائية وبعدها على طول يمشوهم! 
تخيلى كانت إيه التتيجة؟ 1/77 من الناس اختاروا الصدمة الكهربائية! 
۷ يعني أكتر من نص الناس قررت إنها تستحمل ألم صدمة الكهربا 
ولا هادع هته 520 e‏ نفسنا؟ 

ليه مش بناخد ولو حتى عشر دقايق في يومنا نقعد فيهم مع نفسنا؛ 

إريك باركر الباحث في سلو كيات الإنسان وعلاقتها بالإبداع شايف 
إنه الناس اللي بتقدر تقعد على كرسي بالساعات من غير تشتت» مركزة في 
تفكيرها وبتخطط وتصنع وتبدع جوه دماغهاء هيحكموا العالم! وبقيت الناس 

في الوقت ده هيبقوا مشغولين يردوا على الرسايل والنويتات والمقاطعات 
المستمرة! 

بتعرفي تقعدي مع نفسك ولا لأيا فوزية؟ لوحدك كده ودماغك معاكي 
مش مع التليفون ولا الكتاب! بتعرفي تبعدي عن الناس والأصوات والدوشة 
وتقعدي مع نفسك؟ لو مابتعرفيش عشان مش لاقيه وقت يبقى إنتي اختارتي 
تبقي «مفعول به» للظروف! أما يبقى في وقت بقى يبقى يحلها ربنا! لکن لو 
عايزة تبقي فعلا مسؤولة عن حياتك اتصرفي وأوجدي الوقت! إن شالله 
عشر دقايق في اليوم! في الأسبوع حتی! 

خليني أسألك السؤال تاني: بتعرفي تقعدي مع نفسك ولا لأ؟ طب 
مش بتقعدي مع نفسك عشان مفيش الوقت ولا عشان مش حباها؟ لو 
مش حباها يبقى وقفي قراية دلوقتي وإرجعي إقري الفصل الرابع بتاع (أنا 
صاحبتي» تاني! ولو قريتيه ولسه مصرة ماتصحبيش نفسك. يبقى اعرفي 
إنها هتعمل حاجة من اتنين: يا هتخضع تماما للتوبيخ والجلد المستمر 
منك ليها وتتحول لشيء ضعيف ملوش قيمة وتابع لأي حد وأي حاجة» 
يا هتتمرد عليكي تماما وتحطك في مواقف وتختار لك اختيارات وتوقعك 
في خطاء عمرك ما كنتي تتخيلي إنها تطلع منك! 

وخلي بالك كمان. لو فضلتي مابتحبيش نفسك هتغطيها! هتبقي 

دايما ملبشاها ماسك عشان ماتبانش قدام الناس! أنا ضحية» انا طيبة 
وحنينة ومطيعة: أنا مثالية» أنا برنسة وفاهمة وعارفه كل حاجةء أنا أنا 
انا من المأسكات اللي ساعات بنحطها قدام الناس عشان نداري عيوبنا 
زنخليهم يحبونا! والحقيقة إنك لو لبستي ماسكات الدنيا كلها قدام الناس 
هتيجي مع نفسك وهتة هتقلعيهم! فيوم أما هتعودي نفسك إنك تحبيها زي 
ما هي» يوم أما هتتفهمي قصورها البشري وتتقبليه وتشجعيها بالراحة 
إنها تصلح» يوم أما تبقي على طبيعتك فعلا وتحبي الطبيعة دي» هترمي 
ساعتها كل ماسكاتك من الشباك وهتبقي طبيعية مع الناس وساعتها الناس 
هتحبك إنتي ! إنتي مش الماسك! محدش بيحب الشخص المتكلف اللي 

مش على طبيعته! فإبتدي واحدة واحدة اقعدي مع نفسك كده وصالحيها 
ورجعي علاقتك بيهاء زي ما تكون بنتك اللي انتو بقى لكم سنين بعيد عن 
عشان ترجعي تعرفيها تاني! 

كده إحنا قلنا خطوتين» لو محتاجة يكون عندك حكمة في حياتك إنتي 
اللي حواليكي كل فترة وتواصلي مع فوزية. إعملي علاقة بجودة بينك 
وبينها عشان تفهميها وتفهمي إيه اللي بيأئر في قراراتها وتعرفي تتعاملي 
معاها بحكمة في المواقف المختلفة! 

: :تالت ختطوة محتاجاها عشان جني التدكمة في یاد وتراصاي ج 

نفسك أكتر وتجودي الحدس اللي جواكي ؛ إنك تبقي «حاضرة! في الحيأة. 
يعني إيه حاضرة؟ 


عيشي اللحظة 

في ناس كتير مش 5169684 أو مش حاضرة في حياتهاء مش عايشة 
في الحاضرء في اللحظة! عارفة أما تبقي قاعدة قدام منظر جميل جداء 
بحر مثلا أو حاجة تهدي الأعصاب» بس دماغك شغالة في أفكار وأفكار 
الأفكار اللي ملهاش علاقة باللحظة؟ أو مثلا تبقي في لحظة إحتفال بإنجاز 
جميل جدا وعمالة تفكري في اللي حصل واللي جرى أو قلقانة هاتعملي 
إيه الخطوة الجاية بدل ما تستمتعي باللحظة دي؟ أو تبقي خارجة مثلا 
مع حد وبتتكلمي معاه وتلاقي دماغك أصلا مع ناس تانية وفي أماكن 
تانية؟ كلنا بيحصل لناده ساعات» بس لو بيحصلك ده كتير يبقى إنتي 
مش حاضرة كفاية في حياتك! ١‏ 

الناس اللي حاضرة في حياتهم عندهم قدرة جميلة جدا إنهم يركزوا 
في اللحظة اللي هما فبها دلوقتي ومع الشخص اللي هما معاه دلوقتي 
۱۷۸ 


ويدوله undivided atenti01‏ أو اهتمام كامل غير مشتت. لما بتتكلمي 

إحساس جميل جدا.‎ 

والشخص الحاضر ده على فكرة مش بيعمل كده عشان هو فاضي 
أو معندوش هموم ولا أحلام في حياته! هو بيعمل كده عشان هو قرر إنه 
يبقى مشاهد ومتابع جيد لكل دقيقة في عمره» قرر يدي لكل لحظة حقها. 

لو ماتعلمتيش تعيشي وتستمتعي بكل دقبقة في حياتك وتديها حقهاء 
الحياة هتجري وإنتي مش واخدة بالك! وطول ما إنتي مش واخدة بالك 
ومش حاضرة في حياتك مش هتتعلمي من المواقف ولا هيكون عندك 
حكمة في تصرفاتك! 


«تتتهي حياتك في اليوم الذي لا تلتفت فيه إلى الأشياء المهمة» 
- مارتن لوثر كينغ 


سبب خطير جدا من أسباب عدم حضورنا في حياتنا هو إننا بقينا 
بنعمل كل حاجة في الحياة بسرعة! بقينا بنعاني من «مرض السرعة؛ زي 
ما جيمس جلايك سماه في كتابه Faster: The Acceleration Of Just‏ 
!About Everything‏ 

BOA E 
أو بتقرا أو بناكل أو بنستمتع بمنظر جميل! كل حاجة «يلا يلا بسرعة واقلب»‎ 
O وجي درلا تقول اجات كير في جيانا كن دح‎ 
ودايما حاسين بضغط! والمضحك كمان إننا بتتعامل مع الضغط والسرعة‎ 

اللي إحنا فيها دي على إنها علامة على الشطارة والإنجاز! بنتمنظر إننا 
مضخوطين على طول ومعندناش وقت» وكأن الناس اللي عندها وقت 
تخرج ولا تقعد مع نفسها دي عالم فاضية! الناس دي على فكرة مش عالم 
فاضية ولا حاجة! والضغط الرهيب ده مش شطارة! الضغط ده بيخلي حياتنا 
تناكل وصحتنا تبوظ قدام عیننا! بيخلينا على طول حاسين إننا مرهقين 
ومستنزفين ومع الوقت بننهار خالص! 
وبنلعب معاهم» حاضرين وإحنا بنكلم صحابنا وأهلنا وأزوجناء حاضرين 
وإحنا في الخروجة ولا الدراسة ولا المناسبة» حاضرين في الحياة مش مجرد 
موجودين فيها وخلاص! ماينفعش نبقى شاطرين في التخطيط والتجهيز 
للحياة وأما نيجي نعيشها بقى تفوتنا! نفضي وقت عشان نخلص الدراسة 
ولا المشروع الفلاني» ونجهز عشان الفرح ولا السفرية الفلانية» ونطحن 
A REE‏ لکن 
ننسى إننا «نعيش» اللحظة ظة والتفس اللي إحنا بنتنفسه حالا ونتبسط بيه! 
ننسى نبتسم للدقيقة اللي إحنا فيها دلوقتي ونستمتع بيها! 

الحضور في حياتنا بيخلينا نشوف التفاصيل الجميلة اللي فيها ونفهم 
الصورة الكبيرة؛ ببخلينا نفهم نفسنا وإيه اللي بيسعدناء بيخلي علاقتنا 
بتفسنا وبالناس وبالحياة علاقة حقيقية مش علاقة 10040 1256. .. وکل ده 
ا اي 

إوعي حياتك تفوتك! است ستمتعي» وعيشي اللحظة! 


افي سعينا نحو الشعادة» م نٍالجيّ د أن نتوقف من 
حين لآخ رلنشعر فعلا بالسعادة» 
شخص مجهول بس عميق 

التلات خطوات دول التواصل مع ربناء ومع نفسكء والحضور في 
حياتك - هما أول وأهم طوبة في بناء الحكمة في تصرفاتك وقرارتك. 
خلي ليكتي وقت كل يوم افصلي من الإنترنت والموبايل وکل التكنولوجياء 
واقعدي مع نفسك كده تفكري في الحياة وفي المواقف اللي عدت عليكي 
والحاجات اللي نفسك تعمليها. وأما تصحي من النوم الصبح قبل 
ما تمسكي تليفونك وتشوفي مين بعت لك إيه» خدي دقيقة كده اشكري 
فيها ربنا إنه إداكي يوم جديد وإسأليه «يا ترى عايزني اعمل إيه النهاردة يا 
رب؟! وبعدين قومي عيشي حياتك. 

ودلوقتي... طلعي أي قرارات أو خواطر أو أسئلة جت في دماغك 
على الورق عشان ترتبي تفكيرك أكتر: 


فاضل دقعل لمكن 
۳ خطوات كمان.. . هتكملهم مع سيندريلا وأشجان. 

الفصل السابع . 
أنا مسيطرة 


اليس حرًا من لا يستطيع السيطرة على نفسه» 
' فيثاغورس 


المقابلة السابعة - الحالة النفسية: 

= مصاء الخير يا ميس أشجان. 

مساء النور يا سيندريلا عماتي إيه في خطوات الحكمة اللي قريتيهم؟ 

- خلاص أنا سيطرت! 

- سيطرتي على إيه؟ 

= على مرضوع التكنولوجيا ده! جبت الموبايل واللابتوب والأيباد 
وسيحتهم في الدفاية بتاعت القصر وبعدين رميتهم في الزبالة! 

-يا نهارك أبيضن! إزاي تعملي كده في حاجتك؟ 

= مين قال إني عملت كده في حاجتي؟ دول حاجة الأميرء أخدتهم 
وهو نایم وعملت فيهم كده! زهقت بقى من كتر ما مش بيسيب التليفون 
من إيده وبيكتب في تويتر أكتر ما بيحكم البلد! 

- وإنتي؟ معملتيش كده في تليفونك ليه؟ 

> لاما أنا بلعب بوكيمون جو ولسه ملقتش بيكاتشو. 

= بوكيمون وييكاتشو ماتعرفيهومش؟ إنتي على فكرة متأخرة جدا! 
المهم إن قريت الكلام اللي إديتهوني وفعلا بدأت أركز في علاقتي مع 
ربنا وبقيت بقعد مع نفسي كتير زي ما مكترب... بالذات بعد ما ولعت 
في موبايل الأمير لأنه من ساعتها وهو حابسني في الأوضة! 
٠‏ - سيندريلا هو إنتي كنتي بتفكري فإيه وإنتي بتولعي في الموبايل 
واللابتوب والأي باد بتوعه؟ 

= كنت بفكر إني متضايقة ومخنوقة منه ومش طايقاه من كتر ما عينه 
لزقت في الشاشة! ٠‏ 

- وحسيتي بإيه بعد ما حرقتيهم؟ 

= حسيت إني هترن علقة سخنة الصراحة! 

- مش ندمانة؟ 

> إنتي روح ريهام سعيد رجعت لبستك تاني ولا ايه؟ 

-عارفه إيه المشكلة يا سيندريلا؟ إنك معندكيش سيطرة على منظومة 
أخد القرارات جواكي! 

> أناجوايا منظومة؟! والمنظومة دي بتاخد قرارات؟ وإحنا قاعدين كده؟ 

- يا خرابي يانا! إفهميني يا سيندريلاء مش إنتي عايزة يكون عندك 
حكمة في قراراتك ونظرتك للأمور؟ مهم جدا بعد التواصل مع ربنا ومع 
نفسك إنك تبقي فاهمة ومسيطرة على منظومة أخد القرارات بتاعتك! 

= تاني هتقولي لي منظومة؟ ما أنا لو عندي منظومة بتاخد قرارات 
ماكنش زماني مرمية قدامك هنا! فهميني طيب إيه المنظومة دي طالما 
متاكده إنها عندي! 

- أي حد فينا يا سيندريلا أما بيجي يقيم الأمور أو ياخد قرار في حياته» 
شكل القرار ده بيتأثر حسب ” حاجات أساسية. 

أولا: الحالة النفسية والشعورية بتاعت الشخص وهو بياخد قرار أو 
بيقيّم حاجة» يعني اللي بياخد قرار وهو منفعل أو باله مشغول أكيد هيبقى 
أقل حكمة من اللي بياحد قرار وهو هادي ومتزن... مظبوط؟ 

= مظبوط بس إزاي أما يبقى جوزي معصبني ومطلع عيني أقرر ابقى 
هادية؟ أعملها إزاي دي؟ ‏ ` 

- سؤال عظيم» بصي يا ستي... كلنا بتتصرف أحسن أما بنكون في موود 
حلو ومبسوطين... بتلاقينا طلع مننا تصرفات جميلة وكلها حب وحكمة 
وعقل وكل حاجة؛ بس مشاعر الضيق والألم مش بتطلع مننا نفس النتبجة 
دي! وقت الحزن والضيق الناس بتختلف جدا في تعاملها مع مشاعرها. 

في ناس بتتفادى أي موقف أو أي حد يحسسهم بالمشاعر دي أصلا 
من الأول وده وإن كان في ظاهره كريس بس ساعات أما بيبقى التفادي ده 
زيادة عن اللزوم بيعطلنا عن إننا تعمل حاجة في حياتنا! زي مثلا ما تلاقي 
واحد مش بيقدم أصلا على الوظيفة اللي بيحبها عشان خايف يترفض» أو 

واحدة مش عايزة تعافر في حلمها عشان خايفة تفشل» أو حد مش عايزة 
يواجه مشكلة ما في حياته عشان مش عايزة يتجرح وهكذا. 
= طب وإيه المشكلة فى كده؟ 
المشكلة إنك أما بتحاولى دايما تمنعى المشاعر المؤلمة إنها تجيلك» 
مع الوقت هاتمنعي عنك أي إحساس بأي مشاعر خالص» حتى المشاعر 
الحلوة كمان. 
يعني مثلا: لو أنا قررت إني مش هكتب المقالة الفلائية عشان خايفة 
ماتعجبش الناس» هامئع عن نفسي مشاعر النجاح والإنجاز لو كتبت المقالة 
وعجبتهم» لو ماقدتمش في الشغلانة من الأول عشان خايفة اترفض» 
هامنع عن نفسي إحساسي بالسعادة والطموح من السعي ورا الشغل اللي 
بحبه» وهكذا! 
وفي الآخر يا سيندريلاء اللي بيحصل إن المشاعر اللي بنهرب منها 
دي هي نفسها هتطاردنا بعد شوية لأننا ببساطة خايفين نواجهها! يعني 
هيطاردك إحساس الفشل أما تلاقي نفسك قعدة على الكنبة وموتي كل ٠‏ 
أحلامك عشان ماتحسيش بالفشل! هيطاردك إحساس الرفض أما تلاقي 
نفسك ماتجوزتيش عشان مارضتيش أصلا تقعدي مع العشرين عريس 
اللي جولك خوفا من الرفض... فاهمة قصدي؟ 
= عشرين عريس! ده إنتي غلبانة أوي! ده أنا ماصدقت لبسته في فردة 
جزمة وخفت أخد الفردتين لحسن يكسل يدور! 
- يلا... أهو قضى أخف من قضى! في ناس تانية بقى يا سيندريلا 
تعاملها بيختلف مع مشاعر الضيق! آما حاجة بتضايقهم بيعيشوا في حالة 
إنكار تام لمشاعرهم! تلاقيها تقولك «لا على فكرة الموضوع ده أصلا 
مازعلنيش»» «أنا عادي جدا على فكرة مفيش أي حاجة»» وهكذا... بتفصل 
من الشعور وبتتاجهله تماما وتعيش في موود اللامبالاة وبتخدر نفسها! 
وفي ناس تالتة بقى بتعمل العكس! مش بتنكر الشعور» دي بتغوص 
وتكبر فيه لحد ما يبقى حياتها! وتبدأ بقى تقنع نفسها واللي حواليها إنها 

أكتر واحدة مبتلاه على وجه الأرض» وتفضل طول النهار تحطلك في 
صور على الفيسبوك لناس حزينة وتعيش لك في جو «رميت همومي في 
البحر طلع السمك يلطم؛! 

> طب ما حلو برضه الموضوع ده وبيجيب لايكات! 

- لايكات! المصيبة في الطريقة دي يا سيندريلا وإسمعيني كويس... 
المصيبة إن الحزن والوجع وموود الدراما ده لو طَوّلء بيتحول لجزء 
من شخصيتهم وحیاتهم» وبيبتدي يزيد بقى ويتقلب لنبوءة أو ما يسمى 
بال !sef fing prophecy‏ يعني أفكار هم دي بتتحول بعد شوية 
لمغناطيس بيجذب مزيد من المواقف المؤلمة اللي بتزود عندهم حالة 
الدراما دي! 8 

= يعني إنتي لا عايزاني أتفادى الزعل من بابه ولا أنكره أما يحصل 
ولا أعيش فيه؟ أومال يعني أما حاجة تضايقني انتحر؟ 

- يا ريت» قصدي يعني بعد الشر عليكي يا حبيبتي! 

الأفضل من الطرق دي كلها هي: السيطرة والمواجهة والاستخدام. 

= اوباااا دي باين عليها خطة حربية! سيطرة ومواجهة واستخدام؟ ۲ 
في واحد؟ 

- خطة طبعا مش إنتي عايزة يبقى عندك حكمة؟ مش عايزة تبقي إنتي 
«فاعل؟ في حياتك مش مجرد «مفعول به!؟ لازم خطة! 

= حلوء إنزلي لي بقى بالخطة! 

- أول حاجة اسيطرة؛ على مشاعرك يعني ايه؟ يعني دايما حطى قاعدة 
كده في حياتك يا سيندريلا: أما حاجة تضايقني» أنا ههدى الأول وبعدين 
اتصرف! أنا مسكت. همسك أعصابي؛ هملك نفسي الأول وبعدين أخد 
أي أكشن! لأن أي أكشن هتاخديه وإنتي غضبانة أو متضايقة هيبفى مجرد 
رد فعل للموقف وغالبا مش هيبقى فيه أي حكمة! فلو عايزة تاخدي قرار 
بحكمة وعقل ومن غير ما تندمي عليه لاااازم الأول تسيطري على مشاعرك 
وتهدي عشان تفكري صح! 

د مش يعرف يا أشجان مش بعرف! يعني الشهر اللي قات بمجرد 
ما جوزي قالي نه طالع رحلة صيد يوم عيد میلادي» نار ولعت فيا ولقيت 
نفسي صوتي بقى أد كده وبردح له بكل اللغات! 

ماهو ده تصرف مافيهوش أي حكمة لأنك كان لازم تهدي الأول 
وتسيطري عشان تعرفي تعبري عن زعلك! وقصة السيطرة دي عضلة برضه 
زي أي عضلة في جسمك محتاجة تمرنيهاء تعوّد مرة في مرة لحد ما يبقى 
طبعك الحلم والصبر وقت الغضب! ومهم جدا ‏ عشان تمرني العضلة دي 
إنك يبقى عندك ليسته كده بشوية حاجات أما بتعمليها بتهدي وموودك 
بيتحسنء القراية مثلاء المشى» الكتابة» التنطيط» أي حاجة! الليستة دي 
متساعدك جدا! أما موقف يضايقك أوي قبل ما تاخدي أي أكشن خدي 
نفس كده وأعملي حاجة من اللي في الليستة دي عشان تهدي بسرعة 
وساعتها تقدري تفكري هتتصرفي ازاي! 

= مممم ماشي» نعمل الليستة» وبصراحة هحط فيها أكل كتير سوري 
يعني! 

- بلاش يا سيندريلا! مش هتصلح البنطلون فنبوظ الجاكت! إبقى 
كلميني أنا يا ستي فضفضي معايا وقتها وأمري لله! 

= أوك» كده السيطرة! خشي لي بقى على المواجهة! ولعها ولعهاء 
شعللها شعللها! 

- ولعها إيه إنتي داخلة خناقة؟ بصي» ساعات كتير الضيق يبروح 
بعد الخطوة الأولى بمجرد ما عملتي حاجة تبسطك» بتحسي بعدها إن 
الموضوع مش مستاهل أو إن الضيق راح والمشكلة انتهت وخلاص» 
وساعات بقى بيبقى الموضوع أعمق من كده شوية فبتحتاجي تدخلي 
على الخطوة التانية: مواجهة مشاعرك. 

= إديلو! 

-مواجهة المشاعر مش معناها إني اتخانق معاهاء إنما معناها إني أحاول 
أخرج مشاعري دي عشان أفهمهاء عشان أفهم أنا إيه اللي مضايقني فعلا! 

N ا‎ 

تع تثقي إنها هتسمعك ومش هتولعها أكتر! 

= أنا مليش حد اتكلم معاه غير الفيران» أنا وحيدة عا | ااا 

- خلاص اكتبي يا سيندريلاء اكتبي في المواقف دي إيه اللي مضايقك 
ومعصبك؟ إيه اللي مخليكي حزينة؟ خايفة وقلقانة من ايه؟ إيه اللي شايفة 
نفسك غلطتي فيه؟ إيه اللي متفهماه في تصرف الشخص اللي ضايقك؟ 
وبعد ما تبقي خرجتي كل مشاعرك دي» حاولي بقى تستخدميها! 

= استخدمها فإيبييييه بقى؟ 

- تستخدميها زي إشارة المرور اللي بتقولك تعملي ايه الخطوة الجاية. 
يعني بدل ما تعيشي ف في الحزن أو تنكريه» فكرىٍ ! إزاي تتعلمي من اللي 
0 » أو إيه المعنى الحلو اللي ممكن تطلعي بيه من الموقف. قولي 

لنفسك: «أديني اتعلمت كذاء جربت كذاء كسبت صداقة فلانة»» اسألي 

نفسك : «هتصرف إزاي دلوقتي عشان أخد حقي بحكمة أو عشان الموقف 
ده مايتكررش تاني؟ إيه اللي هعمله المرة الجاية عشان ألاقي نتايج مختلفة 
وأوصل للي أنا عايزاه؟ إيه اللي عرفته عن نفسي من اللي حصل ده؟» 
وهكذا... استخدمي مشاعرك. 

وطبعا زي ما قلت لك يا سيندريلاء لااالأزم تهدّي نفسك الأول عشان 
تقدري توصلي للتفكير ده! لو قدرتي إنك تسيطري على مشاعرك وتتحكمي 
ف القصة دي قبل أخد القراره ماحدش هيبقى معاء لریموت كتترول تاعك 
يتحكم بيه في موودك و تصرفاتك بإستفزازه أو متضايقته ليكي! بالعكس» 
متلاقي نفسك بفيتي بتعرفي تهدي وآما بتهدي بتتصرفي صح وبتتعلمي؛ 
ويمكن كمان تلاقي نفسك بتحسني الظن باللي ضايقك وبتسامحيه في 
أوقات كتيرء ويدل ما الضيق بقى يطلع بشكل غلط أو بقى يتخزن جواكي 
ويتحول لكلبش في حياتك» بقى الضيق ده بيتحول لمشاعر وأفكار إيجابية 
تساعدك. 

= ممممم» أسيطر وأواجه واستخدم! 


خدي بالكء وإنتي بتواجهي مشاعرك الترتيب اللي بقولك عليه 
ده مهم جدا! وإنتي بتتكلمي مع صاحبتك أو مع نفسك أو وإنتي بتكتبي؛ 
اكتبي كتير وحاولي تخرجي كل اللي في قلبك بالترتيب ده: 

)١‏ أنا متضايقة أو متعصبة عشان (إزاي يفضّل صحابه عليا ويروح 
يصطاد وكذا كذا كذا). 

؟) أنا حزينة أو مجروحة عشان (هو حتى أما زعلت منه ماحاولش 
يراضيني بكلمتين وكذا كذا). 

) أنا خايفة أو قلقانة إنه (مع الوقت يبطل يهتم بيا وأبقى وحيدة تاني 
زي أيام مرات ابويا ووو). 

4) أنا محرجة من» أو آسفة (إنى عليت صوتى عليه كده. أو آسفه إن 
علاقتنا بقيت شكلها كده ووو). - 1 

ه) نا متفهمة إنه (مش قاصد يضايقني» هو يمكن نسي عيد ميلادي 
من كتر ضغوط الشغل اللي عليه). ٠ ٠‏ 

أما تخرجي يا سيندريلا كل مشاعرك من ضيق أو حزن أو خوف أو 
أسف» هتهدي» وأما تهدي هتقدري توصلي لدرجة من التفهم - مهما 
كانت بسيطة - لتصرف اللي قدامك» هاتقدري تحطي نفسك مكانه أو 
تشوفي الصورة من نضارته هو؛ وأما توصلي يا سيندريلا لدرجة التفهم 
دي» ساعتها حتى لو لسه متضايقة هتتصرفي بحكمة! وحتى لو المشكلة 
ماتحلتش في الآخر هتبقي هادية أكثر و مش شايلة جواكي» ودي نتيجة 
مهمة جدا لأن الغل بيبوظ قلبك! 

= طب لو مش عارفه أتفهم موقف حد ضايقني» زي موقف مرات 
أبويا معايا مثلا؟ 

- على الأقل تفهمي إنها هي إللي عندها مشكلة» »هي اللي مش بتتصرف 
يحكمة هي اللي معندهاش ذكاء اجتماعي» هي اللي عندها مشكلة في 
0 نتي! الموضوع مش «إنتي؛ لأنك لو كنني حد 
تاني كانت غالبا هتعمل معاء تفس القصة! وده مش مبرر لغلطها ولكن ده 

درجة من التفهم والوعي هيخليكي ماتبقيش ماشية بتغلي من جواكي أو 
بتقولي على نفسك إن إنتي اللي وحشة! 

= طيب خير؛ أنا عامة هديت أهو من ناحية جوزي من قبل حتى 
ما اعمل اللي قلتي عليه؛ وبفكر أكلمه أعتذر له عن طريقتي معاه لحسن 
سمكة قرش تبلعه ولا حاجة ويموت وهو زعلان مني! 

۔ شاطرة يا سيندريلا. 

= بس قسما بالله لو ماجاب لي هدية وهو راجع لأكون مطربقة القصر 
ده على دماغه ودماغ اللي يتشدد له 


- غوررررري يا سيندريلا!! 


متوفر على جوجل بلاي 


لذ 


قانون الطوارئ 
خلينا ترجع تاني للرحلة بتاعت حياتك» ماينفعش وإنتي سايقة عربيتك 
على طريق سفر ورايحة رحلة مهمة؛ يبقى معندكيش تحكم في الفرامل! 
تبقي ماشية كده وإنتي وحظك... الطريق فاضي هتمشي؛ جت عربية قدامك 
هتلبسى فيها! كده إنتى فعليا مش بتسوقي لأنك ببساطة مش متحكمة في 
العربية أصلاء وبالتألي في الأغلب مش هتوصلي... وبالسلامة يا شربات! 
عشان تنحكمي في سواقتك وتوصلي» محتاجة تتحكمي في البنزين 
والفرامل وتبقي فاهمة الإشارات اللي في الشارع واللي في عربيتك» تبقي 
فاهمة إزاي وإمتى تجيبي أول وتاني وإمتى تهدي وإمتي تسرعي» تبقي 
فعلا سايقة العربية ومتحكمة فيها عشان تقدري تروحي مشوارك من غير 
حوادث! 
نفس الحكاية... في طريقك للإرتقاء بجودة حياتك والوصول لبصمتك 
ومراد ربنا منك؛ محتاجة تبقي «سايقة» عربيتك أو بمعنى أخر» محتاجة 
تبقى «مسيطرة» على نفسك وعلى العناصر أو الحاجات المهمة جواكي 
واللي بتأثر بشكل مباشر على اختياراتك وقراراتك وتصرفاتك وبالتالي 
جودة حياتك» وأول الحاجات دي هي: مشاعرك وحالتك النفسية! 
والتر كانون - عالم فيسولوجي في جامعة هارفرد - كان من أرائل 
الناس اللي شرحت طريقة المخ في التعامل مع الشعور بالخطر. في جزء 
في مخ الإنسان بيسموه «المخ البدائي» أو مخ الزواحف» وهو الجزء 
اللى بينشط في المخ أما الشخص بيقابل موقف خطر على حياته - زي 
أسد بيهجم عليه مثلا - واللي بيخليه ساعتها يستخدم أوتوماتيك ومن 
غير تفكير رد فعل من اتنين: إما ال respons‏ اعا يعني يحارب الأسد 
ده» أو ال عودوموه ]11181 يعني يجري ويهرب منه. ˆ 
إزاي بیحصل کده؟ 
اللى بيحصل فيسيولوجيا إن وفت مواجهة الخطر جسم الإنسان بيحصل 
فيه تغييرات كتير... ببحصل مثلا إفراز بير لهورمون الأدرينالين والكورتيزول 

في الدم وتدفق إلدم نفسه بيدأ يرو أكتر للعضلات عشان يقدر ال:.: 
ده بحارب أو يهرب من الأسد بقوة وسرعة أكبر من الطبيعي بتاعه. في نفس 
اوقت بيحصل تغييرات تخلي نظر الإنسان يبقى حاد أكتر وإحساسه بالألم 
بیبقی آقلء وبيحصل كمان تغييرات في الجهاز المناعي والهضمي (الدم 
بيتدفق ليهم أقل لأن وقت مواجهة الأسد في أجهزة تانية محتاجينها أكر 
من المناعة والهضم)ء وكل التغييرات دي بتحصل عشان تخلى الإنسان 
مؤهل نفسيا وجسديا أكتر لمواجهة الخطر أو الهرب منه! ˆ 
يقة التعامل بتاعت المخ دي بتخلينا في وقت الإحساس بالخطر 

مانفكر ش بشكل عقلاني (عشان كده الجزء ده في مخنا إسمه «المخ البدائي») 
وبندخل على طول في ال fight flight response‏ أو في رد فعل المواجهة/ 
الهرب لأن مفيش وقت ولا مجال للهدوء والتفكير العقلاني» بيقولك 
الأسد على الباب يا ريس! 

لو عايزة تقربي الصورة لنفسك أكتر فكري في المرة اللي كتتي نايمة ١‏ 
عيانة في السرير مثلا وفاجأة بتبصي لقيتي المكتبة الضخمة بتاعتك بتقع 
وابنك واقف تحتهاء بتعملي إيه ساعتها؟ بتقومي جري بقوة ميت حصان 
تمسكي المكتبة أو تزقي ابنك ولا كأنك فجأة بقيتي جريندايزر» ومن غير 
أي تفكير! أهي القوة والسرعة اللي حصلت دي وعدم إحساسك بألم 
المرض وقتها كانوا بسبب الأدرينلاين والكورتيزول اللي اتفرز في الدم 
والتغييرات الكتير اللي قلنا عليهاء ودي من نعم ربنا علينا وإلا كان زمان 
الديناصورات أكلتنا من زمان! 

لحد هنا حلو وجميل» المشكلة فين بقى؟ 8 

المشكلة إن جسم الإنسان مش بيفرق بين الخطر الحقيقي على حياته 
- زي الأسد مثلا ‏ وبين الخطر المتوهم زي فيّلم الرعب أو الأكشن اللي 
بنتفرج عليه كأننا عايشين جوه؛ أو حتى الضغوط اليومية اللي بنتعرض ليها 
في الحياة زي زحمة الشارع أو الشعور بالإحراج أو الخوف من الفشل أو 
حماتي اللي بتنكد عليا أو مصاريف المدراس اللي مش عارفه أجيبها منين 

أو الموقف البايخ اللي اتحطيت فيه أو مشاكل صاحبتي مع جوزها وهكذا! 
ونتيجة لكده بقينا طول النهار بنواجه الأسد! على طول محطوطين في ضغط 
وبالتالي على طول مشغلين ال هلهم اطعنا؟ أداع5! بقينا بسهولة رهيبة 
أما بتتحط في أي ضغط زيادة شوية يا بتتعصب على اللي قدامنا ونهجم 
عليه» يا بناخد جنب وننهار وننعزل! وفي الحالتين بنبقى بنستخدم مخنا 
البدائي ومش بنفكر بأي عقلانية أو حكمة! 
ال مله ؛طعة8 اطعا راللي في علم النفس ساعات بيسموه ال 11721 )تناع 
مله أو اللي أنا بحب أسميها حالة الطوارئ» دي حالة خطيرة جدا! حالة 
الطوارئ ربنا إدهالك عشان تحمي نفسك من الخطر الحقيقي في مدة معينة 
ويعدين ترجعي تمارسي حياتك عاديء إنما لو البلد على طول مفعلة قاتون 
الطوارئ» لو جسمك ونفسيتك على طول في حالة طوارئ تبقى كارثة! 
التغبيرات الفيسيو لوجية اللي بيعملها الأدرينالين والكورتيزول في الجهاز 
المناعي والهضمي على سبيل المثال ممكن نعيش بيها من غير ضرر لحد 
ماننجو من الأسد! إنما يوم أما يبقى الأسد ده عايش في دماغك على طول 
وإنتي مش مسيطرة عليه أو بمعنى آخر يوم أما تبقي على طول في ضغط 
ومش مسيطرة على مشاعرك جسمك وصحتك هتبوظ! المناعة فعلا 
هتضعف والجهاز الهضمي هيتلخبط ونتيجة كده هتلاقي إن أمراض زي 
الصداع والقلب والسكر وانسمنة المظرطة والقاولون والضغط وأمراض 
المناعة بقو اسمهم 7أمراض العصر»! 
إيه علاقة كل اللي بنقوله ده بقصة الرحلة ومراد ربنا متنا؟ 
حالة الطوارئ المستمرة دي بتخليكي ضعيفة» بتمرضك مع الوقت. 
وطبعا بتأثر على أدائك وعلاقتك بالأخرين! حالة الطوارئ بتخلي تفكيرك 
مشوش ومفيش حكمة ولاعقلانية في تصرفاتك! بتخلي جسمك ونفسيتك 
فى ححالة حرب» ومفيش حد هيقدر يركز على مراد ربنا منه ولا ياخد 
قرارات سليمة في حياته وهو طول النهار بيحارب الإرهاب الحقيقي 
والمحتمل جوه دماغه! عشان كده مهم جدا أول ما تلاقي لمبة الطوارئ 

بتنور وجسمك هيبدا في الهجوم أو الهرب: إنك تهدي! إنك تهدي المخ 
البدائي وتسستتخدمي باقي أجزاء مخك اللي ربنا ميز الإنسان بيها عن باقي 
الحيوانات! إنك تاخدي بريك ولو لدقايق قبل ما تعملي أي رد فعل عشان 
تقدري تسيطري على المخ البدائي وتفكري صح! 

أسيطر إزاي؟ 

أكتر حاجة هتساعدك إنك تسيطري على المخ البدائي وتفكري في 
الموقف بعقلانية إنك تمشي على الخطوات دي: 

١‏ - أما بحصل موقف يضابقك أول حاجة تعمليها إنك تسكتي وتركزي 
على التنفس بتاعك! حاولي تاخدي نفس طويل وعميق لدرجة إنك تحسي 
إن بطنك نفسها بتعلى وبتوطى مع النفس. كرري الطريقة دي في التنفس كذا 
مرة لأن الأكسوجين اللي داخل ده هيساعد مخك البدائي إنه يهدّي النطع؟ 
reponse‏ لعز فتبدأي تفكري» هاتبقي كأنك بتهدّي مخك وبتطمنيه انه 
مفيش خطورة حقيقية على حياتك دلوقتي فمش محتاجين لمبة الطوارئ 
تنور ولا الآمن المركزي ينزل ولا أي حاجة. كأنك بتقولي لمخك «أنا 
مجرد بتفرج على فيلم رعب مش آنا اللي بيحصل لي كده في الحقيقة' | 
«دي قصة صاحبتي مش قصتي أنا» «دي كلمة بايخة جوزي قالهالي لکن 
آنا مش بموت؟ وهكذا. القصة دي ممكن تاخد وقت قليل أو كتير بس 
اللي يهمني في أول خطوة إنك فعلا ماتندفعيش في رد فعلك. اسكتي © 


«إذا غضب أحدكم فليسكت» 


؟- الخطوة التانية ‏ بعد ما تبقي أخدتي دقايق ساكتة وبتتنفسي كويس- 
هي إنك تغيري البيئة الخارجية اللي واليكي. قومي من المكان اللي إنتي 

فيه إقعدي لوحدك شويةء صلي؛ اخرجي [تمشي. غني» لوني؛ إرسمي. 
نامي» إتكلمي مع واحدة صاحبتك» إتوضي» اعملي أي حاجة بتهديكي 
عامة المهم تغيري وضعك أو الحاجة اللي بتعمليها عشان تشتتي مخك 
فيهدى. 
طيب» ممكن ساعات تنحطي في موقف يستفزك أو يضغطك جدا 
وتبقي مش عارفة تقومي من مكانك عشان تغيري البيئة اللي حواليكي 
وتشتتي مخك» هاتعملي إيه؟ لو حصل ده» ساعتها ممكن تعملي حاجة 
لطيفة جدا إسمها 1901:4101 ]5:2 ومعناها باختصار إنك تشخلي فيلم 
هندي جوه دماغك وتقعدي تتفرجي عليه. فكري في مكان أو حالة إنتي 
نفسك تكوني فيها واقعدي تخيليها بتفاصيلها هتلاقي نفسك هديتي. يعني ` 
1 مثلا: إنتي في العربية مع ولادك وهما عاملين دوشة والمخ البدائي هيشتغل 
آهو وهيخليكي تطلعي نار من بؤك في وشهم» هاتعملي إيه؟ آنا شخصيا 
في الموقف ده بقعد أتخيل نفسي على البحر في هاواي مثلاء واقعد أفكر 
هبقى لابسة إيه ومعايا مين وكل التفاصيل اللي تخليني أشتت مخي البدائي 
لحد ما اهدى وأتصرف بشكل صح. ونفس الطريقة دي ممكن تنفعك في 
: المواقف والزيارات العائلية والرسمية اللي بيبقى فيها ناس بيتفننوا دايما 
إنهم يدوسوا على زرار الطوارئ عندك! 
الخطوتين الأولى والتانية دول هما خطوات «للسيطرة» على مشاعرك 
وحالتك النفسية عشان تصرفاتك ماتفلتش منك. في مواقف بتبقى بسيطة 
. مش بتحتاج متك غير إنك تسيطري على مشاعرك ومخك البدائي عشان 
تهدي والموقف بعدها بيعدي وخلاصء وفي مواقف بتبقی أعمق أو 
ضايقتك أكتر فبتحتاج منك خطوتين كمان: «المواجهة) و«الاستخدام؛ ! 
*- المواجهة» معناها إنك تواجهي مشاعرك. إنك بعد ما تهدي. 
تخرجي مشاعرك وتتكلمي معاها وتشوفي مالها. إنك تتكلمي عن اللي 
حصل مع نفسك أو مع حد أو حتى مع الشخص اللي ضايقك نفس 
بنفس ترتيب المشاعر اللي أشجان شرحته لسيندريلا كده» لحد ما توصلي 

إيه أهمية الترتيب بتاع المشاعر: غضب - حزن- خوف _أسف- تفهم؟ 

أهمية الترتيب ده إن إحنا عادة لما بيحصل لنا موقف» مش بنشوف غير 
الشعور اللي على الوش بسء اللي هو الغضب. الغضب ده بيكون كأنه قمة 
جبل من المشاعر جواكي كابس على نفسك! فأما تطلعي كل الغضب اللي 
إنتي فيه هتتفاجئي إن في مشاعر حزن بدأت تظهر... وبعدين أما تتكلمي 
عن كل الحزن اللي حساه هتلاقي في مشاعر أعمق» في خوف من حاجة 
جواكي وماكنتيش شايفاه أما كنتي مركزة بس على الغضب... بعد كده 
هتلاقي نفسك دخلتي أكتر جوه مشاعرك وحسيتي بالأسف» أسف على 
حاجة إنتي عملتيها غلط أو أسف على الوضع اللي إنتي فيه عأمة! أما تخرجي 
كل المشاعر دي ساعتها بس هتقدري توصلي للتفهم في الموقف» تفهم 
إن في سوء تفاهم حاصلء تفهم إن الموقف مش مقصودء تفهم إننا بني 
أدمين وبنغلطء تفهم حتى إن الشخص اللي قدامك هو اللي عنده مشكلة 
في طريقته مع الناس عامة مش إنتي اللي وحشة. 

نقطة كمان: مهم جدا وإنتي بتخرجي مشاعرك إنك تخرجيها كلها 
فعلا! ماتقعديش تقولي لنفسك «ماينفعش تحسي بکده» ماينفعش تفكري 
كده! حتى لو الموقف بالعقل مش منطقي زي إنك تكوني غيرانة من بنتك 
مثلا! ماتتكريش مشاعرك مهما بانت إنها سخيفة لأنك فعليا حاسة بيها 
ومحتاجة تشوفيها وتتكلمي معاها وتفهمي إيه اللي وراها بدل ما تخرج 
المشاعر دي على هيئة عصبية أو عنف أو مرض في جسمك! 

اتعودي ما تكتميش مشاعرك ولا تغوصي فيها بزيادة. اكتبي» إتكلمي 
مع نة كه إتكل مع صديقةء إتكلمي مع كوتش أو دكتور, إتكلمي حتى 
مع اللي ضايقك ولو في خيالك؛ المهم المشاعر تخرج! وبعد ما تخرج 
تيجي خطوة «الاستخدام؟. ١‏ 


٤‏ - بعد ما تبقي هديتي وخرجتي كل مشاعرك مهم جدا إنك اتستخدميها» 

إنتي محتاجة تفهمي إيه الرسالة اللي مشاعرك بتقولها لك وتاخدي قرار» 
قرار إنك هتبعدي عن الشخص ده أو هتواجهيه قرار إنك هتعتذري عن 
غلط عملتيه؛ قرار إنك هتغيري تصورك وقناعاتك عن اللي حصل... أو 

بمعنى تاني هتاخدي الموقف اللي حصل وضايقك ده خسارة الفلوس 
مثلا - واتحط في برواز اسمه «الفشل»» وتحاولي تغيري طريقة تفكيرك 
فيه وتحطيه في برواز تاني مثلا اسمه «التعلم». وده وإن كان يبدو صعب 
دلوقني إنما لو مشيتي على خطوات الكتاب - حققتي توازن وفكيتي 
الكليشات واتعلمتي تهدي قبل ما تاخدي أكشن ‏ ساعتها هيبقى أسهل! 

ساعات عشان تغير البرواز اللي حطينا فيه الموقف وناخد قرار صحء 
بنحتاج نتكلم مع حد عقلاني شوية يخلينا نشوف الأمور من زاوية مختلفة» 
وساعات بنحتاج ندرب نفسنا إننا ماناخدش كل كلمة بشكل شخصي. 
ساعات كمان بنحتاج ندي دعم لنفسنا في المواقف الصعبة ونغير طريقة 
كلام المعلق الرياضي اللي جوه دماغنا واللي بيقولنا ايا فاشلة ياللي مالكيش 
لازمة». وساعات بنحتاج نرجع لفهمنا عن الحياة ونفكر إن إزاي الصعويات 
دي حاجة طبيعية أصلا ويتحصل لكل الناس. 

كل دي اقتراحات لتغيير #البرواز»» والنقطة دي تحديدا هانتكلم عنها 
أكتر في آخر الفصل ده» بس بشكل عام لو غيرتي البرواز بتاع الموقف 
ونظرتك ليه شعورك ورد فعلك تجاهه هيتغير تماما. 

كده إحنا اتكلمنا عن أول عنصر لازم نبقى مسيطرين عليه عشان نحقق 
جودة في حياتنا وقرارتنا والبصمة اللي هنسيبها في الدنياء ألا وهو مشاعرك 
”وحالتك النفسية. 

خلينا قبل ما نرجع لسيندريلا تفكر: إيه الخطة اللي قررتي تعمليها 
عشان تهدي أما تنحطي في حالة الطوارئ؟ 


المقابلة الثامنة - القيم: 


- صباح الخير يا شجنجن. دلوقتي أنا بقيت برنسة في موضوع 
السيطرة على حالتي النفسية ده» روحت أزور باكينام عشان عملت حادثة 
. واتخرشمت» لقيتها عمالة تعيط وتقول اليه يا ربي يحصل لي كده. أنا إيه 
اللي عملته في حياتي؟ ليه اتحرم من إني أحضر المحاضرة المهمة جدا 
بتاعت حمزاوي اللي هيتكلم فيها عن القضايا الإبستمولوجية والديتاكتيكية 
وكيفية الإستعاضة عنها بطبق من الفول والطعمية في ثنايا الحديث عن 
الأمم المتحدة الموزنبيقية» 
-ها؟ هي قالت فول وطعمية؟ 5 
= مش ده المهم» المهم إني لقيت الولية حماتي عمالة تقول «وده كان 
مستخبيلك فين ده يا بنتي؟ ويا ترى مين اللي حسدك يا باكي يا حبيبتي؟ 
مين اللي مركز معاكي جبتي إيه وروحتي فين وعملتي إيه لحد ما جابك 
الأرض؟» تفتكري هي تقصد مين يا أشجان؟ الست دي آنا مش بفهمها 
خالص! المهم قعدت آقولها يا طنط بلاش الكلام ده اللي حصل حصل» 
وفضلت ماسكة أعصابي ومستحملة النكد ده وماتهورتش وقلبتهالهم 
. غم زي كل مرة! 
- برافويا سيندريلا! بس قوليلي: إيه ريك في الأسئلة اللي هما بيسألوها 
دي؟ في طريقة تفكيرهم؟ تفتكري دي حاجة هتساعدهم يسيطروا على 
مشاعرهم وتخليهم يختاروا اختيارات صح في المستقبل ويبقى عندهم 
رحكمة» ولا العكس؟ 
- العكس طبعا! بس الواحد وهو متضايق مابيفكرش كده! 
-عشان كده زي ما قلت لك مهم جدا تهدي الأول؛ لأن الإنسان طول 
ما هو في مربع الضيق والغضب بتبقى أسألته كلها غلط وبالتالي اختيارته 
كلها غلطء لازم نهدى الأول! 
= وبعد ما نهدى؟ 

- نبدأ نسأل أسئلة تساعدناء ودي برضة مهارة إننا تتحكم في الأسئلة 
اللي بنسألها لنفسنا في المواقف. في ناس أما بتمر بمواقف صعبة في 
حياتهازي مثلا إنها عملت مشروع ومانجحش بتبدأ تسأل نفسها أسثلة 
تحبطها وتخلي قرارتها غلط «ليه يا ربي حصل كده؟ هو أنا عمرې في 
حياتي ما هنجح أبدا؟ هو أنا مفيش جد في الدنيا دي بيحبني؟ هو أنا 
عمري ما هتبسط؟ هو ربنا إمتى هيطلعني من اللي آنا فيه ده؟ طب إيه 
لازمة المعافرة بقى؟» 
طبعا أي إجابات على الأسئلة دي هتيقى كلها إحباط وهم وهتخلي 
مخك يفتح دولاب المواقف القديمة المؤلمة ويجيب لك كل الأدلة اللي 
تأكد لك أد إيه إنتي إنسانة فاشلة وغبية وتستحقي تعيشي حزينة! والحالة 
دي يا سيندريلا بتعطل الواحد لو غاص فيها. 
إنما في ناس تانية أما بتتحط في نفس المواقف بتسأل نفسها أسئلة 
مختلفة! أسثلة تساعدهاء زي مثلا :»إيه الغلطة اللي ممكن أتفاداها المرة 
الجاية؟ إيه اللي أنا ا إزاي 
المرة الجاية أدرس السوقاً حسن؟ إزاي أركز على الحلول دلوقتي؟ إزاي 
أطلع نفسي من الموود الكتيب ده عشان أفكر صح؟» وهكذا. 
وعموما زي ما إنتي شايفة يا سيندريلا: جودة الأسئلة أما بتتغير» جودة 
الإجابات بتتغير» وبالتالي جودة القرارات وجودة الحياة كلها بتبقى أحسن! 
= أيوه يعني نعمل إيه أما نلاقي نفسنا بنسأل أسئلة إجابتها محبطة؟ 
-غيري السؤال! علاقاتك حتى بالناس هتبقى أحسن أما تغيري السؤال! 
فرق كبير بين إني أسأل «هو ليه جوزي مش بيحبني زي ما يبحب صحابه؟» 
وبين إني أسأل «هو أنا إزاي ممكن أجذب جوزي ليا وأخليه يحب يقعد 
معايا؟» الإجابة بتاعت السؤالين مختلفة تماما فالتصرفات والنتايج هتختلف! 
- طب لو أنا مش بعرف؟ ش 
محتاجة تتعودي» مرة على مرة هتكتسبي المهارة ديء إهدي الأول 
زي ما إتفقنا وبعدين إبدأي إسألي نفسك أسئلة تساعدك لأنك لو إتعردتي 


بدن 


تسألي السؤال الصح - بدل الولولة والحزن - هتلاقي نفسك بقى عندك 
حكمة ونضج أكتر في قراراتك! 
- طب ممكن سؤال إيجابي؟ تفتكري اللي حسدت باكينام أول حرف 
من اسمها إيه؟ ش 
-سيندريلا! البنت المرة دي عملت حادئة وعاشتء المرة الجاية هنلاقي 
= حلو موضوع النايزك ده عايزة خطة وتركيز! طب دلوقتي إنتي المرة 
اللي فاتت قلتي لي «أي حد فينا يا سيندريلا أما بيجي يقييم الأمور أو 
. ياد قرار في حياته شكل القرار ده بيتأثر حسب ۲ حاجات أساسيين» 
وأنا دلوقتي قدامي قرار مهم جدا في حياتي فعايزة اعرف إيه هما ال؟ 


حاجات الأساسيين دول؟ 
= فهمتها یا برنس» إيه تاني حاجة بقى؟ 


- تاني حاجة هي منظومة القيم اللي بتحكم تصرفاتك 

= تاني هتقولي لي منظومة وقيم وكلام كبير! اشرحي بالعربي! 

- كلنا يا سيندريلا على مدار حياتنا وتربيتنا والتجارب اللي مرينا بيها 
إتكون عندنا قيم أو ببساطة بقى عندنا معاني ومشاعر معينة أهم من معاني 
ومشاعر تانية. 

كلنا بنحب مثلا إحساس الأمان والإنجاز والراحة والحرية» إنما 
ترتيب الحاجات دي في حياة كل واحدة فينا بيختلف» في ناس عندها 
قيمة الإنجاز أهم بكتير من الراحة» في ناس عندها قيمة الأمان أهم بكتير 
من الحرية وهكذا... والعكس برضه. كلنا مش بنحب الشعور بالرفض 
والوحدة والتعب والإهانة مثلاء إنما برضه الترتيب بيختلف! في واحدة 
ممكن تتعايش مع الشعور بالتعب بس تعمل أي حاجة عشان ماتحسش 
بالإغانة» وواحدة معندهاش نفس الحساسية الرهيية ناحية الإهانة لكن 
ماتقدرش تتحمل الشعور بالوحدة» وهكذا. 


۴ 


- كب إيه علاقة الكلام ده بموضوع الحكمة والقرارات اللي كنابتكلم 
عليهايا شوشو؟ 
-علاقتها إن الإنسان عشان يقدر يقيم الأمور صح وياخد قرارات بحكمة» 
لازم بكرن فاهم كويس هو إيه القيم المهمة بالنسبة له وإيه معنى القيم دي 
عنده أو إيه اللي بيخليه بحس بيهاء لأنه لو أنا مثلا عندي قيمة الأمان عالية 
جدا وروحت اتجوزت واحد بيضرب لي في القيمة دي بتصرفاته طول النهار 
إيه اللي هيحصل؟ هعيش تعيسة طول الوقت! وهيبقى اختياري للشخص 
ده ماكنش فيه أي حكمة» مش عشان هو وحش بس عشان الاختيار نفسه 
مش متماشي مع القيم المهمة عندي! 
> ماتقلقيش يا شوشو إنتي عمرك ما هتعيشي تعيسة في جوازك لأنك 
عمرك أصلا ما هتتجوزي! 
- الله يكرم أصلك يا شيخة! 
= طب اعرفها إزاي القيم دي؟ 
'- في طرق كتير جدا عشان تعرفي منها القيم اللي بتحركك يا سيندريلا. 
هديكي دلو قتي أبسط طريقة فيهم ولو عايزة تفهمي وتنعمقي أكتر هتلاقي 
إختبارات كتير عن القيم موجودة في الكتب وعلى الإنترنت. 
بصي يا ستي» عايزاكي أما ترجعي البيت تاخدي دقايق كده ترتبي القيم 
اللي تحت دي حسب درجة أهميتها بالنسبة لك ١(‏ أهم حاجة  ٠١‏ أقل 
حاجة مهمة) وحاولي ماتجوبيش بمثالية؛ يعني خليكي على طبيعتك؛ كلهم 
حاجات مهمة وجميلة بس إسألي نفسك: إيه اللي بيهمني وبيبسطني أكتر 
أما يتحقق؟ إيه الشعور اللي بيسعدني أكتر أما بيکون موجود في حياتي؟ 
الحب 
الأمان 
المساهمة 
المغامرة 

الصحة 
الشغف 
الحرية 
الشجاعة 
الراحة 
النمو والإزدهار 
التميز 
التقدير 8 
التقبل من الآخرين 
القوة والسلطة 
وعشان تحددي منظومة القيم بتاعتك أكتر كمان, بعد ما تخلصي إسألي 
نفسك السؤال ده: إيه اكتر حاجات في دول مستعدة أعمل أي حاجة عشان 
ماحسش بيهم؟ وبرضه رتبيهم حسب الأهمية ١(‏ أسوأ حاجة بالنسبة لك 
أو أكتر حاجة بتحبي تبعدي عنها  ١١‏ أقل حاجة بتخافي منها) 
الشعور بالرفض 
التعب البدني, 
الإهانة 
الوحدة 
الخوف ` 
النكد والكابة 
عدم الحب 
الإحراج 


۲۰۵0 


الفشل 

الإحساس بالذنب 

عدم السيطرة 

الشعور بالجهل 

عدم الأهمية 

قلة الحيلة 

= سؤال: هو ليه الجوع مش فيهم؟ أنا ممكن اعمل أي حاجة عشان 
ماحسش بالجوع! ممكن أكلك إنتي شخصيا! 

- سيندريلاءغورررري يا سيندريلا! 


اظبطي البوصلة 


لو فعلا عاوزة توصلي لمرحلة عميقة جدا من النجاح والسلام الداخلي 
وتفهمي نفسك وإيه اللي بيشجعك ويحفزك في حياتك عشان تاخدي 
قرارات بحكمة وتعيشي بجودة وعلى مراد ربنا منك محتاجة - بعد 
ما يبقى عندك تحكم في مشاعرك - إنك تفهمي إيه القيم العليا بتاعتك؛ 
وبعدين تعيشي بيهم في كل أيامك وكل قراراتك وكل اختياراتك سواء 
كان المجتمع اللي إنتي فيه بيشجع على القيم دي ولا لأء أو سواء كان 
اللي .حواليكي عندهم نفس القيم دي ولا ل 
إيه الكلام الكبيرده؟ ٠‏ 
واحدة واحدةء زي ما قلنا إن المشاعر بتاعتك بتعتبر إشارات مرور 
ليكي عشان تتعلمي منها تتصرفي إزاي في المواقف» القيم بتاعتك بتعتبر 
هي بوصلتك في حياتك! أي وقت تلاقي نفسك متلخبطة قدام قرار مهم» 
يبقى إنتي هنا محتاجة ترجعي للبوصلة دي وتظبطيها! 
في ناس أما بيجي لها إحباط بيتصرفوا تصرفات مدمرة؛ يشربوا خمرة 
ولا يشموا مخدرات» ياكلوا بطريقة مَرّضية يعاملوا اللي حواليهم بمنتهى 
القسوة والأنانية» يطلعوا من فيلم لمسلسل لبرنامج لفيلم لمسلسل لبرنامج 
وهكذاء بيعملوا أي حاجة «تلهيهم» عن الشعور بالإحباط أو الحزن او 
العجز وتغير لهم الموود في السريع وخلاص! والسلوك بتاع «الملاهي؛ 
ده أما ييتكرر بيتحول لنمط» وساعتها كلنا بنتدخل عشان نساعد الشخص 
يفير النمط ده (يبطل إدمان أو يقوم من قدام التليفزيون أو يبطل يعرف 
1 ستات على مراته) مع إنه مشكلته الحقيقية أعمق من كده بكتير» أعمق من 
السلوك ومن النمط ومن التصرفات دي» المشكلة الحقيقية في منظومة 
القيم اللي بتحركه! 3 
طب يعني إيه قيم؟ 
تونى ووبنن اتكلم عن القيم في كتاب Awaken the Giant Within‏ 
وقال إن القيم ‏ اللي هي العنصر التاني اللي ببأثر على قرارتنا - معناها 
۷ 


ببساطة كده: إيه اللي مهم ليكي في حياتك؟ لو قلتي لي «عيلتي» هقولك 
عيلتك دي وسيلة بتوصلك لقيمة معينة» وعشان تعرفي القيمة دي بتسألي 
نفسك «هي العيلة يعني إيه بالنسبة لي؟» 1 ٠‏ 

ممكن تبقى إجابتك «العيلة يعني الأمان» ويبقى القيمة هنا اللي إنتي 
بتقدريها هي «الأمان»» ممكن تبقى «العيلة يعني إلحب» وتبقى القيمة 
هنا «الحب» وهكذا. إيه تاني مهم في حياتك؟ «الفلوس»» نفس الكلام! 
الفلوس دي وسيلة لتحقيق قيمة زي الأمان أو المساهمة في المجتمع أو 
الحرية» حسب كل شخص ومعنى الفلوس بالنسبة له. 

عادة أول مشكلة بتحصل أما بنبقى ملخبطين بين «القيمة) نفسها 
و«الوسيلة» لتحقيق القيمة دي! أما بنبقى مركزين وإحنا بنحط أهدافنا 
أو بنختار بين حاجتين مثلا على الاختيار اللي هيحقق لنا "الوسيلة» مش 
«القيمة؛ وده غلط فتلاقي مثلا: عاليا قررت تنجوز محمد ومحمد كويس 
وطموح ومهذب بس مش رومانسي وملوش في الكلام الحلوء فتلاقي عليا 
تعبانة جدا ومحدش فاهم ليه! يا بنتي ده بيحبك وبيجيب لك وبيعملك 
وبيشتغل وبيكسب كويس! آه فعلاء بس هي لو القيمة العليا عندها «الحب 
والعاطفة» هيبقى «الأمان» اللي محمد بيديهولها ده مش كفاية بالنسبة لهاء 
وهتبقى وصلت بالفعل اللوسيلة» اللي هي العيلة » إنما ماحققتش «القيمة» 
' اللي هي الحب والعاطفة. وده مش معناه إنها تروح تطلقء إنما معناه إنها 
محتاجة تشرح لمحمد ترتيب القيم بالنسبة لهاء وتفهم هو ترتيب القيم 
بالنسبة له إزاي» عشان يراعوا هما الاتنين في علاقتهم ببعض إن كل واحد 
يتعامل مع التاني بالقيم المهمة عنده» بدل ما هي تتهمه إنه مش بيحبها وهو 
يتهمها إنها مش مقدرة اللي هو بيعمله عشانها. 

وساعات بيكون حل تاني في موقف زې دهء إن لو عاليا فعلا حياتها كويسة 
مع محمد وبيحبوا بعض وبينهم احترام وصداقة» والرومانسية والعواطف 
عي اک یک رن8 لالد رای توعان حاو روا نعلي ين 
أهمية قيم تانية في علاقتها الزوجية (زي مثلا الاحترام أوالمشاركة أو 


تقس ت 4ا سے 


التقدير أو الأمان)ء وتغير نظرتها أو طريقة تفكيرها في تصرفات جوزها 
وطريقته في إظهار الحب. وهي هنا مش بتضحك على نفسهاء هي هتفضل 
محتاجة تسمع كلام رومانسي لأن دي حاجة مهمة بالنسبة لهاء إنما هي 
بتحاول توري نفسها إن في قيم تانية كتير مهمة وموجودة في علاقتها 
بمحمدء بدل ما تبقى دايما شايفة اللي ناقصها بس. 
وبشكل عام لو كل واحدة فينا عرفت القيم المهمة بالنسبة لها هتختار 
الزوج اللي هيشبع عندها القيم دي مش هتجوز أي جوازة وخلاص» 
وهتختار جو الشغل اللي هيشبع القيم دي» والصحاب اللي هيشبعوا القيم 
دي» وغيرهم وغيرهم من الوسائل اللي هتخليها تعيش بالقيم المهمة عندها. 
بالنسبة لي مثلاء أنا عندي قيم زي الحرية والمغامرة والإنجاز والتأثير 
في الأخرين مهمين جدا! أما اشتغلت في جوجل أول ما اتخرجت كان 
شغلي عبارة عن تقييم جودة نتايج البحث بتاعت جوجل كمحرك على 
الإنترنت. الشغل كان في حرية كبيرة لأني كنت بشتغل من البيت وبالمواعيد 
اللي تناسيني» ودي كانت حاجة عظيمة بالنسبة لواحدة بتحس دايما إن 
مواعيد العمل الروتينية المتعارف عليها إستعباد! إنما المشكلة إن الشغل 
ماكنش فيه أي نوع من أنواع المغامرة وكانت فكرته نمطية وروتينية جدا 
ومفيهاش أي نوع من أنواع التحدي ولا المخاطرة» ودي كلها قيم مهمة 
بالنسبة لي كمان ماكنتش حاسة بتأثير أوي في الغير» لأني فعليا بشتغل من 
ورا الكومييوتر مش بحتك بحد ولا حاسة إني بأثر في حذ» وبما إني 61 
64 وبحب أحس إني بعمل إنجاز فكنت شايفة إن شغلتي كانت أبعد 
ما يكون عن القيمة دي! ماكتتش بحس أن في فكرة معينة شغلاني وبتعب 
فيها عشان أنجزهاء الموضوع كله روتيني جدا! صبرت سنة على الشغل 
لأنه كان مواعيده عظيمة والمرتب كان معقول جداء بس على اخخر السنة 
دي كنت خلاص هموت من الخنقة! مش سعيدة ولا متحمسة لحاجة ولا 
لاقية نفسى» فسبت الشغل! 
من بعدها وأنا فهمت نفسي خلاصء آنا مش بتاعت شغل على مكتب 

وأنا بصة في ورق أو كومبيوتر ومش بحتك بالناس» ولا بعرف اشتغل وظيفة 
بمواعيد إلزامية من كذا لكذا كل يوم طول حياتي» ولا بقدر اشتغل في 
حاجة نمطية مفيهاش مغامرة وإنجاز وتجديد وحرية! مش هكون سعيدة 
ولا مبدعة! والاكتشاف اللى إكتشفته فى نفسی ده» ساعدنی كتير بعدها في 
الاخختيار بين الفرص اللي كانت متاحة قدامي سواء في الشغل أو الدراسة. 

حتى في علاقتي بجوزي دايما بشرح له إني آنا عندي القيم دي مهمة 
جدا فأرجوك ساعدني إني أعيش بيهم وانا كمان أساعدك في القيم بناعتك 
عشان نعيش مبسوطين»» وده كان بيخليه ممكن في مرة يعمل حاجة فيها 
مغامرة ‏ حتى لو هو مش عايزةا أوي - عشان عارف إن شعور المغامرة 
ده أنا بحبه في الحياة والروتين بيقتلني. 7 5 

فاللي عايزة أقوله إن عشان يبقى عندك حكمة في قراراتك» لازم تحددي 
الأول إيه القيم العليا في حياتك وتختاري الاختيارات اللي هتساعدك 
تحققيها وتعيشي بيها سواء في جوازك صحابك» اختيار مدرسة ولادك» ١‏ 

لو مسكتي ليستة القيم اللي سبندريلا أخدتها ورتبنيهم» » هتلاقي إن 
لو إنتى مثلا شخص قيمة المغامرة عندك عالية أوي» مش هتاخدي نفس 
القرارت زي الشخص اللي القيمة العالية عنده هي الأمان! مش هتشتري 
نفس العربية ولا هتسافري نفس السفرية ولا هتستلمري في نفس المشروع! 

ولو إنتي اختارتي مثلا إن اكتر إحساس ماتحبيش تحسي بيه هر الشعور 
بالفشل» احتمال تلاقي نفسك بتختاري اختيارات في حياتك مفيهاش 
تحدي أوي عشان ماتتعرضيش للشعور بالفشل. 

ولو إنتي مثلا اختارتي الشعور بالرفض في الأول ممكن تلافي نفسك 
بتختاري دايما تروحي الأماكن اللي فيها ناس شبهك عشان ماتتعرضيش 
لإنه حد يحسسك بالرفض! 

المقصود من كل الأمثلة ديء إنك تشوفي إزاي القيم العليا في حياتنا 
بتعتبر البوصلة اللي بتحركنا أو بتأثر على قرارتنا بشكل يومي. دزي 


۰ 


ما قلنا المشكلة الأولى بتحصل أما بنلخبط بين «القيم» و2الوسائل» لتحقيق 
القيم دي! وحل اللخبطة بيبقى بإنك تحددي قيمك عن طريق التمرين بتاع 
سيندريلاء وبعد ما تحدديها تسعى إنك تعيشي بيها في اختيارك «للوساتل؛ 
فى حياتك. 
لخبطة جامدة» وهي مشكلة: تضارب القيم! 
تضارب القيم يعني مثلا: واحدة اختارت «التميز؛ قيمة عالية جدا عندهاء 
وفي نفس الوقت اختارت اكتر شعور من القائمة التانية مش عايزة تحس 
بيه هو «النقدا» طيب الترتيب ده ممكن يكون نتيجته إيه؟ ممكن تكون 
نتيجته إنها تعطل! ليه؟ لأن كل ما الإنسان عامة هيتميز أكتر كل ما الناس 
هتعرفه اکتر» وکل ما الناس هتعرفه اكتر كل ما هيكون مُعرض أكتر للنقد 
من الغير» دي ضريبة النجاح والتميز عامةء فلو الإنسان ده أكبر مخاوفه 
هو الشعور بالنقد» يبقى غالبا مع أول نقد هيجيله من حد» عقله هيقوله 
«لا خلاص مش مستاهلة» كفاية تميز لحد كده!» فهيعطل! 
مثال تاني: لو واحدة عندها قيم عالية جدا «الحب» و«الحرية»» ممكن 
ساعات القيمتين دول يتضاربوا ويعملوا لها مشكلة؛ لو هي مثلا ماتقبلتش 
فكرة إن الحب أحيانا بيكون مُتتج إضافي معاه شوية تضبيق لحريتها: 
«هترجغى إمتى؟ بتعملي ايه؟ ما اكلمتتيثر ليه؟ بلاش اللبس ده» وهكذاء 
عشان خطيبها/ جوزها خايف عليها أو بيُظهر اهتمام. لو هي مافهمتش 
ده» مسخنق وهتحس إنها فقدت قيمة الحريةء وممكن تقر إنها تسيب 
الشخض ده عشان ترجع حرة تاني» بس ساعتها غالبا برضه هتتعب لأنها 
هتبقى بتفقد قيمة الحب! 
طب إيه الحل؟ 
الحل في تضارب القيم إني: أولا أكون واعية للقيم اللي بتحركني أصلاء 
وثانيا إني أما ألاقي قيمتين عندي بيتضاربوا - زي الأمثلة ا" 
- يبقى لازم ساعتها اخحد قرار #واعي» هقدم انهي قيمة عن التانيةه و د 

لازم أفكر إزاي هوصل لحل وسط بين القيم المتضاربةء أو انهي ترتيب 
بين القيم دي هيساعدني اكتر في تحقيق أهدافي! فمثلا في المثال الأول: 
لو أنا عندي قيمة التميز عالية؛ يبقى لازم أبقى فاهمة إن في ضريبة واكون 
مستعدة لها نفسياء اتحكم في مشاعري وأفكاري أما تبدأ الناس تنتقد أو 
تعلق» أتفهم إن هيكون في غيرة أو عدم تقبل من بعض الناس لأي حد 
مختلف أو متميز عنهم» أتفهم إن نجاحي وتميزي في ناس هتستقبله كويس 
جداء وناس هتختلف معايا اختلاف مُهذبء وناس هتحاول تهدم فياء وکل 
ده طبيعي والمفروض أكون مهيئة له عشان ماعطلش. 

وفي المثال التاني: لو أناعندي تضارب بين الحرية والحبه يبقى لازم 
أولا أخد قرار «واعي» انهي.قيمة فيهم هقدمها عن التانية في قرار الجواز 
ده مثلا. ولو قررت إني عايزة أكمل في العلاقة دي» يبقى مهم جدا إني 
أشرح للطرف التاني ترتيب القيم عندي عشان يفهم إن المشكلة ملهاش 
علاقة بمدى حبي له هوء أد ما ليها علاقة بقيمة الحرية عندي أنا. مهم 
جدا بعد کده» إني أوضح له يتعامل معايا إزاي في علاقتنا عشان يديني 
المساحة اللي تخليني ماحسش إني فقدت حريتي تماما واتخنق. ولازم 
أنا كمان بيني وبين نفسي أتفهم إن في قيم تانية بتعلى عندي دلوقتي - زي 
الحب أو التقدير مثلا - وإني محتاجة استمتع بيهم بدل ما أبقى متضايقة 
من غيرهم! من الآخر كده لازم أكلم عقلي كتير عشان مايهنجش من 
تضارب القيم جوايا! | 

ساعات كمان ممکن حد يلاقي إن ترتيب القيم عنده مش متضارب ولا 
حاجة بس مش مساعده إنه يحقق أهدافه. يعني مثلا: واحدة طول عمرها 
معندهاش قيمة الصحة عالية في حياتهاء بالتالي مهملة في صحتها وبتتعب 
كتير ومش بتعرف تشوف شغلها أو أي هدف حطاه لنفسها! لو البنت دي 
بقى عندها وعي بترتيب القيم بتاعتها وشافت إنها مدية قيمة الصحة رقم 
٠‏ وفهمت إزاي ده بيعطلهاء ممكن ساعتها «بوعي وتركيز» تبدأ تُعلي 
من القيمة دي وتاخد قرارات أفضل لصحتها وتعود نفسها على كده! يعني 

تغير ترتيب القيم بتاعتها عشان تحسن جودة حياتها كلها. 
وممكن واحدة تانية تضيف للقيم بتاعتها قيمة ماكنتش عندها أصلا - 
زي المغامرة مثلا ‏ عشان هي على وشك الهجرة أو شغل جديد أو حتى 
محتاجة تكسر الروتين شوية وتخرج من دائرة الراحة بتاعتهاء وهكذا. 
فالخلاصة في قصة القيم دي إنك محتاجة ۲ خطوات: 
١‏ تبحثي إيه القيم اللي بتحركك وترتبيها (رتبي القايمتين اللي سيندريلا 
أخدتهم جنب بعض) 


۲ تسألى نفسك: قل ی 
ولا في حاجات متضارية أو حاجات محتاجة أعليها شوية؟ أو حاجات 
مش موجودة وعايزة أضيفها؟ 


؟تاخدي القائمة الجديدة دي وتخليها هي البوصلة المحركة لقراراتك: 
وإنتي بتشتري عربية؛ وإنتي بتنجوزيء وإنني بتقرري هتسافري فين هتدرسي 
إيهء كل حاجة! 000 

وخليكي عارفه إنتي محتاجة تسيطري على حياتك! على مشاعرك 
وعلى قيمك! وأي ترتيب عايزة تغيريه أو قيمة عايزة تضيفيهاء هتحتاج منك 
وعي وتركيز وتدريب فترة عشان تنحول للبوصلة الجديدة اللي بتستخدميها 
أوتوماتيك. المهم تبقي فاهمة إنك تقدري تعملي ده لأن القيم دي مش 
حاجة اتولدتي بيها في جيناتك وعمرها ما هتتغيرء القيم بتاعتك وعادتك 
وطريقة تعاملك مع مشاعرك جزء كبير منها مُكتسب وساعات ممكن يتغير 
من فترة للتانيةء والإنسان اللي مش واعي ولا مسيطر على القيم اللي بتأثر 
فى سلوكه وقراراته بيبقى متخبط جدا في طريقه لمعرفة وتحقيق بصمته 
ومراد ربنا منه! 


لف 


المقابلة التاسعة - المعتقدات والمعاني: 
أهلا أهلا إيه المفاجأة السعيدة دي؟ نفيسة ودرية مرة واحدة؟ ازيكم؟ 
وازيك يا سيندريلا؟ 
= كلنا كويسين» لا مش كلناء نفيسة ودرية كان عندهم مشكلة مضايقاهم» 
وبما إني بقيت عاقلة وسوية نفسيا جبتهم لك تتكلمي معاهم لأني لو حاولت 
أساعدهم أنا بنفسي مش هعرف إنتي عارفة هما طول عمرهم أغبية جدا! 
أغبية؟ كده إنتي عاقلة وسوية نفسيا؟ طيب ماشيء خير يا بنات؟ 
= مفيش خیر» زي ما سيندريلا قالت لك إحنا طول عمرنا أغبية جدا! 
وإحنا في المدرسة ماكناش شاطرين خالص» وبعد ما كبرنا حاولنا نشتخل 
وبرضه ماعرفناش» ودلوقتي كل ما يجي لنا عريس يطفش من غيائنا... 
فقلنا نجيلك لأننا بصراحة شايفين سيندريلا عقلت كتير عن قبل كله. 
- كويس إنها عقلت! طب إنتو عرفتوا إزاي إن العرسان بتطفش من 
غبائكم؟ 
= عشان إحنا أغبيةء فعلا أغبية! 
_ طب إنتو عايزين مني إيه دلوقتي؟ نفك الغباء ده ولا إيه المطلوب؟ 
= لا مش مهم نفكه! إحنا عايزينك تحولّي كل الناس لشرية أغبية» 


بس يبقى غياءهم أكتر من غبائنا عشان أما نحط غبائنا جنب غبائهم يبقو 
هما أغبى بغباء! 

= مانعرفش بقى شوفي لنا حل! 


بصواء ببساطة ومن غير كلكعة» كونكم ماكنتوش شاطرين في المدرسة 
أو فى الشغل أو في الجواز مش هي دي المشكلة... دي مجرد أحداث 
بتحصل في حياتكم. المشكلة الحقيقية هي المعاني والمعتقدات اللي 
بتحطوها للأحداث دي وبتزتجموها بيها! هو ده اللي بيأثر على تصرفاتكم 
وأفكاركم وهو ده اللي هيأثر حقيقي على حياتكم في المستقبل. 


= يعني إيه؟ 

- يعني القصة مش إننا نغير الأحداث بإننا نخلي الناس كلها غبية ولآ 
5 بالعافية مثلاء القصة إننا نغير ترجمتكم انتو للي بيحصل واعتقادكم 
فة 

= يعني إيه؟ 

- هحكي لكم حاجة» وأنا أدكم كده حبيت واحد» کان ساحر برضه 
إسمه «ويزارد أوف أوز». كنا بنحب بعض جدا وكل حاجة كانت جميلة» 
لحد ما في يوم لقيته سابني من غير مقدمات.وراح حب واحدة تانية! اليوم 
ده حسيت إنه قتلني وقتل جوايا كل راجل في الدنيا ممکن يبقى كويس 
وعنده وفاء! الموقف كان مؤلم جدا لدرجة إني ترجمته ساعتها بإن كل 
الرجالة خاينين وملهرمش أمان! وبالتالي أما كنت بحس بمشاعر ناحية أي 
راجل عايزة يتجوزني بعد كده؛ كنت بقول لنفسي ده راجل يعني ملوش 
أمان» وكنت بدور في تصرفاته على أي حاجة تأكد الفكرة اللي عندي دي! 

- عشان كده إنتي ماتجوزتيش؟ 

- بالظبط! الاعتقاد بإن كل الرجالة ملهومش أمان» خلاني ماشفش آي 
حاجة كويسة في أي راجل قابلته! وعشان كده بقولك؛ المعاني والمعتقدات 
اللى عندك بتأثر على قراراتك دلوقتي وفي المستقبل! 

> بس ما هما كل الرجالة خاينين وملهومش أمان فعلا! 

بصي يا درية» التعميم جميل جدا ومفيد في الحاجات البسيطة في 
حياة الإنسان» يعني سيندريلا اللي قاعدة دلوقتي مستنياكم جره التلاجة 
بتاعتي دي» فتحتها إزاي؟ شافت الإيد بتاعت التلاجة» وبالرغم من إنها 
اول مرة تشوف تلاجتيء إلا إنها كانت متأكدة إنها لو مسكت الإيد دي 
وشدت, التلاجة هتتفتح! طيب جالها منين التأكد ده؟ لأنها عندها خبرة! 
ا ب 
ومتأكدة إن التلاجة بتتفتح بالطريقة دي حتى لو الإيد شكلها اختلف» صح 

کا 

أهو في فتح التلاجة أو الحاجات البسيطة في حياتناء تعميم التجربة 
بيفيدناء إنما في الجوانب المعقدة شوية في الحياة زي علاقتنا بنفسنا أو 


للف 


بالناس» التعميم ممكن يبقى مُضّرء ويسبب حاجة إسمها #معتقدات معوقة»! 
= يعني إيه؟ 
- يعني آنا أما اعتقدت إن «كل الرجالة خايئين» بسبب الموقف الصعب 
اللي اتعرضت له؛ بقى الاعتقاد ده «معوّق؛ ليا في حياتي. 
- يعني إيه؟ 
- يعني بيعوقني وبيمنعني إني أتعامل مع ناس كتير حوالياء أو يبعوقني 
إني أعيش سعيدة ومتوازنةء أو أوصل للحياة اللى عايزة أعيشها أو اللى 
ربنا خلقني عشانها! ١ ١‏ 
= يعني إيه؟ 
- يعني آنا في الآخر ماتجوزتش ولا بقيت أثق في أي راجل - حتى 
زمايلي في الشغل ‏ بسبب اعتقاد واحد عندي! والاعتقاد ده كان بسبب 
إني ترجمت وعممت خيانة الساحر أوز ليا على إن ده طبع كل الرجالة! 
= يعنى إيه؟ 
- يعني مهم جدا ناخد بالنا من الاعتقادات اللي بنڱونها كل يوم. مهم 
إن المعاني اللي بنحطها للمواقف اللي بتحصل لنا - زي إننا ماكناش 
شاطرين في المدرسة أو في الشغل أو معرفناش لسه نتجوز مثلا - تكون 
معانى بتساعدنا نتخطى اللي مضايقناء مش بتضايقنا اكتر! 
= يعنى إيه؟ 
- يعني مش شرط يكون اللي حصل معاكم ده بسبب الغباء! مفيش حد 
غبي أصلاء في أنواع ذكاءات مختلفة! ممكن يكون ببساطة يسبب إنكم لسه 
مش فاهمين نفسكم أو مش عارفين قدراتکم» أو إنكم محتاجين تتعلموا 
شوية مهارات اجتماعيةء أو إن العرسان مكنوش مناسبين أو أو... في معاني 
كتير مختلفة للأحداث اللي بتحكوها دي» ولو فكرتوا فيها هتساعدكم أكتر 
من إنكم تشوفوا إن كل ده جصل بسبب إنكم أغبية! 
= يعني إيه؟ 
-يعني... تصدقوا إنكم أغبية بجد! 
سيندريلا!||!|1/!ا دي اخواتك وغورررري يا سيندريلا! 
ينف 


معناها إيه دي؟ 


في فيلم أمريكي سمه 251807675 786 قصته بتدور حوالين جرائم 
خنطف أطفال؛ كل شوية طفل بيتخطف والبوليس طبعا طول الفيلم يبحث 
عن اللي ورا الجرايم دي وفي الآخر خالص بيكتشف المجرم! المجرم 
عبارة عن ست عجوزة قصتها باختصار إنها كانت طول عمرها متدينة 
جدا وبتدعو الناس للتدين لحد ما ابنها الوحيد مرض ومات بالسرطان! 
وقتها هي ترجمت الموقف ده على إنه ربنا يبعاقبها أو بيكرهها بالرغم من 
كل اللي هي بتعمله عشان تحبب الناس فيه! ده «المعنى؟ اللي هي حطته 
لمرض وموت ابنها واللي بناءا عليه قررت تنتقم وتشن حرب على ربنا 
(استغفر الله) وتقضي ستين حياتها بتخطف الأطفال من أهاليهم وتقتلهم 
أو تحقنهم بحاجات تخليهم مرضى نفسيين! 

المثال بتاع الفيلم ده وإن كانت قصته متطرفة شويتين بس هي بتعبر جدا 
عن الفكرة اللي عايزة أقولها: معتقداتك والمعاني اللي بتحطيها للأمور 
بتفرق جدا في حياتك! 

والتحدي اللي كتير ينقع فيه هو: 

أولا: إننا مش مسيطرين على العنصر ده المعاني والمعتقدات - 
في منظومة تفكيرناء يعني أوقات كتير بنبقى مجرد «مفعول به مش مركزين 
إيه المعاني والمعتقدات اللي بتتكون في دماغنا مع كل موقف ينتعرض له! 

ثانيا: إننا بنتعامل في حياتنا اوتوماتيك وعادي جدا بالمعاني اللي 
يتكون دي - واللي جزء كبير منها ساعات بيبقى ترجمة خاطئة للأمور- 
وينتسى إنتا إحنا أصلا اللي حطينا المعنى للموقف» وإنه مجرد معنى من 
بين معاني تانية لنفس الموقف» مش أمر واقع ولا حاجة! 

يعني إيه مجرد معنى من بين معاني تانية لنفس الموقف؟ 

في عبارة مهمة قالها عالم اسمه ألفرد كورزيبسكي بتقول 525 16 
not the territory‏ 15 أو الخريطة ليست هي الأرض. العبارة دي ببسساطة 

معناها إننا في حياتنا مش بنستجيب ولا بنقرر هنتصرف إزاي في المواقف 
المختلفة على أساس الواقع اللي هو «الأرض؟ الحقيقية؛ إنما إحنا بناخد 
الأكشن والقرار على أساس «الخريطة» اللي جوانا للواقع» أو تفسيرنا 
ونظرتنا إحنا للواقع ! وزي ما ممكن يكون في خرايط دقيقة وخرايط مغلوطة 
لنفس الأرض أو البلد» ممكن يبقى في تفسير دقيق وتفسير مغلوط لنفس 
الموقف» وممكن نفس الموقف كل واحدة فينا ترسم له خريطة أو تحط 
له معنى مختلف تماما عن التانية. 

يعني مثلا في الفيلم ده» موت الإبن الست حطت له معنى إن رينا مش 
بيحبهاء في حين إن واحدة تانية ممكن تحط له معني عكس كده بالظبط! 
ممكن تفكر مثلا إن ربا بيحبها فبيبتليها! المعنى الأول خلاها ست مجرمة 
وبقيت عُرضة إن ربنا مايحبهاش فعلا! والمعنى التاني خلاها بالعكس» 
تصبر على الإبتلاء وترضى فربنا يحبها أكتر ويعوضها كمان! ده معنى» 
وده معنى تاني لنفس الموقف! وكل معنى منهم هيفرق كتير في القرارات 
وجودة الحياة اللي بعد كده. 

مثال تانى: راجل خان مراته» ممكن فلانة تحط معنى إن هي اللي 
وحشة وزوجة مش كُفء فتكره نفسهاء وفلانة تحط معنى إن الرجالة كلهم 
خاينين ووحشين وهي اللي فلة فتكره كل الرجالةء وعلانة تحط معنى إن 
ده درس :ليها عشان تبقى أقوى وماتمحورش حياتها حوالين حد رفلانة 
وفلانة وفلانة» معاني كتير ممكن نطلعها من نفس الموقف وكل معنى 
فيهم هيغير نظرتنا ورد فعلنا وقرارنا تجاه نفس الموقف! 

مش بس المواقف! حتى القيم اللي اتكلمنا عنها قبل كده! نفس القيمة 
ممكن جدا يبقى معناها مختلف عندي وعندك! أنا وإنتي ممكن يكون عندنا 
قيمة الحب مهمة جدا مثلا! إنما أنا معنى الحب بالنسبة لي إن جوزي 
يساعدني في البيت ويدعمني:في طموحي وأهدافي» وإنتي معنى الحب 
بالنسبة لك إنه يقولك كلام حلو ويجيب لك هدية حتى لو مش بيساعد في 
البيت! فلو أنا وإنتي مش فاهمين المعاني دي عندنا ممكن جدا مانعر فش 

نوصلها لأزوجنا ونعيش طول عمرنا بناخد منهم حب بس مش بالمفهوم 
بتاعنا فمش شايفينه! وقيسي على المثال ده مفهرمك عن معنى الإحترام؛ 
أو الإنجاز, أو الصحة أو أي قيمة من قيم حياتك! 

طب السؤال: هو أنا اللي بختار المعنى بتاع الموقف؟ أينعم! الإنسان 
هو اللي بيحط المعانى أو الترجمة للمواقف وبياخد قرارات على أساسها! 
والمعاني دي إما بتساعدنا نكون أحسن أو بتدمر حياتناء زي بطلة القيلم! 
وأحيانا كمان في معاني منهم بنكبرها وبتعممها جدا «الحياة كذا.:. الرجالة 
كذا... الفلوس كذا...» وينحول الكلام ده لمعتقدات وأمثال بقى ونعيش 
بيهم بإيمان لا يتزعزع! «اللي تتجوز يوم الأربع» على بيت أبوها ترجع؟ 
تخيلوا في مثل بيقول كده وفي ناس بتصدقه؟! يعني نلغي يوم الأربع من 
الأسبوع بسبب المثل ده؟! ما هو لو يوم الأربع بيعمل مشكلة والاتنين 
الكوافيرات قافلين يبقى الأسبوع اتضرب كده يا معلم. 


اكل التعميمات خخطيرة» بمافي ذلك هذا التعميم ذاته» 
١‏ ألكسندر دوما 


بد هيفكر: بس اختيار المعنى أو المعتقد مش بالسهولة ديء هو المعنى 
بيجي کده لوحده أما الموقف بيحصل! الاعتقاد بيتكون كده مش آنا اللي 
بختاره! 
٠‏ الكلام ده مظبوط فعلا مافيش حاجة سهلةء بس زي ما اتعودنا نتحكم في 
مشاعرنا والقيم اللي بنحركناء ممكن نتعود نسيطر على المعاني والمعتقدات 
اللي في حياتنا ونحاول نون معاني ومعتقدات جديدة تساعدنا نعيش 
بجودة ونحقق مراد ربنا مناء 


إزاي؟ خلينا نشوف | لالت وار مدرو معاد ابيا 
بتأثر في جودة المعنى ده. 


ابني بيت متين! 
بشكل عام أي اعتقاد عندنا بيبقى في الأول مجرد فكرة» بس أما بنتعرض 
لتجارب أو بنشوف أو نسمع أو نقراعن تجارب غيرنا بتتحول الفكرة دي 
: لاعتقاد» كأنك بنيتي بيت كده! الفكرة بتبقى هي سقف البيت» والتجارب 
اللي مريتي ببها أو سمعتي أو قويتي عنها بتبقى هي العواميد اللي بتخلي 
السقف ده يقف» والبيت على بعضه بعد ما اتبنى بيبقى اسمه (اعتقاد). 
يعنى مثلا: فلانة معتقدة إن جواز الصالونات حاجة وحشة جداء وبناء 
عليه قررت إنها عمرها ما هتتجوز بالطريقة دي! طيب جالها مئين الاعتقاد 
ده؟ ممكن يكون كان في الأول مجرد «فكرة» إن جواز الصالونات فيه 
مشاكل أو إن اللي اتجوزوا بالطريقة دي كتير منهم مش مبسوط؛ بس مع 
كل كلمة سلبية سمعتها عن جواز الصالونات» مع كل مشكلة عاشتها مع 
صاحبتهاء مع كل تجربة شافتها مثلا في التليفزيون أو الواقع؛ اتحولت 
الفكرة دي لاعتقاد! واتبنى على الاعتقاد ده سلوك وقرار» فبقيت بترفض 
من بابه أي عريس جاي لها بالطريقة دي. 
مثال تاني: : واحدة جت لي بتشتكي إنها شايفة نفسها ملولة جدا ومش 
بتقدر تكمل أي حاجة للآخرء والاعتقاد ده خلاها تبطل تبدأ أي حاجة 
أصلا لأنها عارفة إنها مش هتكملها! 
السؤال: أ أولا هل الاعتقاد ده صح ولا غلط؟ هي فعلا كده ولا مش 
مظبوط؟ 
الإجابة: مش مهم! الأهم: هل الاعتقاد ده مساعدها ولا معطلها؟ 
طالما معطلها يبقى هي محتاجة تغيره.. .. محتاجة تبني #بيت» جديد... 


قف 


معدتاججة تفكر افكرة» جديدة عن نفسها تساعدهاء وبعدين تحاول تدعم 
الفكرة دي بعواميد متينة وكتيرة عشان الفكرة دي تتحول البيت؟ أو لاعتقاد 
ديد عن نفسها! 

يعني مثلا: ممكن تحاول تفتكر أي محاجة عملتها قبل كذه وكملت فيها 
فترة طويلة؛ علاقة مع صديقة» دراسة ممله» أي حاجة - حتى لو بسيطة 
- ألزمت نفسها بيها لحد ما خلصتهاء كدة هي كونت «فكرة مختلفة عن 
فكرتها الأولى؛ بدأت تعمل ١سقف»‏ مختلف. . . 1 

فاضل إنها تدعم الفكرة الجديدة دي بتجارب أو «عواميد؛ عشان 
تسر لها لاعتقاد! 

كل مرة قفتمرز نفسها بتجربة وتكمل فيها للأخر (حتى لو بدأت بهدف 
بسيط عدا»» كل مرة هتفكر نفسها إنها قدرت تكمل في الحاجة الفلائية» 
كل مرة -حد عيشجعهاء كل مرة هتق رأ كتاب بيتكلم عن المرضوع ده أو 
تحضر ممحاضرة تعلمها إزاي يكون عندها مثابرة» كل مرة هتركز إنها تزق 
نفسها شوية برة دايرة الراحة بتاعتها وتاخد خطوة جديدة؛ كل خطة هتواظب 
عليها مع كوتش أو صديقة» كل تجربة هتمر بيها أو معلومة مختلفة تدعم ١‏ 
فكرة إنها عندها #مثابرة» هتبقى بتكون عواميد جديدة؛ هتبقى بتقوي الفكرة 
أو السقف لحد ما تتحول من مجرد فكرة عابرة لمعتقد جواها عن نفسهاء 
وتبقى كده هي بنت بيت جديد! 

ليب هل كل البيرت زي بعض؟ إيه اللي بيخلي فلانة تبني بيت جميل 
ومتين وتقدر تعيش فيه سعيدة» لكن النانية تبني بيت ضعيف يقع فوق دماغها 
في أي لحظة؟ إيه اللي خلى فلانة تشوف إن خيانة جوزها ليها إبتلاء أو 
تجربة بتتعلم منها حاجة» إنما التانية شافته قدح فيها هي شخصياء والتالتة 
كونت معنى إن الرجالة كلها عايزة الحرق! إيه اللي خلى فلانة تكون معتقد 
كويس عبن الجواز لكن التانية تبقى شايفة الجواز فيه سم قاتل؟ 

فى حاجتين مهمين جدا بيأثروا في جودة البيت أو المعتقد اللي عندك! 

..١‏ الحالة النفسية بتاعتك وإنتي بتبني البيت أو وإنتي بتحطي المعنى 


يفف 


وبترسمي الخريطة للموقف. اللي عندها سيطرة على حالتها النفسية ‏ زي 
ماشرحنا قبل كده - وعندها توازن نفسي وسّكينة ومتعودة تهدّي نفسها 
الأول قبل ما تفكر وتاخد قرارء أكيد أما تكون معاني للمواقف وهى هادية» 
هتختلف تماما عن اللي طول النهار ماشية بحالة الطوارئ في دماغها... 
أو عايشة في دور الضحية... أو طول النهار بتصدر أحكام على نفسها أو 
على غيرها... أو عندها أي كلبش مقيدها ومخليها مش سعيدة من جواهاء 
فعلى طول بتشوف إن دي قاصده تحرجهاء ودي غيرانة منهاء وجوزها لما 
نسي يجيب اللبن يبقى مش مهتم بيهاء وتقعد بقى تفتكر كل دليل على عدم 
اهتمام جوزها وبعدين تدخل على عدم اهتمام أهلها وصحابهاء وتضرب 
كل المواقف دي في الخلاط فتطلع بمعتقد رهيب إنها مكروهة ومنبوذة» 
ونغني کلنا كتاب حياتي يا عين! 

توازنك الداخلي وحالتك النفسية بيأثروا جدا على تفسيرك للأمور! 
بالتالي أول حاجة عشان تعرفي تلاقي معنى إيجابي من التجربة مهما 
كانت سيئة» مهم جدا إنك تهدي وتسيطري على كلابشاتك ومشاعرك 
وبابا غنوجك قبل ما تحللي وتفكري! ومرة تانية» تسيطري على مشاعرك 
مش معناها تكبتيهاء بالعكس» حسي بمشاعرك وافهميها ونخرجيها سواء 
بالكتابة أو مع صديقة أو متخصص أو مع الشخص اللي ضايقك نفسه 
لحد ما تهدي وتوصلي لاستقرار في مشاعرك بخليكي تقدري تفكري في 
معاني كويسة ممكن تتعلميها من التجرية. 

؟- انى حاجة بتفرق في جودة البيت أو المعنى اللي بيتكرن في أي 
موقف» هي مدى جودة وتنوع «العواميد» اللي البيت ده قايم عليهاء أو 
بمعنى تانى مدى جودة وتنوع المعلومات والتجارب المتخزنة جوه مخك 
- سواء إنتى عيشتيها او سمعتي أو قريتي عنها - واللي بتلاقي نفسك لما 
بتتحطي في موقف ماء بترجعي لها. 

لما بتتعرفي مثلا على واحدة مغربية بترجعي في مخك للقصص 
والمعلومات اللي تعرفيها عن المغارية عشان تشوفي هنتعاملي معاها 


۴ 


إزاي» فلو كان أقصى معلوماتك اللي سمعتيها من صاحبتك عنهم إنهم 
بخلاء مثلاء هتتعاملي بطريقة مختلفة عن اللي تسمع عنهم الكرم وعن اللي 
إتعلمت إنها ماينفعش أصلا تعمم لأن كل شعب فيه الكويس والوحش! 

عشان كده بتلاقي الشخص اللي له تجارب كتير في الحياة ومعارف 
مختلفين وثقافات متنوعة: بيحتك مثلا بجنسيات مختلفة» بيق رأ في مجالات 
متعددة وهكذاء بتبقى عادة معتقداته والمعاني اللي بيحطها في حياته وبالتالي 
قراراته أفضل جودة من الشخص اللي أفقه ضيق جدا أو أقصى معلوماته 
هما المسلسلات والأفلام ودايرة الصحاب اللي شبهه! الأولائي عواميده 
عبارة عن خرسانة (خليط أسمنت وزلط وميه) ومعأها حديد تسليح» إنما 
التاني عواميده أسمنت بس فالبيت كله هيقع فوق دماغه! 

هدیکي مثال تاني: 

ساعات بيبقى في جروب أصحاب معظمهم مطلقات مثلاء وتلاقي 
الاس بتنصح البنت المتجوزة إنها ماتقربش منهم أوي عشان شايفين إنها 
كده ممكن تتطلق زيهم! أنا شخصيا شايفة إن النصيحة دي غريبة جدا 
وإن دلت على شيء فبتدل على نظرة المجتمع للمطلقة على إنها موبوءة 
هتعدي غيرهاء ونظرته للمتجوزة على إنها شخصيتها ضعيفة لدرجة إنها 
بسهولة جدا هتقلد تجربة غيرها اللي لم توفق في الجواز! 

المحقيقة إن لا المطلقة موبوءة: ولا المتجوزة ضعيفة! الفكرة كلها إن 
قناعاتك عن الجواز هتتشكل بناء على مدى تنوع التجارب اللي عيشتيها 
أو سمعتي عنها! المطلقة مش مريضة ولا وحشة ولا أي حاجة من اللي 
المجتمع بيشوفها! هي مجرد بني ءادمة مرت بتجربة وفشلت فيهاء ممكن 
فشلها يكون كن عندها اعتقادات سيئة عن الرجالة وعن الجوازء وممكن 
تكون اتعلمت معاني جميلة جدا من التجربة! الفكرة كلها في قرارك إنتي 
وإنتي بتسمعي القصة بتاعتهاء هل بتفلتري اللي داخل في مخك وتسمعي 
من ناس تانية وتقري وتوسعي ثقافتك عن الجواز؟ ولا اختارتي تتبني 
تجربتها والمعاني اللي عندها زي ما هي وتعيشيها؟ في ناس كده! بتبدأ 


E 


تعامل جوزها من اعتقادات صاحبتها عن الرجل» أو اعتقادات المسلسل 
أو الفيلم! وفي ناس تانية بتفلتر وبتحاول تكون اعتقادتها ذهياء اللي 
هتساعدها اهي» في الوصول لأهدافها «هي»! 
وعشان أي واحدة فينا تقدر تَكّون اعتقاداتها «هي» في الحياة بجودة» 
هتحتاج توسع ثقافتها ومعلوماتها وتصاحب ناس ممختلفة وتمر بتجارب - 
متنوعة وتقرا وتسأل» وكل فترة تقف ترتب التجارب دي والمعاني اللي 
اتكونت منها... تشوف نفسها هل بتکّون معاني ومعتقدات تساعدها في 
حياتها؟ ولا أرشيف المعلومات والتجارب كله إسود وبالتائي المعتقدات 
كلها معوقة ومحتاجة تتغير؟ 
واحدة هتقولي: بيت إيه اللي جي تقول عليه؟ معتقدات إيه اللي 
ممكن تتغير! خليكي واقعية يا هبة اللي فيه طبع مش بيتغير!» 
أهي «اواقعية» دي هي شماعتنا الكبيرة! أنجح وأشهر ناس في العالم 
ماكنوش «واقعيين» في ميزان باقي الناس! إحنا ساعات بنهرب من الخوف 
من التغيير والمحاولة» بحجة إن دي «الواقعية»! 
المعتقدات المعوّقة عن نفسك وعن غيرك وعن الحياة عامة» والمعاني 
السلبية اللي بترجمي بيها المواقف واللي بتعيشي ببها في حياتك بشكل 
يوميء بتأثر جدا على تصرفاتك وأفكارك واخنياراتك وبالتالي على جودة 
حياتك كلها! سيطري على معتقاداتك يا فوزية ولمعيها ونضفيهاء بدل 
ما تترب لك الدنيا وتبوظ لك رحلتك لمراد ربنا منك 
«الاعتقادات الراسخة ه يأعداء الحقيقة» 
وه يأكثر خطرا من الأكاذيب» 


ہ فريدريش نيتشه 


Yû 


إنتي شايفة إيه؟ 


أنا مؤمنة جدا بكلمة شهيرة بتقول 608805 08 !What you focus‏ 
يعني اللي هتركزي عليه؛ هيكبر في عينك! 

والموضوع ده مث دن اكلام انحوي لحري SE‏ ي المخ 
أسمه ال(8485) .R ticar Activating system‏ الجزء ده في المخ عبارة 
عن فلتر بين العقل الواعي والعقل اللاواعي؛ مهمته إنه يأخذ تعليمات من 
عقلك الواعي وينقلها لعقلك اللاوعي. تعليمات زي إيه؟ عارفه أما يكون 
نفسك في عربية هيونداي إلانترا مثلا فتنزلي الشارع تلاقيه فاجأة بقى كله 
عربيات هيونداي إلانترا! إزاي حصل كده؟ اللي حصل إنه هو هو نفس 
الشارع ماتغيرش والهيونداي إلانترا اللي نفسك فيها كانت طول الوقت 
موجودة؛ إنما إنتى أما قررتى إنك نفسك فيهاء ال ۸48 ده إدى تعليمات 
لعقلك إنه يركز على النوع ده تحديدا من العربيات» فعقلك خلاكي تشوفيها 
كتير لأنك «عايزة) تشوفيها! 

فالخلاصة إن ال ۸45 ده مسؤول عن إنه يجيب لك الصور والمعلومات 
اللي إنتي عايزة تركزي عليها! هو اللي بيخليكي تسمعي صوت ابنك من 
بين دوشة الولاد كلهم وإنتي رايحه تجيبيه من المدرسة لأنك عايزة تلاقيه» 

هو اللي بيعمل فيلتر للأصوات والصور الكتير اللي حوالينا عشان مش 
كل حاجة تدخل! 

طيب إيه علاقة ده بموضوع المعاني والمعتقدات؟ العلاقة إن من 
الآخر كده مخك عامل زي جوجل بالظبط! لو كتبتي فيه اعايزة اتفرج 
على إباحية» هيجيب لك كل الإباحية اللي إنتي عايزاها! ولو كتبتي «عايزة 
مواقع مفيدة» هيجيب لك برضه اللي إنتي عايزاه! بالتاليء لو عايزة تقنعي 
نفسك إن الرجالة كلهم خاينين» أو إنك فاشلة وكسولة» أو إن ابنك أغبى 
ولد في الدنياء أو إن محدش بيحبكء هتقدري تعملي كده حتى لو العالم 
كله حواليكي شايف عكس ده! ليه؟ عشان ال ۳۸8 بتاع مخك هيجيب 
لك كل دليل على الفكرة اللي في دماغك عشان يقويها. والعكس صحيح 

عشان كده لو عايزة تسيطري على معتقداتك وتبنى قناعات - عن 
نفسك وعن الحياة - تفيدك في تحقيق مراد ربنا منك» وجهى ال ۸48 
بتاعك صح! خليه يدور لك على معلومات وتجارب وقصص تبني عندك 
قناعات كويسة. 


لاتصبح نحن ما نفكر ونعتقد فيه» 
إيرل نايتنجيل 


يعني اعمل إيه دلوقتي؟ 

١‏ - هاتي قلم واكتبي الأحداث المهمة اللي أثرت عليكي في حياتك 
(جواز- طلاق موت حد - سفر ل نجاح في دراسة إلخ) والمعاني 
والمعتقدات اللي طلعتي بيها من كل حدث فيهم. 


؟- بعد كده قيّمي المعاني دي: المعنى اللي تلاقيه ييساعدك وبيشجعك 
نطوري حياتك يبقى جميل» والمعنى اللي ييوقفك عن تحقيق مراد ربنا منك 
والإستمتاع بالحياة يبقى لازم يتغير! إنتي اللي حطيتي المعنى» وإنتي اللي 
تقدري تغيريه وتحطي غيره! جربي تاخدي الحدث المؤلم اللي حصلك 
ده زي الطلاق مثلا وتحطيه في برواز مختلف» تديله معنى أحسنء» 
ولو مفيش معنى أفضل في بالك» فكري: لو شخص سعيد وراضي في 
حياته ومر بنفس الموقف بتاعي وطلع منه أقوى؛ ممكن يكون حط معنى 
إيه ساعده في الموقف؟ 


7 بعد کده» ابدأي ادعمي المعنى الجديد ده بأفكار وتجارب تقويه! 
إسالى نفسك: إيه المصادر والتجارب اللي أنا محتاجاها عشان ابني معتقدات 
جديدة أو حتى عشان أنجح في الموضوع الفلاني؟ إيه التجارب اللي عايزة 
أتعرض لها عشان تفيدئي في حياتي أو حتى تضفي عليها جو من السعادة 
والمرح والمغامرة يساعدني أكمل الطريق؟ هل مثلا محتاجة أفوي علاقتي 
بربنا عشان أغير نظرتي في البلاء ده» ولا أزود معارفي من الناس التاجحين 
في جوازهم عشان أغير فكرتي عن الجوازء ولا أستشير حد درس نفس 
الدراسة قبل كده عشان أكون صورة دقيقة عنها؟ مين الناس اللي حواليا 


۲4 


رهل كلهم شبهي ولا بصاحب ناس مختلفة عشا 


ن اكي وأنو 
التجارب في حياتي؟ e‏ 


في النهاية افتكري حاجتين: أولا إن في دايما جانب كويس لأي تجربة» 
وده لأن كل حاجة بتحصل بقدر الله وفيها حكمة وغاية وخير ليكي حتى لو 
إنتي مش عارفه تدركي ده دلوقتي. ساعات كتير بنفهم الحكمة بعد سئين» 
وساعات بنعيش ونموت مش شايفين الحكمة من كتر ما إحنا مركزين على 
' المعاني السليية للتجربة ومش باصين للصورة الأكبر. 

وثانيآ: افتكري إن إنتي:قوية ومسؤولة! عايزة تسيبي بصمة وتعيشي 
على مراد ربنا منك ويبقى عندك حكمة ورؤية في قراراتك؟ امسکي 
الريموت كونترول بتاعك في إيدك! سيطري إنتي على مشاعرك وقيمك 
و معتقداتك عشان تساعدك! افتكري إن إنتي «فاعل» مش #مفعول په٤»‏ 
وإن مفيث معني لأي موقف إلا المغنى اللي إنتي بتحطيه! غيري المعنى 
هيتغير الشعور هيتغير التصرف هتتغير النتيجة وهتتغير حياتك؛ وها إنتي 
أمرأة جديدة كل يوم! 2 

ع ج ج ب 
#عندما نعيش لذواتنا فحسب» تبدو لنا العحياة قصيرة ضئيلة تبدأ من حيث بدأنا نعي؛ 
عمرنا المحدود! أما عندما عيش لغيرناء أي عندما نعيش لفكرة فإن 
يلة عميقةء تبدأ من حيث بدأت الإنسانية وتمتد بعد مفارقتنا لوجه هذه 
أضعاف عمرنا الفر دي في هذه الحالة» نربحها حقيقة لا وهما 
سيد قطب 


. وتنتهي بإنتهاء 
الحياة تبدو طو 
الأرض! إننا تريح 


اس سم 


المقابلة العاشرة ‏ الأثر: 


= شوشو» شجن شجن» أشجانو. أشجانتنا كلنا! 

- إزيك يا سيندريلا وإزي نفيسة ودرية؟ 

= نفيسة ودرية بقو تمام» ظبطهوملك على الأخر! شرحت لهم موضوع 
السيطرة والحكمة وكلمتهم حتى عن الكلابشات والتوازن والحاجات 
اللي أخدناها قبل كده. أنا سعيدة بجد! 

- سعيدة عشان النهاردة آخر مقابلة بينتا؟ . 

= لأ طبعاء ده إنتي هاتوحشيني جدا! بس أما ساعدت نفيسة ودرية 
وفهمتهم كل الحاجات اللي أخدناها مع بعض» حسيت إن فيا حاجة متغيرة. 
حسيت إني رجعت سيندريلا بتاعت زمان» مش سيندريلا السلبية اللي 
بتوافق على كل حاجة» ولا سيندريلا اللي كانت جايالك كارهة عيشتها 
وعايزاكي تعملي لها سحر... لأ رجعت بجد مبسوطة من جوايا زي ما 


كنت وأنا صغيرة! 
طب وإيه اللي اتغير؟ 


= اللي اتغير إن الدنيا بقيت واضحة أكتر! اكتشفت وأنا بكلمهم إني بقيت 
فاهمة نفسي وعارفه هي محتاجة إيه عشان يبقى عندها توازن. اكتشفت إن 
طريقة كلامي وتفكيري اتغيرت» ماصدقتش نفسي وأنا بقول لدرية مش 
كفاية إنك تكوني متجوزة أو تكون علاقتك بجوزك حلوة عشان تكوني 
سعيدة! لازم يكون عندك علاقة كويسة مع نفسك ويكون ليكي صحاب 
بتحبيهم وبيشاركوكي اهتمامتك» وأهم من كده لازم تكون علاقتك بربنا 
هي مركز حياتك عشان يبقى عندي سلام داخلي مهما حصل للك. 

مركز حياتك وسلام داخلي مرة واحدة! ده كلام كبير أوي يا سوسوء 
أحييكي! ش 

- شفتي !ده ولا باكينام اللي بتتكلم! مش بس کده ده أنا كمان فهمتهم 


ونا 


فكرة الكلابشات رازاي بتمنعنا إننا نعمل حاجة في حياتنا وبتأثر على 
علاقتنا بالناس. 

-ده كلام جميل. 

= وموضوع السيطرة! فكرة إنك ماتمشيش حسب الموود وخلاص 
وإنك تسيطري على مشاعرك الموضوع ده على فكرة ساعدني كتير يا 
شوشو! وكمان موضوع القيم» ليمي تاتدات كرا و 
ماكنتش بعافر مع مرات ابويا وخايقة دايما تہڈ تمشینی» واكتشفت إن ده عشان 
نا عندي قيمة الاستقرار والأمان عالية جدا وكان لازم في وسط الظلم اللي 
شفته ده مبقاش خايفة كده! بس اللي حصل حصل» وأنا أكيد اتعلمت! 
وأديني بحاول أطبق كل اللي أخدتاه وأعلمه لإخواتي؛ مع إنهم أغبية 
ومش بيلقطوها بسرعة زبي! 

- مفيش فايدة يا سيندريلا؟ 

= بهزر بهزرء أنا حاسة بامتنان كبير ليكي يا أشجان! 

-إمتنان؟ 

= آه! أنا برضه كنت فاكراه عسل في الأول بس لقيت حماتي بتقول 
امتنان على حاجات تانية! 

- يادي باكيتام وحماتك وفسلسلاتك! ماشي يا ست سيندريلاء وأنا 
مبسوطة جدا بالنتيجة اللي إنتي وصلتي لها دي! ومبسوطة جدا بحاجة 
كمان إنتي عملتيها لوحدك من غير ما أقولك. 

- إيه هي؟ 

- إنتي ركبتي حد معاكي العربية. 

= يا نهار أزرق! إنتي مرقباني ولاإيه؟ يادي الفضايح! والله ماركبت 
حد ده السواق بتاع القصر. ٠‏ 

- إهمدي يا بنتي وافهميني... ده مجرد تشبيه! بصي يا سيندريلا» 
رحلة الحياة طويلة ومش سهلة! ومن الحاجات اللي بتخلي الرحلة دي 


درف 


ممتعة وليها أثرء إنك تركّبي حد معاكي في الرحلةء أو إنك تساعدي حد 
غيرك يرصل. 

= رحلة إيه وأثر مين» ومين ده اللي هساعده؟! مش لما أساعد نفسي 
الأول! 


2 مافيش أي تعارضء بالعكس! أما بتبتدي تساعدي غيرك وتحطي 
O‏ ل 
وده اللي حصل معاكي فعلا لا أما بدأتي تتكلمي مع نفيسة ودرية. 

= يعني اعمل إيه أنا دلوقتي؟ 

- فاكرة التانك السابع بتاع علاقتك بالمجتمع اللي كنا سايبينه للآخر؟ 
-عايزاكي بقى تركزي عليه! إبدأي خلي ليكي أي دور في المجتمع ولو 
بسيط» شغل تطوعي مثلا بس حاولي يكون مش مجرد فلوس يتحطيها 
في جمعية وتمشي» حاولي يكون مجهود أو وقت أو علم لغيرك ممكن 
حتى زيارة شهرية لمستشفىء أو تجمعي مثلا جيرانك مرة في الشهر عشان 
تتعرفوا على بعض» ممكن تتطوعي مثلا في مدرسة أو نادي» أو تمسكي 
حالة من العاملين عندكم في القصر وتديها دعم مادي ونفسيء يعني عموما 
أي مهارة عندك أو أي حاجة اتعلمتيها أو بتحبي تعمليها بلاش تحصريها 
عليكي إنتي بس يا سيندريلا؛ شاركي فيها غيرك بهدف إنك تسيبي بصمة 
في حياتهم وتخلي حياتهم أفضل. 

= ماشي يا ستيء مالينا تانك المجتمع؛ فاضل إيه؟ 

_ عارفة يا سندريلا أما بتبقي عايزة تسافري من القاهرة لإسكندرية 
مثلا بتعملي إيه؟ : 

= إسكندرية إيه يا أشجان ماسمعتيش عن هاسيندا؟ 

أيا كان! رايحة السيمبلاوين يا ستي» بتعملي ايه؟ بتحضري هدومك 
وتملي العربية بنزين وتتأكدي إن الكاوتش تش والفرامل ومياه الرادياتير نمام 
عشان العربية ماتقفش منك وتقدري توصلي بالسلامة... صح؟ 

= صح! 

o 


-لو عملتى كل ده وركبتي العربية وقعدتي ساكتة مش هتوصلي حته! 
لازم تحددي بقى رايحة بلد إيه وتعرفي العنوان اللي رايحاه وتدوسي 
بنزين وتتوكلي على الله. 

- عايزة تقولي إيه يا ست إنتي؟ 

= عايزة أقولك إن كل اللي إحنا عملناه ده كان تظبيط العربية نفسها اللي 

هي حضرتك» لأنك لو إنتي نفسك مش منظبطة هتمشي شوية وهتعطلي ! 


المرحلة الجاية بقى هنحدد العنوان أو الحاجة اللي هتعيشي هتعيشي عشان تسيبي 
فيها بصمة» ونبتدي بقى نحط أهداف وخطط ونرتب وا وندوس بنزين 
لحد ما نوصل! 


= يااااه هو الموضوع صعب كده؟ 

لأ خالص» هو مش صعب» هو بس أخطر من إنه يتكروت كله في 
السريع! دي حياتك يا سيندريلا والحاجة اللي إنتي هتعيشي عشان تحققيها! 
واحدة واحدة. .. إدي نفسك وقت تصلحي العربية وتجهزي شنطتك وتطبقي 
اللي قلناه وتعكّي وتصلحي؛ وأما أرجع من الأجازة بتاعتي هنكمل رحلتنا. 

= إنتي هتوحشيني بجد! مش قادرة أصدق إني هقعد فترة ماشوفكيش 
لحد ما ترجعي! هرخم على مين أنا دلوقتي؟ 

- رخمي على نفسك وجهزيها كده عشان نكمل! 
1 - طب سؤال أخير قبل ما امشي: ليه دونا عن باقي الأسامي سموكي 
أشجان؟ 

- وماله أشجان؟ من الشجن! عارفه إنتي بقى سيندريلا يعني إيه؟ 

يعني فتاة الرماد! إنتي باق كان إسملك إا رين [ راتت اما 
لقوكي على طول متربة ومابتستحميش بتستحميش سموكي سيندريلا عشان سيندر 
بالإنجليزي يعني رماد! 

= وماله! بس برضه اسمي أصلا كان إيلا! 

-لأء اسمك أصلا بقى لو هنتكلم كان روهدوبسء وارجعي لحكايات 

أيسوب! لولا والت ديزني إنتشلك من القرن السادس قبل الميلاد وعملك 
بنى آدمة! 
= بس الناس كلها عارفاني مين؟ سيندريلا. 

الأخ اللي هناك ده بيناديني إيه؟ سيندريلا. 

الأمورة اللى معدّية دي هتشاور وتقول إيه؟ سيندريلا. 

سيندريلا يا أشجان» سيندريل!!|ذااا 

سيندريلا سندريلا سندريلا! سيندريلا على نفسك يا قطة :0 

= بحبك يا أشجان. 

بحبك يا سيندريلا. 


البقاء للأقوى؟ 


طول عمرنا بنسمع الجملة الشهيرة اللي قالها دارون «البقاء للأقوى», 
بس عايزاكي تقفي لحظة كده وتفكري فيها... فكري في الجملة مجردة 
من غير الدخول فى قصد دارون منها... إسألي نفسك: هل فعلا البقاء 
للأقوى؟ 9 

لو بصينا لتاريخ العالم» وللناس اللي نعرفهم أو سمعنا عنهم قبل كدهء 
وللناس اللي سيرتهم فضلت باقية سنين طويلة بعد موتهم» هل المميز فيهم 
إنهم كانوا الأقوى؟ هو ده اللي بنفتكرهم بيه؟ 

عادة إحنا بنفتكر «الأثر» بتاع الشخص أكتر ما بنفتكر الشخص نفسه! 
بنفضل نتكلم عن الأثر بتاعه والبصمة اللي سابهاء حتى لو عمرنا ما شفناه 
قبل كده! سيرته بتفضل (باقية» مش عشان هو الأقوى» ولكن عشان الأثر 
اللي هو سابه في الدنيا. 

ناس كتير أما تتكلمي معاهم في فكرة الأثر بيكون ردها «أنا نفسي 
أغير العالم»» وناس كتير بالنسبة لهم جملة «أغير العالم» دي مبالغ فيها 
جدا ومرعبة! عشان كده مهم جدا نفهم هو يعني إيه أصلا «أغير العالم»؟ 

العالم هو أنا وإنتي» هو العيلة والصحابء هو الجيران اللي في العمارة 
والشارع» هو المدرسين والأطفال والأهالي اللي في مدرسة ولادك؛ هو 
الناس اللي معاكي في الجامعة والشغل والناديء هو الناس اللي في بلدك 
والناس اللي في باقي البلادء هو الناس اللي من نفس لونك أو دينك أو 
لغتك والناس اللي مختلفين عنك العالم هو إحنا! ومش بس إحنا! العالم 
هو كل مخلوقات ربناء مش بس الإنسان! 

أي أثر جميل هاتعمليه مهما كان بسيط - في أي مخلوق من المخلوقات 
دي» هتبقي بتغيري العالم! : 

أي مساعدة منك - مهما كانت بسيطة ‏ عشان أي مخلوق في العالم 
حياته تبقى أحسن» هتبقي بتغيري العالم! 

أي عطاء للمجتمع» بدءا من الدايرة الصغيرة اللي حواليكي لحد ما 
أثرك يوصل لناس برة دايرتك تماماء هتبقي بتغيري العالم! ‏ ˆ 

أي تطوع منك بوقت أو فلوس أو علم عشان العالم اللي إحنا فيه ده 
يبقى أحسن» هتبقي بتغيري العالم! 1 

أي نفع منك لغيرك» هتبقى بتغيري العالم! بس كده. 

طب ليه مهم «أغير العالم؟؟ ليه مهم يبقى ليا أثر؟ ليه أهنم إني أساعد 
غيري أو يكون لي عطاء ما في المجتمع؟ ١‏ 

-١‏ العطاء أو التطوع أو تأثيرك في المجتمع مهم جدا عشان توصلي 
للتوازن في حياتك! فاكرة أما اتكلمنا عن التانكات السبعة في الفصل التالت 
وقلتا إن كل تانك منهم عبارة عن باب للسعادة والتوازن في الحياة؟ التانك 
السابع - واللي ماتكلمناش عنه وقتها ‏ كان «علاقتك بالمجتمع والعالم 
اللي حواليكي»؛ وإنتي محتاجة العلاقة دي لأنك مش عايشة لوحدك! إنتي 
عايشة في وسط مجتمع وعالم بتستفيدي منه كل يوم في حياتك ولازم 
يكون ليكي دور فيه» عشان توصلي للتوازن لازم يكون ليكي علاقة بجودة 
مع رينا ومع أهلك وصحابك وزمايلك وجوزك ونفسك وولادك ولازم 
يكون ليكي بصمة في المجتمع. إنتي «محتاجة؛ الفيتامين ده في حياتك 
عشان تحسي إنك متوازنة. 

؟- العطاء بيدي سعادة في الحياة... بيدي سعادة لدرجة إن في ناس 
بقيت تسمي الشعور اللي بيجي لها أما بتساعد حد «“Helper’s High»‏ 
يعنى حاجة بتعلي الدماغ زي المخدرات كده! ودا سببه هرمون الإندورفين 
اللي الجسم بيفرزه لما نساعد وتخدم غيرنا. 

كان في دراسة معمولة في جامعة هارفرد بتقول إن التطوع في الأعمال 
الخيرية بيعمل في حياة الإنسان ونفسيته نفس المفعول اللي بيعمله مضاعفة 
الدخل؛ وإن الطلبة اللي إتقان لهم - في تجربة عملتها الجامعة - إنهم 
يتبرعوا يجزء معين من فلوسهم للخير» كانوا بنهاية التجربة أسعد من الطلبة 
اللى صرفوا كل الفلوس على نفسهم بس! وكل ده لأن العطاء والتطوع 

بيخلي جسمنا ينتج هرمون الإندورفين» والإندورفين ده هو نفس الهرمون 
اللي بيسبب السعادة وقت العلاقة الحميمة أو تعاطى المخدرات! 

قاللي عايزة أقوله» إن العطاء ومساعدة الغير فعلا بیخلوکی سعيدة 
وبيقللوا إحساسك بمشاكلك والضغوط اللي عليكي. 


«إذا كنت تريد السعادة لمدة ساعة» حذ قيلولة. 
إذاكنت تريد السعادة ليوم واحدء اذهب إلى الصيد. 
إذا كنت تريد السعادة لمدة شهر» تزوج. 
إذا كنت تريد السعادة لمدة عامء رث ثروة. 
إذا كنت تريد السعادة مدى الحياة» ساعد غيرك». 
- مثل صيني 


*- مساعدة الغير بتصقلك وبتعلمك مهارات وبتديكى خبرات مختلفة 
في الحياة. أما بتشوفي حياة غيرك وتحاولي تساعديه؛ بتكتشفي في نفسك . 
إنتي مهارات وبتتعلمي حاجات"يمكن عمرك ما كنتي هتعر فيها لو فضلتي 
متمحورة حوالين نفسك بس ! لو عايزة تطوري نفسك» ساعدي غيرك إنه 
يتطور» والنقطة دي تحديدا في بلاد أدركتها وعملت قوانين تخلي الطالب 
مايبقاش مؤهل إنه يدخل الجامعة أصلا غير أما يشارك قبلها في عمل 
مجتمعى عدد ساعات محددة! 

ساعات كمان بنشوف ناس بيبقى عندها خطط دراسية عظيمة في مجال 
معين» وبتصرف مبالغ رهيبة في شهادة أو ماجيستير» وبتبذل مجهود ووقت 
كتير... وفي الآخر أما تنزل تشتغل بالدراسة دي على الأرض؛ تحس 
إنها مش لاقية نفسها! المشكلة دي شائعة جدا وممكن بسهولة نتفاداها 
لو جربنا نتطوع الأول شوية في المجال اللي بنفكر فيه ونشوف هل ده 


Yé. 


اللي إحنا عايزينه ولا لأء قبل ما نصرف الفلوس ونبذل المجهود ونسيب 

شغلنا وناخد قرارات كبيرة. 0 
فالفكرة إن التطوع ومساعدة الغير بيديكي خبرة عن نفسك وعن 

المجالات اللي إنتي شاطرة فيها ومهتمة إنك تسيبى فيها بصمتك. 


«الطريقة الأفض للتجد نفسك ه يأن تضيع في خدمة الآجرين» 
غاندى 


٤‏ - العطاء كمان بيقوي علاقتك بالناس اللي حواليكي» بيقوي الترابط 
في المجتمع فعلاء المساعدة والكلمة الطيبة والتأثير في الناس بيأسرهم أكتر 
من أي حاجة تانية! الناس الجدعة اللي في حياتنا قيمتهم أعلى بكتير من 
الناس اللي عندها علم ولا فلوس الدنيا لكن متمحورين حوالين نفسهم! 

ه _ الغطاء بيديكي شعور بالرضا والبركة والوفرة في حياتك» وفرة 
في المال والوقت والصحة» اللي عايش لنفسه بس مش بيبقى حاسس 
بيها! اللي مش يدي للمجتمع اللي حواليه وعايش بس لنفسه بيبقى دايما 
حاسس إنه فقير أو إنه لو إدي من وقته أو ماله لغيره من غير مقابل مش 
هيفضل له هو حاجة» وده مش صح! إنتي حقيقي أما بتنفقي من أي حاجة 
رينا إدهالك» ربنا فعليا بينفق عليكي من خزائنه اللي لا تنفد! ييضاعف 

إنتي طلعتيه ده» وأنا شخصيا شفتها كتير... أكتر وقت بتبذلي فيه من 
فلوسك أو وقتك أو مجهودك من غير مقابل هو أكتر وقت بترزفي فيه 
أضعاف أضعاف اللي بذلتيه ده! 

أقولك حاجة أهم من كل مميزات العطاء اللي قلناها دي؟ كلنا عارفين 

إن في طريقين مهمين للوصول لربنا: طريق العبادات وطريق المعاملات؛ 
مهندس وائل برهان شبه الطريقين دول بتشبيه جميل جدا في كتاب «لك؟؛ 


قال إيه؟ 

قال إن العبادات بتبقى أشبه ما تكون بحرث الأرض» عارفه أما نكون 
عايزين نزرع قمح مثلا فقبل ما نرمي البذور نحرث الأرض ونجهزها 
الأول؟ أهو قلبك هو الأرضء والعبادات عبارة عن حرائة الأرض. العبادات 
«بتليّن» القلب ده وتجهزه. 

طب وبعد ما تليته خلاص كده؟ لا مش خلاص! 

لوفضلنا نحرث الأرض ومارميئاش البذور ولا سقينا الزرع ولاحطينا 
السماد ولا روحنا وقت الحصاد حصدنا القمح» يبقى إحنا فعليا مازرعناش 
قمح! إحنا يدوبك حرثنا الأرض وخلاص! 

الزراعة من غير محصول ميبقاش اسمها زراعة» وكذلك علاقتك برينا 
- مهما كانت مثالية وعظيمة - لو من غير منتج يعود على الناس» يبقى في 
حاجة في منظومة حياتك ناقصة ! 

صلاتك وصومك وعباداتك كلها إنتى المستفيدة منهاء إنما فين «نفعك» 
للناس اللي حواليكي؟ فين الخير اللي بتديه لغيرك؟ فين أثرك وبصمتك؟ 
لو لقيتي إن علاقتك بربنا مفيهاش مستفيد تاني غيرك يبقى إنتي بتعبدي 
ربنا لنفسك وخلاص» عشان إنتي تجمعي حسنات وتدخلي الجنة ومش 
مهم حد تاني» وده مش منهج الأنيياء! 


«أحب الناس إلى الله أنفعه م للناس» 
حديث شريف 


لو عايزة تعيشي على مراد ربنا منك وتحققي الغاية والبصمة اللي إنتي 
تحديدا إتخلقتي عشان تسيبيهاء يبقى العطاء بالنسبة لك مش اختيار... 
ولا بتعمليه عشان إنتي تكوني سعيدة وخلاص زي ما الدراسات بتقول... 
ولاعشان إنتي تتعلمي وتستفيدي وتطوري نفسك وبس! إنتي بتعمليه عشان 

في علاقة طردية بين مدى تركيزك إنك تعيشي على مراد ربنا منك وبين 
مدى نفعك لغيرك. بمعني أخر: علامة مهمة جدا من علامات إنك على 
مراد رينا منك» إنك يكون ليكي بصمة أو نفع في حياة غيرك! لأن زي ما 
قلنا ني الفصل الأول» إنتي ماتخلقتيش عشان تبقي مبسوطة وخلاص! ربنا 
ماداكيش المهارات والموارد اللي عندك لنفسك إنتي بس! لازم تستخدميها 
عشان تسيبي بصمة في الدنياء وکل واحد حسب قدرته وظروفه. 

وفكرة «كل واحد حسب قدرته وظروفه» دي مهمة جداء لأن الأثر 
والعطاء عموما أوسع بكتير من مجرد التطوع بفلوس. الأثر معناه ببساطة 
إن «فلانة عدت من هنا»! إن يبقى في حد في الدنيا حياته أو يومه أو ظروفه 
أفضل» عشان إنتي موجوده! إن يبقى وجودك في الدنيا فارق ولو في حياة 
شخص واحد. 

هحكي لك قصة أثرت فيا جدا! عبد الله إبني بيحب الكورة حب 
رهيب» عارف أسامي وتاريخ اللعيبة اللي في فرق:العالم» وبيعرف يقلد 
أداء وأصوات المعلّقين المشهورين» وعنده ماتش الكورة بتاع الفسحة 
في المدرسة شيء مهم ومقدس جدا! أهم حاجة في المدرسة كلها! 

في يوم السنة اللي فاتت جيه حكالي عن ولد معاه في المدرسةء دايما 
وقت الفسحة بيقعد لوحده يتفرج على عبدالله وصحابه وهما بيلعبوا كورة. 
يوم بعد يوم عبدالله خد باله إن الولد مش بس بيقعد لوحده في الفسحة 
ده على طول شکله حزين ومعندوش أي صحاب! المهم عبدالله راح سأل 
المُدرسة عليه وعرف متها إن الولد ده أخوه عنده توحده وعشان هو الكبيرء 
فبيبقى هو المسؤول عن أخوه المريض معظم الوقت في المدرسة... وده 
خلاه ملوش صحاب ومحدش بيقوله يلعب معاه. 

أما عبد الله جيه حكالي إن الولد صعبان عليه جداء قلت له ادي فرصة 
ربنا إدهالك عشان تساعده فكر ممكن تعمل إيه!». 

راح عبدالله اتفق مع الفريق بتاعه إنهم هيخلو الولد ده يلعب معاهم 

کر ختى لويس يعرف ورك اهنا حب على اراو افق بداوا يلنب 
معاهم كل يوم! ! وأول يوم نفذوا الإتفاق رجع عبدالله من المدرسة في قمة 
السعادة وقالي «أنا مبسوط جداء الولد ضحك!» 

الولد ضحك. بس كله... ده عطاء! هو مادالوش فلوس ولا حل له 
مشاكله ولا علمه حاجة! هو بس خلى يومه أحلىء خلاه يضحك» خلى 
أطفال تانية في المدرسة تهتم بيه وتساعده» خلاني أنا أتأثر بالقصة دي 
وأنقلها لغيري... ده أثر! أثر بسيط بس أثر» مش لازم الإنسان يكون بيل ش 
جيتس ولا محمد علي ولا ابن سينا عشان يعمل فرق في حياة غيره! كل 
واحد حسب قدرته وظروفه. 


«من يننظر فعل الكثير من الخير مرة واحدة لن يفعل شيئا أبدا» 


صمويل جونسون 


هاحكي لك مثال تاني: من الناس اللي أثرت فيا في حياتي واللي 
بعتبر نفسي محظوظة عشان عاصرتها عشر سنين من عمري» جدة جوزي 
الله يرحمها! شخصية في نظري فريدة جدا! شفت فيها كل معاني العطاء 
والكرم بلا حدود. 

الست دي كانت في نظري تطبيق عملي لحديث «الكلمة الطيبة صدقة»» 
أجمل لسان ممكن تسمعيه» أحلى دعوات من القلب ممكن تاخديهاء أكرم 
شخصية تشوفيها في حياتك؛ مع الغريب والقريب» الأقارب والمعارف 
والخدم» حتى الأطفال لازم دايما يخرجوا من عندها واخدين حاجة» 
فلوس شكولاته لعبة أي حاجة مهما كانت بسيطة! 

ولادي لحد دلوقتي كل ما نيجي نتكلم عن الكرم والعطاء؛ بيفتكروها 
هي على صغر سنهم! وأنا لحد دلوقتي بفتكر موقف من سنين أما كنت 

معاهاء وواحدة قريبتها قالت لها #حلوة أوي الشنطة اللي إنتي لابساها 
دي۲» وما لقيت من جدة جوزي الله يرحمها غير إنها فضت الشنطة في 
ساعتها وقالت لها «والله ماهي راجعة!» كده في لحظة من غير ترد 
ماستنتش حتى أما نرجع البيت! 
وبفتكر دايما موقف تاني أما كنا مع بعض في مطعم ولقيتها بتدي 
الجارسون بقشيش أد تمن الفاتورة لأنه «غلبان»! والموضوع والله مش 
فلوس بس ! الست دي من أكتر الناس اللي اتعلمت منها الذوق والإتيكيت 
واللباقة والذكاء والسياسة» وكل حد تعامل معاها كانت بتحسسه - باهتمامها 
_ إنه أحب إنسان ليهاء وهي مفيش بينها وبينه أي مصلحة! 
كل اللي أنا حكيته ده عطاء! ومفيش فعلا شعور في الدنيا أجمل من 
العطاء! إنك تكوني عارفه إنك أثرتي في حياة حد» خلتيه سعيد» خففتي 
عنه حمله» دخلتي السرور على قلبه» خلتيه يشكي لك همومه وسمعتيه 
روقش ا و . خدمة الناس والتأثير فيهم 
بیخلوکی 3 بوني في ری ا ا ا ا . حاولي 
ماتمحوريش حولين نفسك» هتمي بحباتك وخلي ليك أثر في حياة 
غيرك ولو بكلمة تشجيع جيع أو هدية أو وقت تديهوله؛ أو أي حركة بسيطة 
ل 
وكا كمد حت دا يت بيت 
«لا ترك أحدًا يأني إليك ثم يذهب من غير إن يصب حأكث ر سعادة» 
تيريزا 
امك 
ات اللى فى حياتك ودوري 
شوفي إيه المهارات اللي عندك والعلم والخبرا للي EE‏ 
ا كا ماتحوشيش علمك علمك وفلوسك ومهاراتك لنفسك. 
إزاي تتقليها لغيرا ' عندك فر صة للتأثير 
انفعي غير ك باللي عندك مهما كان بسيط! ! إنتي دلوقتي عندك فر 
U1)‏ 


في الغير أسهل كتير من أي جيل قبل كده! عندك إنترنت ممكن تتواصلى 
عليها بسهولة مع ناس» مش بس شبهك أو في بلدك ده إنتي ممكن أثرك 
يوصل لناس في أماكن تانية في العالم» ودي حاجة عظيمة جدا! 

حاولي تتعرفي على ناس من بلاد مختلفة سواء اونلاين أو لو بتسافري 
كتير. حاولي تحتكي بثقافة الناس وحياتهم وأفكارهم وتدوري على مساحة 
حوار مشتركة يبنك وبينهم. انفتحي على العالم وهتتفاجئي إن مهما كان 
اللي حواليكي من ديانة أو جنسية مختلفة؛ هتلاقي دايما إن في بينكم على 
المستوى الإنساني حاجات كتير أوي متشابهة» هيأثروا فيكي وهتأئري 
فيهم؛ هتوسعي مداركك وهيبقى ليكي نفع متعدي لغيرك... ودي علامة 
كبيرة جدا إنك على طريق مراد ربنا منك. 

الخلاصة: إنتي في رحلة! مهم جدا بعد ما تجهزي نفسك وتبقي امسؤولة» 
و«متوازنة) ولاحرة» واحكيمة؛ وامسيطرة»» إنك تبقي «مؤثرة»! إنك تاخدي 
حد معاكي في الرحلة! إن يبقى ليكي أثر في الدنيا! إن رحلتك يبقى ليها 
معنى مش بس في حياتك» كمان في حياة غيرك! ١‏ 

i. SS 
الناس وساعديهم. خلي ليكي يوم في الأسبوع أو الشهر إنزلي تطوع في‎ 
مستشفى أو جمعية أو مدرسة» أو حتى اعملي حاجة أونلاين أو على‎ 
مستوى عيلتك أو العمارة اللي ساكنة فيها. ماتستنيش أما تيجي بظروفهاء‎ 
ماتستنيش أما يجي لك وقت ولا فلوس» ماتستنيش أما تبقي نفسيا أحسن»‎ 
سات اذا حطي خطة دلوقتي هتساعدي مين إزاي؟ هتسيبي أثر‎ 
فإيه؟ كل واحدة فينا بتعيش مدة زمنية محددة بمقياس 7الأيام»» بس بمقياس‎ 
«الأثر» حياتنا بتختلف تماما! عيشي كبيرة! هاتعملي إيه؟‎ 

3: Ih 


Calculating 
New Route 


قلم رصاص 


,ن الراجل - صانع القلم الرصناص - يتكلم مع القلم كلمتين على 
نإ قبل ما بحطه في علبته» قال الراجل للقلم «بص يا سيدي؛ لو ۶ بر" 
ب برنس وتطلّع أحسن قلم رصاص جواك» في حمس حاجات ایز 
زعرفهم كويس جدا قبل ما تطلع تواجه العالم. . 

افتکر دايما: 

١‏ إنك هتقدر تعمل حاجات عظيمة جدا بشرط إنك ما تتكبرش» 
ريب نفك في إيد حد خبرة وعلم وتأثير يبسكك ويكتب أو يرسم بيك. 

ت إنك كل فترة كده هتلاقي نفسك بتتبري وممكن الموضوع ٠2‏ 
يوجعك شؤية» بس إنت محتاج البري ده عشان تبقى أحسن. 

+ إنك هتعمل أخطاء وهاتقدر تصلح الأخطاء اللي متعملها. 

؛- إن أهم حاجة فيك هي دايما الجزء اللي جواك مش الخشب اللي 
بره» الرصاص اللي جوه. 

ه_ إن أيا كانت الظروف اللي اتحطيت فبها والورق المستخدم» خليك 
حريص دايما إنك تسيب علامةء أوعى توقف كتابة ولا رسم ولا شخبعة. 

الخمس حاجات دول لو دايما حطيتهم في دماغك» هتبقى ولا أجدعها 


هايضيعناء طول ما إحنا بندور على مراده منا. بنتسى نتواضع؛ ونطلب 
من غيرنا إننا نتعلم منهمء ونشوف كل حد حوالينا بيأثر فينا ازاي. بننسى 
إن الحياة هتنفرنا كل شوية» وإننا محتاجين المعافرة والبري بتاع كل 
مشكلة بنمر بيها عشان نطلع أقوى. بنتسى إنتا هنغلط» وإن غلطنا عمره 

ما هيكون نهاية العالم طول ما إحنا بنحاول نصلحه ونتعلم منه. بننسى | 
أهم حاجة فينا مش ظروفنا ولا فلوسنا ولا شكلناء أهم حاجة هي الإنسانة 
اللي جوه» هي دي مفتاح التغيير» وهي دي اللي فعلا محتاجين نهتم بيها 
ونحافظ عليها. بنتسى إن مهما إتغيرت الظروف اللي حوالينا هيفضل دايما 
لينا دور» هيفضل دايما لينا بصمة» هنقدر دايما نسيب أثرء لأن «المؤمن 
كالغيث؛ | » إينما حل نفع 

القصة دي هي قصة الحياة! الحياة اللي لازم نفهم قواعدها لو عايزين 
ننجح فيها . فاكرة «أنا والحياة» اللي اتكلمنا عنهم في الفصل الأول؟ لو 
عايزة تعيشي عيشة قل» يبقى لازم بعد ما فهمنا شوية عن «أنا۲» نتأمل شوية 


في حقيقة «الحياة». 


الحقيقة الأولى: الحياة اختيارات 


أما كنت بدرس إدارة عمال في الجامعة» إتعلمت إني لو كنت مثلا 
مديرة شركة والشركة دي وقعت عشان الموظفين ماكنوش مهتمبين أو كانوا 
لا يُعتمد علیهم» يبقى ده معناه إن أنا ماعتديش المهارات الإدارية الكافية 
اللي تخيلني ابني فريق عمل مسئول وناجح! بالتالي حل مهم ساعتها - 
قبل ما ارمي اللوم كله على الموظفين - إني أزود الأول مهاراتي الإدارية 
واتعلم طرق مختلفة لتحفيزهم» أو حتى لاختيار فريق عمل مؤهل للوظيفة. 

وهكذا في الحياة! 

سهل جدا مع أي خبطةء نعيط ونلوم على اللي حوالين! يس الحياة 
مفيهاش مكان للضحايا! الحياة مش ضحايا وأشرارء مافيش مؤامرة كونية 
عليكي عشان تفشلي أو تتنكدي! الحياة عبارة عن اختيارات وتحديات 
ودروس! 

إنتي بتختاري. 


يمنا 


في علاقتك باللي حواليكي» بئفسك» بمشاعرك وأفكارك؛ بقرارتك 

في كل سنفرة بتحصلك» وکل تحدي بتتحطي فيه؛ وکل برية بتتبريهاء 
تي بتختاري. 

بتختاري هاتعملي إيه؟ هتعافري وتتعلمي وتطلعي آقوی» ولا هتستلمي 
وتقعي؟ أيا كان الظرف اللي اتحطيتي فيه» وأيا كان اللي حصلك قبل كده 
نهو خلاص حصل! اللي جي إنتي المسؤولة عنه. 

عارفه» أما بنموت بيكتيوا على قبرنا سنة الولادة وسنة الموت وبينهم 
شرطة» أهي الشرطة دي هي قصة حياة كل واحدة فينا من ساعة ما بتتولد 
لحد ما تموت! ومن نعم ربنا علينا إنها شرطةء لأن الشرطة مكونة من 
نقط كتير مش نقطة واحدة. كل ظرف في حياتك» كل تجربة» كل موقف | . 
مهما كبر أو صغرء مهما كان حلو أو وحش... فهو في الآخر «نقطة» في ٠‏ 
الشرطة! عشان كده مهما حصلك ومهما شفتي ومهما غلطتي؛ ماينفعش 
تلخصى حياتك وتحصري نفسك في نقطة أو اتنين أو تلاته! قومي واتعلمي 
وكملي الطريق وارسمي إنتي باقي الشرطة! 
ی 

«الإنسان يستطيع دائما أن يبدأ حياته من جدید ف يآي مرحلة من مزاحله» 
مستفيدا من دروس الألم وعثرات الطريق» ١‏ 
عبد الوهاب مطاوع 
و س ا ج حي ممه 


قريت مرةكتاب لباحث في ناشيونال جيوجرافيك - اسمه دان بور 


بیحکی عن ما يسمى بال Zone5‏ 06ا[8. 

7 8 1 35 ی ۰ ا 
ال Blue Zones‏ دي عبارة عن مناطق معينه بعميز إن 0 

أعمار أطول من أعمار باقي الاس في آي حتة تانية في العالم! يعني فكرة 


Yar 


إن واحد يبقى عمره فوق الميت سنة ده طبيعي جدا في مناطق ال 8106 
١ ١ !Zones‏ : 

المناطق دي كانت: أوكيناوا في اليابان» نيكويا في كوستا ريكاء ساردينيا 
في إيطالياء إيكاريا في اليونان» ولوما ليندا في كاليفورتيا. 

الباحث دان بويتئر سافر رحلة للمناطق دي عشان يعرف إيه الحاجة 
المشتركة بين الناس اللي بتعيش هناك لأنهم مش بس أعمارهم طويلة 
دول كدان رای عن ت إنهم بعد لاني حاتي | 

من بين كلام كتير دان بويتنر كتبه في الكتاب لفت نظري أربع عوامل 
مشتركة بين الناس دي: 

١‏ الناس دي كلها كان عندها إحساس ب«الغرضن» أو «الهدف» من 
. حياتهمء ف في أوكباوا كانو بيستخدموا مصطلح نونلا وفي نيكويا كائرا 
بيسموها 061108 «هام والاتنين معناهم بالبلدي كده #الحاجة اللي بتخليني 
أصحى من نومي الصبح!2 (يقصدوا طبعا الدافعم والغاية مش الجوع أو 
العيال ومنبه المدرسة). 

؟- الناس دي كلها كان عندها رونين وأنشطة في حياتها اليومية تساعدها 
إنها ن ا منهم اللي لازم في وقت معين في وسط اليوم 
ينام؛ متهم اللي بيصليء متهم اللي بيعمل اجتماع للأسرة يوميا وهكذاء 
الطلايئة مثلا كان عندهم حاجة احيو «ساعة السعادة؛ كل يوم بيعملوا 
فيها حاجات تبسطهم. 

*- الناس المُعمّرينَ دول كلهم اجتمعوا على قاعدة يتقول «الناس 

اللي بنحبهم الأول؛ء وده معناه إنك هتلاقيهم كلهم حريصين إنهم يدوا 
أولوية ووقت خاص لأهلهم وأزواجهم وأولادهم وأصحابهم مهما كان 
يومهم مشغول! 

٤‏ - الناس دي كل واحد فيهم مدخل نفسه في دوائر اجتماعية تساعده 
يعيش حياة أفضل. يعني من الآخر كده بيختاروا الناس اللي حواليهم؛ 
بيختاروا الصحاب اللي تدعمهم نفسيا ويقدروا يتسندوا عليهم ويقوا 

ناس مبسوطين أصلا في حياتهم» لأن العلم بيقول إن السعادة والنكد 
والوحدة من الحاجات «المعدية» فى الحياة! 

لوعايزين نلخص الأربع نقط دول في حاجة واحدة مشتركة بين الناس . 
دي كلها هتكون: إنهم ناس مسيطرة وعارفين هما بيعملوا إيه كويس أوي! 
كل واحد فيهم عنده خطة لحياته» أو هدف معين «مسؤول» عنه» أو غاية 
بتصحيه من النوم كل يوم؛ و«بيختار» أسلوب الحياة اللي يساعده على 
تحقيق الهدف ده! كل واحد فيهم «فاعل» في حياته مش «مفعول به1. 

اللطيف إن بعد البحث الطويل بتاع دان بيوتئر» في شر كات عالمية بدأت 
تطلب منه إنه يجي يساعدهم في تنفيذ (أسلوب عمل؛ شبيه ببتاع ال دا8 
85 عندهم في الشركة! شركة 5810 مثلا في أمريكا بقيت أول شركة 
معتمدة كبيئة عمل 8111670826 فيها كورسات وتدريبات تساعد موظفینها 
يعيشوا حياة متوازنة ويكتشفوا الهدف من حياتهم... وإحنا قاعدين :) 

اللي عايزة أقوله من النقطة دي» إن الحياة ما هي إلا مواقف وتجارب 
واخختيارات! البيئة اللي حواليكي بتأثر» بس في الآخر مدى تأثيرهاده قرارك! 
خليكى واعية لاختياراتك ومسؤولة عنهاء واخرجي من مربع الضحية 
#المفعول به لمربع «الفاعل؟... لو فعلا عايزة تنجحي وتحققي مراد 
ربنا منك! 1 
اسك 

«لست نتاجا لظ ر وقي ولكني نتا جقراراتي» 
ستيفن کوفي 


ا ا 0 


الحقيقة التانية: الحياة أكبر مذك 
الحقيقة التانية اللي لازم نفهمها عن الحياة إنها أكبر مننا! إحنا مش 
0۵ 


محور الكون والحياة مش بتدور حوالينا بحيث إن كل واحدة فينا تبقى 
عايشة لنفسها وخلاص! كل واحدة فينا عبارة عن ترس في مكنة كبيرة! 
جزء من کون كبير خلقه ربناء وکل واحدة فينا ليها دور مهم ومميز في 
الكون ده. مفيش حد فينا كومبارس ولا في حد فينا اتخلق صدفة. إن 
ماتخلقتيش صدفة يا فوزيةء إنتي اتخلقتي لغاية! , ١‏ 
العالم اللي حوالينا أقنعنا بشكل أو بأخر إن الحياة عبارة عن إنتي 
دارسة ايه؟ معاكي كام؟ بتشتء : ايه؟ دكتورة ولا مهندسة ولا محامية 
مشهورة؟ شقتك إيجار ولا تمليك؟ متجوزة؟ طب ولادك بيروحوا مدرسة 
أيه؟ وهكذا... ش 
مفيش أي مشكلة إنك تبقي أشهر وأشطر دكتورة في الدنيا وعندك 
أحلى بيت وأجمل ولاد بس هل مجرد وجود الحاجات دي معنا إنك 
سعيدة وعايشة حياة بجودة وحققتي المعنى من حياتك؟ مش شرط! في 
ناس عندهم كل ده ومش مبسوطين ولا حاسين إن حياتهم ليها أي معنى ! 
بشكل عام في تلت أنواع مختلفة من الحياة: حياة كلها خمول وبلادة 
ومفيهاش أي أهداف أو إنجاز وكل يوم شبه اللي قبله» وحياة كلها شغل 
وأكشن ورغبات وطلبات النفسي»» وحياة أكبر من مجرد أنا وانتي ورغباتنا 
. وسعادتنا وخلاص على كده! حياة بنسأل فيها نفسنا: أنا رينا خلقني ليه؟ 
أنا تحديدا ربنا خلقني ليه؟ ما أنا مش مخلوقة بالصدفة! فليه آنا بالذات 
اتخلقت؟ 
ناس كتير بتخاف من السؤال ده وبتتخیل إن ربنا خلقها عشان تبقى 
داعية في المسجد أو راهبة في الكنيسة حتى لو هي مش لاقيه نفسها في 
الدور ده! وده مش حقيقي! 
الحقيقة إن ربنا عايزك تعيشي حياة أكبر من نفسك! عايزك تسيبي 
بصمة» تضيفي قيمة» تعمري الأرض وتنفعي الناس بالحاجة المميزة اللي 
هو سبحانه وتعالى إدهالك» وعلى قدر إستطاعتك. ١‏ 
1 وعشان تعرفي تعملي ده» إنتي محتاجة تفهمي نفسك الأول ويبقى 

عندك وعي وإدراك باللي بيحصل جواكي» محتاجة يبقى عندك علاقة مع 
نفسك ومع الحياة حواليكي تخليكي تقدري تكتشفي مهاراتك والبصمة 
اللي إنتي هتسيبيها في الدنياء وده الهدف من الكتاب» إنك تبدأي التخسبر 
من جواكي الأول» من رؤيتك وتفكيرك ومشاعرك وقيمك ومعتقداتك 
في الحياة» عشان تقدري تأثري فيها. 


«أتمنى أن أقف أمام الله لأخبره بأني قد استفدت من كل المواهب 
التى منحنى إياها» 
رما بومبيك 


الحقيقة الثالثة: الحياة مش ديزني لاند 
الحقيقة الثالثة عن الحياة إنها مش مصممة عشان تحقق لك السعادة 
والراحة طول الوقت» لأن لو الحياة كانت كده كان الإنسان مسك في 
الدنيا ومافكرش في رينا أصلا! ١‏ 
في ناس عايشة في الدنيا بتكبر وبتنجح ويتعمل إنجازات بعقلية «الحلم 
الأمريكي»» والحلم الأمريكي أو الثقافة الأمريكية سمة أساسية من سمتها 
إنها تقولك: إعملي كل حاجة في الدنيا تخليكي سعيدة؛ المهم إنك تبقي 
سعيدة! الغاية الكبرى اللي المفروض تعيشي لها كفرد هي إنك تعيشي 
اأسعيدة). ١‏ 
وفكرة إنك تعيشي سعيدة في حياتك فكرة عظيمة ومهمة جداء لكن 
ماينفعش تبقى «غاية» في حد ذاتها! ماينفعش تبقى «المهمة الكبرى) و«الهدف 
الأسمى» من وجودك ومن كل حاجة بتعمليها في الحياة. ماينفعش تعيشي 


YoY 


في الدنيا بعقلية اللي رايحة «ديزني لاند»» اللي هو «أنا جاية هنا عشان 
اتبسط وبس![4. 

الحياة مش ديزني لاند! 

البحث عن السعادة في حياتك «كغاية» هايخليكي تعيشي صغيرة» 
هايخليكي تعيشي لنفسك كأن الكون بيدور حواليكي إنتي بس» هايخليكي 
تعيشي بتاخدي أكتر ما بتدي» هايخليكي مركزة في اختياراتك على تحقيق 
ذاتك» وإشباع رغبات ال «أنا» جواكي؛ عشان تبقى سعيدة! 

إنما البحث عن «المعتى» من حياتك هايخليكي تعيشي كبيرة» هاييخليكي 
بتستخدسي قرتك وعلمك ومهاراتك مش عشان «تحققي؛ ذاتك ولكن 
عشان #تركقى» باتك دي وتخلي ليها دور في الكون اللي أكبر منها واللى 
عش بيدور حوالييا. هايشايكي تشو في الصورة الكبيرة بتاعت المكنة المي 
إنتي ترس فيهاء هايخلكي تدي مش عشان تاخدي مقابل مادي أو معنوى 
وخللاص:» لکن عشان «هدورك ردي مسؤوليتك في الدنياء هابخلي الماضي 
له علاقة بالحاضر وبالمستقبل لأنك بقبتي فاهمة إنك في رحلة».وإن كل 
موقف بيحصل للك في الر حلة دي له معنى وغاية وحكمة بتتعلمي منها. 

السعادة مش غاية في حد ذاتهاء السعادة وسيلة ومنتج إضافي بيجي 
مع الرحلة. وسيلة يعني إحساس جميل محتاجة تحسيه في حياتك عشان 
تقدري تكملي الحياة وتستتحملي الصعوبات وتوصلي للهدف والغاية من 
وجودك ومنتج إضافي يعني نتيجة ثانوية بنحسي بيها أما يبدأ يحصل توازن 
في حياتك وتبتدي تبقي نفسك» على طبيعتك» تحبي نفسك بمميزتهاء 
وتصاحبيها عشان تصلحي عيوبها. 

هاتحسي بالسعادة أما يبقى عندك سلام داخلي» وتبتدي تکتشفي مراد 
ربنا منك وتعيشي يوم بيوم عشان تحققيه» دي في حد ذاتها سعادة! محاولة 
وصولك لمراد ربنا منك؛ الرحلة نفسهاء محاولة الوصول للغاية من حياتك 
في حد ذاتها هتسعدك» وهتخلي تفاصيل حياتك كلها تلف حوالين هدف 
واحد. حتى وقتها أما الحياة هتقولك «تختاري تاكلي كذا ولاكذاء تخرجي 

انه يا لشكسي ول لا دول ري الاي درولا ساو عابلا 


المج مدب عدوا 


a ري‎ E O 
لکن هيبقى استراحة ليكي عشان تقدري تكملي! هاتبقي بترسمي أو بتلوني‎ 
و ا‎ 


«السعادة ممكنة فقط عندما لا يفترض الناس أن الهدف من الحياة 
هو السعادة» 


جورج أورويل 


الحقيقة الرابعة: الحياة محتاجة مرونة 


لما جوزي قرر إننا هنهاجر كنداء كان توقيت القرار مناسب جدا بالنسبة 
له وغريب جدا بالنسبة لي! وقتها كان بقى لي حوالي 4 سنين بشتغل في 
الكوتشينج والتدريب في مصر وبقى عندي مكتب خاص بيا وبدأت بقى 
اتعرف ويبقى فى ثمرة للتعب والدراسة بتاعت السنين اللي قبل كلاه... 
وراح جوزي فجأة قالي «جومي بينا نمشي»! 

عارفه أما ممثلة مثلا تعتزل التمثيل في عز ما بدأت تتشهر؟ كان الوضع 
شبه كده إلى حد ما بالنسبة لي» لدرجة إني فاكرة ساعتها إن في ناس كانت 
بتواسيني على قرار السفر وبتقولي «هاتعملي إيه هناك وكندا دي ثقافة 
مختلفة خالص» وهتسيبي كل ده دلوقتي ازاي» إلخ إلخ» وإحنا عموما 
مانتوصاش في اللطم :) 


أنا فعلا وقتها كنت متضايقة جدا إني سايبة أهلي وصحابي» بس الحمد 
الله مكنتش متضايقة من موضوع شغلي ده خالص! كنت قلقانة شوية أكيد 
بس حاولت أبص للموضوع بطريقة مختلفة. 

عارفه أما يقي رايحة مشوار مهم مثلاء وليكن إنتي ساكنة في مديئة 
نصر (لا قدر الله) وعندك معاد مهم جدا في جامعة الدول في المهندسين 
(أستغفر الله)؟ لبستي وجهزتي وحضرتي حاجتك ونزلتي ركبتي العربية 
وطلعتي ال 088 أو الخريطة بتاعت الموبايل وكتبتي فيها العنوان اللي إنتي 
رأيحاه وبدأتي تنح رکي... طلعتي طريق النصر وفضلتي ماشية وكله تمام» 
وكوبري أكتوبر قدامك أهوء وفاجأة هرب... الكوبري مطلعه مقفول! 

تخيلي السيناريو ده وفكري... هاتعملي إيه ساعتها؟ 

أنا أقولك قدامك يا ستي تلت اختيارات: الاختيار الأول إنك تركني 
العربية على جنب وتقعدي تعيطي وتندبي حظك بافي اليوم عشان الخطة 
عامث مشيتش زي ما إنتي عايزة» وفي الحالة دي هايروح عليكي المشوار 
الت ومش هتسفيدي أي حاجة» وآخرك هاتلاقي ناس تيجي تواسيكي 
شوية» وبعدينالو فضلتي تعيطي هيسيبوكي ويكملوا حياتهم عادي» ده 
لو ماقالوش عليكي مجنونة أو مأفورة! 

الاختبار التاني اللي قدامك إنك تلفي وترجعي تفعدي في بيتكم» وتستني 
بقى الكويري يفتح بعد يوم اتنين شهر سنة وإنتي وحظك» وفي الغالب 
برضه هيروح عليكي المشوار المهم ومش هتبقي استفادتي أي حاجة! 

والاختيار التالت وده اللي بيحصل بالفعل لو إنتي ماشية على ال 6۴8» 
إنك هتلاقي ال68 عمل حاجة !Routing . Re qel‏ يعني بالبلدي كده 
انشراح - اللي هي الكل في الكل في ال 6۲8 - أما تلاقيكي ماطلعتيش 
كوبري أكتوبر» هاتروح في لحظات كده حاسبة إيه الاختيارات التأنية اللي 
قدامك وتروح مدياكي طريق تاني تروحي منه لنفس مشوارك» من غير 
ما تعيط ولا تلطم ولا تندب حظها ولا تقولك إنتي السبب وتشتمك ولا 
تلعن الكوبري على اليلد كلها! 

ليه بقى يبحصل كده؟ لأن إنشراح عندها حاجة اسمها #مرونة» وإحنا 
يا فوزية محتاجين نتعلم المرونة دي منها! 
مرونة يعني حاجتين: 

١‏ - مرونة يعني أنا اللي يهمني أوصل جامعة الدول عشان المشوار 
المهم اللي وراياء وصلت من كوبري أكتوبر ولا وصلت من غمرة» ركبت 
عربية ولا ركبت مكوك فضائي» المهم إني أوصل للمشوار بتاعي! 

؟- مرونة يعني إن انشراح بعد ما كانت خلاص حسبت لك الطريق 
الأول» ورسمت لك الخطة بتاعت كوبري أكتوبر» وقالت لك سيري على 
بركة الله يا فوزية» وقعدت هي بقى تتفرج على حريم السلطان وهي 
مستكنيصة» كان عندها مرونة وتقَبّل إنها ‏ أما لقيت الطريق ده مقفول- 
تسيب حريم السلطان وتقوم من على الكنبة وتخرج من «دايرة الراحةا 
بتاعتها وتحسب لك طريق جديد عشان تمشي فيه! 

ولعلمك» انشراح بتاعت ال 055 لا تيأسء أنا مجرباها كتير! كل مرة 
الطريق هيقف هتطلع لك طريق تاني بمنتهى المرونة والإصرار! ليه بقى؟ 
عشان هي يهمها إنك توصلي. 

إيه علاقة كل ده بقصة سفري لكندا؟ 

أما أخدنا القرار بالسفر قلت لنفسي: لو إنتي ياهبة تركيزك إنك توصلي 
لمراد رَبنا منك» وتحطي بصمة في قيمة المرأة ودورها وفي فكرة إن 
الإنسان يكون مُمَكّن ؤعايش بجودة وغاية كبيرة في حياته» لو هو ده ال 
destination‏ بتاعك أو المشوار المهم بتاع جامعة الدول بالنسبة لك» يبقى 
مش المفروض يهمك عماتي ده في مصر ولا في كندا ولا في بوركينا 
فاسوء المهم توصلي! بالتالي لو طريق مصر اتقفل بالنسبة لك لاي سبب» 
لازم يكون عندك «مرونة» إنك تعملي 56-1010888 وتوصلي لمراد ربنا 
منك بای طريق تاني فتحه للك؛ حتى لو ده معناه خروج من دايرة الراحة 
بتاعتك وبذل شوية مجهود زيادة عشان الطريق الجديد أطول أو أصعب! 


ذف 


لأن البديل إنك تفضلي قاعدة في مكانك» تندبي حظك» وتنكدي عيشة 
جوزك وولادك وبرضه مش هتوصلي! 

والخروج من دايرة الراحة معناه حاجتين برضه: 

١‏ - معناه الخروج من «الدايرة» اللي بتدوري فيها من عاداتك وطريقة 
تفكيرك وصحابك والحاجات اللى إنتى «عارفاهأ» وامتعودة عليها»؛ لحاجة 
جديدة مجهولة» ماتعريفهاش برة الدايرة بتاعتك ولسه هتجربيها! ودي 
حاجة محتاجة تتقبليها عامة في التعامل مع الحياة: إن مش دايما كل خاجة 
هتبقى معروقة وواضحة وفيها إجابة قاطعة نموذجية مضمونة! الحياة مش 
الدايرة بتاعتك ولا الناس اللي تعرفيهم ولا الشوارع اللي إنتي حافظاها! 
الحياة مش معادلات محفوظة ونتايجها واجدة: .5-3+١‏ عاك 

. لما بتحطي عنوان في ال 685 بيديكي خريطة عامة للطريق» لكن مش 
بتشوفي تفاصيل الطريق كله قبل ما تنحركي. إنتي يدوبك بتشوفي الخطوة 
الجاية «إدخلي يمين؛ وأما تدخلي يمين تشوفي الخطوة اللي بعدها «إمشي 
٠‏ متر وبعدين شمال» وممكن في نص الطريق تلاقي حاجة ماكنتيش 
عاملة حسابها وهكذاء والطريق بيوضح مع الوقت! 

SER ELA e 
لو استنيتي أما تعرفي كل تفصيلة في الخطةء كل نتيجة وإحتمالية ممكن‎ 
تحصل: كل إجابة على كل سؤال في ذهنك» يبقى مش هتتحركي! لأن‎ 
الحياة مش كده! لازم يبقى عندك مرونة إنك تعيشي بأسئلة» ويتجاوب‎ 
عليها في الطريق! يبقى عندك تقبّل لفكرة إنك مهما خططتي وقررتي»‎ 
فالحياة متغيرة! مفيش إسطمبة واحدة للحياة كلنا هنعيش فيها! لازم تجارب‎ 
ومحاولات وتغيير واكتشاف للعالم اللي برة فكرة «اللي نعرفه أحسن من‎ 
اللي مانعرفوش»‎ 

؟- الخروج من دايرة الراحة معناه إنك يبقى عندك تفيل إن التغيير أو 
الحاجة اللي هتجربيها دي هتبقى مش مريحة؛ في الأول» حتى لو إنتي 
مقتنعة تماما إنها حاجة مهمة رعظيمة! يعني مثلا لو بتصحي كل يوم الساعة 


ذف 


١ ٠‏ الضهرء ومتضايقة من الموضوع ده» وشايفة إنك بتصحي متأخر وبيفوتك 
حاجات مهمة؛ فحاولتي تغيري الوضع وبدأتي تمرني نفسك إنك تصحى 
۰ بدري... أول يوم واتنين هتصحي فيهم بدري هيبقى شكلك عامل إزاي؟ 

هتبقي مقريفة جدا وتعبانة وغالبا ملامح وشك نفسها هتكون مخيفة. 
لأنه بالرغم من إنك متأكدة إن التغيير اللي بتعمليه ده أحسن لحياتك» إلا 
إنه برة دايرة الراحة بتاعتك... برة اللى إنتى متعودة عليه... بالتالي التغيير 
ده هيكون اغير مريح» وهتاخدي وقت وتعود لحد ما يبقى معاد صحيانك 
البدري ده» هو «دايرة الراحة» الجديدة بتاعتك! 

فاللي عايزة أقوله إن الحياة محتاجة مرونة لأنها مش ثابتة ولا متوقعة 
أغلب. الوقت! فاللي هتعيش في الدنيا وهي معندهاش مرونة إنها تغير 

يقة تفكير. » تكتسب عادات جديدة» صداقات جديدة» تغير خطتها 
أوقات» تفكر في بدائل مختلفة أما الدنيا تقفل وهكذا... هتتعب جداء 
وهتقف مع أول مطب! 

وصضقيني يا آمال (بصوت زكي رستم)» المطبات كتير! 
مح للش ا ل ا ی 

الكن للحياة منطقهاء وقليلا ما تسألنا عن رأينا فيما تريد فعله» 


واسيني الأعرج 


ع ا ا جر 


الحقيقة الخامسة: الحياة قصيرة 


الحياة قصيرة جدا! 


- أقصر من إنك تعيشي حياة حد تاني! مفيش مشكلة إنك تتأثري بتجارب 
غيرك بس في الآخر ماتعمليش غير اللي فعلا هينفعك في رحلتك إنتي | 


ينها 


الحياة قصيرة وكل واحدة فينا ليها ظروفها ورخلتها المختلفة... كل 
واحدة راكبة تاكسي مختلف... ولو كل واحدة ركزت في رحلة غيرهاء 
الحمر هيعدي وماحدش هيوصل! وكل ما هتفهمي النقطة دي بدري» كل 
ما هتبطلي تقارني حياتك بحياة حد تاني. 


ستيف جوبز 


- أقصر من إنك تعقديها على نفسك! الحياة كده كده هيبقى فيها صعوبات 
وتحديات» فبلاش إنتي كمان تصعبيها على نفسك! عافري وإسعي في 
الدنيا بس ماتتخانقيش معاها وتعاديها! إنتي مش في حالة حرب مع العالم! 
خعدي الأمور بالراحة وسهلي الحياة على نفسك وعلى غيرك عشان ربنا 
يسهلها عليكي. إضحكي كتير زې الأطفال؛ ماتخديش كل حاجة بجدية 
رهيبة وعلى أعصابك لأن إنتي اللي «تتعبي وروحك هتعجز بسرعة! بسطي 
الأمور على أد ما تقدري» بسطي حتى طريقة حياتك وأكلك وفرش بيتك. 
اتعودي تسكتي دماغك كل يوم ٠١‏ دقايق؛ ٠١‏ دقايق بس مخك يهدى 
فيهم من التفكير والهمّ! فكري إيه اللي بيبسطك واعمليه عشان تحبي 
حياتك وتعرفي تكملي الطريق. ماتشغليش نفسك بمين هيفكر إزاي طالما 
ما بتعمليش حاجة غلط لأن الدنيا فعلا قصيرة! 

- أقصر من إنك تضيعي طاقتك في زعل وخناق... أقصر من إنك 
تبوظي قلبك بغل وكره وانتقام من حد... أقصر من إنك تاخدي كل كلمة 
على نفسك وتهتمي إنك تكسبي كل جدل وكل خناقة... أقصر من إنك 
تقفي عند كل موقف وكل كلمة وتعملي منها قصة! الحياة فعلا قصيرة» 
وإنتي دورك فيها كبير! 


- أقصر من إنك تحبسي نفسك في تجربة أو اتنين في حياتك! اللي حصل 
مهما كان صعب ومؤلم» فهيعدي! بعد شهر سئة اتثين خمسة:» هيعدّي! 
هيبقى مجرد ذكرى! اشغلي نفسك كتير وخلى عندك صبر. الوقت هو 
أفضل علاج لتجارب كتير بتعلم فينا. إدي بس وقت» للوقت :) 

- أقصر من إنك تحوشي كل متعة ربنا إدهالك ليوم تاني ! الحياة مراحل» 
وكل مرحلة ليها تحدياتها ومتعتها. مرحلة الطفولة» وبعدين المدرسة 
وبعدين الجامعة» وبعدين مرحلة الشغل والجوازء وبعدين الحمل والطفل 
الأول» ويعدين الولاد كبروا وإنتي كبرتي وهكذا... كل مرحلة من دول 
ليها متعتها فلازم تعيشيها في وقتهاء ماتحوشيش الإنبساط لوقت تاني! 
كل يوم هايعدي مش هايجي زيه! آ 

- أقصر من إنك تخافي من كل حاجة! تخافي إنك تبقي على طبيعتك» 
فتلبسي ماسكات تغطيها! تخافي من الناس» فتحطي أسوار حوالين نفسك 
عشان تحميها! تخافي تجربي» تخافي تفشلي أو تتعبي! 

إنتي ممكن تقضي حياتك كلها بتقولي أد إيه إنتي جميلة وطيبة» بس 
محدش هيحبك فعلا غير أما تشيلي الماسكات وتبقي على طبيعتك مع 
الناس» ويشوفوا جمالك وطيبتك! ممكن تقضي حياتك كلها بين الكتب 
والتنظير والمحاضرات عن النجاح والسعادة والحياة» بس مش هتنجحي 
فعلا غير”أما تخرجي وتاخدي أكشن وتشوفي الواقع وتتخبطي ۷ مرات 
وتقرمى 8! دي الحياة الواقعية! كلها خبط ! ولو حاولتي تتفادي كل الخبطات 
اللي بتحصل واللي ممكن تحصلء هتتفادي الحياة وهتموتي قبل ما تبقي 
عيشتي! 

- أقصر من إنك تهملي علاقتك بالناس اللي حواليكي عشان أي سبب! 
محدش وهو بيموت بيقول ياريتني كنت اشتغلت ساعات أكتر وجمعت 
فلوس أكتر! محدش بيقول يارتني كنت قريت كتب أكتر وأخدت شهادات 
أعلى! كله بيندم على تقصيره في حق ربنا وفي حق الناس اللي بيحبهم» 
وبيندم على تقصيره في حق تفسه وإنه نسي يستمتع بحياته! علاقتك بالناس 


1۵ 


مهمة جدا ومحتاجة رعاية واهتمام. ولو معندكش وقت «تضيعيه» مع 
الناس اللي بتحبيهم» يبقى وقتك «کله» ضايع! 

- أقصر من إنك تضيعي حياتك بتجري ورا باب واحد بس للسعادة 
ومهملة الباقي! أقصر من إنك تكلبشي نفسك بكلبشات تعطلك عن هدفك؛ 
وتبني معتقدات ومعاني في دماغك تكرهك في العيشة كلها! 

- أقصر من إنك تقضيها مخاصمة نفسك! أو تقضيها بتحلمي بالحاجات 
اللي نفسك تعمليهاء وإنتي قاعدة في مكانك! 

- أقصر من إنك تعيشي شايفة دايما اللي ناقصك ومش شايفة النعم اللي 
غرقانة فيها! كل واحدة فينا لها ۲٤‏ قيراط من الدنيا هتاخدهم هتاخدهم! 
الفرق بين واحدة والتانية إن تقسيم القراريط مختلف وبيتوزع في أوقات 
مختلفة! فلانة ناجحة في جوازها بس صحتها ضعيفة» وفلانة عندها ولاد 
زي الفل بس مش مبسوطة مع جوزهاء وفلانة غنية جدا بس معندهاش 
أولادء وعلانة ناجحة في شغلها بس ملهاش أهل. دي إتجوزت وخلفت 
بدري» والتانية إغتنت بدري وإتجوزت متأخرء والتالتة ماتجوزتش خالص 
واتعلمت علم كبير في مجال معين فادت بيه البشرية» وهكذا... كل واحدة 
عندها نعم مختلفة» ومشاكل كمان مختلفة. مايغركيش الصور... كل واحدة 
فعلا عندها مشاكلها. الفرق بس إن في ناس مشاكلها ظاهرة أكتر من 
ناس تانيةء بس كله عنده مشاكله! حاولي تشوفي النعم اللي في حياتك 
وماتبصيش دايما على اللي ناقصك بنظرة المحرومة! بصي عليه بنظرة 
اللي عايزة تطور حياتها وهي ممتنة إبتداءا لكل حاجة فيها! 

ممتنة وراضية باللي عندها وممتنة وراضية باللي راح منهاء حاسة بالنعمة 
والشكر للي معاها واللي مش معاهاء عندها حالة رضا عن السعادة والألم 
وکل حال ربنا قدره عليها. 

قريت مرة قصة مُدرسة طلبت من الفصل بتاعها إن كل واحد يكتب في 
ورقة عجائب الدنيا السبعة. كتب كل طالب الحل وبعدين قعدوا يتناقشوا 
مع بعض إيه هي عجائب الدنيا السبعة دلوقتي وزمان, ولاحظوا إن في 

بنت لسه عمالة بتكتب. سألتها المّدرسة «إنتي ليه لسه بتكتبي؟ مش عارفه 
الحل؟» ردت البنت وقالت لها «المشكلة إن عجائب الدنيا أكتر من سبعة 
بكتير أوي فمش عارفه أكتب إيه ولا إيه؛ بصت المدرسة في ورقة البنت 
لقيتها كاتبة: 

عجائب الدنيا السبعة إننا: 

١‏ بنشوف 

7 بتسمع 

۳ بتتكلم 

4 تشخس 

- بنذوق 

5 بنضحك 

۷- يحب 

الحاجات دي كلها وغيرهم كتير نعم !لو حد قالك إستغني عن نعمة 
واحدة فيهم في مقابل إن كل مشاكلك تتحلء مش هترضي؛ لأنها نعم لا 
تُعوض فعلاء وللأسف بننسى إنها موجودة وإننا المفروض نحس بالامتنان 
تجاهها. 

الشعور بالامتنان هو أقوى شعور يطلعك من حالة «وقف الكوكب 
لو سمحت وتزلني هناء اللي بتيجي للواحدة ساعات أما الدنيا بتضيق» 
هو حالة السكينة اللي بتحسي بيها - في وسط الإبتلاءات - أما بتقعدي 


تفتكري نعم رينا عليكي في حياتك» هو الحاجات الصغيرة ة أوي والتفاصيل 
البسيطة اللي لو راحت منك فعلا هتحسي إن الحياة فضيت! 


كان في دراسة معمولة في جامعة فلوريدا وجامعة منيسوتا بتقول إن 
كتابة الحاجات الجميلة اللي حصلت في اليوم مهما كانت بسيطة _ 
بيقلل ظاهرة الشكوى عند الناس» وبيقلل إحساسهم بالضغط وبيديهم 
شعور أكبر بالراحة والسكينة! 


WY 


«إذا أردت التوقف عن القلق والبدء بالجياة» إليك بهذه القاعدة: عذد 
نىمىك ولیس متاعبك» 


ديل كارنيجي 


أنا شخصيا بفكر نفسي دايما إني مش بس أكون ممتئة للحاجات الحلوة 
اللي في حياتي» ده آنا كمان أكون ممتنة للحاجات اللي كان نفسي تحصل 
وماحصلتش... أكرن ممتنة للحاجات اللي ربنا بعليها عني عشان هو يعلم 
إنها مش خير ليا... وأكون ممتنة للأخطاء اللي عملتها في حياتي والمصايب 
اللي حضلت ليء لأن لولها ماكنتش اتعلمت! 

ممكن أحكي لك قصة نورا صاحبتي؟ 

لأء هخلي نورا هي اللي تحكيها لك: 

« الأ مش هاموت دلوقتى إن شاء الله 

لأ أنا عايزة أفضل مع جوزى وولادى شوية يارب 

ده كان أول أول حإجة تيجي على بالي أول ما عرفت من الدكتورة 
بتاعتي إني عندي سرطان الثدي» ؤكمان في مرحلة متأخرة جدا» ونسية 
إستجابتي للعلاج ضعيفة جداء وممكن يجييلي لوكيميا في أي وقت في 
مرحلة العلاج حسب كلام الدكتورة في كندا. 

الحقيقة المفروض إن كلام الدكتورة ده كان يضلم الدنيا في وشي 
ويحسسني إني هاموت بكرة؛ قصدى دلوقتي حالاء بس اللي حصل كان 
العكس ! كانت طول ماهي بنشرح تطورات المرض ورحلة العلاج؛ وأنا 
مافيش في مخي غير الجملتين دول: إن شاء الله هماخف وإن شاء الله 
السرطان مش هينتشر في بقيت جسحي زي ما هي بتقول! 


FA 


وقتها بقيت أبص فى عنيها وأعيط وأقول بالعربي الأ إن شاء الله 
لأ وأقول لجوزى هي ماتعرفنيش أنا هاخفء لأ أنتوا صحيح بتقولوا 
سرطان وحركات بس معلش آنا مش هاموت إن شاء الله» أنا يارب عارفة 
إنك بتعلمنى حاجة» بتقربني منك شوية؛ بتريحني يمكن من جري الحياة 
وبتديني فرصة أتأمل في نعمك اللي الواحد واخدها وكأنها حق في الحياة 
مش رزق وفضل منك!) 

قبل السرطان حياتى كانت عادية جدا وماعنديش الحمد لله مشاكل من 
أى نوع. كنت عايشة في دوامة الحياة زيي زي ناس كتيبيير أوي» مشغولة 
بجوزي وبولادي وبطلباتهم. كنت بستمتع بكل حاجة يعملها معاهم وکل 
وقت بقضيه. كنت مستمتعة بنفسي كأم وزوجة الحمد لله» يس بمكن اللي 
كان تاعبني إني دايما بحاول أحل للناس اللي بحبهم مشاكلهم» شايلة همرمي 
وهموم غيري طول حياتي؛ عايزة كل اللى حواليا كويسين ومبسوطين؛ 
وبجد وصلت لأنى تعبت من الجمل ده وماصدقت إنى هاجرت عشان 
أبعد شوية وأحاول أركز في حياتي وحياة أقرب الناس ليا. 

أما سافرت كنت مهتمة أوي إزاي أخطط للأيام اللي جاية» وبفكر أد 
إيه هي مرحلة مهمة ومحتاجة تركيز. يمكن ندمت شوية إني بعدت عن 
أهلي وسافرت» لكن بدأت الحياة الجديدة بطريقة بحبها. اتعرفت على 
كمية ناسمش طبيعية فى فترة قصيرة أوي» وكلهم أحسن من بعض» ريا 
دوب اتأقلمت وبدأت اشتغل... هوب حصل اللى حصل! 

حسيت كأن ربنا كان بيقولي إهدي شوية بقيء كأنه كان عايزني آبص 
على نعمه - اللي فعلا مغرقاني - بطريقة مختلفة. كنت قبل كده دايما 
بصلى وبشكر ربنا واحمده على كل حاجة» بس من غير إحساس» من غير 
ما أشعر بأهمية النعم دي في حياتي... لحد ما اتحرمت منها. 

طبعا أما عرفت مرضي كنت مصدومة؛ وأكيد الخبر ماكنش سهل عليا 
ولاعلى جوزي» بس فضلت أقول لنفسي اوبعدين؟ وبعد ما أزعلوأتآثر 
وآستسلم؟ هاضيع! هاخسر كل حاجة. 

بيدأت رحلة العلاج بالكيماوى وكان أصعب شيء ممكن لبشر إنه 
يتحمله! أقصى درجات الألم اللي ممكن أي حد يحس بيها! لكن اللي 
ا ER‏ با .. ولادي اللي عمرهم ما بعدوا 
عن عيني لحظةء مابقتش بقدر أشوفهم ولا ألمسهم... بحلم بيهم بس! 
کإ ل أسوعين كانوا بيجزايقفوا على بان أزظيتي والحربية | إن الروح كانت 
بترد فيا وبحس إني كويسة عشان شوفتهم» وأول ما يمشوا ترجع الالآم 
كلها تاني. 

الخمس دقايق اللي كنت بشوفهم فيهم دولء كانوا بيزيدوني إصرار 
رهيب من جوايا إني لازم أخف! نظرة جوزي ليا وهو مرعوب علياء خلتني 
متأكدة إني مش هاسيبه! . 

فاكرة إن شعري لما بدأ يقع كنت بقول اللهم أجرني في مصيبتي وأخلفنى 
خير منها)» وقلت لجوزي وقتها بلاش تشوفني کده» قالي ابالعكس لازم 
أبقي معاكي»! حلقلي اللى فضل في راسي بإيده؛ وقالي احتى لو بقيتي 
شبه مايك تايسون. بحبك) 

ماكنش ينفع أستسلم» وقررت أبقى مايك تايسون :) هاهزم السرطان 
يعني هاهزمه! بقيت مركزة أوي إزاي بخلص العلاج والعمليات والإشعاع» 
وبقيت بفهم في المصطلحات الطبية بالإنجليزي زي الدكتورة بالظبط 
مع إني كان بقالى 3 سنين أو أقل في كنداء بس قررت أفهم لوحذي من 


كل اللي كنت حساه ساعتها. .. إني في رحلة صعبة أوي بعتني فيها 
ربنا عشان أفهم حاجة وأرجع لحياتي. 


آهل جوزي كانوا معايا يوم بيوم وخطوة بخطوة» عوضوني عن عدم 
وجود أهلي فعلاء ساعدوني كتير أوي! كمية الناس اللي ربتا بعتهم لي 
مش طبيعية؛ وكلهم كانوا معايا أكتر من الأهل. بقيت بحمد ربنا عليهم 
وبقول لنفسي أكيد أهلى راضيين عليا عشان ربنا بيوفقنى كده. كمية الصبر 
والطمأنينة اللي كتت فيها غريبة» هادية وبضحك وحاجة كده عجيبة مش 
جو كانسر ومرض وبتاع. 

كنت حساها هتعدي من عند ربنا فعلا؛ عشان كده خبیت على أهلى في 
مصر؛ لان ماكتوش هيستحملوا ولا هيصدقوا إني هاخعف! كلمة سر طا 
ند معطم الناس يعني موت» وكمان معندناش أي حد فى العيلة جاله 
سرطان من أي نوع قبل کدی فكانت هاتبقى صدمة من الآخر! وعشان 
زعلهم وقلتهم كان هيبقى له تأثير سلبي علياء قررت إني أخبي عليهم وأمثل 
بقى إني زي القردة وبلف كندا كلها! كنت ممثلة بارعة فى المكالمات» 
وبحاول أبين لهم قد إيه أنا سبيدة وكويسة؛ لكن في الحقيقة آنا كنت فى 
قمة المرض والإعياء من الكيماوي والمضاعفات. 1 
ماکنتش عايزة حاجة تهزني أو تفقدني تركيزي في إزاي هاعدي المحنة ' 
دي. كنت دايما بتخيل اليوم اللي هاخف فيه وهسافر لأهلي وأحكيلهم 
القصة وأنا قدامهم سليمة وزي الفل! 1 

تخيلي إن في العز التعب ده كنت بتخيل نفسي قمر! والله العظيم هو 
ده كان شعوريء وكان بيزيد أكتر لما جوزي يحسسني بکده» ويقولي إنتي 
ست الستات! كنت بضحك وأقوله ابس ماتقولش ست). 

كل ما كنت أروح للدكتورة وتقولي التتايج» كنت بطير من الفرحة 
وأحس بالإنتصار» وبحس أد إيه ربناامعايا ومش هايسبني لأني عندي ثقة 
في قدرته» ومتأكدة إن في خير من ورا اللي حصل لي! كنت ياخد جلسة 
واستنى اللي بعدها بفارغ الصبر عشان أنجز المهمة. 

كنت بتمنى اليوم اللي هاخف فيه علشان أبوس ولادى» أذاكر لهم 
أطبخلهم أو أزعقلهم حتى: بس أبقي معاهم! قدرت كل دفيقة كنت بشتكي 
ا م 0 
وبقيت لما حد بيطلب مني أي مساعدة بعملها وافو E‏ 


نك قدرتن أساعدا. 

ْ تفاصيل كتير حصلت في الت ومضاعفات أثناء العلاج والعمليات 
1 كن عد الحمد لله 

ود 1 ! والسنة دي عدت عليا فعلا 


سنة» لا أكتر ولا أقل! الحمد الله خفيت واتعملت درس عمري كله 
وفوقت من التجربة دي على إن عمر ما الإستسلام لأي مشكلة - ولو 
حتى للمرض - كان حل! بقى عندي إحساس قوي بأهمية كل حاجة في 
حياتي: بيتي وشغلي وصحتى اللي ربنا رجعها لي تاني علشان أقدر أكمل» 
عشان أقدر أكون مع ولادي وجوزي اللي ربنا أكرمني بإني أشاركهم الحياة 
مرة تانية... الحمد لله» 

خلص كلام نورا. 

نورا خفت الحمد لله» وحتى من قبل ماتخف... نورا كانت من ال١٠/1‏ 
اللي الكاتب لورنس جونزالس حكى عنهم في كتابه ۷10 ,5علان! 0ط/لا 
.Dies and Why‏ 

الكاتب قال إن الناس عموما لما بتواجه موقف صعب بيهدد حياتهم» 
۰ منهم بيجي لهم ذعر: و١٠/‏ بس اللي بيثبتوا وبيبقو هاديين ومركزين 
وعايشين! وال /٠١‏ دول هما الناس اللي قدرت تلاقي درس أو فرصة أو 
معنى من الموقف الصعب ده! 

فيكتور فرانكل الطبيب النفسي ومؤسس نظرية ال لهة6عتطامع0.] أو 
العلاج بالمعنى» اتكلم عن نفس النقطة دي في كتابه a1 Seړrch for‏ 
.Meaning‏ 


قال إنه الفرق بين الناس الكتير اللي ماتوا في معسكرات النازية في 


الأربعينات» وبين الناس اللي نجت» هي كلمة واحدة بس: المعنى! الناس ١‏ 


اللي نجت كان بيميزهم إنهم عندهم معنى عايشين عشانه في حياتهم 
وبيشوفوه حتى في الظروف الصعبة اللي بيمروا بيها! و والمعنى ده بيديهم 
قوة وإصرار إنهم يعدّوا ويكملوا! 

نورا كانت من الناس دول» كانت بتدور على المعنى في الإبتلاء الصعب 
اللي مرت بيه! كانت حاسة بامتنان للتجربة وللحياة بكل تفاصيلها. واللي 
يتعامل مع نورا عامة يحس إنها بني آدمة جميلة وعندها طمأنينة وسكينة 

رهيبة وبتتعامل مع الناس فعلا من قلبهاء ودي نتيجة جميلة جدا بنوصلها 
أما بنعيش الحياة بشعور الإمتنان. 
الإحساس بالامتنان والشكرء أريانا هاقنجتون ‏ مؤسسسة جريدة هافنجتون 
بوست - وصفته بإنه الجهاز المناعي للروح واللي بيحارب أي هم أو 
ضيق في الحياة! لأن الواقع إنه مش دايما الحياة هتبقى إنتصارات ونياشين 
وتجارب رائعة! ساعات كتير الحياة بتقعد تستفرنا كده لحد ما تطلع مننا 
الإنسان القوي اللي عنده 9 سكينة وحكمة وإحساس بالنعم. 
نورا مش بس خفت الحمد لله نورا بدأت تنقل تجربتها وتوعي الناس 
بسرطان الثدي وعلاجه. والجميل إنها بقيت بتروح تحضر محاضرات 
. التوعية بالمرض عشان تحكي للناس عن تجربتها وتشجعهم يسألوهاء 
وبقيت أما بتتعرف على واحدة مصابة بالسرطان بتروح ينفسها معاها جلسات 
الكيماوي عشان تساعدها نفسيا وتقويها... مع إن ده من أصعب الذكريات 
على مريض السرطان بعد ما يتعافى! 
عارقة إزاي قدرت تعمل كده؟ 
قدرت تعمل كده لأن الإحساس العميق بالنعم في الحياة وشكرهاء 
بيدخل الإنسان لا إراديا - في بعد تاني مهم جدا وهو بُعد العطاء! أما 
بتلاقي المعنى من حياتك ومن اللي بتمري بيه مش بتقدري غير إنك 
تنقلي ده لغيرك وتساعديه؛ وساعتها بتبقي سيبتي بصمتك وحققتي مراد 
ربنا منك فعلا! عشان كده الناس اللي عايشة لنفسها وبس - مهما كبروا 
في حياتهم - في الآخربيقفوا! ييحسوا إن في حاجة ناقصة| بيحسوا بكابة 
لأن الحياة من غير عطاء بتبقى فعلا كتيبة وملهاش معنى! 
اكتبي أي خواطر جت في بالك عن الحياق أي تغيير حصل في تفكيرك» 
أي قرار قررتي تاخديه. 


دلا تقبل بحياة لا تَشْعْر فيها بالحياة» 
ْ سمس التبريزي 


معظم القصص وأفلام الكارتون اللي اتربينا عليها كانت بتأصل لفكرة 
واحدة: عايزة تعيشي سعيدة؟ عايزة حياة جميلة؟ عايزة تعيشي عيشة فل 
وتوصلي لل Ever After‏ Happily؟‏ 

في مكونات معينة للخلطة دي... 

لازم تبقي أمورة ورقيقة وبسكوتة لازم تبقي اتظلمتي بشكل ما في 
حياتك» لازم يبقى فيه ساحرة طيبة تحل لك مشاكلك وتعمل لك معجزات» 
ولازم يبقى فيه نمطا ١٥ا۲‏ أو الأمير الجذاب اللي بتقعي في . 
غرامه وبينتهي الفيلم بإتكم انجوزتوا وعيشتوا في تبات ونبات» وبکده 
تبقي استلمتي شيك على بياض بالعيشة الفل بقيت حياتك... وكل سنة 


-. وانتي طيبة! - 
كل القصص دي لطيفة وجميلة جدا الحقيقة: بس ملهاش أي علاقة 
بالواقع! 
الواقع إنك ممكن تبقى أمورة ورقيقة ومافيكيش غلطة: بسن تبقى 
حياتك تعيسة! 
الواقع إن فكرة الضحية المظلومة قليلة الحيلة دي» هي أول طريق 
البؤس في الحياة! 


الواقع إن مفيش ساحرة طيبة ولا فيري جود ماذر! مفيش معجزات! 
مفيش عصاية سحرية هتحل لك مشاكلك ونحول لك قرع العسل لعربية 
وتحول لك الفيران لسواقين عشان تروحي الحفلة وتبطلي عياط! 

الواقع إن وجود الأمير بالحصان الأبيض والوردة وقصة الحب في 
ياك مش ضمان لأي تبات ولا نبات ولا حيوان ولا جماد حتى! 

الواقع إن فكرة البرشامة والإصلاح السريع ممكن تخلي اليوم يعدي 
حاجة! الساحرة ممكن تكون ساعدت سيندريلا في الفيلم .لما لبستها 
فستان جديد وجزمة إزاز وإدتها عربية فخمة توصلها الحفلة. إنما الحقيقة 

إن كل دي مسكنات هتيجي الساعة 1 ومفعولها هيروح وهترجع ريما 
لعادتها القديمة! : 

الواقع إن سيندريلا لو فعلا عايزة تعيش عيشة فل» يبقى لازم تخطط 
هي لحياتها وتعالج مشاكلها بنفسها! لازم تبطل مسكنات وتبطل «تستنى" 
المعجزة والأمير والفرصة والمجتمع والناس! لازم تبطل لوم وآعذارء 
وتبدأ تتحمل مسؤولية حياتها! لازم تحط خطة تخليها متوازنة وحرة؛ لازم 
تدخل جوه نفسها وتصاحبها وتفك الكلابشات اللي معطلاها! لازم تمسك 
الريموت كونترول يتاع مشاعرها وقيمها ومعتقداتها عشان حياتها تظبط! 
لازم تفهم الحياة» وتعرف إنها ليها دور مهم فيهاء ربنا خلقها عشان تعمله! 
ولما سيندريلا تعمل كل ده... هتبقى حياتها ليها معنى» وهتعيش عيشة فل! 


«لن يأنينا التغيير إذا ما انتظرنا شخصا ما أو شيئا ما آخرء نحن من 
نتنظرهمء لأننا من سنحدث هذا التغيير ولي سأحد غيرنا» 
باراك أوباما 


٠‏ كلنا سيندريلاء وكلنا فوزية» وكلنا أشجان! 

كلنا ساعات بنتوه زي ما سيندريلا كانت تايهة؛ وساعات بناخد خطوات 
ونطور فعلا في حياتنا زي فوزية» وساعات بنسعى إننا نساعد غيرنا زي 
أشجان! كلنا بنمر بمراحل مختلفة في حياتنا وده طبيعي» وساعات كمان 
بيحصل لنا موقف يرجعنا كام خطوة لوراء وده كمان طبيعي. لكن اللي مش 
طبيعي إن الغالب على حياتنا يبقى التوهان والإحساس بالفراغ والضيق! 
اللي مش طبيعي إننا نبقى عايشين في الدنيا يوم بيوم؛ وأهي ماشية وخلاص! 
اللي مش طبيعي إننا نبقى مش عارفين إحنا عايشين ليه» ومقضيين حياتنا 
۷۸ 


بنملى فراغات وبناخحد مسكنات من غير أي هدف! اللي مش طبيعي إننا 
نبقى رأكبين العربية ومش عارفين بنسوق إزاي ولا رايحين فين ولا الطريق 
شكله إيه! دي مش حياة. 


#وإنما س رالحياة هوإن تبلل فى سيبل غاية» 
مصطفى محمود 


لو عايزة تعيشيي حياة صح وتسيبي بصمة في الدنياء لو عايزة تطلعي 
أحسن ما فيكي وتبقي best-version-~of- yourself Ji‏ لو عايزة تستغلي 
التاكسي اللي معاكي اللي هو حياتك - وتطلعي منه أحلى شخل» لو 
نفسك تعرفي إنتي إيه دورك في الدنيا وإيه الغاية من وجودك إنتي تحديدا 
وإيه القيمة اللي إنتي هتسيبيهاء لو عايزة تكتشفي مراد ربنا منك وتعيشي 
حباتك كل يوم عشان تحققيه؛ لو عايزة توصلي لكل ده يبقى لازم نبدأي 
بالكلمتين دول: آنا والحياة! 
لازم «أنا» تبقى مسؤولة! مسؤولة إنها تتعلم من الماضي وتكمل وهي 
قوية» مسؤولة عن الاختيارات اللي بتعملها كل يوم في حياتهاء مسؤولة 
إنها تلاقي السعادة جواها قبل ما تدور عليها مع أي شخص أو شيء تاني 
غيرهاء مسؤولة يعني مش ضحية ولا بتشتكي وخلاصء مسؤولة يعني 
مركزة: هخطط لحياتي اللي جاية إزاي وهتعلم إيه من أخطائي» هقرب 
من مين وهبعد عن مينء هجرب إيه وهاخد قرار إيه وهنفذ الخطوات 
اللي قلناها في الكتاب إزاي؟ 
لازم «أناه تبقى مسؤولة! 
لازم «أنا» تبقى متوازنة! 
دي هي محور كل حاجة هي 


متوازنة في علاقتها بربنا وفاهمة إن العلاقة 
بتحملها في الدنياء متوازئة في علاقتها بأهلها 

وعاملة علاقة بجودة معاهم ومتصالحة مع أي حاجة وجعتها منهم قبل كده؛ 
متوازنة في علاقتها بالناس والصحاب والمتع اللي بتهون الحياة» متوازنة في 
علاقتها بجوزها وفاهمة إزاي تتعامل معاه وإزاي تطور علاقتها بيه وإزاي 
ماتحملش العلاقة دي لوحدها مسؤولية كل سعادتها في الدنياء متوازنة 
في علاقتها بولادها وعارفه تديهم حب غير مشروط وتقوي علاقتها بيهم؛ 
متوازنة في علاقتها بنفسهاء » بتحبها وفاهماها ومصاحباها وحريصة إنها 
تطورها فكريا وجسديا ونفسيا عشان تنطلق وتسيب بصمتها وهي سعيدة 
ومبدعة؛ متوازنة في علافتها بالمجتمع وبتسعى إنها تأثر في غيرها وتستخدم 
علمها ومهارتها ووقتها في إنها يكون ليها نفع وأثر متعدي للعالم حواليها. 

لازم اأنا» تبقى متوازنة! 

لازم لأنا» تبقى حرة! حرة من أي قيود نفسية وفكرية بتعطلهاء حرة من 
أي إدمان أو تعلق زيادة بأي حاجة مهما كانت حلال» حرة من أي خوف 
مبالغ فيه يشل حركتها ويعجزهاء حرة من أي كلابشات في طريقة تفكيرها 
بتتخليها كثيبة زيادة ومش مستمتعة بأي نعم في حياتهاء أو بتخليها تطلب 
المثالية في كل حاجة في الحياة وتضغط نفسها وغيرها وتحس على طول 
إنه «مش كفاية»» أو بتخليها محبوسة في الشعور بالذنب وبتجلد نفسها كل 
1 ا ا ا ا ا ا 
إصلاح أو تغييرء أو بتخليها شايفة كل حاجة وكل حد بعين النقمة والاستياء 
مي ولي ارب كم و ا ور 
بتخليها مترددة في كل قرار أو بتسرّف وتأجل كل خطوة» أو بتخليها تحكم 
ماع على نشها ارعان انان وتحطهع في قزالب مانت رفن قر 
الوحش في كل موقف! كل دي كلابشات بتقيد «أنا»» وعشان «أنا» تبقى تبقى 
حرة فهي محتاجة تفهم إيه اللي مقيدها وشالل خركتها وتعالجه. محتاجة 
تبقى حرة ومسيطرة على رغباتها وعندها شجاعة في الحياة. - 

لازم (أنا» تبقى حرة! 

لازم آنا تبقى حكيمة! تبقى عايشة في الدنیا ک افاعل) مش ك«مفعول 


A۰ 


به»؛ تبقى متواصلة مع مصدر كل حكمة في الدنيا وهو ريناء وعاملة علاقة 
بجودة معاه سبحانه وتعالى تخليها تقدر تقرا رسالة ربئا ليها في كل موقف. 
وتبني - مع الوقت - رصيد محترم من الحكمة والبصيرة يساعدها تاخد 
قرارات صح في جياتها. ولازم آنا تبقى متواصلة مع نفسهاء ومع الحدس 
اللي ربنا خلقه جواهاء وتبقى #حاضرة» في كل دقيقة في حیاتها مش طول 
الوقت مشتتة وبتنجري في الدنيا من غير أي تركيز ولا حضور... لحد 
ما فاجأة تلاقي العمر اتسحب منها من غير ما تحس! 

لازم «أناة تبقى حكيمة! . 1 

لازم «أنا» تبقى مسيطرة! مسيظرة على حالتها النفسية» وردود أفعالها 
طالعة من عقلها المتزن الواعي مش من مخها البدائي!مسنيطرة على حالة 
الطوارئ في دماغها وبتستدعيها وقت اللزوم بسء مش عايشة بيها على 
طول! مسيطرة على مشاعرها ويتعرف تهدي نفسها بنفسهاء وبتعرف تقرا 
الرسالة اللي كل شعور بيقولها لهاء بدل ما تتحول المشاعر دي لمعاني غلط 
وكلبشات توقفها في حياتها! ولازم «أنا» تبقى مسيطرة على القيم بتاعتها 
في الدنياء فاهمة إيه بوصلة القيم اللي بتحركهاء وإيه القيم اللي بتضرب 
بعض عندها وبتأثر على قرارتهاء وإيه القيم اللي المفروض تضيفها أو 
تعيد ترتيبها عشان تساعدها تنجح في حياتها! ولازم «آنا؟ تبقى مسيطرة 
على المعاني اللي بتحطها في كل موقف واللي بتأثر مع الوقت في نظرتها ِ 
للحياة. لازم «آنا تنحكم في «البيوت» أو المعتقدات اللي بتتكون جواهاء 
تی «العواميد» أو التجارب والمعلومات اللي تساعدها تغير المعاني؛ 
-وبالتالي القرارات» والتتايج» وجودة الحياة كلها للأحسن! 

لازم «أنا» تبقى مسيطرة! . 
«أنا؛ تبقى مؤثرة! مؤثرة في غيرها وعندها عطاء للي حواليهاء مش 
جور حوالين تقشها ویتی! ملا وائ بش عات في دا وي 
ولكن عشان هو ده دورها في الدنيا! لازم «آنا نفهم إنها بتدي غير ها مش 
من ياب «الصدقة» متها على اللي حواليهاء ولكن من باب إن ده #زكاة» 


لازم 


"4 


عن فلوسها أو وقتها أو علمها أو مهارتها اللي ربنا إدهالها. ولازم «أنا» 
تفهم إنها كل ما هتساعد ناس أكتر في رحلة حياتهم» كل ما رحلة حياتها 
هي هتبقى أعمق وأوضح وأقيم. 

لازم «أنا» تبقى مؤثرة! 

لازم «أنا؛ تفهم طيبعة «الحياة»! تفهم إن الحياة عبارة عن اختيارات 
بنعملها كل يوم وبتشكّل جودة حياتنا في الأخر تفهم إن الحياة أكبر من 
لأنا» ورغباتها وحقوقها وسعادتهاء تفهم إن الحياة محتاجة مرونة لأنها 
مش ثابتة ولا متوقعة! هايبقى فيه مطبات وبلاعات وكباري وطرق ضيقة 
وطرق مقفولة وتغييرات محتاجة مرونة عشان «أنا» ماتعطلش وتعرف 
تكمل! ولازم لأناا تفهم إن الحياة قصيرة جدا! أقصر من إنها تقضيها 
بتحاول تعيش حياة حد تاني» أو تقضي عمرها في زعل وخناق ومشاكل 
وتجارب قديمة» أو تاخد كل حاجة بجد وعلى أعصابهاء أو تهتم بكل 
حاجة سطحية وتهمل مشاعرها وعلاقتها بنفسها وبالناس اللي بتحبهم» 
أو تهمل أحلامهاء أو تقضي بقيت عمرها في نفس الروتين الممل أو دايرة 
الراحة المعتادة كل يوم! والحياة أقصر من إن «أنا» تركز دايما على اللي 
ناقصها وتنسى تشوف نعم ربنا عليها وتحس بالامتنان للحاجات الجميلة 
اللي بتحصل كل يوم في حياتها. 

لازم «أنا» تفهم «الحياة»» عشان تعرف تعيشها! 


«الحياة لا تقاس بعدد السنين» ولكن السنين نقاس بمدى جدوى الحياة» 
إبراهام لتكولن 


YAY 


مُفترق طرق: 


لو عايزة تعرفي مراد ربنا من حياتك» لازم تبدأي من جوه لبره» مش 
العكيين| تبدأي من «أنا» وتظبطيهاء وبعدين تنطلقي في الحياة وتنظمي 
وقتك وتحطي أهداف الأسبوع والشهر والسنة! لازم تدخلي جوه نفسك 
الأول» زي ما بتظبطي عربيتك كده وبتتأكدي إن كل حاجة جاهزة وتماې 
قبل ما تدوسي بتزين وتبدأي تتحركي. 1 


إن أطول سفر يقوم به المرء هو العبو ر إلى عمق تفسه» 
أحد الحكماء 


في قصيدته الكلاسيكية ۵k٥۱‏ 01 1020 211:6 روبرت فروست 
وصف وصوله لنقطةء كان لازم يختار فيها بين طريقين قدامه... وفي 
آخر القصيدة كتب فروست اختياره في جملة - بقيت بعد كده من أشهر 
المقولات في الأدب الحديث - بتقول Itook the one less travelled»‏ 
nd that has made 211 the difference‏ ,را٤‏ يعني «اختارت الطريق 
اللي أقل عدد من الناس بتختاره» وده اللي عمل كل الفرق!» 

وإنتي دلوقتي في مفترق طرق» اختارتي أنهي طريق؟ أيا كان موقعك ا 
من شخصيات الكتاب وأيا كان إنتي سيندريلا ولا فوزية ولا أشجان ولا 
مين المهم إنك تبقي عارفه إنتي فين دلوقتي ورايحة على فين بعد كده. 

المهم إنك تختاري: هتعيشي - زي ناس كتير -.بتلي حوالين نفسبك 
إنتي ويس؟ ولا هتعيشي حياة أكبر منك وتبدأي تكتشفي مراد ربنا من 
حياتك والبصمة اللي هتسيبيها في الدنيا؟ 

المهم إنك تبدأي ترسمي طريقك وشكل حياتك بعد سنة وتلاتة وعشر 
سنين من دلوقتي! 


YAY 


المهم إنك كل ما تحسي إنك تهتي... تقفي وترتاحي» عشان تستعيدي 
طاقتك وتشوفي هتكملي إزاي! 

المهم إنك تبقي مركزة ومصحصحة لحياتك» وعينك على رحلتك! 

أرشيميدس كان بيقول «أعطيني مكانا لأقف» وسوف أحرك العالم!» 
وأنا بقولك دوري إنتي على مكانك اللي هتقفي فيه وسيبك من أرشيميدس 
عشان محدش هايديلك حاجة إلا لو إنتي سعيتي إنك تاخديها! 

دوري على مكانك في عيلتك وفي مجتمعك والعالم اللي حواليكي... 
دوري على مكان فيه حكمة وفيه قوة... خليكي إنسانة حرة ومتوازنة... 
خليكي حاضرة وعلى طبيعتك... إفهمي ربك وحبيه» وإفهمي نفسك وحبيهاء 
وإفهمي الحياة وحبيها... إسألي كتير» وسيبي التجارب تزد عليكي... 
خدي نفسك واحدة واحدة» خطوة خطوة برؤية ثابتة وشجاعة وتركين 
وساعتها حياتك كلها هيبقى ليها معنى وهتحسي بسعادة في قلبك وطاقة 
في حياتك ماحستيهاش قبل كده! 


«ابداً من حيث تقف» واستخدم ما لديك» وافعل ما تستطي عأن تفعله» 


آرثر آش 


إنتي اختارتي تقري الكتاب ده ودي مش صدفة» وإحنا لسه هنكمل 
كلامنا. لو حاسة بعد ما خلصتي الكتاب إنك عندك طاقة وعايزة تعملى 
تغيير» أنصحك تجمعي نفسك مع صاحبة أو مجموعة من الصحاب قرأوا 
هما كمان الكتاب وقرروا ياخدوا خطوات» عشان تشجعوا بعض. 

إحنا كل ده في مرحلة التجهيزء بنجهز الشنط وبنملي العربية بنزين 
وبنشيك على الفرامل والكاوتش عشان نبدأ الرحلة. جهزي نفسك كويس 
لحد ما نكمل كلامنا الكتاب الجى. ١‏ 


AE 


تعالي نفكر في الأمثلة دي تاني مع بعض» وأنا'واثقة إن إجاباتك 


دلوقتي هتكون مختلفة: 
-١‏ إيه الحاجة اللي بتبقي مبسوطة وإنتي بتعمليها لدرجة إن الوقت 
ممكن يعدي کده من غير ما تحسي؟ 


حاجات بتستمتعي إنك تعمليها حتى لو مش هتاخدي عليها فلوس؟ 

مش عارفة؟ طب وإنتي صغيرة إيه الحاجة اللي كنتي بتستمتعي جدا 
وإنتي بتعمليها؟ 

؟ - إيه الهدف من حياتك؟ عايشة عشان إيه؟ إيه اللي عايزاه فعلا من 
حياتك وليه؟ 

*- إيه الحاجة اللي بتحلمي إنك تعمليها في يوم من الأيام؟ 

؛ - إيه الحاجة اللي لو ضامنة ٠٠١‏ إنك هتنجحي فيها كنتي هاتعمليها؟ 
يعني لو تخيلنا مثلا إن مفيش عوائق (زي ضيق الفلوس أو الوقت مثلا) 


كنتي هتحبي تعملي ايه في حياتك؟ 
ھ_ في حد تعرفيه أو تسمعي عنه بيعمل الحاجة اللي إنتي بتحبي 
تعمليها دي وناجح فيها؟ 


5 هل البيئة اللي حواليكي مساعداكي إنك تبقي أحسن واحدة ممكن 
تكوني؟ هل بتخرج أحسن ما فيكي؟ ولو إجابتك «لا؛ عملتي أي حاجة 
قبل كده عشان تحسني الوضع اللي إنتي فيه ده؟ ۱ 

3 هو إنتي تستحقي تعيشي سعيدة؟ إنتي شايفة إنك شخص يستاهل 
السعادة؟ 

+- لو سألتك إيه أكتر مشكلة بتواجه العالم دلوقتي من وجهة نظرك 
واللى لو اتحلت الناس هتبقى حياتها أحسن؟ إيه هي؟ 

۹ لو عرفتي إن حياتك هتنتهي قريب هاتعملي إيه؟ وهتندمي إنك 
ماعملتيش إيه؟ 

.1 لو يتفكري في المستقل» هل عندلك إستعداد إنك تطلعي أحسن 
ما عندك؟ تخرجي أحسن إنسان جواكي؟ 


YAQ 


شكرًا.. 


شكر خاص واعتذار واجب للاخت المصونة سندريلا. ئا رليك 
معايا والله آنا عارفة» بس إنني كمان عذبتيني وطلعتي عبني .. وعلى 
العموم أنا خليتك ب تي أرب ارق من القصص اسوه فلي 
فبك لیا ها زباد. . فخلصانة بشياكة!- 


ينا واا ر اع افا مرو ف حرف أ 
كلمة من غيركم» شكرًا إنكم علمتوني أبقى قوية وأحب نفسي وأثق 
فيها.. شكرا إن إنتوا زرعتوا فيا قيم جميلة اتحولت بعد كده لقصص 
بنقلها لغيري.. وآهم حاجة: شكرًا على الشكولاته اللي مابطلتوش 
تجيبوهالي حتى بعد ما بقى عندي عيال.. 


بشير الميداني.. جوزي وحبيبي وصاحبي وضهري والويكيبيديا وال 6۴8 
والقاموس والمشجع ومستر [كس وبابا وماما وأنور وجدي في حياتي.. 
إت كل حاجة.. بس لو تبطل تاكل لي شكولاتتي هتبقی زي الفل والله! 


عبدالله وماريا.. ولادي وصحابي اللي بتعلم منهم» وعمري ما بكبر 
في عنيهم! إنتوا حبايبي وروحي والله.. بس بطلوا تألفوا لغات سرية ما 
بينكم عشان أنا فاهمة كل حاجة وهعمل عليكم كبسة قريب! 


YAY 


صحابي الضايعين اللي مابيكبروش.. اللي حضروا معايا كل مصيبة وكل 


بلوى ولسه ييحبوني.. اللي بيخلوا حياتي تبقى لونها بمبي.. أنا نفسي 
أحطكم في فلاشة وأخدكم معايا كل حته! 


عايزة أشكر كمان صوفي محمد ويمنى قاسم وشيرين فوزي ودينا حلمي 
وسارة أسامة وريهام حلمي وأيمن محمود ودكتور أحمد مجدي» وكل 
الناس الجدعة اللي ساعدتني ولو بكلمة من قلبها.. لولاكم مكانش 
الكتاب ده خرج! 


وأخيرًا ورغم أنفي أنا كمان.. 


شكر خخاص جدًا جدًا لشركائي في الجريمة.. أصحاب الكتاب الأصليين» 
اللي شجعوني واتفقوا لي واستحملوا جناني ومشيوا معايا خطوة بخطوة» 
لحد ما الكتاب ده وصل بين إيديكم دلوقتي.. إيهاب معوض وريهام حسن! 
أنا لو كتبت كتاب كامل أشكركم على تعبكم ومجهودكم معايا.. مش 
هوفيكم حقكم؛ لكن كل اللي أقدر أعمله بعد ما أدعيلكم.. إني أقولكم 


استعدوا للكتاب الجديد عشان أنا وراكوا وراكوا! 


IM 


هبة السواح: 
باحثة وكاتبة ولايف كوتش» متخصصة في مجال العلاقات الأسرية 
وتحقيق الذات. هبة معروفة بدورتها التدريبية مومومداظ ده همنض]ء 
0 تقدّم ورشة عمل in5‏ الخاصة بالعلاقات الزوجية. تقوم 
أيضًا بجلسات استشارية لمساعدة الأفراد والأسرء ولها العديد من 
الإسهامات في عالم التدريب والإعلام. 
درست هبة إدارة الأعمال في الجامعة الأمريكية والأكاديمية البحرية» 
ثم توجهت لمجال التدريب» وحصلت على شهادة مدربة معتمدة من 
مؤسسة التربية الإيمجابية بالولايات المتحدة الأمريكية؛ وشهادة مدربة 
معتمدة من دكتور جون جراي» خبير العلاقات الزوجية ومؤلف سلسلة 
الرجال من المريخ والنساء من الزهرة. أنشأت هبة مؤسسة فاميليا 
لتدريب الأسرة والفرد في مصرء وتدربت على يد دكتور ريتشارد بولستاد 
صاحب نموذج 15801۷٤‏ الشهير في الكوتشينج. حصلت أيضًا على 
شهادة مدرية معتمدة من دكتور جون جوتمان» صاحب مؤسسة جوتمان 
للعلاقات الأسرية. 
تعيش هبة الآن مع زوجها وطفليها بكتداء وتعمل كمدربة في مركز 
التعليم الأسري» وكمتطوعة في مركز الإغاثة والدعم النفسي بكندا. 


موقع هبة السواح: 


لدعا ا اانه افدان!ا 


صفحة هبة السواح على )00 اءء۴۵: 


www. facebook.com/heba.sawak 

تلبيق مک کب جاب 
متوفر على جوجل بلاي 


